
A SA MAJESTÉ LE ROI. 



Sir e , 



i 

te 



En publiant l'épopée du héros qui le premier im- 
mortalisa le nom d'Orange, je suis heureux de pou- 
voir en faire hommage à Votre Majesté. 

Votre Majesté a gracieusement daigné accepter la 
respectueuse dédicace de cette œuvre. Elle Vous re- 
vient de droit, S ; re, non seulement Comme le chef 
de l'illustre» Maisoi d'Orange, dont les pages suivantes 
retracent lq dus i tienne gloire ; mais encore puisque 
c'est la prq tionj yale accordée à mes efforts, qui 
a retiré a ou injuste ces poèmes qui chantent 
les hauts j de? >remier Guillaume d'Orange qui 
sauvegarda *hi é. 

Agréez,j ^ssion respectueuse de ma pro- 

fonde gral ette bienveillance, et daignez 



accepter, avec l'hommage de ce livre, mes vœux 
pour la gloire perpétuelle de la Maison d'Orange et 
du règne de Votre Majesté! 

Je suis, avec le plus profond respect, et rattache- 
ment le plus sincère, 

Sire , 



De Votre Majesté, 

Le très-fidèle sujet et le très* 

obéissant serviteur 

JONCKBLOET. 

I. 

LI CORONEMENS LOOYS. 

Uez seignor, que Dex vous soit aidant, 
Li glorieus, par son commandement! 
Plest-vous oïr d'une estoire vaillant, 
Bone et cortoise, gentil et avenant? 
5. Vilains juglerres ne sai por quoi se vant 
Nul mot à dire trusque Tan li cornant. 
De Looys ne lerai ne vos chant, 
Et de Guillaume au cort nés, le vaillant, 
Qui tant soffri sor Sarrazine gent; 

10. De meillor home n'estuet que nus vos chant. 
Seignor baron, pleroit-vos d'un exemple, 
D'une chançon bien fête et avenante? 
Quant Dex eslut nonnante et dix roiaumes, 
Tôt le meillor torna en doce France. 

15. Li maine rois ot à non Charlemaine; 
Cil aleva volentiers douce France: 
Dex ne fist terre qui envers li n'apende, 
Il ala prendre Baivière et Alemaigne, 
Et Normandie et Anjou et Bretaigne 

20. Et Lombardie et Navarre et Tosquane. 
Rois qui de France porte corone d'or 
Preudoms doit estre et vaillans de son cors; 
Et s'il est homs qui li face nul tort, 
Ne doit garir né à plain né à bors 

25. Desi qu'il l'ait ou recréant ou mort; 

S'ainsi ne'l fet, dont pert France son los: 
Ce dit l'estoire, coronez est à tort. 
I. 1 

Quant la chapele fu beneoite à Es, 
Et li mostiers fu dédiez et fez, 

30. Cort i ot bone, tele ne verroiz mes: 
.xiiij. conte gardèrent le paies. 
Por la jostice la poure gent i vet: 
Nus ne se claime qui très bon droit n'en ait. 
Lors fist l'en droit, mes or nel fet Ton mes: 

35. A cortoisie l'ont torné li mauves, 
Par faus loiers remainent li droit plet. 
Dex est preudoms, qui nos gouverne et pest, 
Si com querrons anfer qui est punès 
Les mavès princes dont ne resordront mes. 

40. Cel jor i ot bien .xviiij. evesque, 
Et si i ot .xviiij. arcevesque: 
Li apostoiles de Borne chanta messe. 
Cel jor i ot si bêle offrande fête 
Que puis celé heure en France n'ot plus bêle; 

45. Qui la reçut il dut bien preudoms estre. 
Cel jor i ot bien .xxvj. abez, 
Et si i ot .iiij. rois coronez; 
Cel jor i fu Looys alevez, 
Et la corone mise desus l'autel: 

50. Li rois ses pères li ot le jor doné. 
Uns arcevesques est el letrin montez, 
Qui sermona à la crestienté. 
//Baron, dist-il, à moi en entendez: 
Kaxles li maines a moult son tems usé, 

55. Or ne puet plus ceste vie mener; 
H a un fil à qui la velt douer." 
Quant cis l'entendent grant.joie en ont mené, 
Toutes lors mains en tendirent vers Dé: 
//Pérès de gloire, tu soies mercié, 

60. Qu'estranges rois n'est sor nos dévalé." 
Nostre emperères a son fil apelé: 
//Biax filz, dist-il, envers moi entendez, 
Vois la corone qui est desus l'autel, 
Par tel covent la te veil-je doner, 

65. Tort né luxure né péchié ne menez, 

Né traïson vers nelui ne ferez, 

Né orphelin son fié ne li todrez: 

S'einsi le fes, g'en lorai Damedé, 

Pren la corone, si seras coroné. 
70. Ou se ce non, filz, lessiez la ester, 

Gre vos deffent que vos n'i adesez." 
//Riz Looys, vez ici la corone, 

Se tu la prenz emperère es de Rome: 

Bien puez mener en l'ost mil et cent homes, 
75. Passer par force les èves de Gironde, 

Paiene gent craventer et confondre, 

Et la lor terre doiz à la vostre joindre : 

S'einsi veus fère, ge te doing la corone; 

Ou se ce non, ne la bailles-tu onques." 
80. //Se tu doiz prendre, beau filz, mauves loier, 

Né de mesure de néant abessier, 

Père luxure né alever péchié, 

Né oir enfant à retolir son fié, 

Aucune feme tolir .iiij. loiers, 
85. Ceste corone, de Jhesu la te vie, 

Riz Looys, que tu ne la baillier." ^ 

Ot le li enfes, onques ne mut le pié, • 

Esbahi fu de ce qu'il entendié, 

N'osa aler la courone baillier. 
90. Por lui plorèrent maint vaillant chevalier, 

Et Temperères fu moult grams et iriez. 

//Ha lasl dist-il, com or sui engigniez! 

Delez ma famé se coucha pautoniers 

Qui engendra cest coart héritier. 
95. Jà en sa vie n'iert de moi avanciez: 

Qui en feroit roi ce seroit péchiez. 

Or li fesons toz les cheveus trauchier, 

Moines sera à Es, en cel mostier, 

Tirra les cordes et sera marreglier, 
100. -S'aura provende qu'il ne puist mandier." 

Delez le roi se sist Hernauz d'Orliens, 

Qui moult se fist et orgueilleus et fier; 

De granz losanges le prist à aresnier: 

1* 

//Droiz emperères, fêtes pès, si m'oiez. 
105. Mesire ert moines, n'a que .xv. anz entiers, 

Ja seroit morz qu'en feroit chevalier. 

Ceste besoigne, se vos plest, in'otroiez 

Trusqu'à trois anz, que verrons comment iert. 

S'il veut preuz estre né jà bon héritier, 
110. Ge li rendrai de gré et volentiers 

Et acroistrai ses terres et ses fiez." 

Et dit li rois: //Ce fait à otroier." 

— //Granz merciz, sire," dient li losangier 
Qui parent ièrent au duc Hernaut d'Orliens: 

115. Sempres fust rois, quant Guillaumes i vient. 
D'une forest repère de chacier: 
Ses niés Bertrans li corut à l'estrier. 
H li demande: //Dont venez-vos, beaus niés?" 

— //En non Deu, sire, de léanz del mostier, 
120. Où j'ai oï grant tort et grant péchié: 

Hernauz si velt son droit seignor boisier, 

A Looys velt retolir son fié; 

Sempres iert rois de France, l'ont jugié." 

— //Mal le pensas, dist Guillaumes li fiers." 
JL25. Espée ceinte est entrez el mostier, 

Déront la presse, devant les chevaliers 
Hernaut trova, moult bien apareillié; 
En talent ot qu'il li copast le chief, 
Quant li remembre del glorieus del ciel, 

130. Que d'orne ocire est trop mortex péchiés. 
H prent le brant si le r'a estoié, 
Puis passe avant quant il fa porpensé', 
Le poing sénestre li a mellé el chief, 
Hauce le destre, enz el col li asiet: 

135. L'os de la guele li a parmi brisié, 

Mort le trébuche devant lui à ses piez. 
Quant il l'ot mort prent-le à chastoier: 
//He gloz, dist-il, Dex te doint enconbrier! 
Por quoi voloies ton droit seignor boisier? 

140. Tu le déusses amer et tenir chier, 
Croistre ses terres et alever ses fiez. 



. Ge te cuidoie un petit esmaier, 
Mes tu es morz, n'en dorroie un denier/* 
Yoit la corone qui desus l'autel siet, 

145. Li cuens la prent sanz point de l'atargier, 
Vient à l'enfant, si li asiet el chief: 
//Tenez, beau sire, el non de Deu del ciel, 
Qui te doint force à estre justesier !" 
Voit Feinperères, de son enfant fu liez: 

150. //Sire Guillaume, granz merciz en aiez, 
Vostre lignaiges a le mien essaucié." 
//He Looys, dist Karles, sire filz, 
Tu auras tôt mon roiaume à tenir: 
Par tel covent le puisses retenir 

155. Qu'à hoir enfant jà son droit ne tolir, 
N'a vève famé vaillant un angevin: 
Saintes églises pensez de bien servir, 
Que jà deables ne te puisse honir; 
Tes chevaliers pense de resbaudir, 

160. Par euls seras honorez et serviz 

Par totes terres, et amez et chériz." 

De Looys quant le jor l'ont roi fet 
La cort départ, si est remés li plet: 
Chascuns François a son ostel s'envet. 

165. .v. anz vesqui puis Karles et ne mes. 
Karles li rois en monta el paies, 
Où voit son filz, si li dit entreset: 
//Filz Looys, ne'l te cèlerai mie, 
Tu auras tôt mon roiaume en baillie 

170. Après ma mort, se Dex me beneie. 

Qui me guerroie bien sai qu'il te deffie: 
Se ge'l puis prendre, par Deu le fil Marie! 
De reançon je n'en voil avoir mie, 
Einçois le fai détranchier et occire. 

175. //Filz Looys à celer ne te quier, 

Quant Dex fist rois por le pueple essaucier, 
H ne'l fist mie por fauxe loi jugier, 
Fère luxure et alever péchiez, 
Né hoir enfant por retolir ses fiez, 

180. Né vève famé tolir quatre denier; 

Ainz doit les torz abatre soz ses piez 

Encontreval et foler et plessier; 

Qu'envers les poures te dois humelier, 

Et si lor doiz aidier et conseillier, 
185. Por amor Deu sa parole adrecier. 

Vers orgueilleus te doiz fère si fier 

Comme lieparz qui gent doie mengier; 

Et s'il te velt de néant guerroier, 

Mandez en France les nobles chevaliers, 
190. Tant qu'en aiez plus de .xxx. milliers, 

Où mielz se fie, là le fai assegier, 

Toute sa terre gaster et essilier; 

Se le peuz prendre né à tes mains bailler, 

N'en aies onques menaide né pitié, 
195. Einçois li fai toz les membres tranchier, 

Ardoir en feu ou en la mer noier; 

Quar se félon te tenoient soz piéz, 

Qui de la guerre se puissent aïdier, 

Sempres diront li félon losangier 
200. Et li Normant, lecheor pautonnier: 

//De si fet roi n'avions-nos inestier. 

Cent dahé ait parmi la croiz del chief , 

Por lui ira en grant ost ostoier 

Né a sa cort ira plus cortoier! 
205. Del suen méismes nos péusmes poier." 

Et autre chose te veill, fiz, acointier, 

Que, se tu veus, il t'aura grant mestier: 

Que de vilain ne faces conseillier, 

Fill à prevost né de fill à voier; 
210. H boiseroient à petit por loier. 

Mes à Guillaume le nobile guerrier, 

Kl Aymeri de Nerbone le fier, 

Frère Bernart de Brebant le guerrier; 

Et s'il te veulent maintenir et aidier, 
215. En lor servise te puez moult bien fier." 

Respont li enfes: //Voir dites, par mon chief!" 

Il vint ancontre, si li chaï as piez. 

Li cuens Guillaumes le corut redrecier, 

H li demande: //Damoiseaus, que requiers?" 

220. — //A non Deu, sire, et manaide et pitié! 
Mes pères dit qu'estes bons chevaliers, 
N'a tel baron soz la chape del ciel, 
Qu'en vps vueill inetre mes terres et mes fiez , 
Qu'eles me gardes, nobile chevalier, 

225. Tant que* ge puisse mes garnemenz baillier." 
Eespont li cuens: //Par ma foi, volentiers!" 
Il li jura sus les sainz del mostier, 
Jà n'en aura vaillant quatre deniers, 
Né n'en tendra plain doi né demi pré 

230. S'il ne li done de gré et volantiers. 
Lors vint à Karle qu'il le volt delaier, 
Devant le roi se vet agenoiller: 
//I>roiz emperères, je vos demant congié, 
Quar il m'estuet errer et chevauchier 

235. Tôt droit à Borne, por Saint Père proier. 
Bien a .xv. anz, à celer ne vos quier, 
Que m'i promis, mes ne poi esploitier. 
Cestui voiage ne veillée plus lessier." 
Li rois li done corroceus et iriez , 

240. Si li charja .xl. chevaliers, 

D'or et d'argent trosse *xxx. somiers. 
Au départir se cororent besier. 
Par tel covent i ala li guerriers, 
Puis ne revint, si ot grant enconbrier, 

245. Ainz fa morz Karles que il fost repériez, 
Et Looys remest ses héritiers. 
Ainz que Guillaumes péust puis esploitier, 
Né il en France péust puis reperier 
Fu-il à tort enserrez et muciez, 

250. Qu'il n'i avoit fors des membres tranchier. 
Trop li péust Guillaumes delaier. 

Au mostier fa Guillaumes Rèrebrace, 
Congié demande à l'empereor Karle. 
Et il li charge .xl. homes à armes, 

255. D'or et d'argent .xxx. somiers li baille. 

Voit-le li cuens, de néant ne se targe. 
Et Looys le convoia grant masse. 
Florant apele Guillaume Mèrebrace: 
//He gentix cuens, por Deu l'esperitable , 

260. Véez mon père de cest siècle trespasse; 
Vielz est et foibles, ne portera mes armes, 
Et je sui juenes et de petit aage, 
Se n'ai secors tôt ira à damaige." 
Respont li cuens: //Ne soiez à malèse, 

265. Que par l'apostre que l'en requiert en l'arche, 
Se ge ai fet icest pélerinaige, 
Si me mandez par seaus et par chartre, 
Ou par tel home qui bien soit sofisable, 
Jà ne lerai por nul home que saiche, 

270. Ne vos secore o mon riche barnage." 
Vet s'en li cuens, de néant ne se targe. 
De ses jornées ne sai que vos contasse: 
Mongeu trespasse qui durement le lasse, 
Desi à Rome n'aresta Mèrebrace. 

275. Vet s'en Guillaumes, li gentix et li bers, 
Et Guielins et Bertranz l'alosez. 
Desoz les chapes orent les brans lettrez, 
Et neporquant si orent-il trossez 
Les bons heauberz et les heaumes dorez. 

2 80. Li escuier furent forment lassé 

Des forz escuz et des espiez porter. 
De lor jorneés ne vos sai à conter. 
Mongeu trespassent, qui moult les a lassez, 
Par Romenie se sont acheminez, 

285. Desi à Rome ne sont mie arestez. 
Cil escuier porprennent les ostez: 
Cirtaige fd lor ostes apelez, 
Celui a tôt son avoir commandé. 
Celé nuit fd li cuens bien conraez. 

290/ Après mengier sont alez reposer. 

Li cuens se dort, qui moult parfu lassez. 
Sonja un songe, dont moult fu eflraez: 
Devers Roussie vient un feu enbrasez, 

Qui esprenoit Rome de trestoz lez; 

295. Uns viautres vint, coranz toz abrivez, 
Des autres est partiz et dessevrez. 
Guillaumes iert sor un arbre ramé, 
De celé beste estoit si effraé, 
Que de la poe li dona un cop tel, 

300. Tôt le fesoit envers terre cliner. 

Li cuens s'esveille, si se commande à Dé. 
Onques mes songes ne fd si avéré, 
Quar Sarrazin esploitèrent d'aler. 
Li rois Galafres et li rois Ténebrez, 

305. Pris ont Gaifier de Police le ber, 

H et sa fille, sa famé à grant beautez, 
Et .xxx.M. de chétis encombrez, 
Qui tuit eussent les chiés des buz sevrez, 
Tant ama.Dex Guillaume le. membre, 

310. Que par lui furent de prison délivré 
Envers Corsolt d'outre la Rouge Mer, 
Le plus fort home que l'en oïst parler. 
Cil retrancha à Guillaume son nés, 
Com vos orroiz ainz qu'il soit avespré, 

315. Se vos donez tant que vueille chanter. 
A ces paroles se tret à l'ajorner. 
Li cuens Guillaumes s'est par matin levez T 
Au mostier vet le servise escouter: 
Totes ses armes fet mètre sus l'autel, 

320. De l'or d'Arrabe les volt puis rachater. 
Et l'apostoiles fu moult gentix et bers, 
Qui se revest por la messe chanter. 
Quant le servise fu dit et définé, 
Ez-vos paiens poignant toz abrivez. 

325. Dui mesaiger vinrent, tuit effraé, 
Jà conteront une novele tel, 
Dont maint frans homs fu le jor aïrez. 

Au mostier fu Guillaumes Kèrebrace, 
Messe ot chantée li apostoilles saiges: 

330. Quant il Tôt dite, si vienent dui mesage, 
Qui li aportent une novele aspre, 

Que Sarrazin li font moult grant damaige: 
Prise ont par force la fort cité de Chartres, 
Pris ont Gaifier de Police, le saige, 

335. A .xxx.il de chétis ains que autres: 

Sil n'ont secors, que tuit morront à glaive. 
Li apostoiles, qui fu moult amiables, 
Demandant vet Guillaume lïèrebrace. 
L'en li ensaigne aval desus le marbre, 

:i4f)> Où prie Deu, le père esperitable, 

Que il doint force et hennor et barnage 
Son droit seignor Looys, le fil Karle. 
Li apostoiles de néant ne se targe, 
Prist un baston, si le hurte en l'espaule. 

345- Li cuens se drece, monstre li le visaige. 

Li cuens Guillaumes se dreça sor ses piez, 
Et l'apostoiles l'en prist à aresnier: 
//He gentix hom, por Deu le droiturier! 
Et quar me dites se me porroiz aidier. 

350. Jà nos requièrent paien et aversier: 

Li rois Galafres, qui des autres est chiés, 

Cil est destroiz, qui nos soloit aidier; 

Pris est par force li riches rois Gaifiers, 
355. Il et sa fille et sa franche moillier, 

Et .xxx.m. de chétis prisonniers, 

S'il n'ont secors, qui tuit perdront les chiés." 

— //He Dex, aïdel" dit li cuens au vis fier. 

De tant de rois se commence à saignier. 
3fiÛ. Ses niés Bertrans l'en prist à aresnier: 

//Oncle Guillaume, estes-vos enragiez? 

Ainz mes por home ne vos vi esmaier!" 

Respont Guillaumes: //Merci, por Deu, beaus niés ! 

Contre lor force n'a la nostre mestier, 
3G5, Ainz nos convient porquerre un mesaigier, 

A Looys le convient envoier, 

Que il nos viengne secorre et aïdier. 

Karles remaigne por son droit à jugier, 

Vielz est et frelles, ne puet mes chevauchier." 

370. Et dist Bertrans: //De Deu le droiturier 
Soit confonduz et morz et enragiez 
Qui ira jà cest mesaige noncier! 
S'iert ses escuz et troez et perciez, 
Et ses hauberz derouz et desmailliez, 

375. Et il méismes feruz d'un grant espié, 
Que l'en le puist connoistre à mesagier! 
Paien nos quièrent à cent et à millier, 
Or tost as armes! n'avons que delaier. 
Deffendons-nos sanz point de l'atargier, 

380. Qu'en ceus de Borne ne n'ot que esmaier: 
Pou ont de gent, paien sont cent millier.'' 
Au mostier fu li quens au fier visaige, 
Dist l'apostoilles, qui fu cortois et saige: 
//Quar nos secors contre la gent sauvaige!" 

385. — //He Dex aïde!" dit li cuens lïèrebrace, 
Ge sui venuz en mon pèlerinage, 
S'ai amené moult petit de barnage, 
N'ai que >xl. de chevaliers à armes, 
Contre tant rois ne porroie combatre!" 

390. — //He Dex aïde!" dist l'apostoiles saiges, 
Voiz-ci Saint Père, qui des âmes est garde, 
Se por lui, sire, fez hui cest vasselage 
Char peuz mengier les jorz de ton aage 
Et famé prendre tant com il t'iert coraige; 

395. Ne feras mes péchié qui te soit aspre 
N'en soies qui tes en trestot ton aage: 
En Paradis auras ton herberjaige, 
Que nostre Sire à ses bons amis garde: 
Saint Gabriel sera vo guionnaige." 

400. — //He Dex aïde!" dit li cuens Kèrebrace, 
Ainz mes nus clers n'en ot le cuer si large! 
Or ne leroie por nul home que saiche, 
Né por paien, tant soit né fier né aspre, 
A ces glotons ne me voise combattre. 

405. Beaus niés Brertran, alez prendre vos armes, 
Et Guielins et li autres barnaiges." 
Armes demande Guillaumes Pièrebrace: 

L'en li aporte devant lui en la place. 
Il vest l'auberc et le vert heaume lace 

410. Et ceint l'espée par les ronges de palle. 
L'en li amaine l'auferrant en la place: 
Li cuens i monte si que estrier n'i baille. 
A son col pent une vermeille targe, 
Entre ses poinz un roit espié qui taille, 

415. A .v. clos d'or une ensaigne de paile. 
//Sire apostoile, dit Gillaumes li saiges, 
Conbien avez de gent de vostre marche?" 
Dist l'apostoiles: //Ge'l vos dirai sanz faille: 
.iij.M. homes, n'i a cil n'ait ventaille 

420. Et fort espié et espée qui taille." 

Respont li cuens: //C'est bêle començaille. 
Armer les fêtes et tote la piétaille, 
Qui nos tendront les portes et les barres." 
Et il respont: //Bien est droiz qu'en le saiche." 

425. Par tote Rome acueillent lor voiaige. 
Quant armé furent et tuit en une place 
Li apostoiles lor a fet un saignacle: 
//Seignor baron, dist l'apostoiles saiges, 
Ici endroit garderez cest barnage; 

130. G'irai parler à l'amirant aufage: 

Se por avoir, que prometre li sai-ge, 
Velt retorner et ses nés et ses barges, 
Et ses granz olz qui sont sor cel rivage, 
Ge li dorrai le grant trésor de l'arche, 

l$5. N'i demorra né galice né chape, 

Or né argent, né qui un denier vaille, 
Ainz qu'il i muire tant gentil home saige." 
Et sil responent: //Bien est droiz qu'en le face." 
Atant s'en torne, o lui s'esmut uns abes. 

140. Desi au très de néant ne se targe, 
Huec trova le riche roi Galaflre: 
Pas ne'l salue, né n'est droiz qu'il le face. 
Li riches rois par fierté le regarde, 
Li apostoiles de maintenant l'aresne: 

145. //Sire, fet-il, ge sui ci un mesaige 

Deu et Saint Père, qui des âmes est garde, 
De seue part vos vueil dire un mesaige: 
Que retenez et voz nés et voz barges, 
Et voz granz olz qui ci sont aornable. 
450. Ge vos dorrai tôt le trésor de l'arche, 
Ne demorra né galice né chasce, 
Or né argent, né qui un denier vaille, 
Ainz que i muire tant gentil home à armes. 
Prenez conseil, gentix rois debonères." 

455. Respont li rois: //Tu n'es mie bien saiges. 
Ci sui venuz en mon droit héritage, 
Que estora mes ancestres, mes aves, 
Et Romulus et Julius Cesaire, 
Qui fist ces murs et ces ponz et ces barres. 

460. Se ge par force puis ces piliers abatre, 
Quanqu'à Deu monte tornerai à damage, 
Les clers que'l servent à duel et à hontage ." 
Li apostoiles si fu moult esmiables, 
Nï vosist estre por tôt l'or de Cartage: 

465. Congié demande, n'i a fet arestaige. 

Por Sarrazin moult bon conduit li baille 
Li rois Galaffres, encore l'en aresne: 
//Parlez à moi, sire ai* chaperon large, 
Ne dites mie que ge nul tort vos face. 

470. De la cité qu'est de mon héritage 

Prenez un home apresté de ses armes, 
G'en aurai un de moult riche barnaige, 
Por champions les métrons en la place. 
Se voz Dex a nul pooir, qu' il le face 

475. Que li miens soit conquis par vasselage. 
Dont aureiz Rome conquis en héritage, 
Tfe troveroiz en trestot vostre aage 
Qui vos en toille vaillissant un fromage; 
Et se c'est chose que de covent vos faille, 

480. Endui mes filz recevez en ostage, 
Que réançon un denier ne lor vaille, 
Ainz les # pendez amedeus à un arbre." 
Quant l'apostoiles entent la reson saige, 

Ne fust si liez por Fanor de Cartage. 

485. Dont li remembre del conte Fièrebrace, 
Qu 'adoubé ot el mostier devant Tarche; 
Bien set que mieldres ne peut porter ses armes. 

Li apostoiles fa moult bien ensaigniez: 
Or voit-il bien que Dex lor velt aidier, 

490. Quant par un home puet son droit desresnier. 
Moult requiert bien son droit vers l'aversier: 
//Sire, fet-il, à celer ne vos quier, 
Quant par .ij. homes nos poons enplaidier 
Vo champion verroie volantiers, 

495. Qui contre Deu velt Borne chalengier." 
Respont li rois: //Toz en srui aaisiez." 
L'en li amène le roi Gorsolt en piez: 
Lez et anches, hisdeus comme aversier, 
Les eulz ot roges corn charbon en brasier, 

500. La teste loe et hérupé le chief, 
Entre ij. eulz ot de 16 demi pié, 
Une grant toise d'espaules au brader: 
Plus hisdeus home ne puet de pain mengier. 
Vers Fapostoille commence à reoillier, 

505. A voiz escrie: //Petiz homs, tu que quiers? 
Est-ce tes ordres que hauz es reoigniez ?" 
— //Sire, fet-il, servir Deu au mostier, 
Deu et Saint Père, qui devant nos est chier. 
De seue part vos vorroie proier 

510. Que vos voz olz retorner fassiez, 
Ge vos doTrai lé trésor del mostier, 
TTi remaindra galice n'encensiers, 
Or né argent qui vaille un seul denier, 
Que ne vos face çà-hors apa^Hier." 

515. Respont li rois: //TTes pas bien ensaigniez, 
Qui devant nos oses de Deu plaidier; 
C'est Tome el monde qui plus m'a fait irier. 
Mon père ocist une foldre del ciel, 
Toz i fu ars, ne li pot home aidier. 

520. Quant Dex Tôt ars, si fist que enseigniez, 
El ciel monta, çà ne volt repérier, 



— 15 — 

Ge ne't porroie sivre né enchaucier; 

Mes de ses homes me sui-ge puis vendriez, 

De cens qui furent levé et baptisié 

525. Ai fet destraire plus de trente millier, 
Ardoir en feu et en ève noier. 
Quant ge lasus ne peus Deu gerroier, 
Nul de ses homes ne vueillèrai lessier, 
Et moi et Deu n'avons mes que plaidier. 

530. Moie est la terre et suen sera le ciel: 
Se ge par force puis prendre cel terrier 
Quanqu'à Deu monte ferai tôt essillier, 
Les clers qui chantent à couteaus escorchier; 
Et toi méismes, qui sire es del mostier, 

535. Ferai ardoir sor charbons enbrasiez, 
Si que le foie en charra el foier." 
Quant l'apostoiles lVï einsi plaidier 
N'est pas merveille s'il en fu esmaiez; 
H et li abes prennent à conseillier: 

540. //Par Saint Denis! cist Turs est enragiez. 

Granz merveille est que sor terre est ses piez, 
Quant feu d'enfer n'i a Dex envoie, 
Ou que ne font la terre soz ses piez. 
Ahi Guillaume, le marchis au vis fier, 

545. Cil te garisse, qui le mont doit jugier! 
Contre sa force n'a la teue mestier." 
A ces paroles n'i volt plus atagier 
Li apostoiles, ainz s'en volt repairier. 
Conduit demande à Galaflre le fier, 

550. Et il li charge les filz de sa moillier. 
Desi à Borne les conduient à pié. 
Li cuens Guillaumes i est venu premier; 
H le sesi par le fer de l'estrier: 
>?Sire, fet il, com avez esploitié? 

555. Et quar me dites, véistes l'aversier, 
Qui contre Deu veult Rome deresnier? 
Gentix hom, sire, avez tant esploitié?" 
— //Oïl, beau sire, à celer ne vos quier; 
Ce n'est pas homs, ainz est uns aversiers. 

560. Se vif estoient Eollans et Oliviers, 
Yve et Yvoire, Hâtons et Berangiers, 
Et l'arcevesques et l'enfans Manessiers, 
Estoz de Langres et le cortois Gaifiers, 
Et avec els Gautiers et Angeliers', 

565. Les .xij. per qui furent détranchié, 
Et s'i estoit Aymeris li guerriers, 
Vos gentis pères, qui fa bons chevaliers, 
Et toz voz frères, qui font tant à proisier, 
Ne l'oseroient en bataille aprochier." 

570. — //Dex! dist Guillaumes, dites-moi que ce iert. J 
Or voi-ge bien, fauxé est li clergiez! 
Jà dites-vos que Dex par est tant chiers, 
Homs que il veult maintenir et aidier 
Nus ne porra honir né vergoignier, 

575. Ardoir en feu, né en ève nôier. 

Mes par l'apostre qu'en à Borne requiert! 
Se il avoit .x. toises vers le ciel, 
Si combatroie au fer et à l'acier. 
Se Dex nos veult nostre loi abessier 

580. Bien i puis estre ocis et detranchiez;^ 
Mes s'il nos velt maintenir et aidier, 
N'a soz ciel home qui me puist empirier." 
Quant l'apostoiles l'oï einsi plaidier, 
>/Ahi, dit-il, nobile chevalier, 

585. Cil te garisse qui en croiz fa dreciez! 
Tel hardement ne dist mes chevaliers. 
Où: que tu ailles, Dex te puisse aïdier 
Quant as en lui pensée et desirierl" 
Le braz Saint Père aportent del mostier, 

590. L'or et l'argent en ont fait errachier, 
La mestre jointe font au conte besier, 
Puis l'en font croiz sor le heaume vergié, 
Contre le cuer et devant et dénier. 
Si fez joiaux li ot le jor mestier, 

595. Ne fu puis homs que'l péust empirier, 
Ne mes itant l'espès de .ii. deniers, 
Dont li frans cuens ot puis grant reprovier. 

Atant remonte sor l'auferrant destrier ,< 
A son col pent un escu de quartier, 

600. Et en son poing son roit tranchant espié. 
Desi qu'au tertre ne se volt atargier. 
Moult l'esgardèrent paien et aversier, 
Dist l'uns à l'autre : //Ci a beau chevalier, 
Et preus et saige, cortois et ènseignié. 

605. S'éust son per bien déust bataillier, 
Fiers fa encui l'estors au commencier; 
Mes vers Corsolt n'aura ses cors mestier, 
De tex .xiiij. ne dorroit un denier." 
Li rois Galaffres est de son tref issus; 

610. A loi de roi est chauciez et vestuz; 
Le tertre esgarde et celui qui est sus, 
Dist à ses homes: //Li François est venuz, 
Ge'l voi el tertre, bien li siet ses escuz. 
Cil doit combatre vers Corsolt le membru, 

615. Mes vers li est et chétis et menus. 
Pou i vaudra Mahomez et Cahu, 
Se cil n'estoit par roi Corsolt vaincuz." 
Li rois le mande, et il i est venuz: 
Vet li encontre ses .ij. braz estendus: 

620. //Biau niés, dist-il, bien soiez-vos venu! 
Vez le François sor le tertre batu, 
Se'l requerrez n'ai talent qu'il remut." 
Eespont Corsolz: //Morz iert et confonduz. 
Puisque le voi jà n'iert plus atenduz, 

625. Or tost mes armes! n'i ait plus arestu." 
H i corurent .vii. roi et .xv. duc, 
Si li aportent soz un arbre ramu, 
Mes de tex armes ge cuit n'en ère plus; 
S'uns autres homs l'éust el dos vestu, 

630. Ne's remuast por tôt l'or qui onc fu. 
Quatorze roi armèrent l'aversier, 
El dos li vestent une broigne d'acier, 
Desus la broigne un blanc hauberc doblier, 
Puis ceint l'espée, dont bien tranche l'acier, 

635 Toise ot de lonc et de lé demi pié. 
I. 2 

Il ot son arc et son turquois lacié, 
Et s'arbaleste et ses coteaus d'acier, 
Dars esmoluz afaitiez por lancier. 
L'en li amaine Alion son destrier: 
640. A grant merveille par fu le cheval fier, 
Si desraez, com j'oï tesmoignier, 
D'une grant toise n'i ose-en aprochier, 
Ne mes celui qui en fu costumier. 
Quatre dars ot à la sele atachiez, 
645. Mace de fer à l'arçon de derrier. 

Li rois Corsolz i monta par l'estrier, 
A son col pent un escu à ormier, 
Une grant toise ot l'escu de quartier; 
Mes onc de lance ne daigna point baillier. 
650. De doubles armes l'ont bien apareillié. 
Dex quel cheval! que'l péust chastoier? 
Et neporquant il cort si li destriers, 
Ne s'i tenist né lièvre né lévrier. 
A voiz s'escrie; //Eètes pès, si m'oiez." 
655. Envers son oncle se prist à déresnier: 
//Le seneschal fêtes tost avancier, 
Les tables mètre, atorner à mengier. 
Por cel François ne l'estuet délaier, 
Plus tost l'aurai ocis et détranchié, 
660. Que n'i iriez demi arpent à pié. 

Jà de m'espée ne le quier atouchier; 
Se de ma mace puis un cop emploier, 
Se tôt n'abat et lui et le destrier, 
James frans homs ne me doint à mengier." 
005. Paien escrient: //Mahoms te puist aidierr 
A ces paroles ne volt plus délaier, 
Très parmi l'ost commença à brochier: 
Commande l'ost à Mahom qu'il ot chier. 
Li cuens Guillaumes vit venir l'aversier, 
070. Let et hideus et des armes chargié; 

S'il le redoute nus n'en doit merveillier. 
Deu réclama, le père droiturier: 
//Sainte Marie! com ci a bon destrier, 

Moult par est preuz por prodome aidier! 

675. Moi le convient des armes espargnier, 
Dex le garisse, qui tôt a à jugier, 
Que de m'espée ne le puisse empirier!" 
De tel parole n'eust coart mestier. 
Guillaumes fa sor le tertre montez, 

680. De bêles armes vestuz et atornez, 
Voit le paien venir tôt abrivé, 
S'il le redoute ne fet mie à blasmer. 
A pié descent del destrier séjorné, 
Contre Orient avoit son vis torné, 

685. Une proière a dit de grant bonté, 

(N'a soz ciel home qui de vie soit né, 
S'il la disoit par bone volenté 
Au matinct quant il seroit levé, 
Jà par deable ne seroit encombré.) 

690. Deu réclama par grant humilité: • 
//Glorieus pères, qui me féistes né, 
Féis la terre tôt à ta volenté, 
Si la closis environ de la mer, 
Adan formas et puis Evain sa per, 

695. En Paradis les en menas ester, 

Le fruit des arbres lor fu abandoné, 

Fors un pomier, celui lor fa vaé: 

H en mengièrent, ce fa grant foleté; 

Grant honte en orent quant ne'l porent celer, 

700. De Paradis les en convint aler, 
Venir en terre, fouir et laborer, 
Et mortel vie soflrir et endurer. 
Cayn ocist Abel par cruauté, 
Adont convint terre brère et crier; 

705. Uns cruieus dons li fa cel jor donez: 
Riens n'i venist qui n'estéust aler. 
Dex, de cel pueple cil qui ainz furent né, 
One ne vos voldrent servir né honorer: 
Touz les féistes en l'arche définer 

710. Par le déluge, ce fa la vérité: 
N'en eschapa, seulement que Noé 

2* 

Et si troi fil, et chascuns ot sa per. 
De totes bestes, por le siècle estorer, 
Maie et femele fist en l'arche poser. 

715. Dex! de cel siècle qui de cens furent né 
Issi la Virge, qui tant ot de bonté, 
Où vos daignastes vostre cors esconser. 
De char et d'os ne fu tiex cors formez, 
Et du saint sanc qui fu martir clamez! 

720. En Belléem, la mirable cité, 

Là vos plut-il, beau sire, à estre né, 
Tôt voirement, à la nuit de Noël. 
Sainte Anastèse vos féistes lever, 
N*ot nules mains por vo cors hennorer, 

725. Vos li donastes tôt à sa volenté. 
Et des trois rois fustes-vos visité, 
D'or et de mirre et d'encens esmeré; 
Par autre voie les en féis aler, 
Tôt por Herode, qui tant ot cruiauté, 

730. Qui les voloit ocire et desmembrer. 
Les innocenz i furent décolé, 
.iiij.M. truevent li clerc letré. 
Trente .ij. anz com autres homs charnez 
Par terre alastes le pueple doctriner, 

735. Et si alas el désert jéuner 
.xl. jorz acompliz et passez; 
Et au deable vos lessastes porter. 
A blanches Pasques, qu'ein doit paumes porter, 
Là vos. plut-il, verais Dex, à aler 

740. En Jerlaem, la mirable cité, 

Par portes oires qui furent définé. 
Guerpis les riches, ce fu la vérité, 
4a poures fu vo corages tornez. 
Chiés Simon fustes le liepreus hostelez, 

715. Li .xij. apostre i furent assenblé: 
La Magdelaine, coiement, à celé, 
Vint soz la table, qu'el n'osa mot soner, 
De clères lermes a voz .ij. piez lavez, 
De ses cheveus en après essuiez. 




— 21 — 

750. Iluec li Ai ses péchiez pardonez. 
Là fist Judas de vos la cruiauté, 
Qu'il vos vendi par sa grant foleté 
.xxx. deniers del tens Matusalé. 
En besant fastes as faus Juïs livrez, 

755. Et à l'estache loiez et arestez 

Trusqu'au matin que il fa ajorné, 
Quant en un tertre vos en firent mener, 
Mont Escauvaire, einsi l'oï nomer. 
A vo col firent vostre grant croiz porter, 

760. Et d'un mantel moult cruieus afabler: 
Ainz n'i passastes un pas, par vérité, 
Que ne fussiez féruz ou estopez. 
En sainte croiz fu vostre cors penez, 
Et vo chier membre traveillié et lassé. 

765. Longis i vint, qui fd bien éuré: 
Ne vos vit mie, ainz vos oï parler; 
Et de la lance vos féri el costé. 
Le sanc et l'ève l'en a as poinz colé, 
Ses eulz en tert, errant vit la clarté: 

770. Bâti sa colpe par grant humilité. 
Huec li furent si péchié pardoné. 
Nicodemus, ensemble o lui José, 
Purent venu comme larron prové, 
De la croiz orent voz membres remué, 

775. Et el sépulcre et cochié et levé; 
Et au tierz jor surrexis comme Dé, 
Droit en enfer, le grant chemin ferré, 
Toz vos amis en éustes gité, 
Qui longuement i avoient esté. 

780. Si com c'est voirs, beaus rois de majesté, 
Défient mon cors que ne soie afolé, 
Qui doi combatre encontre cel maufé, 
Qui tant est granz, parcréuz et membrez! 
Sainte Marie, s'il vos plest, secorez, 

785. Par coardise ne face lascheté,' 

Que mon lignage ne soit jà reprové !" 
Seigne son vis, en est atant levé. 

Li Sarrazins vint à lui effraé: 
Où voit Guillaume si Ta araisoné: 
790. //Di moi, François, garde ne soit celé, 
A cui as-tu si longuement parlé ?" 

— //Voir, dist Guillaumes, jà orras vérité: 
A Deu de gloire, le roi de majesté, 
Qu'il me conseult par la seue bonté, 

795. Que ge te puisse toz les membres coper, 
Et que tu soies par moi en champ maté. 1 ' 
. Dist li paiens: //Tu as moult fol pensé. 
Cuides-tu donques tes Dex ait poesté, 
Que il te puist vers moi en champ ténser?" 

800. — //Gloz, dit Guillaumes, Dex te puist mal doner ! 
Qar s'il me velt maintenir et garder, 
Tost essera tes granz orguex matez." 

— //Voir, dit li Turs, tu as moult fier penser. 
Se tu volois Mahomet aorer, 

805. Et le tuen Deu guerpir et deffier, 
Ge te dorroie avoir et richetez: 
Plus te dorroie que n'ot tes parentez." 

— //Gloz, dit Guillaumes, Dex te puist mal donei ! 
Que jà par moi n'iert mes Dex défiiez." 

810. — //Voirs, dit li Turs, moult ies de grant fierté, 
Quant de bataille ne puis ton cors tomer: 
Comme as-tu non? ne le me doiz celer." 

— //«Fai non Guillaume le marchis , à non Dé, 
Filz Aymeri, le viel chenu barbé; 

815 Et Hennenjart est ma mère, au vis cler; 
Frères Bernart de Breban la .cité,. 
Frères Garin, qui tant fet à loer, 
De Commarchis Buevon le redouté, 
Frères Guibert d'Andernaz, le mainz né, 

820. Si est mes frères li chétis Aymers, 

Qui n'être en logé né feste chemoné, 
Ainz est toz jorz au vent et à Foré, 
Et si détrenche Sarrazins et Esclers: 
La vostre geste ne puet-il point amer." 

825. Li paiens Tôt, a pou qu'il n'est desvez, 

Les eulz rooille, s'a les sorciz levez, 
Dist à Guillaume que n'i a demouré: 
//Cuivers François, or as-tu trop duré, 
Que mon lignage as mort et craventé." 

830. Li Sarrazins l'apèle fièrement: 

//Diva, Guillaume, moult as fol escient, 
Quant celui croiz qui ne te vaut néant. 
Dex est lasus desor le firmament, 
Çà jus de terre n'ot onques un arpent, 

835. Ainz est Mahom et son commandement. 
Totes voz messes et vostre sacrament, 
Voz mariages et voz esposement 
Ne pris-ge mie nés un trespas de vent: 
Crestienté est tôt foloiement." 

840. — //Gk>z, dist Guillaumes, li cors Dex te cravent! 
La teue loi tome tote à néant; 
Que Mahomez, ce sèvent plusor gent, 
Il fii profëtes à Deu omnipotent, 
H vint en terre, le non Deu anonçant, 

845. Et vint à Meques trestot premièrement; 
Mes il but trop par son enivrement, 
Puis le mengièrent porcel vilainement. 
Qui en lui croit, il n'a nul bon talent. 1 ' 
Dit li paiens: "Trop mentez malement. 

850. Si tu veus fère tôt mon commandement, 
Et Mahomet croire veraiement, 
Gre te dôrrai hennor et chasement 
Plus que n'en orent onques tuit ti parent; 
Quar ton lignage est moult de haute gent. 

855. De tes proesces oï parler sovent: 

C'iert granz domaiges si tu muers ci vilment. 

Se tu veus fère, di le moi bonement, 

Ou se ce non, jà morras émanent." 

— //Gloz, dist Guillaumes, le cors Deu te cravant! 

860. Or te pris mains que au commencement; 
En menacier n'a point de hardement." 
Guillaumes monte moult acesmeement, 
Estrier n'i baille, né arçon ne se prent. 

Prent son êscu et à son col le pent. 

865. L'espié brandi par si fier mautalent, 
L'ante a fermée à l'ensaigne qui pent. 
Li Sarrazins l'esgarde fièrement, 
Et dist soef, que nus homs ne l'entent: 
//Par Mahomet, où la moie ame apent! 

870. Cist homs est plains de moult fier mautalent. 11 
S'adont séust Guillaumes son talent, 
Et il vosist prendre l'acordement, 
Jà trovast pès assez legièrement. 

//Diva François, dit Corsolz li sauvages, 

875. Por le tuen Deu, por qui te doiz combatre, 
Claimes en Rome néant en l'éritage ." 
— //Tu l'orras jà, dit li cuens Fièrebrace. 
Ge doi combatre à cheval et à armes, 
El non de Deu le père esperitable. 

880. Par droit est Eome nostre empereor Karle, 
Tote Romaine desi que en Arabe. 
Sainz Père en est et li ponz et li arches, 
Et l'apostoiles, qui desoz lui le garde." 
Respont li Turs: //Tu n'es mie bien saiges 

885. Quant tu par force veus avoir l'éritage, 
Dont il est droiz et reson que m'assailles. 
Or te ferai moult très-bel avantage: 
Pren ton espié et autresi tes armes, 
Fier m'en l'escu, jà ne serai muable: 

890. Ge voil véoir un poi de ton barnage, 

Corn petiz homs le peut fère en bataille." 
Et dit Guillaumes : //Fox sui se plus m'en targe." 
Le cheval broche, un grant arpent trespasse 
De la montaigne qui tant est grant et large; 

895. Tôt entor lui à estraintes ses armes. 
Li Sarrazins ne se mut de la place. 
Dist l'apostoiles: //Jà aurons la bataille. 
Or tost à tene et li fol et li saige! 
Chasmins prit Deu de moult riche coraige, 
DOfK Qu'il nos ramaint Guillaume Fièrebrace 
Tôt sain et sauf dedenz Rome la large!" 




— 25 — 

Li gentix cuens a choisi le barnage 

Qui por lui prient, fox est se plus se targe: 

Le cheval broche et les resnes li lasche, 

905. Brandist la lance o l'ansaigne de paile, 
Fiert le paien el mileu de la targe: 
L'or, le verniz et le fiist en trespasse, 
Le blanc hauberc li rompi et démaille, 
La vielle broigne ne li valut un paile: 

910. Parmi le cors son roit espié li passe, 
Que d'autre part péùst l'en une chape 
Pendre au fer, qui s'en fust pris bien garde. 
Li cuens Guillaumes par tel vertu s'en passe, 
Le buen espié hors del cors li esrache, 

915. Qu'ainz li païens n'en perdi son estage, 
Ainz dist soef que nus homs ne le saiche : 
//Par Mahomet, à qui ai fet homage! 
Moult par est fox qui petit home blasme 
Quant il le voit entrer en grant bataille; 

920. Quant je le vis huimain en cest herbaige, 
Moult pou prisai et lui et son barnaige; 
Et d'autre part le tien-ge à folage 
Quant desor moi li douai avantaige, 
Qu'ainz mes par home ne reçui tel domage." 

925. Tele angoisse a, a pou qu'il ne se pasme. 
Li cuens Guillaumes del reférir se haste. 
Guillaumes fa moult vertueus et forz: 
Le paien a féru par mi le cors. 
Par si grant ire en a le fer tret hors, 

930. Tote l'issue li dérompi del cors, 
Qu'à terre chiet le buen escu à or. 
Tuit cil de Borne s'escrient à efforz: 
//Eefier^, frans homs, Dex sostiengne tôt cors ! 
Sainz Père, sire, soiez garent as noz!" 

935. Li cuens Guillaumes a entendu les moz, 
Le destrier broche qui li dessevre tost; 
Brandist la hante, le gonfanon destort, 
Eerfc le paien sor l'auberc de son dos, 
Qu'il li démaille et déront et desclot: 

IHO. La vielle broigne li avoit mise hors, 
1/espié li mist par le mileu del cors, 
Que d autre part en parut le fer hors. 
De inendre plaie fiist uns autres homs morz; 
Li Sarrasins ne s'est de riens estors. 

M5. A son arçon a pris un javelot, 

tënvers Guillaume Ta lancié si très-fort, 
Si bruit le eop corn foldre qui destort. 
U cuens s^abesse, qu'il ot peor de mort; 
Triers larmeure le féri so* le col, 

&>0. IVx le gari que en ekar ne! toehot. 

/IV\ > dist b cuens, qui fcmastes saint Loth, 
IMfent unà, sue,, que ge ne aume encorf 

li Samzins se set navré parfont, 
Le boa espié K gisfc sor le 

ÎJÔ^. Le sanc en rade dest à 

Et dist soef * que ne Fentenâi 
>P&r Mahomet, dont fafeent le parioa! 
Aina mes par home noï tel rîestxiKHm. 
Kt d'autre chose me retteng à bneon. 

^(>U. Quant desor moi li délivrai le don.*' 
lu dart inoiu temnt li gloz telans. 
envers Guillaume le lança de randon 
Si bruit le oop comme un ulenon. 
Li guens. gueneiii, qui douta le glotou, 

^Gô. £brquant li tranche son escu à lion. 
Lu vielle btoigne ne li rist gabson. 
Lez le costé li passe £ tel raudan, 
Que d'autre part àers ij. pies cl sabiou. 
'Voit le Guillaume^ si tint le cinei en brou, 

i*?0. Deu réclama par son saintinie non: 

'Glorieux pè>e, qui formai tôt le mont, 
éfcs terre et le inarorm perron, 
'^r salée la cioais* environ, 
I feis. de terre et de lymon, 
*m sa i*u\ que de à le savon: 
!turadi& loi- leis^s \» don, 

Oi* îuus -w 'toiniou, 




ruit acs, iti)h> 

fors d'un pomier lor véastes le don; 
Cil en mengièrent, ne fixent se mal non, 

980. Mes puis en orent maie rendacion, 

Qu'en enfer furent el puis de Baratron, 
Qu'adont servoient Berzebu et Noiron. 
Â unes pasques, à la procession, 
Que d'une asnesse chevauchas le faon, 

985. Si vos sivirent li petit enfançon, 

(As blanches Pasques en font procession 
Et un et autre, li prestre et li clerçon.) 
Et herberjas chiez le liepreus Symon, 
La Magdaleine féistes le pardon, 

990. Qui mist ses eulz soz voz piez à bandon, 
Et i plora par bone entention; 
Tu l'en levas amont par le menton, 
De ses péchiez li fastes pardon. 
Là fist Judas de vos la traïson; 

995. Il vos vendi, s'en ot mal gerredon. 
.xxx. deniers en reçut le félon. 
Et en la croiz fastes mis à bandon: 
Juif en firent comme encriemé félon, 
Ne vorrent croire vostre surrection. 

1000. El ciel montas au jor d'ascension, 

Dont venra, sire, la grant rédemption 
Au jugement, où tuit assembleront: 
Là ne vaudra père au fill un bouton, 
Néis li prestre n'iert avant del clerçon, 

1005. Né l'arcevesques de son petit garçon, 
Li rois del duc, né li cuens del troton. 
Et as apostres donas confession, 
Méis Saint Père el chief de Pré Noiron, 
Et convertis Saint Pol, son compaignon; 

1010. Garis Jonas el ventre del poison, 
Et Daniel en la fosse au lion, 
Symon méisme abatis le félon. 
Moyses vit la flambe enz el buisson, 
Qu'i nardoit busche né ne fesoit charbon, 

1015. Si com est voir et croire le doit-on. 

Défient mon cors de honte et de prison, 
Que ne m'ocie cist Sarrazins félons! 
Tant porte d'armes qu'aprochier ne'l puet-on, 
Qnar s'arbaleste pent à son gambeson, 

1020. Maces de fer voi pendre à son arçon. 

Se cil n'en pense, qui Longis fist pardon, 
Jà n'iert conquis, trop à d'armes foison." 
Corsolz li dist trois moz par retraiçon: 
*Ahi Guillaume, comme as cuer de félon! 

1025. A grant merveille semblés bon champion, 
De l'escremir ne resembles bricon; 
Mes par ces armes n'auras jà garison." 
Lors retorna le destrier aragon, 
Et tret l'espee qui li pent au giron, 

1030. Et fiert Guillaume par tel dévision, 
Que le nasal et l'eaume li derront: 
Tranche la coiffe de l'auberc fremillon, 
Et les cheveus li tranche sor le front, 
Et de son nés abat le someron; — 

1035. Maint reprovier en ot puis li frans homs; — 
Li cops dévale par de desus l'arçon, 
Que del cheval li a fet .ij. tronçon. 
Li cops fa granz, si vint de grant randon , 
Que .iij.c. mailles en abat el sablon. 

1040. L'espee vole hors des mains au gloton. 

Li cuens Guillaumes saut en piez contremont, 
Et tint Joieuse qui li pent au giron: 
Férir le cuide pardesus l'eaume amont, 
Mes tant est granz et parcréuz et Ions, 

1045. Ni avenist por tôt l'or de cest mont. 
Li cops descent sor l'auberc fremillon , 
Que .iij.c. mailles en abat el sablon. 
La meillor broigne fist au Tur garison: 
Ne l'enpira vaillant un esperon. 

1050. Corsolz li dist .ij. moz par contençon: 

//Ahi Guillaume, comme as cuer de félon! 
Ne valent mes ti cop un haneton." 
Tuit cil de Borne s'escrient à haut ton, 

Et l'apostoilles , qui fu en grant fnçon: 
1055. //Saint Père, sire, secor ton champion! 

Se il i muert, maie iert la retraiçon; 

En ton mostier, por tant com nos vivon, 

N'aura mes dit né messe né leçon." 

Li cuens Guillaumes à la chière menbrée 
1060. Pu toz armez sor la montaigne lée: 

Voit le paien qu'ot perdue s'espée, 

De son cheval ot tranchié l'eschinée. 

Li Turs passe outre plus d'une arbalestée, 

Tôt en poignant sa mace a destrossée, 
1065. Envers Guillaume revient gueule baéè: 

Ausi escume corne beste esohaufée 

Que li chien chacent en la selve ramée. 

Li Turs i fiert de si grant randonée, 

De chief en autre li a route et fauxée, 
1070. Enprès la boucle li a tote copée, 
- Par le pertuis i passast de volée 

Uns esperviers sanz point de demorée; 

Qu'enprès le heaume est la mace passée. 

Bessa le chief à icele encontrée: 
1075. James par lui ne fdst Rome aquitée, 

Se Dex ne fust et la Virge honorée. 

Tuit cil de Rome hautement s'escrièrent. 

Dist l'apostoiles: Que fez-tu or, Saint Père? 

Se il i muert, c'iert maie destinée; 
1080. En ton mostier n'iert mes messe chantée, 

Tant com ge vive et ge aie durée !" 

Li cuens Guillaumes fu moult estoutoiez, 

Et de cel cop fu durement chargiez, 

Et d'une chose est-il moult merveilHez: 
1085. Que li Turs a tant duré el destrier 

Por ce qu'il ot tant durement saignié; 

Que s'il vosist, il l'éust mis à pié, 

Mes il espargne quanqu'il puet le destrier, 

Quar il se pense: s'il le puet gaaignier, 
1090. Bien li porroit encore avoir mestier. 

Li Sarrazins vint à lui corrodez, 

Où voit Guillaume si l'a contralié: 
//Cuiverz François, or es mal engigniez, 
Quar de ton nés as perdu la moitié, 
1095. Qui seras mes Looys provendier. 
Et ton lignage en aura reprovier. 
Or voiz-tu bien, ne te puez plus aidier, 
O tôt ton cors m'en estuet repérier, 
Quar l'amiral m'atent à son mengier: 
1100. Moult se merveille que je puis tant targier." 
H s'abessa vers son arçon premier, 
De devant lui le voloit enchargier 
Trestot armé sor le col del destrier. 
Voit le Guillaumes, le sens cuide changier: 
1105. Bien fust en èse por son cop enploier, 
Et fiert le roi (ne le velt espargnier) 
Par mi son heaume, qui fu à or vergié, 
Que fleurs et pierres en a jus trébuchié; 
Et li trencha le mestre chapelier. 
1110. La bone coiffe covint-il empoirier, 

Que plaine paume li fent le henapier: 
Tôt l'enbroncha sor le col del destrier. 
Les armes poisent, ne se puet redrecier. 

//Dex, dist Guillaumes, comj'ai mon nés vengié! 
1115. Ne serai mes Looys provendier, 

Né mon lignage n'en aura reprovier." 

Son braz a fors des enarmes sachié, 

L'escu gita ens el champ estraier: 

Tel hardement ne fist mes chevaliers. 
1120. Se li Turs fust sains et saus et entiers, 

Par grant folie fust li plez commenciez; 

Mes Dex ne plot, plus se péust aidier. 

Li cuens Guillaumes ne volt mie atargier; 

A ses ij. poinz sesi le brant d'acier, 
1125. Et fiert le roi, sanz point de l'espargnier, 

Parmi les laz de son heaume vergié. 

La teste o l'eaume en vola quatre piez, 

Li cors chancelé et li Sarrazins chiet. 

Li cuens Guillaumes ne li volt pas lessier 

1130. La bone espée dont son nés ot tranchié, 
H la volt ceindre, mes trop longue li ert, 

Ré et demi sont trop lonc li estrié: 
Grant demi pié les a lors acorciez. 
1135. Li cnens Guillaumes i monta par Testrier. 
Del Sarrazin a retret son espié, 
Qu'il li avoit enz el cors apoié. 
*Dex, dit Guillanmes, corn vos doi gracier 
De cest cheval qne j'ai ci gaaignié, 
1140. Que ne'l dorroie por l'or de Monpellier! 
Hui fu tel heure que moult l'ai covoitié." 
Desi à Borne ne s'est pas artargié. 
Li apostoiles i est venuz premiers; 
Si le besa, quant l'eaume ot deslacié, 
1145. Tôt en plorant li cuens Bertrans ses niés, 
Et Guielins et li cortois Gantiers. 
Tel peor n'orent à nul jor desoz ciel. 
//Oncles, fet-il, estes sains et hétiez?" 
— //Oïl, fet-il, la merci Deu del ciel, 
1150. Mes que mon nés ai un pou acorcié. 
Ge ne sai certes com sera alongié; — 
(Li cuens méismes s'est ilnec baptisié) 
Dès ore mes qui moi aime et tient chier 
Trestuit m'apèlent, François et Berruier, 
1155. Conte Guillaume au cort nés le guerrier." 
One puis cel non ne li pot l'en changier. 
Puis ne finèrent trusqu'au mestre mostier: 
Cil ot grant joie qui le tint par l'estrier. 
La nuit font joie por le franc chevalier 
1160. Trusqu'au demain, que jor dut esclairier, 
Que d'autre chose vorretit assez plaidier. 
Et dist Bertrans: //As armes, chevalier! 
Puis que mon oncle a le camp gaaignié 
Vers le plus fort qui tant iert resoignié, 
1165. Bien nos devons as foibles essaier. 
Oncle Guillaume, fètesvos avisier, 
Quar moult par estes pené et traveillié." 

Guillaumes Pot, si s'en rit volentiers: 
//Ha Bertran, sire, or del contralier! 

1170. Jà voz contraires ne vos aura mestier, 

Que, par l'apostre que requièrent paumier! 
Ge ne leroie por l'or de Monpellier 
Que ge ne fasse el mestre renc premier, 
Et i ferrai de m'espée d'acier." 

1175. Quant cil de Eome Foirent si plédier, 
♦ Li plus coarz i fu preuz et legiers. 
Dès or se gardent li félon losengier! 
Or trop i puent demorer et targier, 
Quar cil de Èome se vont apareillier. 

1180. - Li rois Galaflxes est de son tref issuz, 
A loi de roi est chauciez et vestuz: 
Dist à ses homes: //Or ai-ge trop perdu, 
Quant par tel home est Gorsolz confonduz. 
Li Dex qu'il croient doit bien estre créuz. 

1185. Gardez que tost soit mes très destenduz, 
Fuions-nos-en ! qu'entendrions-nos plus? 
Se cil de Eome se sont apercéu 
Jà 1 de nostre olst n'en eschapera uns." 
Et cil responent: //Cist conseuz iert créu." 

1190. .xxv. graille i sonent tôt à un, 

Et l'oz monta, qui estormiz se fu. ' 
Guillaumes a le temolte entendu, 
Dist à ses homes: //Trop avons atendu, 
Faien s'en fuient, li gloton mescréu, 

1195. Or tost après, por Deu le roi Jhesu!" 
Tuit cil de Eome s'en issent à un hu: 
Guillaumes s'est el premier renc tenu, 
Li gentix cuens, si lassez comme il fu. 
Alion broche des espérons aguz; 

1200. Et le destrier, qui fu de grant vertu, 
Si se desroie, à paines l'ont tenu: 
Legier li semble celui qui sor lui fu. 
Entre .ij. tertres ont paiens conséu: 
Là véissiez un estor maintenu, 

1205. Tant poing copé, tante teste, tant bu. 

Li cuens Bertrans s'i est moult chier vendu; 
Après sa lance a tret le brant molu; 
Cui il ataint tresqu'el piz est fendu, 
Hauberc n'i vaut la monte d'un festu. 

1210. Maint eop reçut et plus en a rendu. 
Et Guielins i a maint cop féru, 
Et cil Gautiers qui de Toulouse fu; 
Mes sor les autres fu Ouillaumes cremu. 
Li rois .Galaflres i fu apercéu: 

1215. Monstre Guillaume, à son col son escu, 
Mahom reclaime à force et à vertu: 
//Mahomet, sire, moult m'est mal avenu 
Que ge ne l'ai et pris et retenu." 
Le destrier broche des esperonz aguz. 

1220. Li cuens Guillaumes ne fu mie esperduz: 

Granz cops se donent amont es heaumes bruns , 
Les hauberz ont desmailliez et rompuz. 
Lez les costez sentent les fers moluz. 
Dex aïda Guillaume le cremu, 

1225. Et cil Sainz Pères cui champion il fu, 
Que par le roi ne fu en char féru. 
Li gentix cuens li a tel cop rendu, 
Que de .ij. parz a les estriers perduz: 
Le cheval lesse, qui le fès ot eu, 

1230. L'agu del heaume est en terre féru. 

Li cuens Guillaumes est sor lui arestu, 
Et tret l'espée, dont l'acier fu molu; 
Jà li trenchast le chief desus le bu, 
Quant Dex i fist miracles et vertu, 

1235. Quar mains chétis dolans et irascuz 
En fu le jor fors de prison issu. 

Li cuens Guillaumes fu moult bons chevaliers: 
Devant lui vit le roi tôt embrochié, 
Se il vosist jà li tranchast le chief, 

1240. Quant cil U crie et manaide et pitié: 

//Ber, ne m'oci, quant tu Guillaumes ies, 
Mes vif me pren, moult i puez gaaignier. 
Je te rendrai le riche roi Gaifier, 
I. 3 

Lui et sa fille et sa franche moillier, 
1245. Et .xxx.m. de chétis prisoniers, 

Se ge i muir, qui tuit perdront le chief." 

— *Par Saint Denis, dist li cuens au vis fier, 
Por itel chose devez bien repérier." 

Li cuens Guillaumes s'aficha el destrier, 

1250. Li rois li rent le riche brant d'acier: 
A l'apostoile l'envoie tôt premier, 
Et bien .iij.c. des autres prisonniers. 
Quant Sarrazin, li ouvert renoié, 
Voient ainsi lor droit seignor plessié, 

1255. En foie tornent, par voies, par sentiers: 
Dusques as nés ne voudront atargier. 
Lor nés trouvèrent, qui lor orent mestier: 
Enz sont entrez, s'esloignent le gravier. 
Li cuens Guillaumes est repériez amer, 

1260. Le roi desarment desouz un olivier. 
Li gentis cuens l'en prent à aresnier: 
//He gentil roi, por Deu le droiturier, 
Comment r'aurons li chétif prisonnier 
Qui en vos barges sont estraint et loié?" 

1265. Lors dist au roi: *Eètes-les desloier." 
Et il respont: //De folie plaidiez, 
Quar par la croi2 que requièrent paumier, 
Jà n'en auroiz vaillant un seul denier 
Trusque ge soie levez et baptisiez; 

1270. Que Mahomet ne me puet plus aidier." 

— //Dex, dit Guillaumes, tu soies graciez!" 
Li apostoiles ne s'est mie targiez, 

Ainz à les fonz moult tost apareilliez: 

Le roi i ont levé et baptisié. 
1275. Parrains li fa Guillaumes li guerriers 

Et Guielins et li cortois Gautiers, 

Et bien tex .xxx. de vaillanz chevaliers; 

Wi a celui ne soit frans homs del chief. 

Mes de son non ne li ont pas changié, 
1280. Ainz li afferment au non de crestien. 

L'eve demandent, s'asiéent au mengier. 

Quant ont assez ce que lor fu mestier, 
Li cuens Guillaumes est resailliz en piez: 
//He gentix rois, por Deu le droiturier, 
1285. Nobles filleus, et quai vos avanciez! 

Comment r'aurons les chétis prisonniers 
Qui en vos buies sont estroit et lié?" 
Bespont li rois: //Or m'estuet compasser; 
Car s'or savoient Sarrazin et Escler 

1290. Que je me fusse baptisiez et levez, 

Âinz me leroient trestot vif escorchier 
Qu'il me rendissent vaillant un seul denier. 
Mes or me fêtes de mes aras despoillier, 
Si me metez sor un gaste somier 

1295. Si près des lor, que je puisse huchier. 
Trestoz vos homes fêtes apareillier 
Desoz cel brueil qui est à l'olivier; 
Se Sarrazin se vuelent efforcier, 
Que il me vueillent secorre et aïdier, 

1300. Tuit soiez prest as lances abessie\" 

— //Dex, dist Guillaumes, par ta sainte pitié! 
Mieudxes converz ne puet de pain mengier ." 
Trestot son bon li ont fet otroier, 
Ne çiès del batre, à ce l'ont esparnié; 

1305. Ainz l'ensanglantent del sanc à un lévrier. 
Desi au Toivre ne se vorent targier. 
Li rois Gallaflres commença à huchier, 
A voiz s'escrie: ^Champion, sire niés, 
Filz à baron, quar me venez aidier! 

1310. Se Dex m'aïst! or en ai grant mestier. 
Cist crestien m'ont trop mal atierié: 
Li Dex qu'il servent doit bien estre proisié, 
Qui si lor fet trestouz Iot désirier. 
Eois à corone ne doit estre loié.... 

1315. Mes por avoir iert mon cors respoitié, 
Tai lor giter les chétis prisonniers." 
Le dromont font à la rive saichier, 
Fors en ont tret les chétis prisonniers; 
Mes tant les orent batuz et lédengiez, 

3* 

1320. Por ce qu'il furent dcsconfit et fachié, 
N'i a celui n'ait sanglant le braier 
Et les espaules et le cors et le chief. 
De pitié pleure Guillaumes li guerriers. 
Là où il gietent les chétis de lor barges, 

1325. N'i a celui n'ait sanglant le visaige 
Et les espaules et trestot le corsage. 
De pitié pleure Guillaumes Kèrebrace: 
Voit l'apostoile, à un conseil le saiche: 
//Sire, fet-il, por Deu l'esperitable ! 

1330. Maint gentix homs a ci nus le corsaige, 

Quar lor donons peaus et manteaus et chapes, 
Or et argent ait chascun en la place. 
Que retorner s'en puissent en lor marches." 
Dist l'apostoiles : //Gentix hom hennorable, 

1335. A hennor-fere doit chascuns estre larges. 
Icest conseil est bien droiz que l'en face." 
Desi à Borne de riens ne s'i atarge 
Por les chétis destrossèrent les maies, 
Si lor donèrent et peaus et dras et chapes; 

1340. Or et argent ot tant chascuns en place 

Que bien s'en porent retorner en lor marches. 

Quant cil à Borne sont ainsi rçpairié, 
Li cuens Guillaumes lez un buisson s'asiet: 
Atant ez-vos le riche roi Gaifier: 

1345. Tôt maintenant li est chéuz à pié: 

//Gentix hom, sire, eu m'avez mestier, 
Besqueus m'avez des mains à l'aversier, 
Qui en lor terre m'en menassent loié; 
Mes ne véisse mes henors né mes fiez. 

1350. Une fille ai, n'a si gente soz ciel, 

Ge la vos doing de gré et volentiers, 
Se la volez ne prendre ne baillier; 
Et de ma terre aurez une moitié, 
Après ma mort soiez mes héritiers." 

1355. Bespont li cuens: //Moi estuet conseillier." 
Voit l'apostoile, d'une part l'a sachié: 
//Sire, dist-il, prendrai-ge la moillier?" 

— //Oïl, beau sire, de gré et volantiers; 
Bachelier estes, de terre avez mestier." 

1360. Respont li cuens: //Bien fet à otroier." 
L'en li amaine à véoir la moillier. 
Nus homs de char, pèlerins né paumiers,. 
Ne séust tant errer né chevauchier, 
Plus bêle dame péust nus acointier. 

1365. Celé préist Guillaumes li guerriers, 

Quajit par essoine li convint à lessier, 
Com vos orroiz ainz le soleil cochié. 

Plest-vos oïr de la seue beauté? 
Nus homs de char ne pot ainz tant aler, 

1370. Plus bêle dame péust onques trover: 
Celé préist Guillaumes au cort nés, 
Quant par essoine convint tôt refuser, 
Com vos orroiz ainz qu'il soit avesprez. 
Ez deus messages poingnant toz eflraez 

1375. Par devers France les chevaus ont lassez 
Et recréanz, confonduz et matez. 
Tant ont Guillaume et quis et demandé, 
Qu'il ont le conte enz el mostier trové, 
Où il devoit sa moillier espouser; 

1380. Et l'apostoile, qui fd gentix et bers, 
Tbt revestu por la messe , chanter. 
Et l'anel prist por la dame espouser, 
Quant li mesaige li sont au pié aie. 
//Merci, Guillaume, por sainte charité! 

1385. De Looys vos est petit menbré; 

Que morz est Karles, li gentix et li bers, 
À Looys sont les granz héritez: 
Li traïtor l'en vuelent hors bouter, 
Un autre roi i vuelent coroner, 

1390. Le fil Eichart de Boan la cité. 
Tôt le païs ont à honte livré, 
Gentix hom, sire, se vos ne'l secorez." 
Ot le Guillaumes, s'est vers terre clinez, 
Voit l'apostoile, d'une part l'a torné: 

1395. //Sire, fet-il, que conseil me donez?" 

Dist Fapostoiles: //Dex en soit aorez! 
Qui conseil quiert, Fen li doit bien doner. 
En pénéance vos vueil-je commander 
Que Looys no sqignor secorez; 

1400. C'ert grane domages s'il est déshéritez. 11 

Respont li ouens: 'Si corn vos commandez: 
Jà vo conseill ne sera refusez. 11 
Guillaumes bese la dame o le vis cler, 
Et ele lui; ne cesse de plorer. 

1405. Par tel covent einsi sont dessevré, 
Fuis ne se virent en trestot lor aé. 
//Sire Guillaume, dit Fapostoiles, ber, 
• En douce France vos en convient aler. 
Ci remaindra Galaffres Fainirez: 

1410. De nostre part aura Rome à garder. 11 
Bespont li cuens: *De folie parlez, 
De traïson ne fui ainz arestez, 
D'ore en avant m'en doi-ge bien garder. 11 
— //Sire Guillaume, dist Fapostoiles, ber, 

1415. En douce France vos en convient aler: 
Mil chevaliers avec vos en meniez, 
D'or et d'argent trente somiers prenez: 
Tout as conquis, s'es en doiz bien porter. 11 
Respont li cuens: #Ce fet à mercier. 1 ' 

1420. Un diemenche, .xv. jorz après Pasques, 
Estoit à Rome Guillaumes Eièrebrace, 
Eeme dut prendre et fere mariage, 
Quant devers France li sont venu mesaige, 
Qui li aportent unes nouveles après, 

1425. Que morz estoit li emperères Karles, 
A Looys sont remeses les marches. 
Li traitor, cui li cors Deu mal face! 
Del fill Richart de Roan à la barbe 
Vuelent roi fere de France le' barnage. 

1430. De pitié pleure Guillaumes Fièrebrace, 
Congié demande à Fapostoile saige, 
Et il li charge .m. chevaliers à armes. 
D'or et d'argent .xxx. somiers li charge. 

Au départir en pleure li barnages. 

1435. Vet s'en li cuens qui de rien ne se targc, 
Monjeu trespasse, qui durement le lasse. 
De lor jornées ne sai que vos contasse, 
Mes que la terre à grant esploit trespassent, 
Desi qu'en Brye n'arestent né ne targent. 

1440. Vet s'en Guillaume» au cort nés li marchis, 
De ses jornées ne sai conte tenir. 
Desi en Brie ne pristrent onques fin, 
En mi sa voie encontre un pèlerin, 
L'escharpe au col, el poing le fust fresniu. 

1445. Ainz ne véistes tant gaillart pèlerin: 

Blanche ot la barbe comme fleur en Avril. 
Toit le Guillaumes, si Ta à reson mis: 
//Dont es-tu, frère?" — //De Tors de Saint Martin." 

— //Sez-tu noveles nules ? quar nos en di." 
1450. — //Oïl, beau sire, del petit Looys, 

Que morz est Karles, li rois de Saint-Denis. 

A Looys remés est li païs: 

Li traiteur, que Dex puist maléirl 

Del fil Bichart de Boan, le flori, 
1455. Vuelent roi fere de France à maintenir; 

Mes uns firans abes, que Dex puist beneir! 

En une croûte del mostier Saint Martin 

En a l'enfant ensemble o lui foui; 

Ne gardent l'eure que il soient martir." 
1460. — //Ha Dex aïde!" dit li cuens. //Pèlerin, 

Où sont aie li chevalier gentil, 

Et a li lignages au preu conte Aymeri? 

Icil soloient lor seignor maintenir." 

— //Par celé croiz où li cors Deu fu mis, 
1465. Se ge fusse homs qui aidier li poïst, 

Les traïtors eusse si laidi, 
N'eussent cure de lor seignor traïr." 
Ot le Guillaumes, s'en à gité un ris: 
Bertran apele, si l'a à reson mis: 
1470. //Oïstes mes si cortois pèlerin? 

Se il fast homs qui aidier li poïst, 

James par euls ne ftist mal plet basti." 
.x. onces d'or donent au pèlerin. 
Moult liéement le fist de lui partir. 

1475. Vet s'en Guillaumes, s'acueille son chemin: 
Tant buer fu né qui planté a d'amis. 
Guillaumes garde devant lui el chemin, 
Venir i voit de chevaliers .vij.xx., 
A clères armes et à chevaus de pris. 

1480. Gaudins li bruns les conduit, li marchis, 
Et avec lui fa li preuz Savaris: 
Cil furent niés Guillaume au fier vis. 
En France en vont secorre Looys. 
Quant s'entr'encontrent à merveille lor vint, 

1485. H s'entrebesent, neveu sont et ami: 

D'els ne se garde li abes de franc lin 
Qui en garde ot le petit Looys. 
S'un peu le puet tensier et garantir, 
Et destorner del lignage Âlori, 

1490. Secors aura ainz que past le tierz di. 

Vet s'en Guillaumes li nobile guerriers, 
Ensemble o lui .xij.c. chevalier: 
Par sa mesnie à fait un ban huichier, 
Chascun apoint, qui cheval qui destrier. 

1495. Et il lor dit sanz point de l'atargier 

Qu'il n'aient cure de chevaus espargnier: 
Qui pert roncin il li rendra destrier. 
/>Au mauves plet vuel estor commencier, 
Ge vueill par tens savoir et acointier 

1500. Qui veult rois estre de France josticier. 
Mes par l'apostre que requièrent paumier! 
Tieus se fet ore moult orgueilleus et fier, 
Que ge métrai tel corone en son chief , 
Dont la cervele l'en venra trusqu'as piez." 

1505. Dient Romain: //Cist homs a le cuer fier: 
Qui li faudra Dex li doint encombrier !" 
Ne sai que doie la novele noncier: 
Desi à Tors ne se vorrent targier. 
Moult sagement en vorra esploitierî 

1510. En .iiij. aguez à mis mil chevaliers: 
.ij.c. en maine, moult bien apareilliez, 
Qui ont vestu les blans haubers dobliers, 
Desor les coiffes les vers heaumes laciez, 
Et si ont ceinz les branz forbis d'acier. 

1515. Et moult près d'els resont li escuier 
As forz escuz et as tranchanz espiez, 
Où au besoing porront bien repairier. 
Desi as portes ne vorrent atargier. 
Le portier truevent, si Font lors aresnié: 

1520. //Oevre la porte, ne nos fai ci targier, 
Nos venons ci au riche duc aidier, 
Encui sera coronnez au moustier 
Ses filz à roi, que François Pont jugié." 
Li portiers Tôt, a pou n'est enragié; 

1525. Deu reclama le père droiturier: 

//Sainte Marie, fet li cortois portiers, 

Looys, sire, si poure recovrier, 

Se cil n'en pense qui tôt a à jugier, 

N'en puez partir sanz les membres tranchier! 

1530. He Dex aïde!" fet li cortois portiers, 
//Où sont aie li gentil chevalier 
Et li lignages Aymeri le guerrier, 
Qui si soloient lor droit seignor aidier!" 
Dist à Guillaume: //Ni metroiz or les piez, 

1535. Trop a céanz de glotons losangiers; 

Ge ne vueill ore que plus les acroissiez. 
Grant merveille est que terre vos sostient, 
Quar pléust ore au glorieus del tiel 
Que jà fondist la terre soz voz piez, 

1540. Et Looys fiist arrière en son fié, 

De mauves pueple seroit li monz vengié." 
GuQlaumes l'ot, s'en fd joianz et liez; 
Bertran apele: //Entendez, sire niés, 
Oïstes mes si bien parler portier? 

1545. Qui son coraige li vorroit acointier 
' Bien nos porroit encui avoir mestier." 

//Amis, beau frère, dit Guillaumes li bers, 

Estoutement m'as ton hostel vaé; 
Mes se savoies en quel terre fui né, 

1550. Et de quel gent et de quel parenté, 
A cest exemple que ge t'oi ci conter 
Moult l'overroies volentiers et de gré." 
Dist li portiers: //Dex en soit aoré!" 
Le guichet oevre tant qu'il Tait esgardé: 

1555. //Gentix hom, sire, se j'osasse parler, 
Je demandasse de quel terre estes nez, 
Et de quel gent et de quel parenté?" 
— //Voir, dit Guillaumes, jà orras vérité, 
Qu'ainz por nul home ne fa mon non celé. 

1560. Ge suis Guillaumes, de Nerbone fui né." 
Dist li portiers: *Dex en soit aoré! 
Sire Guillaume, bien sai que vos querrez: 
Vostre lignages n'ot onques lascheté. 
Li maus Bichars est ci dedenz entrez 

1565. A tôt .vij.c. de chevaliers armez: 

Gentix hom, sire, petit de gent avez 
Por lor grant force soflrir et endurer." 
Bespont Guillaumes: //Nos en aurons assez; 
En quatre aguez sont çà dehors remez 

1570. Mil chevalier garni et conraez: 
S'en ai .ij.c. garniz et atornez, 
Desoz les cotes les blans haubert safBrez, 
Desor lès coiffes les verz elmes gemep. 
Li escuier resont après alez, 

1575. Où au besoing porrons bien recovrer." 
Dist li portiers: //Dex en soit aorez! 
Se li conseulz m'en estoit demandez, 
Tost en seroit li gaainz dessevrez, 
Et par mesages coiement encusez 

1580. Où les querras quant en les à trovez. 
En icest jor, saiches de vérité, 
Où ainz qu'il soit le matin ajorné, 
En puez-tu fere totes tes volentez. 
Homs qui tel fès voit sor lui atorner 

1585. Doit plus fier estre que en bois li senglers." 

Guillaumes Tôt, s'est vers terre clinez, 
Bertran apele: //Sire niés, entendez: 
Oïstes mes si bien portier parler?" 
Quant li portiers entendi la novele 

1590. Del preu Guillaume, que proesce révèle, 
Vers le paies a tornée sa teste, 
Et prist un gant et mist en son poing destre, 
Puis s'escria à sa voiz haute et bêle: 
//Ge te deffi, Bichar, toi et ta terre, 

1595. En ton servise ne vueill ore plus estre; 
Quant traïson vels fère né porquerre 
H est bien droiz et reson que i perdes." 
Contre Guillaume avoit la porte o verte, 
Tôt maintenant li defferme et desserre. 

1600. Entre Guillaumes et sa compaigne bêle, 
Et li portiers doucement l'en apele: 
//Frans chevaliers, la venjance va querre 
Des traïtors qui contre toi révèlent.' 1 
Ot le Guillaumes, si s'enbrunche vers terre, 

1605. Isnelement un escuier apele, 

Es portes entrent qui li lurent ouvertes: 
//Va, si me di dant Gautier de Tudèle, 
Gontier de Borne en diras la novele, 
Qui veult avoir gaaignier et conquerre, 

1610. Qu'il* viegne à moi, que noise n'i soit fête, 
Quar contre moi i est la porte overte." 
Et cil s'en tome qui de riens ne s'areste; 
Isnelement li aguez se desserre, 
Es portes entrent, qui lor furent overtes. 

1615. Quant cil les virent des murs et des fenestres, 
Guident que soient cil qu'ont envoie querre, 
Mes il orront encui autres noveles, 
Qui lor seront dolezeuses et pesmes. 
Li cuens Guillaumes apela le portier: 

1620. //Amis, beau frère, se me vels conseillier, 
J'ai moult de gent que ge doi herbergîer." 
— //A non Deu, sire, ne vos sai conseillier, 
Qu'il n'i a volte né croûte né celier 

Qui lie soit plaine d'armes et de destiers, 

1625. Et par les loges gisent li chevalier. 

Vostre est la force del plus mestre marcliié: 
Lor hernois fêtes et sesir et baillier, 
Et qui ne'l veult de bon cuer otroier, 
Ni mète jà fors la teste tranchier." 

1630. Respont Guillaumes: //Bien m'avez conseillié, 
Par Saint Denis! que jà miex ne vos quier. 
Wi seroiz plus né garde né huissier, 
Einçois seroiz mon mestre conseilliez" 
Bertran apele: //Entendez, sire niés, 

1635. Oïstes mes si bien parler portier? 
Adoubez-le à loi de chevalier." 
Eespont Bertrans: //Beau sire, volantiers." 
H le regarde et as mains et as piez: 
Moult le vit bel et droit et alignié, 

1640. Si l'adouba à loi de chevalier, 

De fort hauberc et de heaume d'acier, 
De bone espée et de tranchant espié, 
Et de cheval, de roncin d'escuier, 
De palefroi, de mulet, de somier. 

1645. De son servise li dona bon loier. * 

Li cuens Guillaumes en apela Gautier, 
Le Tolosan, einsi l'oï noncier, 
Kl de sa suer, un gentill chevalier: 
//A celé porte qui torne vers Poitiers, 

1650. Là m'en iroiz, filz de franche moillier; 
Ensemble o vos aura .xx. chevaliers, 
Gardez n'en isse nus homs qui soit soz ciel, 
Né clers né prestre, tant saiche bien proier, 
Que il n'en ait toz les membres tranchiez." 

1655. Et cil respont: //Beau sire, volantiers." 

Li cuens Guillaumes au cort nés li marchis 
En apela Moire del Plesséiz: 
//A celé porte qui vient devers Paris, 
Là en iroiz, frans chevalier de pris, 

1660. Ensemble o vos chevaliers trusqu'à .xx.: 
Gardez n'en isse nus homs de mère vis, 

Que il ne soit détranchiez et ocis." 
Et cil respont: //Tôt à vostre devis." 
H n'i ot barre, né porte né postiz, 
1665. Où li cuens n'ait de ses chevaliers mis. 
Trusqu'au moustier s'en vont tôt à devis: 
H descendi devant el pavéiz, 
El inostier entre, croiz fist devant son vis. 
Desus le marbre devant le crucefi 

1670. Là s'agenoille Guillaumes li marchis, 
Et prie Deu qui en la croiz fu mis, 
Qu'il li envoit son seignor Looys. 
Atant ez-vos Gautier, un clerc, où vint 
Bien reconut Guilaume le marchis. 

1675. Desor s'espaule li a son doi assis, 
Tant le bouta qui li cuens le senti. 
Li cuens se dresce, si a monstre son vis: 
//Que veus-tu, frère? garde n'i ait menti." 
Et cil respont: //Jà le vos aurai dit: 

1680. Quant venuz estes secorre Looys, 

Fermez les huis del mostier Saint Martin: 
Cler et chanoine a céans .iiij.xx. 
Evesque et abe qui moult sont de grant pris, 
Qui por avoir ont le mal plet basti. 

1685. Deshéritez iert encui Looys, 

Se Dex et vos ne'l volez garantir. 
Prenez les testes, por Deu ge vos en pri! 
•Tôt le péchié del mostier pren sor mi, 
Quar il sont tuit traïtor et failli." 

1690. Guillaumes Tôt, s'en a gîté un ris: 

//Ken soit de l'eure que tiex clers fu norris! 
Où trouveroie mon seignor Looys P" 
— //A non Deu sire, li clers li respondi, 
Ge l'amenrai, se Dex plest et je vif." 

1695. Trusqu'au mostier ne prist-il onques fin, 
En la grant croûte isnelement en vint, 
Huec trova son seignor Looys. 
Li gentix clers par la main l'a sési: 
//Eilz de bon roi, ne soiez esbahiz, 

1700. Si m'aïst Dex! que plus avez d'amis 
Que n'en aviez au lever hui matin. 
Jà est venuz Guillaumes li marchis 
À .xij.o. de chevaliers de pris: 
Vos a li cuens en cel mostier requis. 
1705. H n'ija barre né porte né postiz 

Où il ne n'ait de ses chevaliers mis." 
Looys Tôt, moult joianz en devint, 
Trusqu'au mostier ne prist-il onques fin. 
Li gentis abes l'en a à reson mis: 
1710. //Riz à bon roi, ne soiez esbahiz, 

Vez-là Guillaume, qui sa foi vos plévi: 
Va li au pié, si li crie merci." 
L'enfes respont: //Tôt à vostre plésir." 
Li gentix abes l'en apela premier: 
1715. //Filz à baron, garde ne t'esmaier; 

Vez-là Guillaume, va li chéoir au pié." 
L'enfes respont: //Beau sire, volantiers." 
Devant le conte se vet agenoillier, 
Estroitement li a le pié besié, 
1720. Et le soller que li cuens ot chaucié. 

Pas ne'l connut Guillaumes li guerriers, 
Quar de clarté ayoit pou el mostier: 
//Liève-toi, enfes, ce dit li cuens proisiez; 
Dex ne fist home qui tant m'ait corrocié, 
1725. Se tant puet fere que il viegne à mon pié, 
Ne li pardoigne de gré et volantiers." 
Et dist li abes, qui fu ses enparliers: 
//A non Deu, sire, à celer ne vos quier, 
C'est Looys, fils Karlon au vis fier: 
1730. Encui sera ocis et détranchié, 

Se Dex et vos ne li volez aidier." 
Ot le Guillaumes, se'l corut embracier, 
Par les deus flans le liève sanz targier: 
//En non Deu, enfes, cil t'a mal engignié, 
1735. Qui te rova à venir à mon pié; 

Quar sor toz homes doi-ge ton cors aidiez' 
Lors en apele ses gentix chevaliers: 

//Un jugement vueil or que me faciez : 
Puis que Tome est coronez au mostier 
1740. Et il doit vivre por lire son sautier, 
Doit-il puis fere traïson por loier?" 

— *Nenil," beau sire, dient li chevalier. 

— *Et s'il le fet, quel en est le loier?' 1 

— //Penduz doit estre, comme larrons fessiers." 
1745. Respont Guillaumes: //Bien m'avez conseillié, 

Par Saint Denis! et je mielz ne requier." 
Li cuens Guillaumes à l'aduré coraige 
Le jugement a oï del barnage; 
Trusqu'el chancel en est venuz en haste, 

1750. Euec trova et evesques et abes, 

Et le clergié qui à lor seignor fauxe; 
A Looys, son droit seignor, le baille, 
Li gentix cuens parmi les flanc l'enbrace, 
Si le besa quatre foiz en la face. 

1755. Li cuens Guillaumes de néant ne se targe, 
Trusqu'au chancel en est venuz en haste, 
Où ot assez et evesques et abes: 
Por le péchié ne les volt tochier d'armes, 
Mes li baron l^s dérompent et bâtent, 

1760. Fors del mostier les traînent et chacent, 
S'es commandèrent à iiij.xx. deables. 
Qui traïson velt fere à seignorage 
H est bien droiz que il i ait damaige. 
Li cuens Guillaumes fu moult chevaleros; 

1765. Il en apeie Looys son seignor: 
//Sire, dist-il, entendez ma reson. 
Un mesaigier vueil que nos envoion 
A Acelin, qui diç de par vos: 
Viegne droit fere Looys son seignor." 

1770. Dist Looyd: //Sire, bien l'otroion." 
Il en apele Aleaume le baron: 
//Va, si me di à cel vieil orgueillos, 
Droit viegne fere Looys don seignor 
Isnelement, quar de lui se plaint moult." 

1775. Respont Aleaumes: //Irai-i-ge tôt sol?" 

— //Oïl, beau frère, eu ta maiu un baston; 
Et s'il demande quel efforz nos avon, 
Et vos li dites: .lx. compaignons. 
Et se ce plet vous refuse del tôt, 
1780. Très-bien li dites devant ses compaignons, 
Qu'ainz la vesprée en* sera si hontous 
N'i voudroit estre por tôt l'or d'Avalons." 
Bespont Aleaumes: //Vostre commant ferons. 
Par cel apostre qu'en quiert el Pré Nbiron, 
1785. Jà par message nule riens n'i perdront!" 
H est monté sus un mul arragon, 
Par mi les rues s'en vet à esperon, 
Jusqu'à l'ostel n'i fist arestoison. 
Acelin trueve, moult ot de compagnons. 

1790. H l'en apele, hautement, oiant toz: 
//Sire Acelin, nobile poigneor, 
Savez que mande Guillaumes li frans homs, 
C'est Rèrebrace, qui a cuer de lion? 
Droit venez fere Looys vo seignor, 

1795. Isnelement, quar de vous se plaint moult.'' 
Acelin l'ot, s'embroncha le menton: 
//Amis, dist-il, g'enten bien ta reson: 
Dites combien avez de compaignons." 
— //En non Deu, sire .xxx. somes par non." 

1800. Dist Acelins: //A Deu beneiçon! 
Va, si me di à Guilaume le prou, 
Que il m'otroit ce que li aitàre font 
De la corone, et m'en livre Te don. 
Bien seroit France perdue à ce garçon; 

1805. Jà ne vaudra Looys un bouton. 

Li cuens Guillaumes .est merveilleus preudoms, 
Mes encor n'a terre né garison, 
Ge l'en donrai tôt à eslectibn: 
Une contrée aura tôt à son bon, 

1810. .x. muls chargiez entre or fin et mangon, 
Adont sera merveilles riches homs." 
— //Voir, dist Aleaumes, vos parlez enperdon; 
H ne'l feroit por tôt l'or d' Arragon. 



I 

Encor vos mande (porquoi le celeron?) 
1815, Plus cruel chose que nos ci ne dison: 

Qu'ainz la vesprée vos donra un tel don, 
N'i voudriez estre por l'or de Besençon." 
Dist Acelins: //A Deu benéiçon! 
Quant ge n'i puis trover qu'encuisançon 
1820. Je le défi, ce par vos li mandon." 

Ce dit Aleaumes: //Entendu ai vo bon. 
Tôt autresi vos di-ge del J>aron : 
Défiez estes, et tuit vo compaignon." 
Acelins fa moult orgueillos et fiers, 
1825. Aleaume esgarde et as mains et as piez, 
Moult le vit bel et franc et enseignié, 
Bien reconnut qu'il estoit escuier; 
H li a dit, sanz point de délaier: 
//Amis, beau frère, tu es mal enseigniez, 
1830. Qui me dis honte oiant mes chevaliers. 
Voir, de ton oncle ne dorroie un denier, 
Quant je n'i truis'né pès né amistié, 
Ge le défi de la teste à trenchier. 
Hui le ferai par me [s hom]s dépécier, 
1835. Car j'ai o moi tiex .vi.o. chevaliers, 

Et .iiij. contes, qui moult font à proisier: 
Ne me faudront por les braz esrachier. 
Ne fust por ce que tu es messagiers, 
Ge te féisse celé teste trenchier, 
1840. Et tôt le cors détraire et dépécier." 

Et dist Aleaumes: //Dehait ait qui t'en crient! 11 
De la cort ist, qu' à nul congié n'i prent. 
Acelins fet sa gent apareillier. 
Li frans Aleaumes mist pié en son estrier, 
1845. Par mi les rues s'en vet tôt eslessiez, 

Ce senbloit foudre qui des nues jus chietl 
Premier encontre Guillaume le guerrier. 
H li demande: //Com avez esploitié?" 
— //En non Deu, sire, n'i a point d'amistié, 
1850. Né Looys à son seigneur ne tient. 

Quant je li dis les nons des chevaliers , 
I 4 

Assez i fustes de trestoz menaciez, 

Et défié de la teste trenchier. 

Ne fÙ8t por ce qu'estoie messagiers, 
1855. Il m'éust fet de mon cors mehaignier, 

Ardoir en feu ou en eve naier ." 

Guillaumes Tôt, le sens cuide changier. 

Toz les ostiex volt et prendre et cerchier. 

Tôt le hernois ont en un mont ruié, 
1S60. Et qui ne'l jplt de bon gré otrier, 

One n'i mist gage fors la teste trencier. 

Et li borjois sont en fuie touchiez; 

Li cuens les fet retenir et loier. 

Li traïtor, cui Dex doint encombrier! 
1805. Qui le mal plet avoient commencié, 

Et quant il voient sor elz iert le meschief, 

En fuie tornent, à enforz de destrier. 

Trusques as portes ne voldrent atargier, 

Mes à chascune avoit félon portier: 
1870. Le tréuage lor i convint lessier, 

Que puis n'alèrent par besoing ostoier 

Por nul el siècle qui en séust proier. 

Li cuens Guillaumes commença à huchier: 

//Or tost, barons, pensez de vos aidier! 
1875. Mar en iront li cuvert pautonnier !" 

Li cuens Guillaumes ne fine de brochier 

Trusqu' à Tostel le franc borjois Bertier: 

Acelin truevent sus un perron où siet; 

Mes tant le truevent et orgueillos et fier, 
1880. Encontre lui ne se daigna drécier. 

Moult ot des siens, pou en ot li guerriers. 

H a sonné un grelle menuier: 

Qui dont véist les aguez débuchier! 

Atant ez-vos et Bertran et Gautier, 
1885. En lor compaigne orent .xx. chevaliers. 

Là véissiez hurter tant bon destrier, 

Tant hante fraindre, et tant escu percier, 

Et tant hauberc dérompre et desmaillier! 

Et quant cil virent tel estor commencier', 

1890. Et les Guillaume si fièrement aidier, 
Et que lor force n'i pot avoir mestier, 
Les branz toz nuz gitèrent à lor piez, 
As jointes mains li vont merci proier. 
Li cuens les fet retenir et loier. 
1895. Acelins fuit, ses genz a toz lessiez: 

• Li cuens Guillaumes le consuit par derrier, 
Si li a dit un vilain reprovier: 
//Sire Acelin, car retornez arrier, 
Si vos venez coroner au mostier, 
1900. Car bien l'avez déservi, ce sachiez, 

Que por traître, certes, tenuz en ies!" 

Li cuens Guillaumes à la fière personne 
Voit Acelin, fièrement l'aresonne: 
//Traître, lerres, le cors Deu te confonde! 
1905. Por quoi fesoies ton droit seignor tel honte? 
Eichars tes pères ne porta onc corone." 
Ez-vos Bertran, qui l'espée avoit longue, 
Voit le Guillaumes, fièrement l'aresonne: 
//Biax niés, dist-il, conseill vos demandomes 
1910. De cest traître, comment le destruiromes ?" 

Ce dist Bertrans: //Que pensez-vos, biaus oncles, 
Or li metons enz el chief tel corone , 
Dont la cervele li espande en la bouche.' 1 
Il passe avant et tint l'espée longue, 
1915. Jà le férist que'l véissent .c. homes, 

Quant li escrie cuens Guillaumes ses oncles: 
//Biax niés, dist-il, ne l'adesez-vos onques, 
Ne place à Deu, qui forma tôt le monde, 
Que il jà muire par armes de preudome; 
1920. H mourra, voir, ancui à greignor honte." 

Li cuens Guillaumes fu moult bons chevaliers, 
Vers les glotons se parfesoit si fier, 
Comme liepars qui jà doie esragier. 
D'armes qu'éust ne le daigna touchier: 
1925. En une treille vit un pel aguisé, 
Passa avant, si l'en a esrachié, 
Eiert Acelin par mi la croiz del chief, 

4* 

Sanc et cervele en a jus trébuchié, 
Mort l'abati devant lui à ses piez. 
1930. //Monjoie! escrie, Saint Denis, car m'aidiez! 
De cestui est rois Looys vengiez!" 
Li cuens Guillaumes commença à brochier, 
One ne fina si vint droit au mostier, 
A son seignoT Looys qu'il tint chier. 
1935. H le courut par les flans enbracier: 

//Damoisiax, sire, de cui plus vos pleigniez? 
Del fil Bichart vos ai-ge bien vengié; 
Jà n'ira mes par besoing ostoier 
Por nul el monde, tant l'en sache proier!" 
1940. — //Dex, dist li enfes, toi doi-ge mercier. 
Se ore estoie de son père vengiez 
Moult en seroie baus et joians et liez." 
— *Dex, dist Guillaumes, qui me set conseillier 
Où ge le truisse, si que'l puisse baillier?" 
1945. L'en li enseigne par dedens le mostier. 
Li cuens i vet, poignant toz eslessiez, 
Et après lui quatrevint chevalier. 
Eichart trôva à l'autel apoié: 
Ne lessa mie por ce qu'iert el mostier, 
1950. Le poing sénestre li a meslê^el chief, 
Tant l'enclina que il l'a enbrunchié, 
Hauce la destre, enz el col li assiet, 
Tôt estordi l'abati à ses piez, 
Que toz les membres li péust l'en tranchier 
1955. Ne remuast né les mains né les piez. 

Voit le Guillaumes, si li prist à huchier: 
//Outre! glouton, Dex vos doint encombrier! 
Forces demande, si li tondi le chief, 
Et puis après li rompi le braier, 
1960. Tôt nu à nu sor le marbre l'assiet, 
Puis s'escria, oiant les chevaliers, 
//Einsi do^t Yen traïtor justisier, 
Qui son seignor veut traïr et boisier." 
Tant l'ont li conte et li duc asproié 
1965. Qu'il ont le conte à Guillaume apaié: 

La mort son fill clama quite premier. 
Après fa fête à toz cels del mostier, 
Si le besèrent voiant cent chevaliers. 
Mes celé acorde ne valut un denier, 
1970. Quar puis le vorrent murtrir et essillier 
Dedenz un bois, à un coutel d'acier; 
Mes Dex ne volt sofferrir n'otroier. 
Li cuens Guillaumes ne volt mie atargier, 
Ainz apela le bon abe Gautier: 

1975. //Ge m'en irai el règne de Poitiers, 
Des traïtors i a moult herbergiez, 
Mes se Dex plest ge's ferai desnichier. 
Mon droit seignor ne vorrai seul lessier, 
Gardez-le bien s'il vet esbanoier, 

1980. Qu'il maint o lui au meins cent chevaliers; 
Que, par Papostre que requièrent paumier!" 
Se g'en ooie novele au repérier, 
Totez vos ordres n'i auroient mestier, 
Que n'en féisse les testes reoignier 

1985. Et toz les cors destruire et essilier." 

— //Mielz iert gardez , dist Fabes , par mon chief ! 
Que ne sera li cors sainz del moustier." 
Li cuens Guillaumes fu moult bons chevaliers: 
Par mi la terre a ses bries envoiez, 

1990. Si fait mander les barons chevaliers. 
Ainz que passast .xij. jorz toz entiers 
En assembla plus de trente milliers, 
Puis s'en alèrent tant qu'il sont à Poitiers. 
Puis fu Guillaumes tiex trois anz toz entiers, 

1995. Ainz ne fu jorz, tant par fust hauz né fiers, 
Que il n'éust le vert heaume lacié, 
Ceinte Tespee, armez sor le destrier; 
A nule feste que l'en déust proier, 
Jorz de Noël que l'en doit sozhaucier, 

2000. Que il ne fust armez sor le destrier: 
Grant pêne an ce soffri li chevaliers 
Por son seignor maintenir et aidier. 

Troiz anz toz plains fu Guillaumes li bers 

Dedenz Poitou la terre conquester, 
2005. Ainz ne fu jorz, tant féist à loer, 

Né jorz de Pasques, né la Nativité, 

Eeste Toz-Sainz, que l'en doit célébrer, 

Que il n'éust le brun heaume fermé, 

Ceinte l'espée, sus le cheval armez, 
2010. Grant pêne en ce soffri li bachelers 

Por son seignor garantir et tenser. 

Li cuens Ouillaumes à la fière personne 

S'en est tornez vers Bordeaus sor Gironde: 

Là conquist-il le fort roi Amaronde. 
2015. De Looys i reçut la corone 

Et les honors, qui èrent granz et longues. 
Li cuens Guillaumes à l'aduré coraige 

S'en retorna par devers Pierrelate: 

Là conquist-il Dagoubert de Cartage, 
2020. Qui tint la terre de Looys le saige, 

Et ses hennors qui èrent granz et larges. 
Li cuens Guillaumes à la chière menbrée 

Vers Annadore a sa voie tornée: 

Saint-Gile asaut à une matinée, 
2025. Le bore ot pris sanz nule demorée: 

Prist Julien qui gardoit la contrée; 

Otages done tant com au conte agrée. 

Par itel chose a sa pès créantée. 

Tel chose fist qui à Jhesu agrée. 
2030. Or an hennors franche gent hennorée, 

Si s'en ira chascuns en sa contrée, 

A sa moillier qu'il aura espousée. 
Li cuens Guillaumes au cort nés li guerriers 

Vers douce Erance pense de chevauchier, 
2035. Mes en Poitou lesse ses chevaliers 

Es forteresces et es chastiaus pleniers. 

.ij.c. en maine moult bien apareilliez. 

Tote Bretaigne commence à costoier, 
vAinz ne flna trusqu'au Mont-Saint-Michiel. 
2040. .ij. jors séjorne, puis s'en parti au tierz: 

Par Costentin s'en prist à repérier. 

De ses j ornées ne sai conte noncicr: 
Trusqu'à Roen n'est li dus atargiez, 
El mestre bore s'est li dus herbergiez. 

2045. Mes d'une chose le tieg-ge à legier, 

Que par la terre au duc Bichart le viel 
Osoit li bers errer et chevauchier, 
Qu'il li-tua son fill au grant levier; 
Mes là se fie li gentix chevaliers 

2050. Por ce qu'il furent acordé et paie. 

Mes celé acorde ne valut un denier, 
Quar puis le vorrent murtrir et essilier. 
//Voir, dist Eichars, bien devroie enragier, 
Quant par ma terre voi celui chevauchier 

2055. Qui me toli le meillor héritier 

Qui onques fiist por terre jostisier. 
Mes, par l'apostre que requièrent paumier! 
Ainz qu'il s'en parte sera toz correciez." 
— *A non Deu, sire, dient si chevalier, 

2060. En ceste terre n'iert-il par nos tochiez, 
Quar li borjois li vorroient aidier. 
Traïson n'est pas bone à commencier." 
Et dist Eichars: //Tant sui-je plus iriez. 
Ge manderai au duc par amistiez 

2065. Qu'en douce France vueill o lui chevauchier: 
Nos seron .xvi., moult bien apareillié. 
Se de sa gent le poons hors sachier, 
Ghascuns aura un bon cotel d'acier: 
Iluec sera murtri et essilié." 

2070. Là li affient tel .xv. chevalier, 

Mielz lor venist qu'il l'eussent lessié, 
Quar puis en furent honni et vergoignié. 
Dex que ne'l set li cuens o le vis fier! 
Au matin monte, pense de chevauchier, 

2075. Trusqu'à Lions un riche gaut plenier; 
En une lande sont descendu à pie. 
Li païsant lor portent à mengier. 
Après mengier font les napes drecier, 
Desoz les abres prennent à someillicr. 

2080. Voit le Guillaumes, moult l'en prist grant pitié; 
Ses armes crie por soi apareillier. 
L'en li aporte, sanz point de délaier. 
Il vest l'auberc, lace l'eaume d'acier, 
Et ceint l'espee au N pont d'or entaillié. 

2085. Ken li amaine Alion son destrier. 

Li cuens i monte par son sénestre estrier, 
A son col pent un escu de quartier, 
Prist en son poing un roit tranchant espié, 
A .xv. clos le gonfanon lacié. 

2090. O lui ne maine fors que .ij. chevaliers. 
Sor la rivière se vont esbanoier: 
Atanz ez-vos le duc Richart, le vieil, 
Qui tote jor l'avoit fet espier: 
O lui bien .xv. de hardiz chevaliers. 

2095. "Voit le Guillaumes, moult en fu esmaiez. 

Li cuens Guillaumes chevauche lez un mont, 
Atant ez-vos le duc Richart, le ros, 
O lui ot .xv. de hardiz poigneors. 
Voit le Guillaumes, moult l'en prist grantfréor. 

2100. H en apele endeus ses compaignons , 
Tôt quoiement les a mis à reson: 
//Baron, dist-il, dites quel là feron? 
Ici nos vient li dus Richars li ros, 
Et il me het plus que home del mont; 

2105. Son fill ocis, que por voir le set hon. 
Mes neporquant acordé* estion, 
La pès fu fête enz el moustier de Torè." 
Et cil responent: //De quoi le dotez-vos? 
Mes chevauchiez et poigniez trusqtfau pont, 

2110. Se'l saluez par bien et par amors: 

S'il vos défient de riens vostre reson, 
Si vos tenez à l'escu au lion: 
Ne vos faudrons por tôt l'or de cest mont." 
Respont Guillaumes: //Vostre merci, baron." 

2115. Li cuens Guillaumes vint au pont toz premiers. 
Oil voit le duc se'l prent à aresnier: 
//Dux, dit Guillaumes, Dex tegart d'encombrier! 

Covient-me-il de riens de vos gaitier? 
Jà somes-nos acordé et paie, 
2120. La pès fu fête à Tors enz el mostier: 
Là nos besames, voiant cent chevaliers. 1 ' 

— //Voir, dist Eichars, bien savez préeschier, 
Mes tes sermons ne t'aura jà mestier. 

Tu me tolis le meillor héritier 
2125. Qui onques fast soz la chape del ciel. 

Mes, par l'apostre que requièrent paumier ! 
Ainz que t'en partes seras si corrocié, 
Né Dex né homs ne te porront aidier, 
Que ne te face celé teste tranchier, 
2130. Et toz les menbres hors del cors arrachier." 

— //Glog , dit li cuens , Dex te doint encombrier ! 
Ge ne te pris plus c'un chien enragié." 
Alion broche des espérons d'ormier, 

Et fiert Richart en l'escu de quartier. 

2135. Desouz la boucle li fet fendre et percier, 
Le blanc hauberc dérompre et desmallier. 
El flanc sénestre li fet coler l'acier, 
Que de .ij. parz en fet le sanc raier. 
Li buens chevaus s'est des fes deschargié: 

2140. Le coing del hiaume est en terre fichié 
Par si grant force, .ij. des laz en rompié. 
Sor lui s'areste et tret le brant d'acier: 
Mien escient jà en préist le chief, 
Ez-vos les .xv., cui Dex doint encombrier! 

2145. Seure corurent Guillaume le guerrier. 
Qui dont véist sor toz le conte aidier, 
Au brant forbi les riches cops paier, 
Del gentill home li préist grant pitié. 
Si compaignon li sont venu aidier: 

2150. Tôt maintenant abat chascuns le sien; 
Tant lor aida li pères droituriers, 
Que .x. en ont ocis et détranchié. 
Li .v. s'en fuient, que navré que plaie: 
Li cuens Guillaumes les suit au dos derrier, 

2155. Si lor a dit un vilain reprovier. 

Li .v. s'en vont, fuiant par mi un tertre, 
Li cuens Guillaumes les enchauce grant erre, 
Il lor a dit une rampone bêle; 
//Seignor baron, por Deu le roi celestre! 

2160. Comment sera la grant honte sofferte! 

Vo droit' seignor en menromes en destre. 
Dex, quel barnage, se resqueus pooit estreî 
Et cil responent: //Por Deu merci, Guillelmc! 
Frans chevaliers, bien déussiez rois estre 

2165. Ou amirauz d'une grant, riche terre. 

Si m'aist Dex! bien nos poez conquerre; 
Sor noz arçons en gisent nos boeles, 
Li plus halegres n'a soing d'aler en destre." 
Ot le Guillaumes s'a guenchie sa resne. 

2170. Quant voit Guillaumes qu'il ont merci proie, 
N'en touchast un por les membres tranchier. 
Isnelement est retornez arrier. 
As .x. ont toz lor armes despoillié, 
Le duc Eichart i ont pris et loié: 

2175. Tôt autresi comme coffre en somier 

L'en ont mené sor un corant destrier. 
Dèsi à l'ost ne vorrent atargier. 
Quant il i vinrent si furent esveillié: 
//Oncle Guillaume, dist Bertrans li guerriers, 

2180. De vostre brant voi sanglant tôt l'acier, 
Et vostre escu n'est mie tôt entier: 
Aucun malice avez-vos commencié. 
Ge vos voi moult pené et traveillié ." 
— //Voir, dit Guillaumes, Bertran, beau sire niés, 

2185. Quant me parti de ci pour chevauchier, 
Si vos lessai dormir et sommeillier: 
One avec moi n'oi que .ij. chevaliers. 
J'ai encontre le duc Eichart le viel, 
Qui tote jor m'i avoit espié, * 

2190. Lui et .xv. autres de hardiz chevaliers. 
La mort son fil me mist en reprovier, 
Et si me volst toz les membres tranchier. 
Tant nos aida li pères droituriers, 

.ij. en avon occis et détranchiez , 
2195. Et .v. s'en fuient et navré et plaie. 
Véez-en-ci et armes et destriers; 
Le duc Richart en amenon loié." 
Et dist Bertrans: //Dex en soit gracié!' 1 
//Oncle Guillaume, ce dit Bertrans li bers, 
2200. Le senblant fêtes plus ne volez durer." 

— //Niés , dist Guillaumes , merci te vueill proier , 
Quar en grant paine vueil ma jovente user, 
Ainz que cist roi» n'ait ses granz héritez." 
Lors s'apareillent et pensent de l'errer: 
2205. Tant ont par force esploitié et erré, * 
Qu'il sont venu à Olliens la cité. 
Là a Guillaumes roi Looys trové, 
Comme prison li a Richart livré. 
Et il le fet en sa chartre giter: 
2210. Puis i fu tant, si com j'oï conter, 
Que il fu morz de duel et de lasté. 
Or se cuida Guillaumes reposer, 
Vivre de bois et en rivière aler; 
Mes ce n'iert jà tant com puisse durer. 
2015. Ez ij. mesages poignant toz abrivez, 

Par devers Rome chevaus ont toz lassez, 
Et recréuz et fonduz et matez: 
Tant ont le roi et quis et demandé 
Qu'il ont Guillaume et Looys trové. 
2220. Au pié li vont por la merci crier: 

//Merci, frans cueûs, por Deu de majesté! 
De la pucele vos a petit membre, 
Cui vos avez voz covens afiez. 
Morz est Gaifiers de Police li bers, 
2225. Wi a plus d'oirs que la bêle au vis cler: 
Assez la quièrent contes. et duc et per; 
Autre que vos ne velt s'amor doner. 
Por autre essoine i sui venuz assez: 
Morz est Galafres, li riches amirez, 
2230. Que vos féistes baptisier et lever; 
Et l'apostoiles est à sa fin alez, 

Guiz d'Allemaignc a ses olz assemblez, 
Pris a de Rome les mestres fermetez: 
Touz li païs est à dolor tornez, 

2235. Gentix homs, sire, se vos ne'l secorez." 
Ot le Guillaumes, s'est vers terre elinez, 
Et Looys commença à plorer. 
Voit le Guillaumes, le sens cuide desver, 
//He poures rois, lasches et assotez, 

2240. Ge te cuidai maintenir et tenser 
Envers toz cens de la crestienté; 
Mes toz li monz si t'a cueilli en hé. 
En ton servise vueill ma jovente user 
Àinz que tu n'aies totes tes volentez. 

2245. Pètes vos homes et vos barons mander, 
Et tuit i vieignent li poure bacheler, 
Qui mestier ont bien d'avoir conquester, 
A clops chevaus, à destriers descirrez, 
A garnemenz déronz et despanez: 

2250. Touz ceus qui servent as poures seignorez 
Vieignent à moi, ge lor dorrai assez 
Or et argent et deniers monnoiez, 
Destriers d'Espagne et granz muls séjornez, 
Que j'amenai de Rome la cité; 

2255. Et en Espaigne en ai tant conquesté, 
Que je ne sai où le disme poser. 
Jà nus frans homs ne m'en tendra à ver 
Que toz ne's doigne et encor plus assez." 
Respont li rois: //Dex vos en sache grez!" 

2260. Il font lor Chartres et lor briés séeller, 
Et lor serjanz et lor garçons errer; 
Einçois que fussent les .xv. jors passez 
En i ot tant venu et assenblé, 
.L.m. les péust l'en esmer, 

2265. Que bons serjanz, que chevaliers armez. 
De ceus à pie ne lessent nul aler, 
Por le secors angoissier et haster. 
De lor jorneés ne vos sai deviser: 
Monjeu trespassent, qui moult les a lassez. 



— 61 — 

2270. Desi à Rome ne se sont aresté, 

Mes en, la porte ne porent-il entrer, 
Quar rAlemàns les a moult destorbez. 
Rois Looys i fist tendre ses très, 
Et ses aucubes et ses brahanz lever; 
2275. Fet les cuisines et les feus alumer. 

Li cuens Guillaumes a les forriers menez 
.Par mi la terre por le païs gaster; 
Et font la terre et le païs rober, 
Dont cil de l'ost sont riche et asazé. 
2280. Li cuens Guillaumes r'a conduit les forriers. 
Guiz d'Alemaigne se leva sus ses piez: 
Son per de Rome en avoit aresnié: 
//He gentix sire, fêtes pès, si m'oiez. 
Prenez les armes tresqu'à mil chevaliers, 

2285. Ainz que il aient les paveillons dreciez; 
Se's escriez moult bien el premier chief. 
S'avez besoing je vos irai aidier." 
Et cil respont: Bien fet à otroier." 
Isnelement se vont apareillier, 

2290. Les hauberz vesteht, s'ont les elmes laciez, 
Ceignent espées et montent es destriers; 
A lor cols pendent les escuz de quartier, 
Et en lor poinz lor roiz , tranchanz espiez. 
Par mi la porte s'en issent eslessié. 

2295. Une broïne commence à espoissier, 
Qu'en ne pooit véoir né charroier: 
Onques Prançois ne s'i sorent gaitier, 
Tant que Romain se sont es très fichié. 
Là véissiez un abatéiz fier 

2300. Costes et bras et testes peçoier. . 

Es très commencent forment à chaploier, 
Chevaus en mainent, s'ocient escuiers, 
De la cuisine en portent le mengier, 
Et si ocient le mestre despensier. 

2305. Et Looys s'en vet, fuiant à pié: 

De tref en tref se vet par tôt mucier. 

A sa voiz crie: //Bertran, Guillaume, où ies? 

Fiilz à baron, car me venez ridier! 
Se Dex m'aïst! or en ai grant mes^er." 

2310. Li bers Guillaumes r'a conduit les forriers, 
Premiers parla li cuens Bertrans, ses mes: 
//Oncle Guillaume, pensez de l'esploitier, 
En cest ost oi moult durement huichier. 
Se Dex m'aïst! d'aïde ont grant mestier." 

2315. Respont li cuens: //Nos estuet chevauchier 
Par devers Rome, les fors heaumes laciez; 
Se's poïons fors clorre et engignier, 
Et cil de l'ost refassent haubergié, 
Moult grant eschec i puet l'en gaaignier; 

2320. Ne fu si granz dès puis la mort Gaifier." 
Par devers Rome pensent de chevauchier, 
Et la broïne prent fort à espoissier, 
Onques Romaing rie s'i sorent gaitier, 
Tant que Guillaumes commença à huichier. 

2325. //Monjoie! escrie, ferez-i, chevaliers !" 
La véissiez un estor commencier, 
Tant hante fraindre et tant escu percier, 
Et tant hauberc dérompre et desmaillier, 
L'un mort sor Fautre verser et trébuchier. 

2330. En cil de l'ost se forent haubergié, 
Si' les encloent et devant et derrier. 
De ceus de Rome n'en vorrent nul lessier, 
Que tuit ne fussent occis et détrenchié, 
Et li auquant retenu et loié. 

2335. Euit s'en li sires qui les devoit guier. 

Li cuens Guillaumes le suit toz eslessiez, 
H li escrie: //Retorne, chevalier, 
Ou jà- morras à loi de pautonnier !" 
Lez le hauberc li a colé l'acier, 

2340. Tout l'enbroncha sor le col del destrier. 
Tret a l'espee, vot li coper le chief, 
Quant il li prie et manaide et pitié. 
//Ber ne m'oci, se tu Guillaumes ies, 
Mes pren moi vif, moult i puez gaaignier: 

2345. Ge te dorrai un grant mui de deniers." 

Li cuens Guillauines s'est de lui aprochiez: 
Li dus li tent son riche brant d'acier. 
A Looys le rendent prisonnier, 
Puis s'en retorne arrière a ses forriers. 
2350. Guiz d'Alemaigne se leva sor ses piez, 
Dist à ses homes: //Fêtes pès, si m'oiez: 
Mort sont mi home, ocis et détranchié: 
Se par bataille ne me puis esploitier, 
Tôt cors à cors encontre un chevalier, 
2255. Tôt nostre efforz ne nos i a inestier." 
Guiz d'Alemaigne apela un mesaige, 
Se'l fist monter sor un destrier d'Arabe: 
A son col pent une granz peaus de martre, 
Entre ses poinz un bastonet enhaste. 
2360. Guiz d'Alemaigne li a dit son mesaige: 
//Alez moi tost à ces tentes, de paile, 
Si me diroiz Looys,, le fil Karle, 
Qu' à moult grant tort me veult gaster ma marche ; 
KPa droit en Borne né en tôt l'éritage. 
2365. Et s'il le veult avoir par son outraige, 
Encontre moi le convendra combatre, 
Ou chevaliers qui por son cors le face. 
Et se ge sui vaincu en la bataille, 
Rome aura quite et trestot l'éritage: 
2370. Ne trovera qui l'en face domaige. 

Et se ge'l vaing à l'espée qui taille, 
Mar i perdra vaillant une maaille: 
Voist s'en en France, à Paris ou à Chartres, 
Lesse moi Rome, que c'est mes héritages." 
2375. Et cil respont: //Bien est droiz que le face." 
Atant s'en tome par, mi la porte large, 
Desi au tref de riens ne s'i atarge. 
H descendi lez la tente de paile, 
Si s'en entra el tref qui estoit larges: 
2280. Huec trova Looys le fil Karle. 
Il l'apela, voiant tôt le barnage: 
//Droiz emperères, entendez mon langage! 
Ne vos salu, n'est pas droiz que le face. 

Guiz (TAlemaigne m'envoie por inesaige: 

2385. Par moi vos mande, ne sai que vos celasse, 
N'as droit en Rome, né en tôt l'éritage; 
Et se le veus avoir par ton otrage, 
Encontre lui t'en convient à combratre, 
Ou chevaliers qui por ton cors le face. 

2390. Et se il est veincuz en la bataille, 
Dont auras Rome quite en héritage, 
Ne troveras qui te face domage. 
Et s'il vos vaint à l'espée qui taille, 
Mar i perdroiz qui vaille une maaille: 

2395. Alez à Chartres, à Paris Tenorable, 

Lessiez li Rome, qui est ses héritages." 
Ot le li rois, s'enbronche le visaige: 
Quant se redrece s'apele son barnage: 
//Seignor baron, entendez mon* langage. 

2400. Guiz d'Alemaigne me mande tel outrage, 
Par noz .ij. cors me mande la bataille; 
Et je sui juenes et de petit aaige, 
Si ne puis pas maintenir mon barnage." 
A-il François qui por mon cors le face?" 

2405. Quant il Toïrent s'embronchent lor visages. 
Voit le li rois, a poi de duel n'esrage, 
Tendrement plore desous les piax de martre. 
Atant ez-vos Guillaume lïèrebrace, 
Qui les forriers a conduit en la place: 

2410. Tôt armez entre en la tente de paile, 

Et voit le roi qui souspire à granz lermes. 
Quant il le voit a poi que il n'esrage, 
Lors li escrie, oiant tout le barnage: 
— //Rois, dist Guillaumes, li cors Deu mal te face! 

2415. Por vostre amor en ai fet .xxiiij., 

Cuidiez-vos ore que por ceste vos faille? 
Nenil, par Deu! ge ferai la bataille; 
Touz voz François ne valent pas maaille." 
Où voit le mes fièrement l'en aresne: 

2420*. //Amis, beau frère, dit Guillaumes li frans, 
Va, si me di à Guion TAlemant, 

Ciins chevaliers qui son seignor deffent 
Veult la bataille, moult en est désirrant. 
Ge vueill ostages trestot à mon talant, 

2425. Et il les praigne trestot à son cornant; 
Cil qui vaintra qu'il ait son covenant." 
En piez sailli li palazins Bertrans: 
//Oncles, dist-il, trop vos vet malement, 
Tôt vos eschiet et batailles et chans, 

2430. Vostre barnages met le nostre à jiéant 
Ceste bataille, sire, ge la demant: 
Doriez la moi, par le vostre cornant" 
Eespont li cuens: //Vos parlez folement: 
Quant Looys s'aloit or démentant, 

2435. Ainz n'i ot nul tant hardi né poissant, 
Qui devant li osast tendre son gant: 
Cuidiez-vos pre qu'alasse reculant? 
Ge ne'l feroie por l'onor d'Abilant. 
Mesagier, frère, di Guion l'Alemant, 

2440. Armer se voist, et puis si voist el champ: 
Li cuens Guillaumes li sera au devant." 
Et cil s'en torne à esperon brochant, 
Desi à Rome ne fist arestement 
Encontre lui s'en vint Guiz l'Alemans: 

2445. //Amis, beau frère, que as trové as Frans?" 
Et cil respont: //N'en cèlerai néant. 
Uns chevaliers qui est de l'ost des Frans 
Veult la bataille trestot à son talant: 
Ostages veult, moult en est désirrant, 

2450. Et tu en praignes ausi à ton talant. 

Cil qui vaintra, qu'il ait tôt son créant. 
Guillaume a non, par le mien esciant. 
Quant je estoie devant le roi des Frans, 
En piez sailli uns chevaliers, Bertrans: 

2455. H est ses niés, ge'l sai à escient: 

De la bataille estoit moult désirrant." 
n — Amis, beau frère, dit Guion l'Alemans, 
Quant de Guillaume aurai fine le champ, 
S'adonques veult icil suens niés Bertrans, 
I 5 



2460. Jà por bataille n'en ira en avant. 

Aportez-moi mes plus chierz garnemenz." 
Et cil respont: //Tôt à vostre cornant." 
L'en li aporte sanz nul délaiement: 
El dos li vestent son hauberc jazerant, 

2465. Rouge est la maille plus que n'est feu ardans. 
Et puis li lacent un vert elme luisant, 
Une escharbocle el nasel par devant. 
Ceinte à l'espée à son sénestre flanc. 
L'en li ameine le bon destrier corant: 

2470. Une autre espée pent à l'arçon devant. 
Sor son destrier est sailliz maintenant, 
Que à estrier n'a arçon ne s'i prent. 
À son col pent son fort escu pesant, 
Entre ses poinz un roit espié tranchant: 

2475. A .v. clos d'or le gofenon i pent. 

Par mi la porte s'en ist esperonant; 
En Pré Noiron s'en est venuz errant. 
Li cuens Guillaumes l'a choisi tôt avant, 
H en apele Guielin et Bertran: 

2480. //Mon anemi voi entrer en cel champ, 
Se plus me targe tieng moi à recréant, 
Aportez-moi mes plus chiers garnemenz." 
Et cil responent: *Tot à vostre commant- 1 ' 
L'en li aporte sanz plus d'arrestement. 

2485. A l'armer fu Looys li vaillans. 

H vest l'auberc, lace l'eaume luisant, 
Et ceint Joieuse à son sénestre flanc, 
Que li dona Karles li combatans. 
L'en li amaine Alion le corant, 

2490. Et il i monte moult acesméement. 

A son col pent un fort escu pesant, 
Et en ses poinz un bon espié tranchant, 
A .v. clos d'or le gonfenon pendant. 
Par mi les loges s'en vet esperonant, 

2495. Desi au tertre ne se vet arestant. 

El tertre monte Guillaumes li marchis. 
Guiz d'Alemaigne l'avoit à reson mis: 

//Qui es-tu, (va, garde n'i ait menti) 
Qu'as en ton cuer si grant hardement pris 
2500. Qu'encontre moi osas en champ venir?" 

— //Voir, dit Guillaumes, jà le vos aurai dit: 
J'ai non Guillaume, fil le conte Aymeri, 

Cil de Nerbone, le preu et le hardi; 
Ge doi combatre au brant d'acier forbi: 

2505. Par droit est Borne Karlon de Saint-Denis, 
Et après lui la tendra Lqoys. 
Et ge méismes une bataille en fis, 
En son cest tertre, vers Corsolt l'Arrabi, 
Le plus fort home qui de mère fust vis; 

2510. Si me copa le nés desus le vis." 

Quant Guiz Tentent a pou n'enraige vis, 
N'i vosist estre por l'anor de Paris. 
//Es-tu ce, va, Guillaumes li marchis, 
Cil de Nerbone, filz au conte Aymeri? 

2515. Feson la pès et soion bon ami, 

Et moi et toi aurons Eome à tenir." 

— //Gloz, dit Guillaumes, Dex te puistmaléir, 
Por préeschier ne ving-ge pas ici: 

' Ge ne vueill mie mon droit seignor honir, 

2520. Ge ne'l feroie por les membres tolir." 

Quant Guiz l'entent a pou n'enrage vis, 
L'apostre en jure qui est bien benéiz: 
//Por vil me tieng quant onques t'en requis, 
Or te deffi de Deu de Paradis." 

2525. Eespont Guillaumes: //Et ge toi autresi." 
Il s'entr'esloignent un arpent et demi, 
Puis s'entr'esgardent et se mostrent el vis: 
Les forz escuz tienent devant lor piz, 
Moult se penèrent de rudes cos férir. 

2530. Les chevaus brochent des espérons forbiz, 
Lances bessiées se sont moult tost requis, 
Granz cops se donent sor les escuz voltiz, 
Desoz les bocles les ont frez et malmis; 
Les blans hauberz ne porent desmentir, 

2535. Les hantes brisent qui ne's porent soffrir: 

5* 

Encontremont en volent les escliz. 
H s'entrefièrent et des cors et des piz, 
Ensemble coignent les forz escuz voltiz, 
Et les hauberz et les chevaus de pris: 

2540. Sor les visaiges font les hauberz croissir, 
Sanc et sueur en font aval venir, 
Que trestoz .iiij. les convint à chèoir. 
Li bon destrier se sont à terre pris, 
Et li vassal resont en piez sailli, 

2545. Espées traites, les escuz avant mis; 

Jà monsterront qu'il ne sont pas amis. 

Li cuens Guillaumes en est sailliz en piez, 
Deu reclama, le père droiturier: 
//Sainte Marie, virge pucele, aidiez! 

2550. Ainz mes par home ne perdi mes estriers." 
Guiz d'Alemaigne fièrement respondié: 
//Par Deu, Guillaume, ne te vaut un denier; 
Ge chalainjg Borne et les murs et le fié, 
• Jà Looys n'en sera héritiers." 

2555. — //Gloz, dit Guillaumes, Dex te doint encombrier! 
Que, par l'apostre que requièrent paumier! 
Einçois le vespre né le soleill couchié 
Te cuit-ge si del cors àpareillier, 
Qu'en te porroit d'un besant esligier." 

2560. H tint Joieuse, dont le brant fu d'acier;" 
Où voit Guion durement le requiert, 
Granz cops li done sor son heaume vergié, 
Que fleurs et pierres en à jus trébuchié: 
Ne fust la coiffe del blanc hauberc doublier, 

2565. Après le cop n'éust jamès mestier. 
Desus la hanche est le cop apoié, 
Que del charnail li abat plus d'un pié. 
Toz remest nuz li os sus le brader. 
//Voir, dit Guillaumes, deçà vos. ai saignié. 

2570. Or sez-tu bien com tranche mon acier." 
Guiz d'Alemaigne fièrement respondié: 
//Ahi Guillaume, Dex te doint encombrier! 
Cuides-me-tu por si pou esmaier? 

De penre char se puet l'en trop chargier. 

2575. Mes par la croiz que requièrent paumier! 
Einçois le vespre né le soleill couchié 
Cuit-ge ma char de la teue vengier." 
Il tint l'espée, dont le brant fu d'acier, 
Où voit Guillaume durement le requiert, 

2580. Grant cop li done par mi l'eaume vergié, 
Que fleurs et pierres en a jus trébuchié. 
~Ne fiist la coiffe del blanc hauberc doublier, 
Cuens Aymeris n'éust point d'éritier. 
Mes Dex ne volt soffrir né otroier. 

2585. A cel cop n'a li cuens riens gaaignié: 
Emprès le jjoig li est le brant froissié, 
H retret l'autre, ne s'est mie targié. 
Voit le Guillaumes, si s'en rit volantiers, 
H tint Joieuse au riche brant d'acier, 

2590. Où voit Guion durement le requiert: 
Grant cop li done sor son elme vergié. 
Desus l'espaule a le cop apoié, 
Desi el piz l'a fendu et tranchié, 
Estort son cop, si l'a jus trébuchié. 

2595. Près fu de l'eve, si l'a dedenz lancié: 
Au fons s'en vet le fer dont fu chargié, 
Que puis par home ne fu-il hors sachié. 
Voit le Guillaumes, si commence à huichier: 
//Monjoie! escrie, Dex! Saint Denis aidiez! 

2600. De cestui est rois Looys vengiez." 
Sor Alion est montez, son destrier, 
Prent Clivevent qu'il ne le volt lessier: 
Desi à l'ost ne se volt atargier. 
•Encontre vet li cuens Bertrans ses niés, 

2605. Et Looys bauz et joianz et liez. 

Tant ont ploré Guielins et Gautiers, 
Tel péor n'orent à nul jox desoz ciel, 
Forz por Corsolt à cui se combatié. 
//Oncle Guillaume, estes sain et hetiez?" 

2610. — //Oïl, dist-il, la merci Deu del ciel! 
Beau niés Bertrans, à celer ne vos quiers. 

Ge vos doing or ccst bon corant destrier 
Por la bataille que requéistes hier. 11 
Bespont Bertrans: //Cent merciz en aiez." 

2615. Que cens de Borne n'en ot que esmanier: 
Dist Funs à l'autre: //Mal somes engignié; 
Noz sires est ocis et détranchiez, 
H nos convient trestoz humilier, 
Alons moult tost por la merci proier." 

2620. Dist Funs à lautre: //Bien fet à otroier." 

A granz croiz d'or, qui moult font à proisier, 
A filatières et encens et sautier 
Encontre portent les cors saintz del mostier; 
Les portes oevrent sanz point de dékrier, 

2625. Beau recoillirent lor seignor droiturier. 

Far dedenz Borne fu Guillaumes li frans, 
Prent son seignor tost et isnelement, 
En la chai ère l'asiet de maintenant, 
Se'l corona del barnage des Frans. 

2630. Là li jurèrent trestuit le sèrement: 
Tiex le jura qui ne le tint néant, 
Com vos orroiz ainz le soleill couchant. 

Par dedenz Borne fu GuiUaumes li bers, 
S'a Looys son seignor coroné: 

2635. De tôt l'empire li a fet séurté. 

Lors s'apareille et pense de Ferrer. 
Tant ont ensenble erré et cheminé, 
Qu'il sont venu en France le régné. 
Vet s'en li rois à Paris la cité, 

2640. Li cuens Guillaumes à Mosterel sor mer. 
Or se cuida Guillaumes reposer, 
Déduire en bois et en rivière aler; 
Mes ce n'iert jà tant com puisse durer, 
Car li Prançois pristrent à révéler, 

2645. Li uns sor l'autre guerroier et foler: 
Les viles ardent, le païs font gaster, 
Por Looys ne s'en vuelent tenser. 
Uns mes le vet à Guillaume conter. 
Ot le li cuens, le sens cuide desver, 

2650. Bertran apele: //Sire niés, entendez, 

Por amor Deu, quel conseill me donez? 
Li rois, mes sires, est touz déshéritez." 
Respont Bertrans: //Quar le lessiez ester, 
Quar lessons France, commandons à maufé, 

2655. Et cestui roi qui tant est asoté; 
Jà ne tendra plain pié de l'énté." 
Eespont Guillaumes: //Tôt ce lessiez ester; 
En son servise vueill ma jovente user. 1 ' 
H fet ses homes et ses amis mander, 

2660. Tant ont par force chevauchié et erré, 
Qu'il sont venu à Paris la cité. 
Là a Guillaumes roi Looys trové. 
Dès or commence la grant guerre à mener. 
Quant voit Guillaumes li marchis au cort nés 

2665. Qu'en celé terre ne porra demorer, 
Quar trop i a des anemis. mortiex , 
H prent l'enfant que il ot à garder, 
Si l'enporta à Loon la cité. 
A ceus dedenz le fet moult bien garder, 

2670. Et cels defors et ardoir et praer; 

Dont s'aqueult-il as granz barres coper, 
Et as hauz murs percier et effondrer. 
Dedenz un an les ot-il si menez, 
Que .xv. contes fist à sa cort aler, • 

2675. Et qu'il lor fist tenir lor héritez 

Del roi Looys qui France ot à garder. 
Et sa sereur li fist-il espouser. 
En grant barnage fu Looys entrez: 

2679. Quant il fu riches Guillaume n'en sot grez. 

LI CHAEROIS DE NYMES. 

^iez seignor, Dex vos croisse bonté, 
Li glorieus, li rçis de majesté! 
Bone chançon plest-vos à escouter, 
Del meillor home qui ainz créust en Dé? 
5. C'est de Guillaume, le marchis au cort nés, 
Comme il prist Nymes par le charroi monté, 
Après conquist Orenge la cité, 
Et fist Guibor bapitizier et lever, 
Que il toli le roi Tiebaut l'Escler; 

10. Puis l'espousa à moillier et à per, 
Et desoz Borne ocist Corsolt es piez. 
Moult essaucia sainte Crestienté: 
Tant fist en terre qu'es ciex est coronez. 
Ce fu en Mai, el novel tens d'esté, 

15. Faillissent gaut, reverdissent li pré, 
Cil oisel chantent bêlement et soé: 
Li cuens Guillaùmes reperoit de berser 
D'une forest où ot grant pièce esté. 
Pris ot ij. cers de prime gresse assez, 

20. .iij. muls d'Espaigne ot chargiez et trossez. 
.iiij. saietes ot li bers au costé, 
Son arc d'aubor raportoit de berser: 
En sa compaigne .xl. bacheler, 
Eil sont à contes et à princes chasez; 

25. Chevalier furent de novel adoubé, 
Tienent oiseaus por lor cors déporter, 
Muetes de chiens font avec els mener. 

Par petit-pont sont en Paris entré. 

Li cuens Guillaumes fu moult gentix et bers, 

30. Sa venoison fist à l'ostel porter. 
En mi sa voie à Bertran encontre, 
Si li demande: //Sire niés, dont venez?" 
Et dist Bertrans: //Jà orroiz vérité: 
De cel paies, où grant pièce ai esté. 

35. Assez i ai oï et escouté: 

Nostre emperères a ses barons fievez, 
Cel done terre, cel chastel, cel citez, 
Cel done vile selonc ce que il set. 
Moi et vos, oncle, i somes oublié. 

40. De moi ne chaut, qui ^ui un bacheler; 
Mes de vos, sire, qui tant par estes bers, 
Et tant vos estes traveilliez et penez, 
De nuiz veillier et de jorz jéuner." 
Ot le Guillaumes, s'en a un ris gîté: 

45. //Niés, dit li cuens, tôt ce lessiez ester. 
Isnelement alez à vostre ostel, 
Et si vos fêtes gentement conraer; 
Et ge irai à Looys parler." 
Dist Bertrans: //Sire, si corn vos commandez." 

50. Isnelement repaire à son hostel. 

Li cuens Guillaumes fu moult gentix et bers, 
Trusqu'au paies ne se volt arester. 
A pié descent soz l'olivier ramé, 
Puis en monta tôt le marbrin degré; 

55. Par tel vertu a le planchié passé, 
Eompent les bueses del cordoan soller. 
Nï ot baron qui ne ftist effraez. 
Voit le li rois, encontre s'est levez, 
Puis li a dit: //Guillaume, quar séez." 

60. — //Non ferai, sire, dit Guillaumes li bers, 
Mes un petit vorrai à vos parler." 
Dist Looys: //Si com vos commandez; 
Mien escient bien savez escouter." 
— //Looys, sire, dit Guillaumes li bers, 

65. Moult t'ai servi par nuit de tastoner, 

De vèves famés, d'en fanz déshériter; 
Mes par mes armes t'ai servi comme bers, 
Si t'ai forni maint fort estor champel, 
Dont ge ai mort maint gentil bacheler, 

70. Dont le péchié m'en est el cors entré; 
Qui que il fiissent, si les ot Dex formé: 
Dex penst des âmes, si le me pardonez!" 
— //Sire Guillaume, dit Looys li bers, 
Par voz merciz, un petit me soffrez. 

75. Ira yvers, si revenra estez, 

Un de ces jorz morra uns de mes pers, 
Tote la terre vos en vorrai doner, 
Et la moillier, se prendre la volez." 
Ot le Guillaumes, a pou n'est forsenez: 

80. //Dex! dist li cuens, qui en croiz fa penez, 
Corn longue atente a poure bacheler 
Qui n'a que prendre né autrui que doner! 
Mon auferrant m'estuet aprovender: 
Encor ne sai où g'en doie trover. 

85. Dex! com grant val li estuet avaler, 
Et à grant mont li estuet à monter, 
Qui d'autrui mort atent la richté! 

//Dex! dit Guillaumes, com ci a longue attente 
A bacheler qui est de ma jovente! 

90. N'a que doner né à son hues que prendre. 
Mon auferrant m'estuet livrer provende, 
Encor ne sai où le grain en doi prendre. 
Cuide-tu, rois, que ge ne me démente? 
//Looys, sire, dit Guillaumes li fiers, 

95. Jà me tenissent mi per à losangier. 
Bien a un an que t'eusse lessié, 
Que de Police me sont venu li bries 
Que me tramist li riches rois Gaifiers, 
Que de sa terre me dorroit un quartier 
100. Avec sa fille tote l'une moitié; 

Et se j'eusse la grant terre à baillier, 
Le roi de Erance péusse guerroier." 
Ot le li rois, le sens cuide changicr: 

Dist tex paroles, que bien déust lessier: 

105. Par ce commence li mans à engreignier, 
Li maltalenz entr'eus à enforcier. 

//Sire Guillaume, dist li rois Looys, 
Il n'a nul home en trestot cest païs, 
Gaifier, né autre, né li rois d'Apolis, 

110. Qui de mes homes osast un seul tenir 

Trusqu' à un an, qu'il n'en fust mort ou pris, 
Ou de la terre fors chaciez en essil." 
— //Dex! dit li cuens, com ge sui mal bailliz, 
Quant de demande somes ici conquis! 

115. Se vos serf mes dont soié-je honiz. 

//Gentill mesnie, dit Guillaumes li bers, 
Isnelement en alez à l'ostel, 
Et si vos fêtes gentement conraer, 
Et le hernois sor les somiers trosser; 

120. Par maltalent m'estuet de cort torner. 
Quant por viande somes au roi remés, 
Dont puet-il dire que il a tôt trové." 
Et cil responent: //Si com vos commandez." 
Sor un foier est Guillaumes montez, 

125. Sor l'arc d'aubor s'est un pou acoutez, . 
Que il avoit aporté de berser, 
Par tel vertu, que par mi est froez, 
Que les tronçons en volent trusqu'as trez; 
Li tronçon chiéent au roi devant le nés. 

130. De grant outrage commença à parler 
Vers Looys, quar servi Tôt assez: 
//Mi grant servise seront jà reprové, 
Les granz batailles et li estor champel. . 
Looys sire, dit Guillaumes li bers, . 

135. Dont ne te membre del grant estor mortel 
Que ge te fis par desoz Rome es prez? 
Là combati vers Corsolt l'amiré, 
Le plus fort home que l'en péust trover 
En paiennisme n'en la crestienté. 

140. De son brant nu me dona un cop tel, 
Desor le heaume que oi à or gemé, 

Que le cristal en fist jus avaler: 
Devant le nés me copa le nasel, 
Tresqu'ès narilles me fist son brant coler: 
145. A mes ij. mains le m'estut relever. 
Grant fu la boce qui fu au renoer, 
Mal soit del mire qui le me dut saner! 
Por ce m'apelent Guillaumes au cort nés: 
Grant honte en ai quant vieng entre mes pers. 
150. Si pris le roi en nostre seignoré. 
Et dallé ait qui onc en ot espié, 
Heaume n'escu né palefroi ferré, 
Son brant d'acier o le pont conquesté. 
//Looys rois, dit Guillaumes li saiges, 
155. Droiz emperères, jà fastes vos filz Karle, 
Au meilor roi qui onques portast armes, 
Et au plus fier et au plus justisable. 
Rois, quar te membre d'une fière bataille 
Que ge te fis au gué de Pierrelate: 

160. Pris Dagobert qui vos iert demorable. 

Véez-le-vos à ces granz peaus de martre, 
S'il le deffent bien en doi avoir blasme. 
Après celui vos en fis-ge une autre: 
Quant Karlemaine volt jà de vos roi fêre, 

165. Et la corone fa sus l'autel estable, 

Ta fas à terre lonc tens en ton estage. 
François le virent, que ne valoies gaire, 
Eère en voloient clerc on abé ou prestre, 
Ou te féissent en aucun leu chanoine; 

170. Quant el moustier Marie Magdalaine 
Li cuens Ernaus par son riche lignage 
Volt la corone par devers lui atrère, 
Quant ge le vi de bel ne m'en fa gaire: 
Ge li donai une colée large, 

175. Que tôt envers l'abati sor lé marbre. 
Haïz en fui de son riche lignage. * 
Passai avant, si com la cort fu large, 
Que bien le virent et li un et li a,utre, 
Et Tapostoiles et tuit li patriarche; 

180. Pris la corone, sor le chief Feiiportastes. 
De cest servise ne vos membre-il gaires, 
Quant vos sanz moi despartistes voz terres. 

//Looys sire, dit Guillaumes li prouz, 
Dont ne te membre du Normant orgueillous, 

185. Qui deffier te vint ci en ta cort? 

//N'as droit en France,' 1 ce dist-il, oiant toz. 
En ton empire n'eus un seul baron, 
Droiz emperère, qui déist o né non, 
Quant me membra de naturel seignor. 

190. Passai avant, tant fis plus que estolt, 
Si le loai à un pel com félon. 
Puis fa tele houre que g'en oi grant péor, 
Quant repérai de Saint-Michiel-del-Mont, 
Et j'encontrai Bichart le viel, le ros, 

195. (Icil iert pères au Norment orgueillous) 
Il en ot .xx. et ge n'en oi que dos: 
Ge très l'espée, fis que chevaleros. 
A mon brant nu en ocis .vij. des lor, 
Voiant lor euz abati lor seignor, 

200. Gte'l te rendi à Paris en ta cort; 

* Après fu mort par dedenz ta grant tor. 
De cel servise ne vos membre-il prou, 
Quant vos sanz moi des terres fêtes don. 
Eois, quar te membre de l'Alemant Guion! 

205. Quant tu aloies à Saint Père au baron, 
Chalanja-toi François et Borgueignon, 
Et la corone et la cit de Loon. 
Jostai à lui que'l virent maint baron: 
Par mi le cors li mis le confenon, 

210. Gitai-le el Toivre, se'l mengièrent poisson. 
De celé chose me tenisse à bricon, 
Quant ge en ving a mon hoste Guion, 
Qui m'envoia par mer en un dromon. 
Rois, quar te membre de la grant ost Oton: 

215. O toi estaient François et Borgoignon, 
Et Loherenc et Flamenc et Frison: 
Par sus Monjeu en après Monborcon, 

Desi qu' à Rome, qu'en dit en Pré Noiron, 
Mes cors méismes tendi ton paveillon, 
220. Puis te servi de riche venoison. 

//Quant ce fu chose que tu eus mengié, 
Ge ving encontre por querre le congié: 
Tu me domas de gré et volantiers, 
Et tu cuidis que m'alasse couchier 
225. Dedenz mon tref , por mon cors aésier. 
Gte fis monter .ij.M. chevalier, 
Derriers ton tref te ving eschargaitier, 
En un bruillet de pins et le loriers. 
Dueques fis les barons enbuschier. 

230. De ceus de Rome ne te daignas gaitier: 
Monté estoient plus de .xv. millier, . 
Devant ton tref s'en vinrent por lancier, 
Tes laz dérompre et ton tref trébuchier, 
Tes napes trère, espandre ton mengier. 

235. Ton seneschal vi prendre et ton portier, 
D'un tref en autre t'en fuioies à pié 
En la grant presse corn chétis liemiers. 
A haute voiz forment escriiez: 
//Betran, Guillaume, çà venez, si m'aidiez!" 

240. Lors oi de vos, dans rois, moult grant pitié. 
La joustai-ge a .vij.M. enforcié, 
Et si conquis a vous de chevaliers 
Plus de de xcc. as auferranz destriers. 
Delez un marbre vi lor seignor bessié, 

245. Bien le connui au bon heaume vergié, 
A l'escharbocle qui luisoit el nasel: 
Tel li donai de mon tranchant espié, 
Que l'abati soi le col del destrier. 
Merci cria, por ce en oi pitié: 

250. //Ber, ne m'oci, se tu Guillaumes ies!" 
Menai le vos, onc n'i ot délaie. 
Encore en as de Rome mestre fié; 
Tu es or riche, et ge sui po proisié. 
Tant t'ai servi que j'ai chenu le chief , 

255. N'i ai conquis finissant un denier, 

Dont nus en cort m'apelast chevalier. 

//Looys, sire, Guillaume a respondu, 
Tant t'ai servi que le poil ai chanu: 
N'i ai conquis vaillissant un festu, 
260. Né en ta cort en fusse mielz vestu; 

Encor ne sai quel part torner mon huis. 
Looys, sire, qu'est vo sens devenuz! 
L'en soloit dire que g'estaie voz druz, 
Et chevauchoie les bons chevaus crenuz, 
265. Et vos servoie par chans et par paluz. 
Mal dahé ait qui onques mielz en fa, 
Né qui un clo en ot en son escu, 
Se d'autrui lance ne fu par mal féru! 
Plus de .xx.m. ai tué de faus Turs, 
270. Mes par celui qui maint el ciel lasus! 
Ge tornerai le vermeil de l'escu; 
Père porroiz et que n'en mes vo druz! 

//Dex ! dit Guillaumes , qu'issis de Virge gente, 
Por c'ai ocis tante bêle jovente, 
275. Né por qu'ai fet tante mère dolante, 

Dont li péchié me sont remés el ventre, 
Tant ai servi cest mauves roi de France 
N'i ai conquis vaillant un fer de lance!" 
//Sire Guillaume-, dit Looys li bers, 
280. Par cel apostre qu'en quiert en Noiron Pré! 
Encor ai-ge .lx. de vos pers 
A qui ge n'ai né promis né doné." 
Et dit Guillaumes: //Dans rois, vos i mentez: 
H ne sont mie en la Crestienté, 
285. N'i a fors vos, qui estes corbnez: 

Par desus vos ne m'en quier jà vanter. 
Or prenez cels que vos avez nomez, 
Tôt un à un les menez en cel pré, 
Sor les chevaus garnis et conraez: 
290. Se tant et plus ne vos ai deviez, 
Jà mar auroi riens de tes héritez; 
Et vos méismes, se aler i volez." 
Ot le li rois, s'est v|jrs lui enclinez, 

Au redrecier l'en a aresonné: 
295. //Sire Guillaume, dit Looys li frans, 
Or voi-ge bien, plains es de mautalanl" 

— //Voir, dit Guillaumes, si furent mi parent. 
Einsi vet d'orne qui sert à maie gent: 

Quant il plus fet n'i gaaigne néant, 
300. Einçois en vet tôt adès enpirant." 

//Sire Guillaume, dit Looys li prouz, 
Or voi-ge bien, mautalent avez moult.' 1 

— //Voir, dit Guillaumes, s'orent mi ancessor. 
Einsi vet d'orne qui sert mauvais seignoi: 

305. Quant plus l'alieve si i gaaigne pou." 

— //Sire Guillaume, Looys li respont, 
Gardé m'avez et servi par amor, 

Plus que nus homs qui soit dedenz ma cort: 
Venez avant, ge vos dorrai beau don. 
310. Prenez la terre au preu conte Foucon, 
Serviront toi .iij.M. compaignon." 

— //Non ferai, sire, Guillaumes li respont; 
Del gentill eonte .ij. enfanz remés sont, 
Qui bien la terre maintenir en porront. 

315. Autre me done, que de cestui n'ai soing." 
//Sire Guillaume, dit li rois Looys, 

Quant ceste terre ne volez retenir, 

Né as enfanz ne la volez tolir, 

Prenez la terre au Borgoing Auberi, 
320. Et sa marrastre Hermensant de Tori, 

La meillor feme qui onç béust de vin: 

Serviront toi .iij.M. fervesti." 

— //Non ferai, sire, Guillaumes respondi; 
Del gentill conte si est remés uns filz, 

325. Roberz a non, mes moult par est petiz, 
Encor ne set né chaucier né vestir: 
Se Dex ce done qu'il soit granz et forniz, 
Tote la terre porra bien maintenir." 
//Sire Guillaume, dit Looys li fiers, 
330. Quant cel enfant ne veus déshériter, 

Pren donc la terre au marchis Bérengier. 
I. 6 

Morz est H cuens, si prenez sa moillier: 

Serviront toi .ij.ii. chevalier 

A clères armes et as coranz destiers; 

335. Del tuen n'auront vaillissant un denier." 
Ot le Guillaumes, le sens cuide changier, 
A sa voiz clère commença à huichier: 
//Entendez moi, nobile chevalier, 
De Looys, mon seignor droiturier, 

340. Comme est gariz qui le sert volantiers. 
Or vos dirai del marchis Bérengier: 
Jà fu-il nez enz el val de Eiviers, 
Un conte ocist dont ne se pot paier; 
A Monloon en vint corant au fié, 

345. Buée chaï l'empereor au pié, 

Et remperères le reçut volantiers, 
Dona li terre et cortoise moillier. 
Cil le servi longuement sanz dangier; 
Puis avint chose, li rois se combatié 

350. As Sarrazins, as Turs et as Esclers: 
Li esters fa merveilleus et pléniers, 
Abatuz fa li rois de son destrier, 
Jà ni montast à nul jor desoz ciel, 
Quant i sorvint li marchis Bérengiers. 

355. Son seignor vit en presse mal mener, 
Celé part vint corant, toz eslessiez: 
En son poing tint le brant forbi d'acier, 
Là fîst tel parc comme as chiens li sangliers: 
Puis descendi de son corant destrier, 

360. Por son seignor secorre et aïdier. 

Li rois monta, et il li tint Testrier, 
Si s'en foui comme coars lévriers. 
Einsi remest li marchis Bérangiers. 
Là le véismes ocirre et détranchier: 

365. Ne li péusmes secorre né aidier. 
Bernés en est uns cortois héritiers, 
Icil a non le petit Bérangier. 
Moult par est fox qui l'enfant veult boisier; 
Si m'aïst Dex! que fels et renoiez. 

370. Li emperères me vetdt doner son fié: 

Ge n'en vueill mie, bien vueill qne tuit Poiez. 
Et une chose bien vos doi acointier: 
Par cel apostre qu'en à Borne requiert! 
H n'a en France si hardi chevalier, 

375. S'il prent la terre au petit Bérangier, 
A ceste espée tost ne perde le chief!" 

— //Granz merciz, sire," dient li chevalier 
Qui appartienent à l'enfant Bérangier; 
Cent en i a, qui li clinent le chief, 

380. Qui tuit li vont à la jambe et au pié. 

— //Sire Guillaume, dit Looys, oiez: 
Quant ceste henor à prendre ne vos siet, 
Se Dex m'aïst, or vos dorrai tel fié, 

Se saiges estes, dont seroiz sorhaucié. 

385. Ge vos dorrai de France un quartier, 
Quarte abeie et puis le quart marchié, 
Quarte cité et quarte archeveschié, 
Le quart serjant et le quart chevalier, 
Quart vavassor et quart garçon à pié, 

390. Quarte pucele et la quarte moillier, 

Et le quart prestre et puis le quart moustier. 
De mes estables vos doing le quart destrier, 
De mon trésor vos doing le quart denier; 
La quarte part vos otroi volantiers 

395. De tôt l'empire que ge ai à baillier. 
Eecevez le, nobile chevalier!" 

— //Non ferai, sire, Guillaumes respondié; 
Ce ne feroie por tôt l'or desoz ciel, 

Que jà diroient cil baron chevalier: 
400. //Vez-là Guillaume, le marchis au vis fier, 

Comme il a ore son droit seignor boisié, 

Demi son règne li a tôt otroié 

Si ne l'en rent vaillissant un denier: 

Bien li a ore son vivre retaillié !" " 
405. //Sire Guillaume, dit Looys li bers, 

Par cel apostre qu'en quiert en Noiron-Pré! 

Quant ceste hennor reçoivre ne volez, 

6* 

En ceste terre ne vos sai que doner, 
Né de nule autre ne me sai porpenser." 

410. — //Rois, dit Guillaumes, lessiez le dont ester; 
A ceste foiz n'en quier or plus parler. 
Quant vos plera, vos me dorroiz assez, 
Chastiaus et marches, donjons et fermetez." 
A ces parbles s'en est li cuens tornez, 

415. Par mal talent avale les degrez. 

En mi sa voie a Bertran encontre, 
Qui li demande: //Sire oncle, dont venez?" 
Et dit Guillaumes; //Jà orroiz vérité: 
De cel paies où ai grant pièce esté; 

420. A Looys ai tencié et iré; 

Moult l'ai servi, si ne m'a riens doné." 
Et dit Bertrans: //A maléiçon Dé! 
Vo droit seignor ne devez pas haster, 
Ainz le devez servir et hennorer, 

425. Contre toz homes garantir et tenser." 
— //Diva! fet-il, jà m'a-il si mené^ 
Qu'à lui servir ai mon tens si usé, 
N'en ai eu vaillant un oef pelé." 

Et dit Guillaumes: //Sire Bertrans, beaux nies, 

430. Au roi servir ai mon tens emploie, 
Si l'ai par force levé et essaucié; 
Or m'a de France otroié l'un quartier, 
Tôt ensement com fust en reprovier: 
Por mon servise me velt rendre loier; 

435, Mes par l'apostre qu'en à Rome requiert! 
Cuit li abatre la corone del chief: 
Gc l'i ai mis, si la vorrai oster." 
Dist Bertrans: //Sire, ne dites pas que bers. 
Vo droit seignor ne devez menacier, 

440. Ainz le devez lever et essaucier, 

Contre toz homes secorre et aïdier." 

Et dit li cuens: //Vos dites voir, beau niés, 

La léauté doit-1'en toz jorz amer: 

Dex le commande, qui tôt a à jugier." 

445. //Oncles Guillaumes, dit Bertrans li senez. 

Quar alons ore à Looys parler, 
Et moi et vos en cel paies plenier 
Porquerre un don dont me sui porpensé." 

— //Quiex seroit-il? dit Guillaumes li bers. 
450. Et dit Bertrans: *Jà orroiz vérité. 

Demandez-li Espaigne le régné; 

Et Tortolouse et Portpaillart sor mer, 

Et après Nymes, celé bone cité, 

Et puis Orenge, qui tant fet à loer. 
455. S'il la vos done n'i afiert mie grez, 

Conques escuz n'en fa par lui portez, 

Né chevalier n'en ot ensoldéez, 

Assez vos puet celé terre doner, 

Né son reaume n'en iert gaires grevez." 
460. Ot le Guillaumes, s'en a un ris gité: 

//Niés, dit Guillaumes, de bone heure fus nez, 

Quar tôt ausi l'avoié-ge pensé; 

Mes ge voloie avant à toi parler." 

As mains se prennent, el paies sont monté, 
465. Trusqu'à la sale ne se sont aresté. 

Toit le li rois, encontre s'est levé, 

Puis li a dit: //Guillaume, car séez." 

— //Non ferai, sire, dit li cuens naturez, 
Mes un petit vorroie à vos parler, 

470. Porquerre un don dont me sui porpensez." 
Es dit li rois: //A beneiçon Dé! 
Se vos volez né chastel né cité, 
Né bore, né vile, donjon né fermeté, 
Jà vos sera otroié et graé. 

475. Demi mon règne, se prendre le volez, 

Vos doin-ge, sire, volantiers et de grez," 
Quar de grant foi vos ai tozjorz trové, 
Et par vos sui rois de France clamez." 
Ot le Guillaumes, s'en a un ris gité, 

480. Où voit le roi si l'a araisonné: 

//Icestui don par nos n'iert jà rové, 

Ainz vos demant Espaigne le régné, » 

Et Tortolose et Portpaillart sor mer, 

Si vos demant Nymes celé cité, 

485. Après Orenge, qui tant fet à loer: 
Se la me dones n'i afiert mie grez, 
Conques escuz n'en fu par toi portez, 
ITainz chevalier n'en eus au digner, 
N'apouriez n'en est vostre chatel." 

490. Otle li rois, s'en a un ris gité. 

//Looys, sire, dit Guillaumes li fors, 
Par Deu! me done d'Espaigne toz les porz, 
Moie ert la terre, tuens en iert H trésorz: 
Mil chevalier t'en conduiront en ost. 

495. //Done-moi, rois, Vaséure la grant, 
Et avec Nymes et le fort mandement, 
S'en giterai le mal paden Otrant, 
Qui tant François a destruit por néant: 
De maintes terres les a fet définant; 

500. Se Dex me veult aidier par son commant! 
Jà autre terre, sire, ne vos demant." 

tfDonez-moi, sire, VaJsoré et Valsure, 
Donez-moi Nymes o les grans tors agues, 
Après Orenge, celé cité cremue, 

505. Et Nemenois et tote la pasture, 

Si com li Rosnes li cort par les desrubes." 
Dist Looys: //Beau sire, Dex aiuel 
Par un seul home iert celé honor tenue!" 
Et dit Guillaumes: //De séj orner n'ai cure, 

510. Chevaucherai au soir et à la lune, 
De mon hauberc covert la feutréure, 
S'en giterai la pute gent Tafure." 

^Sire Guillaume, dit li rois, entendez: 
Par cel apostre qu'en quiert en Noiron-Prez! 

515. El n'est pas moie, ne la vos puis doner: 
Einçois la tienent Sarrazin et Escler, 
Clareaus d'Orenge et son frère Acerez, 
Et Golias et li rois Desramez 
Et Arroganz et Miranz et Barrez, 

520.. Et Quinzepaumes et ses frères Gondrez, 
Otrans de Nimes et li rois Murgalez. 

Le roi Tiebaut en doit l'en coroncr: 

Prise a Orable, la seror l'amiré, 

C'est la plus bêle que l'en puisse trover 

525. En paienie n'en la crestienté. 

Por ce crien-ge se ent'reus vos metez , 
Que celé terre ne puissiez aquiter. 
Mes s'il vos plest, en ceste remanez, 
Tôt égalment départons noz citez: 

530. Vos auroiz Chartres et Orliens me lerez, 
Et la corone, que plus n'en quier porter." 

— *Non ferai, sire, dit Guillaumes li bers, 
Que jà diroient cil baron naturel: 
//Vez-ci Guillaume, le marchis au cort nés, 

535. Comme il a ore son droit seignor monté! 
Demi son règne li a par mi doné, 
Si ne l'en rent un denier monnoié, 
Bien li a ore son vivTe recopé."" 

//Sire Guillaume, dist li rois, frans guerriers, 

540. Et vos que chaut de mauves reprovier? 
En ceste terre ne quier que me lessiez: 
Vos aurez Chartres et me lessiez Orliens, 
Et la corone, que plus ne vos en quier." 

— //Non ferai, sire, Guillaumes respondié, 
545. Ge ne'l feroie por tôt l'or desoz ciel. 

De vostre hennor ne vos quier abessier, 
Ainz l'acroistrai au fer et à l'acier: 
Mes sires estes, si ne vos quier boisier. 
Ce fu. au tens à feste Saint Michiel, 

550. Fui à Saint-Gile, lors fui-ge chiefc un ber, 
Herberja moi li cortois chevaliers, 
Moult me dona à boivre et à mengicr, 
Pain et avaine à l'auferrant corsier. 
Quant ce fu chose que éusmes mengié, 

555. Il s'en ala es prez esbanoier 

O sa mesnie, li gentils chevaliers; 
Quant par la resne me saisi sa moillicr. 
Ge descendi, ele me tint restrier, 
Puis me mena aval en un celier, 

560. Et del celier amoiit eu un solier, 

Âinz n'en soi mot, si me chaï as piez. 
Guidai, beau sire, quel quéist amistiez, 
Ou itel chose que feme à home quiert: 
Se ge'l séusse ne m'en fusse aprochiez, 

565. Qui me donast mil livres de deniers. 

Demandai li: //Dame, feme, que quiers?" 

— //Merci, Guillaume, nobile chevalier, 
De ceste terre quar vos praigne pitié, 
Por amor Deu qui en croiz fu dreciez!" 

570. Par la fenestre me fist mètre mon chief, 
Toute la terre vi plaine d'aversiers, 
Viles ardoir et violer moustiers, 
Chapeles fondre et trébuchier clochiers, 
Mameles tordre à cortoises moilliers, 

575. Que en mon cuer m'en prist si grant pitié. 
Moult tendrement plorai des eulz del chief: 
Là plevi-ge le gloriex del ciel, 
Et à Saint Gile, dont venoie proier, 
Qu'en celé terre lor iroie aidier 

580. A tant de gent com porrai justisier." 

//Sire Guillaume, dist Looys li fraiis, 
Quant ceste terre ne vos vient à talant, 
Si m'aïst Dex, grainz en sui et dolanz. 
Franc chevalier, or venez dont avant, 

585. Ge ferai, voir, tôt le vostre talant. 

Tenez Espaigne, prenez-la par cest gant: 
Ge la vos doing par itel convenant, 
Se vos en croist né paine né*ahan, 
Ci né aillors ne t'en serai garant." 

590. Et dit Guillaumes: //Et ge mielz ne demant, 
Pors seulement un secors en .vij. anz." 
Dist Looys: //Ge Potroi bonement. 
Or ferai, voir, tôt le vostre commant/' 

— //Granz merciz , sire, ditlicuens, ore entent. 11 
595. Li cuens Guillaumes s'est regardez atant, 

Si vit ester Guielin et Bertran, 

Si neveu furent, fill Bernart de Breban: 

Il les apele hautement en oiant: 
//Venez avant, Guielin et Bertran, 

600. Mi ami estes et mi prochain parent, 
Devant le roi vos metez en présent >, 
De ceste hennor que ci vois demandant 
Ensemble o moi que recevez le gant: 
O moi auroiz les biens et les ahans." 

605. Guielins Tôt, si sorrist faintement, 
Et dit en bas que ne Tentent néant: 
//Ge ferai jà mon oncle moult dolant." 
— //Non feroiz, sire, ce dit li cuens Bertrans, 
Quar moult est fiers Guillaumes li vaillans." 

610. — //Et moi que chaut?" dist Guielins l'enfanz, 
Que trop sui juenes, ge n'en ai que .xx. anz, 
Encor ne puis paine soffrir si grant ." 
Ot le Bernars, ses pères de Brebant, 
A par un pou que il ne pert le sens, 

615. Hauce la paume, si li a doné grant: 

//He fox lechierres, or m'as-tu fet dolant; 
Devant le roi te métrai en présent. 
Par cel apostre qe quièrent pénéant! 
S'avec Guillaume ne recevez le gant, 

620. De ceste espée auras-tu une grant. 
H n'aura mire de cest jor en avant 
Qui vos saint mes en tôt vostre vivant. 
Querrez hennor, dont vos n'avez néant, 
Si corn ge fis tant com fui de jovent; 

625. Que par l'apostre que quièrent pénéant! 

Jà de la moie n'auroiz mes plain un gant, 
Ainz la dorrai trestot à mon talant." 
Avant passèrent Guielins et Bertrans, 
Sor une table montèrent en estant, 

630. A lor voiz elère s'escrient hautement: 
//Batuz nos a dans Bernarz'de Brebant; 
Mes par l'apostre que quièrent pénéant! 
Ce comparront Sarrazin et Persant. 
Bien puéent dire: entré sont en mal an, 

635. Il en morront à milliers et à cent." 

Seur une table est Guillaumes montez, 
A sa voiz clère commença à crier: 
//Entendez-moi de France li barnez. 
Se Dex m'aïst! de ce me puis vanter > 

640. Plus ai de terre que .xxx. de mes pers. 
Bncor n'en a un jornel aquité: 
Ice di-ge as poures bachelers 
As roncins clops et as dras descirez, 
Quant ont servi por néant conquester, 

645. S'o moi se vueulent de bataille esprover, 
Ge lor dorrai deniers et héritez, 
Chasteaus et marches, donjons et fermetez, 
Se le païs m'aident à conquester 
Et la loi Deu essaucier et monter. 

650. Ce vueil-ge dire as poures bachelers, 
As escuiers qui ont dras dépanez, 
S'o moi s'en vienent Espaigne conquester 
Et le païs m'aident à aquiter, 
Et la loi Deu essaucier et monter, 

655. Tant lor dorrai deniers et argent cler, 

Chasteaus et marches, donjons et fermetez, 
Destriers d'Espaigne, si seront adoubé." 

Quant cil l'oïrent si sont joiant'et lié, 
A haute voiz commencent à huichier: 

660. //Sire Guillaume, por Deu ne vos targiez ! 
Qui n'a cheval o vos ira à pié." 
Qui dont véist les poures escuiers , 
Ensenble o els les poures chevaliers! 
Vont à Guillaume le marchis au vis fier, 

665. En petit d'eure en ot trente milliers, 
A lor pooirs d'armes apareilliez, 
Qui tuit en ont juré et afichié 
Ne li faudront por les membres tranchier. 
Voit le li cuens, s'en est joianz et liez; 

670. De Deu de gloire les en a merciez. 

Li cuens Guillaumes fist forment à proisier, 

A Looys va prendre le congié. 

Li rois li done de grez et volantiers: 

//Alez, beau sire, au glorieus del ciel! 

675. Jhesus de gloire vos doint bien esploitier, 
Et si vos doint sain et sauf repairier!" 
Vet s'en Guillaumes li marchis au vis fier, 
Ensemble o lui maint gentiz chevaliers. 
Par mi la sale ez-vos Àymon le vieil, 

680. Dex le confonde, li glorieus del ciel! 
Où voit le roi se'l prist à aresnier: 
//Droiz emperères, com estes engigniez!" 

— //Comment, beau sire?" Looys respondié. 

— //Sire, dist-il, ce vos dirai-ge bien. 
685. Dès or s'en vet Guillaumes li guerriers, 

En sa compaigne maint gentiz chevaliers, 
La flor de France vos a fet si vuidier, 
S'il vos saut guerre ne vos porroiz aidier. 
Et si croi bien qu'il revendra à pié, 
690. Tuit li autre èrent mené à mendier." 

— //Ne dites preu, Looys respondié; 
Moult est preudoms Guillaumes li guerriers , 
En nule terre n'a meillor chevalier. 

Bien m'a servi au fer et à l'acier: 
695. Jhesus de gloire l'en doint bien repérier, 
Et si li doint tote Espaigne aquitier!" 
Iluec avoit un gentil chevalier, 
Q'en apeloit le Tolosant Gautier: 
Quant il oï Guillaume lédengier, 
700. Moult fa dolans, n'i ot que corroder: 
Isnelement avale le planchier, 
Vint à Guillaume se'l sesi par Pestrier, 
Et par la resne de son corant destrier: 
/'Sire, dist-il, moult es huens chevaliers, 
705. Mes el paies ne vaus-tu un- denier." 

— *Qui dit-ce donques?" dit Guillaumes li fiers. 

— //Sire, dit-il, ge ne'l vos doi noier: 
Foi que doi vos, c'a fet Aymes li viex: 
Envers le roi vos pense d'empirier." 

710. Et dit Guillaumes: //H le comparra cliier. 
Se Dex me donc que puisse repérier 

Ge li ferai toz les membres tranchier, 
Ou pendre as forches ou en eve noier." 
Et dit Gautiers: //N'ai soing de menacier; 

715. Tiex homs menace qui ne vaut un denier. 
Mes d'une chose vos vorroie proier, 
Lonc le servise li rendez son loier. 
Ici devez la guerre commander: 
Cist a premiers vostre estre chalongié. r 

720. Et dit Guillaumes: //Voir dites, par mon chie ! r 
Li bers descent, et il li tint restrier, 
Tôt main à main en montent le planchier. 
Voit, le li rois, encontre s'est dreciez, 
Endeus ses braz li a au col ploie, 

725. .iij. fois le baise par moult grant amistié. 
Moult belemant le prist à aresnier: 
//Sire Guillaume, vos plet-il nule rien 
D'or né d'argent que puisse esligier? 
A vo plésir en auroiz sanz dongier." 

730. — //Granz merciz, sire, Guillaumes respondié, 
Je ai assez quanque il m'est mestier; 
Mes d'une chose vos vorroie proier, 
Que jà glouton n'aiez à conseilliez" 
Lors se regarde dans Guillaumes arrier, 

735. En mi la sale choisi Aymon le viel : 
Quant il le vit se'l prist à lédengier : 
//He gloz, lechierres, Dex confonde ton chié! 
Por quoi te paines de franc home jugier, 
Quant en ma vie ne te forfis-ge rien? 

740. Et si te paines moult de moi enpirier: 
Par Saint Denis à cui l'en vet proier, 
Ainz que t'en partes le te cuit vendre chier." 
Il passe avant quant il fu rebraciez, 
Le poing sénestre li a mellé el chié, 

745. Hauce le destre, enz el col li asiet, 
L'os de la geule li a par mi froisié. 
Mort le trébuche devant lui à ses piez. 
Li cuens Guillaumes l'a sési par le chief, 
Et par les janbes li Tolosans Gautiers, 

750. Par les fenestres le gietent el vergier, 

Sus un pomier, que par mi l'ont froissie. 
//Outre! font-il, lecherres, pautonniers, 
Jà de losange n'auroiz mes un denier." 

— //Rois Looys, dit Guillaumes li fiers, 
755. Ne créez jà glouton né losangier, 

Que vostre pères n'en ot onques un chier. 
Ge m'-en irai en Espagne estraier, 
Vostre ert la terre, sire, se la conquier. ,, 

— *Alez, biau sire, à Damedeu del ciel! 
760. Jhesus de gloire vos doint bien esploitier, 

Que vos revoie sain et sauf et haitié." 
Vet s'en Guillaumes, li marchis au vis fier, 
En sa compaigne avoit-il maint princier, 
Et Ghiielin et dan Bertran ses niés: 

765. Ensemble o els mainent .iij.c. somiers. 
Bien vos sai dire que porte li premiers: 
Calices d'or et messauz et sautiers, 
Chapes de paile et croiz et encensiers. 
Quant il venront enz el règne essilié 

770. Serviront tuit Damedeu tôt premier. 

Bien vos sai dire que reportent li autre: 
Vasseaus d'or fin, messeaus et bréviaires, 
Et crucefiz et moult riches toailles: 
Quant il venront enz el règne sauvage 

775. S'en serviront Jhesu l'esperitable. 

Bien vos sai dire que reporte li tierz: 
Preoz et paille», chauderons et trepiez, 
Et cros aguz, tenailles et landiers: 
Quant il venront el règne essilié 

780. Que bien en puissent atorner à mengier; 
S'en serviront Guillaume le guerrier, 
Et en après trestoz les chevaliers. 

Vet s'en Guillaumes o sa compaigne bêle, 
A Deu commande France et Es-la-Chapele , 

785. Paris et Chartres, et tote l'autre terre. 
Passent Borgoigne et Berri et Auvergne: 
Au gué des pors sont venu à un vespre, 

Tendent i très, paveillons et herberges. 
En ces cuisines ont cez feus aluinez 

790. Cil qui se hastent del mengier conraer. 

Li cuens Guillaumes estoit dedenz son tref, 
Parfopdemant commance à sospirer, - 
Del cuer del ventre commença à plorer. 
Voit le Bertrans, se'l prent à esgarder: 

795. //Oncles, dit-il, qu'avez à dementer? 

Estes-vos dame, qui pleurt ses vevetez?" 

— *Nenil voir, niés, einçois pense por el; 
Que diront ore cil baron chevalier: 

//Vez de Guillaume, le marchis au vis fier, 
800. O il a or son droit seignor mené: 

Demi son règne li volt par mi doner, 
Il fu si fox qu'il ne l'en sot nul gré, 
Ainz priât Espaigne, oil n'ot droit hérité." 
Ne verrai mes .iiij. genz assenbler, 
805. Que ge ne cuide de moi doient parler." 

— //Oncle Guillaume, por ce lessiez ester, 
De ceste chose ne vos chaut d'aïrer; 

De l'aventure vet tôt en Damedé, 
Demandez l'eve si seons au soper. 

810. — //Niés, dit li cuens, bien fet à créantes" 
As trompeors a fait l'eve conter. 
Communément s'assient au soper: 
Assez i orent venoison de sengler, 
Grues et jantes et paons empeurez. 

815. Et quant il furent richemant convié, 
Li escuier vont les napes oster. 
Cil chevalier repairent as ostiex 
Trusqu'au demain que il fu ajorné, 
Que il montèrent es destriers abrivez. 

820. Vont à Guillaume le marchis demander: 
*Sire, fônt-il, que avez en pensé? 
Dites quel part vos vorroiz or aler." 

— //Franc chevalier, tuit estes effraé: 
N'a encor gaires que tornames d'ostel, 

825. Tôt droit à Bride le cors saint hennorer, 

Nos irons là, et à la mère De. 
De noz avoirs i devons présenter, 
Si proiera puis la Crestienté." 
Et il responnent: //Si corn vos commandez." 
830. Lors chevauchèrent et rengié et serré, 
Et ont les tertres et les mons trespassez. 
Par le conseil que lor dona Guillelmes 
Ont trespassé et Berri et Auvergne: 
Clermont lessèrent et montèrent à destre. 

835. La cit lessièrent et les riches herberges: 
Ceaus de la. ville ne vorrent-il mal fere. 

La nuit i jurent, au matin s'en tornèrent, 
Cueillent les très, les paveillons doblèrent, 
Et les aucubes sor les somiers trossèrent. 

840. Par mi forez et par bois chevauchèrent, 
Par Ricordane outre s'en repassèrent, 
Desi au Pui onques ne s'arestèrent. 

Li cuens Guillaumes vet au mostier orer: 
.iij. mars d'argent a mis desus l'autel, 

845. Et .iiij. pailes et .iij. tapiz roez. 

Grant est l'offrande que li prince ont doné: 
Puis né devant n'i ot onques sa per. 
Del mostier ist Guillaumes au cort nés, 
Où voit ses homes se's a aresonez: 

850. //Barons, dit-il, envers moi entendez, 
Vez-ci les marches de la gent criminel 
D'or en avant ne sauroiz [mes aler] 
Que truissiez hom qui de mère soit nez, 
Que tuit ne soient Sarrazin et Escler. 

855. Prenez les armes, sor les destriers montez, 
Alez en feure, franc chevalier membre I 
Se Dex vos fet mes bien, si le prenez: 
Toz li païs vos soit abandonez." 
Et cil responnent: //Si com vos- commandez." 

860. Vestent hauberc, lacent heaumes gemez, 
Ceignent espées as pons d'or noielez, 
Montent es seles des destriers abrivez, 
A lor cos pendent les fors escus bouclez, 

Et en lor poinz les espiez noielez. 

805. De la vile issent et rengié et serré, 
Devant els font Poriflanbe porter: 
Tôt droit vers Nymes de sont acheminé. 
Tluec vit Pen tant elme estanceler! 
En l'avantgarde fu Bertrans l'alosez, 

870. Gautiers de Termes et l'Escoz Gilemers, 
Et Guielins, li preuz et li senez. 
L'arièregarde fist Guillaumes li bers 
A tôt .x.m. de François bien armez, 
Qui de bataille estoient aprestez. 

875. Il n'orent mie .iiij. lieues aie, 

Qu'en mi la voie ont un vilain trové, 
Vient de Saint-Gile où il ot conversé, 
A .iiij. bues que il ot conquesté, 
Et .iij. anfanz que il ot engendré. 

880. De ce s'apense li vilains que senez, 

Que sel est chier el règne dont fu nez. 
Desor son char a un tonel levé, 
Si Tôt empli et tôt rasé de sel. 
Les .iij. enfanz que il ot engendrez 

885. Jeuent et rient et tienent pain assez: 
A la billete jeuent desus le sel. 
François s'en rient, que feroient-il el? 
Li cuens Bertrans l'en- a aresoné: 
//Di nos, vilain, par ta loi, don es nez?" 

890. Et cil respont: //Jà orroiz vérité. 

Par Mahom, sire, de Laval desus Cler; 
Vieng de Saint-Gile, où je ai conquesté. 
Or m'ep revois por reclorre mes blez: 
Se Mahomez les me voloit sauver 

895. Bien m'en garroie, tant en ai-ge semé." 
Dient François: //Or as que bris parlé, 
Quant tu ce croiz que Mahomes soit Dé, 
Que par lui aies richece né planté, 
Froit en yver né chalor en esté. 

900. L'en te devroit toz les membres coper." 
Et dit Guillaumes: //Baron, lessiez ester. 

D'un autre afère vomi à lui parler" 

Li cuens Guillaumes li commença à dire: 
//Diva, vilain, par la loi dont tu vives, 
905. Fus-tu à Nymes, la fort cité garnie?" 

— //Oïl, voir, sire, le paaige me quistrent; 
Ge fui trop poures si ne'l poi baillier mie. 
Il me lessèrent por mes enfanz qu'il virent. 11 

— //Di moi, vilain, des estres de la vile. 11 
910. Et cil respont: //Ce vos sai-ge bien dire: 

Por un denier .ij. granz pains i véismes; 

La denerée vaut iij. en autre vile: 

Moult par est bone, se puis n'est empirie." 

— //Fox, dit Guillaumes, ce ne demant-je mie, 
915. Mes des paiens chevaliers de la vile, 

Del roi Otrant et de sa compaignie.' 1 ' 
Dit li vilains: //De ce ne sai-ge mie, 
Né jà par moi n'en iert mençonge dite. 11 
Là fu Garniers, uns chevaliers nobiles, 

920. Vavassors fu, et moult sot de boidie, 
D'engignement sot tote la mestrie. 
Il regarda les quatre bues qui virent: 
//Sire, fet-il, se Dex me beneie! 
Qui oroit ore mil tonneaus de tel guise 

925. Comme celé est qui el char est assise, 
Et les éust de chevaliers emplies, 
Se's conduisist tôt lé chemin de Nymes, 
Si fètement porroit prendre la vile." 
Et dit Guillaumes: //Parmonchief! voir en dites, 

930. Ge le ferai se'l loe mes empires." 
Par le conseil que celui a doné 
Font le villain devant els arester, 
Si li aportent à mengier à planté, 
Et pain et vin et pyment et claré. 

935. Et cil menjuent, qui molt l'ont desirré. 
Et quant il fu richement conraé, 
Li cuens Guillaumes a ses barons mandé, 
Et il i vienent sanz plus de demorer. 
Où qu'il les voit se's a aresonez: 
I. 7 

940. //Baron, dist-il, envers moi entendez. 
Qui auroit ore mil tonneaus ancrenez 
Comme cil est que en cel char véez, 
Et fussent plain de chevaliers armez, 
Se's conduisist tôt le chemin ferré, 

945. Tôt droit à Nymes, celé bone cité, 
Si faitement porroit dedenz entrer: 
Jà n'i orroit né lancié né rué." 
Et cil responent: //Vos dites vérité. 
Sire Guillaume, frans homs, quar en pensez. 

950. En ceste terre a-il charrois assez, 

Chars et charretes i a à grant planté: 
Fêtes vos genz arrière retorner 
Par Bicordane, où nos somes passé, 
Si- faites prendre les bues par poesté." 

955. Et dit Guillaumes: //Si en ert bien pensé." 
Par le conseil que li lurons lor done 
Li cuens Guillaumes fist retorner ses homes 
Par Bicordane, .xiiij. liues longues. 
Prennent les chars et les bues et les tones. 

960. Li bon vilain qui les font et conjoignent 
Ferment les tonnes et les charrues doublent. 
Bertran ne chaut se li vilain en grocent; 
Tiex en parla qui puis en ot grant honte, 
Perdi les eulz et pendi par la goule. 

965. Qui dont véist les durs vilains errer 
Et doleoires et coigniées porter, 
Tonneaus loier et toz renoveler, 
Chars et charretes cheviller et barrer, 
Dedenz les tonnes les chevaliers entrer, 

970. De grant barnage li péust remembrer! 
A chascun font un grant mail aporter: 
Quant il venront à Nymes la cité, 
Et il orront le mestre cor soner, 
Nostre François se puissent aïdier. 

975. Es autres tonnes si sont mises les lances, 
Et en chascune font fere .ij. ensaignes, 
Quant il venront entre la gent grifaigne, 



Ni entrepaignent li soldoier de France. 
En autre tonne furent li escu mis; 
980. En chascun fonz font fere .ij. éscrins, 
Quant il venront entre les Sarrazins 
Nostre François ne soient entrepris. 

Li cuens se haste del charroi aprester. 
Qui dont véist les vilains del régné 

985. Tonueaus loier, réfère et enfoncer, 

Et ces granz chars retorner et verser, 
Dedenz les tonnes les chevaliers entrer, 
De grant barnage li péust remenbrer. 
Huimès devons de dan Bertran chanter, 
990. Com fètement il se fu atome. 
Une cote ot d'un burel enfumé, 
En ses piez mist un vermeille soller: 
Granz sont, de buef, deseure sont crevé. 
//Dex, dit Bertrans, beau rois de majesté, 
995. Cist m'auront sempres trestoz les piez froé! M 
Ot le Guillaumes, s'en a un ris gité. 
//Niés, dit li cuens, envers moi entendez: 
Fêtes ces bues trestot cel val aler." 
Et dit Bertrans: />Por néant en parlez, 

1000. Ge ne sai tant né poindre né bouter 
Que je les puisse de lor pas remuer." 
Ot le Guillaumes, s'en a un ris gité. 
Mes à Bertran est moult mal encontre, 
Qu'il ne fu mie del mestier doctrinez, 

1005. Ainz n'en sot mot, s'est en un fane entré: 
Trusqu'as moieus i est li chars entrez. 
Voit le Bertrans, a pou n'est forsenez. 
Qui li véist dedenz le fane entrer, 
Et as espaules la roe sozlever, 

1010. A graùt merveille le péust regarder. 
Camoisié ot et la bouche et le nés. 
Voit le Guillaumes, si le prist à gaber: 
//Beau niés, dist-il, envers moi entendez, 
De tel mestier vos estes or mêliez, 

1015. Dont bien i pert que gaires ne savez!" 

Ot le Bertrans, a pou n'est forsenez. 
En celé tonne que li cuens dut mener 
Fu Gillebers de Faloise, li bers, 
Gautiers de Termes et l'Escoz Gilemers. 

1020. — //Sire Bertran, de conduire pensez, 

Ne gardons l'eure que nos soions versez. 1 " 
Et dit Bertrans: //A tôt tens i vendrez." 
De cels des chars devons ore chanter. 
Qui le charroi dévoient bien mener 

1025. Portent corroies et gueilles et baudrez, 

Portent grans borses por monnoie charger, 
Chevauchent muls et somiers toz gastez. 
Se's véissiez encontremont errer, 
De maie gent vos péust remembrer. 

1030. En celé terre ne sauront mes aler, 

Por qu'il soit jor qu'en les puist aviser, 
Por marcheant soient jà refusé. 
Sor la chaucié passent Gardone au gué, 
Et d'autre part herbergent en un pré. 

1035. Dès or devons de Guillaume chanter, 
Com faitement il se fu atorné. 

Li cuens Guillaumes vesti une gonnele 
De tel burel com il ot en la terre, 
Et en ses jambes une grant chauce perse, 

1040. Sollers de buef, qui la chauce li serrent; 
Ceint un baudré un borjois de la terre, 
Pent un coutel et gaïne moult bêle, 
Et chevaucha une jument moult foible. 
.ij. viez estriers ot pendu à la sele; 

1045. Si esperon ne furent pas novele, 

Trente anz avoit que il porent bien estre. 
Un chapel ot de bonet en sa teste. 
Delez Gardon, contreval le rivage, 
Huec lessèrent .ij.M. homes à armes 

1050. De la inesnie Guillaume Fièrebrace. 
Toz les vilains firent-il ensus trère, 
Par nul de ceus que novele n'en aille 
Com fet avoir feront des tonneaus trère. 

Plus de .ij.M. lor aguillons afètent, 

1055. Tranchent et fièrent, s'acoillent lor voiaige. 
Ainz ne finèrent, si vinrent à Nocène, 
A Lavardi, où la pierre fd trète 
Dont les toreles de Nymes furent fêtes. 
Cil de la vile s'en vont en lor afère, 

1060. Adont regardent, si parlent l'un à l'autre: 
//Ci voi venir de maxcheanz grant niasse." 
— //Voir, dit li autres, onques mes ne vi taie.'' 
Tant les coitèrent, que il vinrent au mestre; 
Si li demandent: //Quel avoir fêtes traire?' 1 

1065. — //Nos syglatons et dras porpres et pailes, 
Et escarlates et vert et brun proisable; 
Tranchanz espiez et hauberz et vers heaumes, 
Escuz pesanz et espées qui taillent." 
Dient paien: //Ici a grant menaie, 

1070. Or alez donques au mestre guionnage." 
Tant ont François chevauchié et erré, 
Vaus et montaignes et tertres trespassé, 
Qu'il sont venu à Nymes la cité. 
Dedenz la porte font lor charroi entrer, 

1075. L'un enprès l'autre, si comme il est serré. 
Par mi la vile en est le cri aie: 
//Marcheant riche de cel autre régné! 
Tel avoir mainnent, onc ne fu tel mené; 
Mes en tonneaus ont fet tôt enserrer. 

108O. Li rois Otrans qui en oï parler, 
II et Harpins avalent les degrez: 
Frères estoient, moult se durent amer, 
Seignor estoient de la bone cité. 
Trusqu'au marchié ne se sont aresté, 

1085. .ce. paiens ont avec els mené. 

Ghiillaumes vient tôt droit en une place, 
Perron i ot, entâillié de vert marbre: 
Là descendi Guillaumes Fièrebrace, 
Et prist sa borse, ses deniers en deslace: 

1090. A granz poigniées les bons deniers en saichc. 
Celui demande qui prent le guionaigc. 

Ne velt por riens que il nul mal lor face. 
Dient païen: *Jà mar i auroiz garde; 
Il n'i a home de si riche lignage, 

1095. S'il vos disoit né orgueil né outrage, 

Que n'en pendist par la guele à un arbre/' 

Endementiers qu'il vont einsi parlant 
Et à Guillaume le conte pledoiant, 
Atant ez-vos et Harpin et Otrant 

1100. Où il demandent le prisié marcheant. 
Dient paien qui le vont esgardant: 
tfVez-le-vos là, cel preudome avenant, 
A cel chapel, à celé barbe grant, 
Qui à ces autres vet son bon commandant." 

1105. Li rois Otrans l'en apela avant: 

//Dont estes-vos, beaus amis marcheant?" 

— //Sire, nos somes d'Angleterre la gTant, 
De Cantorbiere, une cité vaillant." 

— >yAvez-vos feme, beaus amis marcheant?" 
1110. — //Oïl, moult gente, et .xviij. enfanz: 

Tuit sont petit, n'en i a que .ij. granz, 
L'un a non Bègues et l'autre à non Sorant, 
Véez-les là se ne m'estes créant." 
Endeus lor monstre Guielin et Bertran, 

1115. Si neveu èrent, fill Bernart de Brebrant. 
Dient paien qui les vont esgardant: 
//A grant merveille avez or beaus enfanz 
S'il se séussent vestir avenamment." 
Li rois Otrans l'en apela errant: 

1120. //Com avez non, beaus amis marcheant?' 1 

— //Beau très dolz sire: Tiacre, voirement." 
Dit li paiens: //C'est non de pute gent. 
Tiacre, frère, quel avoir vas menant?" 

— //Syglatons, sire, cendaus et bouqueranz, 
1125. Et escarkte et vert et pers vaillant, 

Et blanz heauberz et fors elmes luisanz, 
Tranchanz espiés et bons escuz pesanz, 
Clercs cspees au ponz d'or reluisanz." 
Bespont Otrans: //Bien vos est, marcheanz." 

1130. Et dit Guillaumes : //Baron, soflrez atant: 
Derrière vienent li plus chier garnement." 
— //Que est-ce donc?" — //El premier chief devant 
Encres et soffres, encens et vis argens, 
Alun et graine et poivres et safran, 

1135. Peleterie, bazenne et cordoan, 

Et peaux de martre, qui bones sont en jfcens." 
Otrans l'entent, si s'en rit bonement, 
Et Sarrazin en firent joie grant. 
Li rois Otrans l'en prist à apeler: 

1140. //Tiacre, frère, par la loi que tenez! 
Par vo plesir, dites nos véritez. 
Mien escient moult grant avoir avez, 
Qui à charroi le fêtes ci mener. 
Par voz merciz, fètes-nos-en doner, 

1145. Moi et ces autres qui somes bacheler. 
Preu i auroiz se le chemin usez." 
Et dit Guillaumes: //Beau sire, or vos soflrez; 
Ge n'en istrai huimès de la cite, 
La vile est bone g'i vorrai demorer. 

1150. Jà ne verroiz demain midi passer, 
Vespres soner, né solleill resconser, 
De mon avoir vos ferai tant doner, 
Toz li pluz forz i aura que porter." 
Dient paien: //Marcheant, trop es bers, 

1155. Moult par es larges seulement de parler, 
S'estes preudoms nos le saurons assez " 

— //Voire, dist-il, plus que vos ne créez. 
Onques ne foi trichierres né avers: 

Li miens avoirs est tôz abandonez 
1160. A mes amis qui de moi sont privez." 
Un de ses homes a li cuens apelé: 
//Est-va encore toz mes charroiz entrez?" 

— //Oïl voir, sire, la merci Damedé." 
Par mi les rues les commence à guier, 

1165. Es larges places ez-les-vos descombrez; 
Qu'il ne velt estre de riens enprisonez, 
S'au besoing vient, qu'il se puist délivrer. 

L'uis del paies en ont si estoupé, 
Qu'as Sarrazins sera grief li entrer. 

1170. Li rois Otrans li commença à dire: 

//Tiacre, frère, par la loi dont tu vives, 
Où as conquis si riche menantie, 
N'en quel païs, n'en quel fié est ta vie?" 
Et dit Guillaumes: //Or vos sai-ge bien dire: 

1175. En douce France l'ai-ge auques conquise, 
Or si m'en vois, de voir, en Lombardie 
Et en Calabre, en Puille et en Sezile, 
En Alemaigne desi qu 'en Bomenie, 
Et en Tosquane et d'iluec en Hongrie; 

1180. Puis m'en revieng deçà devers Galice, 
Par mi Espaigne une terre garnie, 
Et en Poitou desi en Normandie; 
En Angleterre, en Escoce, est ma vie, 
Desi qu'en Gales ne finerai-je mie: 

1185. Tôt droit au Crac menrai-ge mon empire, 
A une foire de grant anceserie. 
Mon change fais el règne de Venice." 
Dient paien: //Mainte terre as requise, 
N'est pas merveille, vilains, se tu es riches. 1 ' 

1190. Oiez, seignor, por Deu de majesté! 
Cornent Guillaumes fu le jor avisé. 
Li rois Otrans le prist à regarder 
Quant il l'oï si faitement parler, 
Si a véu la boce sor le nés. 

1195. Lors li remembre de Guillaume au cort nés, 
Mil Aymeri de Nerbone sor mer. 
Quant il le vit, a poi n'est forsené, 
Trestoz li sanz del cors li est muez, 
Li cuers li faut, a pou qu'il n'est pasmez. 

1200. Cortoisement l'en a aresonné, 

Si l'en apele, com jà oïr porrez: 
//Tiacre, frère, par la loi que tenez! 
Celé grant boce que avez sor le nés 
Qui la vos fist? Gardez ne soit celé; 

1205. Que me membre ore de Guillaume au cort ne's, 

Fill Àymeri, qui tant est redoutez, 
Qui m'a ocis mon riche parenté. 
Pléust à Deu, qui est mon avoé, 
Et Tervagan et ses saintes bontez, 

1210. Que le tenisse çà dedenz enserré 

Si com faz vos que ge voi ci ester, 
Par Mahomet! ja seroit afolez, 
Penduz as forches et au vent encroez, 
Ou ars en feu ou à honte livrez!" 

1215. Ot le Guillaumes, s'en a un ris gité: 
//Sire, dist-il, envers moi entendez. 
De celé chose que vos ci demandez 
Vos dirai-ge volantiers et de grez. 
Quant je fui juenes, meschins et bachelers, 

1220. Si deving lerres merveilleus por embler, 
Et engignierres ; onques ne vi mon per. 
Copoie borses et gueilles bien fermez; 
Si m'en repristrent li mestre bacheler, 
Et marcheant cui ge avoie emblé, 

1225. A lor couteaus me crevèrent le nés, 
Puis me lessèrent aler à sauveté; 
Si commençai cest mestier que véez. / 
La merci Deu! tant en ai conquesté, 
Comme à voz eulz par ici esgardez." 

1230. Dist li paiens: //Moult avez fet que bers: 
James as forches ne doiz estre encroez.'" 
Uns Sarrazins s'en est d'iluec tornez, 
(Cis qui'l connoissent l'apeloient Barré, 
Seneschaus iert le roi de la cité) 

1235. Dès or vorra le mengier conraer, 
En la cuisine por le feu alumer. 
L'uis del paies trueve si encombré, 
Par nul enging ne pot dedenz entrer. 
Quant il le vit a pou n'est forsené'; 

1240. Mahomet jure, jà sera comparé. 

Vint à Harpin, si li a tôt conté, 
Qui sire estoit de la bone cité, 
Il et ses frères Otrans li deftaez; 

Cortoisement Pen a aresoniié: 

1245. //Damoiseaus , sire, envers ùioi entendez. 
Far Mahomet! mal nos est encontre 
De cel vilain qui céanz est entré; 
L'uis del paies nos a si encombré 
Que l'en n'i puet né venir né aler. 

1250. Se g'en estoie créuz et escoutez, 
Nos le ferons corocié et iré. 
Vez son avoir qu'il a ci amassé, 
Vos né autrui ne velt-il riens doner: 
Quar fêtes, sire, trestoz ces bues tuer, 

1255. En la cuisine au mengier conraer." 

Et dist Harpins: //Un grant mail m'aportez." 
Et cil respont: //Si com vos commandez.'' 
Li pautoniers s'en est d'iluec tornez, 
Un maill de fer li ala aporter. 

1260. A lui restorne, el poing li a bouté, 
Et Harpins hauce, si a Baillet tué, 
Et puis Lonel, qui estoit par delez, 
(Cil dui estoient li mestre limonier) 
Et escorchier les fet au bacheler 

1265. En la cuisine, por le mengier haster. 
Ses Sarrazins en cuida conraer; 
Mes ainz qu'en aient de riens asavoré, 
Mien esciant, sera chier comparé; 
Que uns François a tôt ce esgardé. 

1270. Quant il le vit si l'en a moult pesé, 
Vient à Guillaume, si li a tôt conté: 
Enz en Toreille li conseilla soé, 
Ne l'aperçurent Sarrazin né Escler: 
//Par ma foi, sire, mal vos est encontre! 

1275. De vo charroi ont jà deus bues tué, 
Toz les plus beaus qu'avions amené: 
Au preudome èrent que avez encontre, 
El front devant les avoit-on guié. 
En cel tonel savez qui est entré: 

1280. Cuens Gilebers de Faloise sor mer, 

Gautiers de Termes etTEscoz Gilemcrs; 

Bertrans vo niés les avoit à guier. 
Mauvèsement les avez-vos gardez " 
Ot le Guillaumes, a pou n'est forsenez, 
1285. Moult bêlement li respont et soef: 
//Qui a ce fet? garde ne me celer." 

— //Par foi, beau sire, jamar le mescrerez, 
C'a fet Harpins, li cuiverz parjurez." 

— //Por quoi, deable?" que lor a demandé. 
1290. — //Ne sai, beau sire, par la foi que doi Dé! 11 

Ot le Guillaumes, si en fu aïré, 
Et dit en bas, qu'il ne fu escouté: 
//Par Saint Denis qui est mes avoez, 
Encor encui sera chier comparé!" 

1295. Entor lui sont Sarrazin amassé, 

Qui moult le gabent et l'ont ataïné. 
Li rois Herpins lor avoit commandé, 
Qui de parole se volt à lui meller, 
H et ses frères Agrapars li Esclers. 

1300. Oez seignor, que Dex vos beneie! 
Corn faitement Guillaume ataïnent. 
Li rois Otrans li commença à dire: 
//Diva! -vilains, Damedex te maudie! 
Por quoi n'as ores ta mesnie vestie, 

1305. Et toi méisme, d'une seule pelice? 

Moult mielz en fust et amée et chérie." 
Et dist Guillaumes: //N'i dorroie une alie, 
Einçois sera arrière revertie 
A ma moillier qui m'atent et désirre, 

1310. De grant avoir assazée et garnie, 

Que ma mesnie soit par moi revestie." 

Li rois Otranz li a dit par contraire: 
//Diva! vilains, Mahomes mal te face! 
Por quoi as or si granz sollers de vache, 

1315. Et ta gonele et tes corrois si gastes? 

Bien senbles home qui jà bien ne se face." 

Passa avant, si li tire la barbe, 

Par un petit cent peus ne li erraiche. 

Voit le Guillaumes, par un pou n'en enraige. 

1320. Lors dist Guillaumes que ne l'entendi ame: 
//Por ce, s'ai ore mes grans sollers de vache > 
Et ma gonele et met corrois si gastes, 
Si ai-ge non Guillaume Eièrebrace, 
Fil Aymeri de Nerbone, le saige, 

1325. Le gentill conte qui tant a vasselage. 
Cist Sarrazins m'a fet ore contraire: 
Ne me connoist quant me tira la barbe; 
Mal fu bailliée, par l'apostre saint Jaque!" 
Guillaumes dist en bas, à recelée: 

1330. //Por ce, s'ai ore mes chauces enboées 
Et ma gonele qui est et grant et lée, 
Si est por voir dans Aymeris mes pères, 
Cil de Nerbone, qu'a proesce adurée. 
Ge sui Guillaumes cui la barbe as tirée, 

1335. Mar fti bailliée, par l'apostre saint Père! 
Que ainz le vespre sera chier comparée/' 

Oez seignor, Dex vos croise bonté! 
Com faitement Guillaumes a ovré. 
Quant son grenon senti qu'il a plumé, 

1340. Et del charroi i ot .ij. bues tuez, 
Or poez croire que moult fu aïré: 
S'il ne se venge jà sera forsené. 
Sor un perron est Guillaumes montez , 
A sa voiz clère se prist à escrier: 

1345. //Pelon paien, toz vos , confonde Dex! 
Tant m'avez hui escharni et gabé, 
Et marcheant et vilain apelé; 
Ge ne sui mie marcheans, par verte! 
Raol de Macre ne sui mes apelez; 

1350. Que par l'apostre qu'en quiert en Noiron-Pré! 
Encui sauroiz quel avoir j'ai mené. 
Et tu Herpin, cuvert desmesuré, 
Por qu'as ma barbe et mes guernons tiré, 
Saches de voir, moult en sui aïré, 

1355. Ne sera mes né soupe né digne, 

Tant que l'auras de ton cors comparé." 
Isnelement est en estant levé, 

Le poing sénestre li a el cliief mellé, 

Vers lui le tire, si l'avoit encline, 
1360. Ilauce le destre, que gros ot et quarré, 

Par tel aïr li dona un cop tel, 

L'os de la gueule li a par mi froé, 

Que à ses piez Ta mort acraventé. 

Paien le voient, le sens cuident desver. 
1365. A haute voiz commencent à crier: 

//Lerres, traîtres, n'en poez eschaper. 

Par Mahomet qui est nostre avoez! 

A grant martire sera vo cors livrez, 

Penduz ou ars, et la poudre venté. 
1370. Mar osas hui roi Herpin adeser." 

Seure li corent, n'i ont plus demoré. 
Paien s'escrient: //Marcheant, tu as tort. 

Porquoi as-tu le roi Herpin ci mort? 

C'est une une chose dont jà n'auras confort; 
1375. Jà en ta vie n'ières de ci estors." 

Devant le duc véissiez maint poing clos. 

Paien cuidèrent qu'il n'i ait mes des noz. 

Li cuens Guillaumes mist à sa bouche un cor, 

Trois foiz le sone et en grelle et en gros. 
1380. Quant oï a li barnages repost, 

Enz es tonneaus où il .èrent enclos, 

Prennent les maus, si fièrent les fonz hors. 

Espéest traites saillent des tonneaus fors. 

//Monjoie!" escrient par merveilleus effors. 
1385. Jà i aura des navrez et des morz. 

Quant li vassal furent des tonneaus hors, 

Par mi les rues s'en vienent à efforz. 
Li estors fu et merveilleus et granz, 

Et la bataille omble et pesanz. 
1390. Quant paien virent, li ouvert souduiant, 

Que François forent si fier et combatant, 

As armes corent li cuivert souduiant. 

Paien s'adoubent maint et communément, 

En lor mesons et en lor mandement 
1395. Por els deffendre se vont apareillant, 

Des hostiex issent les escuz très avant. 
Un graile sonent, si se vont raliant. 
Atant ez-vos un chevalier vaillant 
De la mesniée Guielin le poissant: 
1400. L'en lor amaine lor destriers auferranz, 
Et cil i montent tost et isnelement. 
A lor cos pendent les foiz escuz pesanz, 
En lor poinz prennent les forz espiez tranchanz, 
Entre paiens se vont ademetant, 
1405. //Monjoie!" escrient et derrière et devant. 
Cil por lor vie se vont bien deffendant, 
Que la citée iert pueplée de gent. 
Là véissiez un estor einsi grant, 
Tant hante fraindre sor les escuz pesanz, 
1410. Et desmaillier tant hauberc jazerant; 

Tant Sarrazins trébuchier mort sanglant. 
Mar soit de cel qu'en eschapast vivant, 
Que tuit ne soient en la place morant! 
Tote la terre est coverte de sanc. 
1415. Otranz s'en torne, n'i fu pas demoranz. 
Li estors fa et merveilleus et forz, 
Fièrent d'espées et des espiez granz cops. 
Otranz s'en fuit, qui péor a de mort. 
Li cuens Guillaumes le suit moult près au dos, 
1420. Si le retint par le mantel del col, 
Puis li a dit hautement à .ij. moz: 
//Sez-tu, Otran, de quel gent sui prevoz? 
De celé gent qui en Deu n'ont confort: 
Quant les puis prendre à honte vit li cors; 
1425. Saches por voir, venuz es à ta mort." 
Ce dit Guillaumes à la chière hardie: 
//Otran, fel rois, Damedex te maldie! 
Se tu créoies le fil Sainte Marie, 
Saches de voir, t'ame seroit garie; 
Et se nel fes, ce te jur et afie, 
De celé teste n'enporteras-tu mie, 
Tôt por Mahom, qui ne valt une alie." 
Et dist Otrans: //De ce ne sai que die: 

Tant en ferai que mes cuers en otrie. 

1435. Par Mahomet! ce ne ferai-ge mie, 

Que vo Deu croie et ma loi déguerpisse." 
Ot le Guillaumes, a pou n'enrage d'ire, 
Toz les degrez contreval le traîne. 
Li Franc le voient, si li pristent à dire. 

1440. François s'escrient: //Otran, que di le mot, 
Por quoi auras .ij. jorz respit de mort!" 
Li cuens Guillaumes s'escria à effort: 
//Cent dahez ait qui l'en priera trop!" 
Par un des estres l'avoient lancié fors, 

1445. Ainz qu'il venist à terre fu-il morz. 
Et après lui en gitèrent cent hors, 
Qui ont brisiez et les braz et les cos. 

Or ont François la cité aquitée, 
Les hautes tors et les sales pavées. 

1450. Vin et froment à planté i trovèrent, 
Devant .vij. anz ne seroit afamée, 
Né ne seroit né prise n'enpirée. 
Poise à Guillaume que noz François ne'l sevent , 
Li mil baron qui as tentes remestrent. 

1455. Sus el paies un olifant sonèrent, 

Que l'ont oï noz genz qui hors remestrent, 
Tantost montèrent sanz nule demorée, 
Desi a Nymes n'i ont fet arestée. 
Quant il i vinrent si ont joie menée, 

1460. Et li vilain qui après s'en alèrent, 

Qui lor charroi et lor bues demandèrent. 
François sont lié, qui pas ne lor vaèrent; 
Ainz ne perdirent vaillant une denrée 
Qui assez bien ne lor fust restorée; 

1465. Par desus ce orent-il grant soldée. 

H s'en repèrent arrière en lor contrée. 
Très par mi France en vet la renomée: 
Li cuens Guillaumes a Nymes aquitée; 
A Looys la parole est contée, 

1470. Li rois Tentent, grant joie en a menée, 
Deu en aore et Marie sa mère. 

LA PRISE D'ORENGE. 



vJez seignor, que Dex vos beneie, 
Li glorieus, li filz Sainte Marie! 
Bone chançon que ge vos vorrai dira 
Ceste n'est mie d'orgueill né de folie, 
5. Né de mençonge estrete né emprise, 

Mes de prèudomes qui Espaigne conquistrent. 
Icil le sèvent qui en vont à Saint Gile, 
Qui les ensaignes en ont véu à Bride, 
L'escu Guillaume et la targe florie, 

10. Et le Bertran, son neveu, le nobile. 

Ge ne cuit mie que jà clers m'en desdie, 
Né escripture qu'en ait trové en livre. 
Tuit ont chanté de la cité de Nyme, 
Guillaumes l'a en la seue baillie, 

15. Les mur* hautains et les sales perrines, 
Et le paies et les chasteleries ; 
Et Dex! Orenge n'en ot encore mie! 
Pou est des homes qui vérité en die, 
Mes g'en dirai que de loing l'ai aprise, 

20. Si com Orenge fu brisiée et malmise. 
Ge fist Guillaumes à la chiëre hardie, 
Qui en gita les paiens d'Aumarie, 
Et ceus d'Eusce et celz de Pincernie, 
Ceus de Baudas et ceus de Tabarie; 

25. Prist à moillier Orable la roïne, 
Celé fu née de la gent paienie, 
Et si fu feme le roi Tiebaut d'Aufrique: 
I 8 

Puis crut en Deu le fil Sainte Marie y 
Et estora moustiers et abaïes. 

30. De ceus est poi qui ceste vos déissent. 
Oez seignor, franc chevalier honeste, 
Plest-vos oïr chançon de bone geste, 
Si corne Orenge brisa li cuens Guillelmes, 
Prist à moillier dame Orable la saige. 

35. Celé fu feme le roi Tiebaut de Perse; 
Ainz qu'il l'éust à ses amors atrete 
En ot, por voir, mainte paine sofferte, 
Maint jor jeune et veillié mainte vespre. 
Ce fu en Mai, el novel tens d'esté, 

40. Elorissent bois et verdissent cil pré, 
Ces douces eves retraient en canel, 
Cil oisel chantent doucement et soef. 
Li cuens Guillaumes s'est parmatin levez, 
Au moustier vet le servise escouter, 

45. Puis s'en issi quant il fu définez ; 
Monte el paies Otran le deffaé, 
Qu'il ot conquis par sa ruiste fierté: 
A granz fenestres s'est alez acouter. 
Il regarda contreval le régné, 

50.* Voit l'erbe fresche et les rosiers plantez, 
La mauviz ot et le melle chanter, 
Lors li remembre de grant joli vet é 
Que il soloit en France démener. 
Bertran apele; //Sire niés, çà venez. 

55. De France issitnes par moult grant poureté, 
N'en amenâmes harpeor ûé jugler, 
Né damoisele por noz cors déporter, 
Assez avons bons destriers sej ornez 
Et buens hauberz et bons elmes dorez, 

60. Tranchanz espées et bons escuz boclez, 
Et buens espiez, dont li fer sont quarrez, 
Et pain et vin et char salée et blez; 
Et Dex confonde Sarrazins et Esclers, 
Qui tant nos lessent dormir et reposer, 

65. Quant par efibrz n'ont passée la mer, 

Si que chascuns s'i péust esprover! , 

Que trop m'enuist ici à séjorner. 
Ensement somes çà dedenz enserré, 
Comme li homs qui est enprisonnez." 

70. De grant folie s'est ore démentez: 

Jà ainz n'iert vespre né soleill escousez 
Que il orra une novele tel, 
Dont il iert moult corocié et irié. 

Or fu Guillaumes as fenestres au vent, 

75. Et de François tiex .lx. en estant, 
N'i a celui n'ait frès hermine blanc, 
Chauces de soie, sollers de cordoan. 
Li plusor tienent lor fauconceaus au vent. 
Li cuens Guillaumes ot moult le cuer joiant, 

80. Regarde aval par mi un desrubant, 
Voit l'erbe vert, le rosier florissant. 
Et l'oriol et le melle chantant 
Il en apele Guielin en Bertran, 
Ses ij. neveus, que il pot amer tant: 

85. //Entendez-moi, franc chevalier vaillant. 
De France issimes il n'a mie lonc tens, 
S'éussons ore mil puceles céanz, 
De ceus de France, as genz cors avenanz, 
Si s'i alassent cist baron déportant, 

90. Et ge méismes allasse donoiant, 
Icele chose me venist à talant 
Assez avons beaus destriers auferranz, 
Et bons hauberz et bons elmes luisanz, 
Tranchanz espiez et bons escuz pesanz, 

95. Bones espées, dont li heut sont d'argent, 
Et pain et vin, char salée et froment.* 
Et Dex confonde Sarrazins et Persans, 
Quant mer ne passent par lor efforcement! 
Dès or m'anuie le séj orner céanz, 
100. Quant ge ne puis prover mon hardement." 
De grant folie se vet or démentant, 
Jà ainz n'iert vespre né le soleil cochant 
Que il orra une novele grant, 

8* 

Dont moult sera corrocié et dolant. 

105. Or fa Guillaumes as fenestres del imur, 
Et des François ot o lui cent et plus: 
N*i a celui n'ait hermine vestu. 
Regarde aval si com li Rones bruit, 
Vers Orient, si com le chemin fu, 

110. Vit un chétif qui est de l'eve issu, 
C'est Gillebers de la cit de Lenu: 
Pris fu el Rosne, sor un pont, à un hu, 
Dedenz Orenge l'en menèrent li Tur. 
Trois anz l'i ont et gardé et tenu, 

115. Trusqu'à un main que jor fu aparu, 
Que Deu plot bien que il en fu issu. 
Uns Sarrazins le deslia par l'ui, 
Puis l'a forment lédengié et batu. 
Au ber en poise, qui tant i ot géu: 

120. Par le toupet l'a sesi, se'l tret jus, 
De son gros poing Ta si el col féru, 
Que il li brise et l'eschine et le bu, 
Que à sez piez Ta jus mort abatu. 
Par la fenestre s'en avale çà jus. 

125. Puis ne pot estre né bailliez né tenuz; 
Desi à Nymes ne s'est aresteuz. 
Icil dira tiex noveles encui 
A noz barons qui parolent de bruit, 
Que puis torra Guillaume à anui 

130. Que à déduit de dames nu à nu. 

Or fu Guillaumes as fenestres li bers, 
Et li chétis ot le Rosne passé, 
Monte les tertres s'a les vaux avalé, 
Desi à Nymes ne s'i est arestez. 

135. Par la porte entre en la bone cité, 
Trueve Guillaume desoz le pin ramé, 
En sa compaigne maint chevalier membre. 
Deso2f le pin lor chantoit un jugler 
Vielle chançon de grant antiquité, 

140. Moult paT fu bone, au conte vint à gré. 
Et Gillebers en monte le degré: 

Voit le Guillaumes, sel prist à regarder. 
Il le vit noir, taint et descoloré, 
Et mègre et pale, velu et descharné, 

145. Cuida que fust Sarrazins ou Esclers, 
Qui par efforz éust passée mer 
Por. ses noveles.noncier et escouter; 
Quant li chétis le prent à saluer: 
//Cil Damedex, qui fist et vin et blé, 

150. Del ciel nos done et lumière et clarté, 
Et home et feme fet aler et parler, 
H saut Guillaume le marchis au cort nés. 
La flor de France, et le noble barné, 
Les poingneors que ci voi assemblé!" 

155. — //Amis, beau frère, toi beneie Dex! 
Mes or nos dites, gardez nel me celez, 
Icest Guillaume qui t'aprist à nommer? 1 ' 

— //Sire, dist-il, jà orroiz vérité. 
Dedenz Orenge où ai grant pièce esté; 

160. Ainz ne lor poi par eflbrz eschaper, 
Trusqu'à un main que il fa ajorné, 
Qu'à Jhesu plot que je fui délivré." 
Et dist Guillaumes: //Dex en soit aoré! 
Mes or me di, garde ne me celer, 

165. Comment as non, et de quel terre es nez? 1 ' 

— //Sire, dist-il, jà orroiz vérité, 
Mes je sui moult traveilliez et penez, 
De nuiz veillier et de jorz jéuner: 
Ge ne menjai .iiij. jorz a passez." 

170. Et dist Guillaumes: //Tu en auras assez/' 
Son chambellent a li cuens apelé: 
//Aporte-li à mengier à planté, 
Et pain et vin et piment et claré, 
Grues et jantes et poons enpeurez. 11 

175. Et cil si fist quant il Tôt commandé.. 
Quant il se fu richement conraé, 
As piez le conte s'asist tôt de son gré, 
Si li commence noveles à conter. 
Guillaumes vit le mesagier estrangc, 

180. H Pen apele et puis si li demande: 

//Don es-tu nez, amis, et de quel règne? 
Comment as non et où estas en France?" 
Dist Oilleberz, qui fa de grant vaillance: 
//Eilz sui Guion, le duc qui tint Àrdane, 

185. Et Vermendois ot-il en .sa poissance. 
Par la Borgoigne venoie d'Àlemaigne, 
.Si m'en alai par l'eve de Losanne: 
Uns venz me prist et une grant tormente, 
Si me mena au port par devant Gène. 

190. Paiens me pristrent à Lions sor le Bosne, 
Si m'en menèrent au port desoz Orenge. 
Tel forteresce n'a trusqu'au flun Jordane: 
Hauz sont les murs, et la tor grant et ample, 
Et le paies et les reconnoissances. 

195. Là dedenz a .xx.m. paiens à lances, 

Et .vij.xx. Turs qui ont chières ensaignes, 
Qui moult bien gardent celé cité d'Orenge; 
Que moult redoutent Looys ne la praigne, 
Et vos, beau sire, et les barons de Erance; 

200. Et Arragons, uns riches rois aufaignes, 
Pilz est Tiebaut de la terre d'Espaigne, 
Et dame Orable, une roïne gente, 
Il n'a si bêle desi en Oriente, 
Bel a le cors, eschevie est et gente, 
205. Blanche la char, comme la flor en lente. 
Dex! mar i fu ses cors et sa jovente, 
Quant Deu ne croit, le père omnipotente." 

— //Voir, dit Guillaumes, moult est de grant poissance. 
Mes par celui en cui j'ai ma fiance, 

210. Or ne quier mes porter escu né lance, 

Se ge par tens n'i port ma cannoissance." 
Li cuens Guillaumes entendi le baron, 

Dejoste lui s'asist sor un perron, 

Il l'en apele, si li dist par amor: 
215. //Amis, beaus frère, moult as bone reson; 

Te tindrent onques Sarrazin en prison?" 

— //Oïl voir, sire, trois anz et ,xv. jorz, 

Que ne m'en poi eschaper par estor, 
Trusqu'à un main que Dex doua le jor, 

220. C'uns Sarrazins félons et orgueillox 

Me voloit batre, com fesoit chascun jor. 
Et gel sesi par le toupet del front, 
Tel li donai sor le col de mon poing, 
L'os de la gueule li esmiai trestot. 

225. Par la fenestre m'en eschapai tôt sol, 
Conques ne fd percéuz de nul d'ous. 
Ving à Beaucaire au port sor Oriflor 

* • * • è 

Tur et Persant et li rois d'Arragon, 

230. Li ainz-nez filz à Tiebaut PEsclavon, 
Granz est et gros et parcréuz et Ions, 
Lee la teste et enbarré le front, 
Et granz les ongles et agues en son; 
N'a tel tirant soz la chape del mont. 

235. Noz crestiens nos ocit et confont. 
Qui auroit jà la cité et la tor, 
Et auroit mort cel félon traïtor, 
Moult auroit bien enploié son labor." • 
//Amis, beau frère, dit Guillaumes li bcrs, 

240. Est tele Orenge comme tu as conté?" 
Dist Gilleberz: //Ainz est meillor assez. 
Se voiez ore le paies principel, 
Comme il est hauz et tôt entor fermez, 
Encontrement a-il que regarder, 

245. Si estiez le premier jor d'esté, 
Lors orriez les oseillons chanter, 
Crier faucons et ces ostoirs muez, 
Chevaus hennir et cez muls rechaner, 
Ces Sarrazins déduire et déporter. 

^50. Ces douces herbes i fièrent moult soef, 
Pitre et quanele, dont il i a planté. 
Là porriez dame Orable aviser, 
Ce est la feme à dant Tiebaut l'Escler: 
H n'a si bêle en la crestienté, 

255. N'en paienie, qu'en i sache trover. 

Bel a le cors, eschevi et molle, 
Et vairs les eulz comme faucon muez. 
Tant mar i fa la seue grant beauté, 
Quant Deu ne croit et la seue bonté. 

260. Uns gentils homs s'en péust déporter: 
Bien i fiist sauve se'l vosist créanter." 
Et dist Guillaumes: //Foi que doi Saint Orner! 
Amis, beau frère, bien la savez lôer. 
Mes par celui qui tôt a à sauver, 

265. Jà ne quier mes lance n'escu porter, 
Se ge ne n'ai la dame et* la* cité. n 

//Amis, beau frèTe, est Orenge si riche?" 
Dist li chéfcis: rt Si m'aïst Dex, beau sire, 
Se véiez le paies de la vile, 

270. Qui toz est fez à voltes et à lices! 
Si Testera Griffonez d'Aumarice, 
Uns Sarrazins de moult merveillex vice. 
H ne croist fleur desi que en Pavie 
Qui n'i soit painte à or et par mestrie. 

275. Là dedenz est Orable la roïne, 

Cfe est la feme au roi Tiebaut d'Aufrique. 
Il n'a si bêle en tote paienie: 
Bel a le cors, s'est gresle et eschevie, 
Blanche a la char comme est la flors d'espine , 

280. Vairs eulz et clers, qui tôt adès li rient: 
Tant mar i*fu la seue gaillardie 
Quant Deu ne croit, le fil Sainte Marie." 
— //Voir, dit Guillaumes , en grant pris l'as or mise. 
Mes par la foi que ge doi à ma mie! 

285. Ne mengerai de pain fet de ferine, 
Né char salée, né bevrai vin sor lie, 
S'aurai véu com Orenge est assise. 
Et si verrai icele tor marbrine, 
Et dame Orable, la cortoise roïne: 

290. La seue amor me destreint et justise 
Que ne'l poiroie né penser né descrire; 
Se ge ne l'ai par tens perdrai la vie." 
Dist li chétis: //Vos pensez grant folie. 



— 121 — 

S 'estiez ore el paies de la vile, 

295. Et véissiez celé gent Sarrazine, 

Dex me confonde, se cuidiez tant vivre 
Que çà dehors venissiez à.complie. 
Lessiez ester, pensé avez folie." 
Guillaumes ot la parole effraée 

300. Que li chétis li a dite et contée: 
Il en apele la gent de sa contrée: 
//Conseilliez-moi, franche gent hennorée. 
Cil chétis m'a celé cite loée, 
Ge n'i fui onques, né ne sai la .contrée. 

305. Ci cort le Rosne, une eve desrubée, 
Se ce ne fust, ge l'eusse effraée." 
Dist li chétis: //Folie avez pensée. 
S'estiez ore .cm. as espées, 
A bêles armes et à targes dorées, 

310. Et vosissiez commencier la mellée, 
N'i éust eve né nulle destornée; 
Ainz qu'eussiez es granz portes l'entrée 
I auroit-il féru mil cops d'espée, 
Tant cengles routes, tantes targes troées, 

315. Et tant baron abatu par Testrée. 
Lessiez ester, folie avez pensée." 

//Voir, dit Guillaumes, tu m'as mis en effroi. 
De la cité me contes oréndroit 
Que tele n'a nule né cuens^é rois, 

320. Et tu me blasmes que ne l'aille véoir. 

PaT Saint Morise, qu'en quiert en Aminois! 
Ge te semoing, tu venras avec moi; 
Mè3 n'i merrons cheval né palefroi, 
Né blanc hauberc né heaume d' Aminois, 

325. N'escu de lance n'espié poitevinois; 
Mes esclavines com chétis rapinois. 
Tu as el règne assez parlé turquois 
Et aufiriquant, bédoïn et basclois." 
Li chétis l'ot, cuidiez que ne li poist? 

330. Lors vosist estre à Chartres ou à Blois 
Ou à Paris en la terre le roi, 

Quar or ne set de lui prendre conroi. 

Or fu Guillaumes corrociez et plains d'ire; 
Se* nies Bertrans li commença à dire: 

335. //Oncle, fet-il, lessiez vostre folie, 
S'estiez ore el paies de la vile 
Et véissiez celé gent Sarrazine, 
Connaistront vos à la boce et au rire, 
Si sauront bien que vos estes espie. 

340. Et lors, espoir, vos menront en Persie, 
Mengeront vos, sanz pain et sanz farine; 
Ne targeront que il ne vos ocient. 
Gîteront vos en lor chartre perrine, 
N'en istroiz mes à nul jor de vo vie, 

345. Tant que venra li rois Tiebauz d'Aufrique, 
Et Desramez et Gollias de Bile: 
A lor talant feront de vos justise. 
Se por amor estes mis à joïse 
Dont porra dire la gent de vostre empire 

350. Que mar vastes Orable la roïne." 

— //Voir, dit Guillaumes, ce ne redot-ge inic, 
Que par l'apostre qu'en requiert en Galice! 
Mielz voil morir et à perdre la vie 
Que je menjuce de pain fet de farine, 

355. De char salée né de vin viez sor lie, 
Einçois verrai comme Orenge est asise 
Et Gloriet^ celé tor marberine, 
Et dame Orable la cortoise roïne. 
La seue amor me destraint et jostise: 

360. Home qui aime est plains de desverie." 
Or fii Guillaumes por Orenge esmaiez, 
Ses niés Bertrans l'en prist à chastoier: 
//Oncle, dist-il, tu te veus vergoignier 
Et toi honnir et les membres tranchier.' 1 

365. — //Voir, dit li cuens, ce ne doté-ge rien. 
Homs qui bien aime est trestoz enragiez. 
Ge ne leroie por les membres tranchier, 
Né por nul home qui m'en séust proier, 
N'aille véoir comment Orenge siet, 

370. Et dame Orable qui tant fet à proisier. 

La seue amor m'a si fort jostisié, 

Ne puis dormir par nuit né someillier, 

Né si ne puis né boivre né mengier, 

Né porter armes né monter sor destrier, 
375. N'aler à messe, né entrer en moustier." 

Arrement fist tribler en un mortier 

Et autres herbes, que connoissoit l'erbier, 

Et Gillebers, qui ne l'ose lessier. 

Lor cors en taignent et devant et derrier, 
380. Et les visaiges, la poitrine et les piez. 

Très-bien resemblent deable et aversier. 

Dist Guielins: //Par le cors saint Bichier! 

Â grant merveille estes andui changié. 

Or poez bien tôt le monde cerchier, 
385. Ne seroiz jà par nul home entercié. 

Mes par l'apostre qu'en à Borne requiert! 

Ge ne leroie por les membres tranchier 

N'aille avec vos, si verrai comment iert." 

De l'oignement s'est et taint et torchié. 
390. Ez-les moult bien toz trois apareilliez: 

De la vile issent, si ont pris le congié. 

//Dex! dist Bertrans, beau père droiturier, 

Com somes ore traï et engignié! 

Par quel folie est cest plet commencié, 
395. Dont nos serons honi et vergoignié, 

Se Dex n'en pense, qui tôt a à jugier." 
Vet s'en Guillaumes li marchis au vis fier, 

Et Gillebers et Guielins li fiers. 

Li cuens Bertrans est retornez arrier, 
400. Et cil s'en tornent, n'i ont plus delaié. 

Desoz Beaucaire ont le Eosne trové, 

Et la Durance ont-il outrepassé: 

A l'aviron se nagiérent soef. 

Puis passent Sorge sanz chalant et sanz nef. 
405. Par Tarascon s'en sont outrepassé, 

Droit vers Orenge les murs et les fossez, 

Les hautes sales et le paies listé, 



— m — 

Et les pomcaus et les aigles dorez; 
Là dedenz oent les oiseillons chanter T 

410. Crier faucons et cez ostoirs muez, 

Destriers hennir et cez muls recaner, 
Ces Sarrazins en la tor déporter, 
Pitre et quanele qu'i fleroient soef , 
Des 'douces herbes dont orent à planté. 

415. //Dex! dist Guillaumes, qui me féistes né, 
Moult a or ci très-mirable cité! 
Tant par est riches qui l'a à governer. 1 " 
Trusqu'à la porte ne se sont aresté. 
Gilebers a le portier apelé, 

420. En son langaige l'a cortois apelé: 

//Oevre la porte, lai nos léanz entrer, 
Drugement somes d'Aufrique et d'outre-mer, 
Si somes home le roi Tiebaut PEscler." 
Dist li portiers: //Onques mes n'oï teL 

425. Vos quel gent estes qui là hors inapelez? 
Encor n'est mie rois Arragons levez, 
Né ge n'os pas la porte deffermer, 
Tant redoutons Guillaume au cort nés, 
Qui a pris Nymes par sa ruiste fierté. 

430. Estez iluec, au roi irai conter: 

S'il le commande enz vos lerai entrer." 

— //Alez dont tost," dist Guillaumes li bcrs, 
//Isnelement , gardez ne demorez." 

Et cil s'en tome sanz plus de l'arester. 
435. Del paies monte les marberins degrez: 

Arragon trueve séanz lez un piler, 

Environ lui Sarrazins et Esclers. 

Cortoisement l'en a araisoné: 

//Sire, dist-il, envers moi entendez. 
440. A celé porte a trois Turs hennorez, 

Dient qu'il vienent d'Aufrique et d'outre-mer." 

— //Va donc, beau frère, lai les céanz entrer; 
Ge lor vorroie noveles demander 

Que fet mes sires: moult aura demoré." 
445. Et cil lor cort la porte deffermer. 



li 

Or est Guillaumes dedenz Orcnge entrez, 
Et Gillebers et Guielins li bers; 
Mes n'en istront si l'auront désirré, 
Ainz auront-il paine et ahan assez. 
450. Or fu Guillaumes en Orenge léanz 
Et Guielins et Gilleberz li frans. 
Eardoillié furent d'alun et d'arrement, 
Très bien resenblent Sarrazin ou tirant. 
El paies truevent .ij. Sarrazins estant, 

455. Et s'entrapelent et dient lor romant. 

Dist l'un à l'autre: //Cist vienent d'Aufriquant , 
Encui orrons noveles avenanz." 
Li cuens Guillaumes vet tote voie avant 
Trusqu'au paies roi Tiebaut le Persant. 

460. De marbre sont li piler et li pan, 
Et les fenestres entaillies d'argent, 
Et l'aigle d'or, qui reluist et resplent. 
Soleil n'i luist, n'i cort goûte de vent. 
//Dex! dist Guillaumes, beau père roiamant, 

465. Qui ainz mes vit paies si bien séant! 
Tant par est riches li sires de céanz, 
Que pléust Deu, qui forma tote gent, 
Que i fiist ore li palazins Bertrans 
tôt .x.m. de François combatans! 

470. Hui enterroient Sarrazin en mal an, 
G'en ocirroie ainz midi plus de cent." 
Arragon trueve lez un piler séant, 
Entor lui ot .xv.m. Persanz: 
Morz est Guillaumes si de tôt ne lor ment. 

475. Or orroiz jà com il lor vet disant. 
//Amiré, sire, franc chevalier vaillant, 
Mahom te saut et li Dex Tervagans." 
Dist l'amiré: //Baron, venez avant. 
Dont venez- vos?" — /'Del régné Aufriquant: 

480. De vostre père, le roi Tiebaut poissant. 
Hier matinet endroit none sonant 
Eûmes à Nymes, la fort cité vaillant, 
Trover cuidames le riche roi Otran, 

Et Synagon et Ilarpin le tirant 

485. Mort Ta Guillaumes au barnage des Frans> 
Ocis noz homes, détranchiez et sanglanz* 
Nos trois ot-il en sa prison léanz; 
Mes tant est riches d'amis et de parenz 
Que nos lessa eschaper par itant, 

490. Ne sai comment: à maufé le comment!" 
Dist Arragons: //Tant sui-ge plus dolanz* 
Far Mahomet) en cui je sui créant, 
Se ge tenoie Guillaume ci dedenz, 
Toz seroit morz et livrez à tonnent: 

495. \ L'os et la poldre en venteroie au vent." 
Guillaumes Tôt, si se vet enbronchant, 
Mielz vosist estre à Paris ou à Sanz; 
Dex reclama le père escordement: 
//Glorieus sire, qui formas tote gent, 

500. Et de la Virge fus nez en Belléant, 
Quant li troi roi vos aloient querrant; 
Et en la croiz vos penèrent tirant, 
Et de la lance fus feruz enz el flanc, 
Ce fist Longis, qui estoit non voiant, 

505. Que sanc et eve l'en vint as poinz corant: 
Tert a ses eulz, si ot alumement. 
Si com c'est voira que ge vois devisant, 
Gardez nos cors de mort et de tonnent, 
Ne nos ocient Sarrazin et Persant !" 

510. Or fa Guillaumes el paies sor la tor. 
Il en apele ses autres compaignons 
Bassetement por la gent paienor: 
//Seignor, dist-il, nos somes en prison, 
Se Dex n'en pense par son saintisme non." 

515. — tfQncle Guillaume, Guielins li respont. 
Gentix homs, sire, vos querriez amor: 
Vez Gloriete, le paies et la tor, 
Quar demandez où les dames en sont, 
Bien vos poez engaigier por bricon." 

520. Et dist li cuens: //Tu dis voir, valleton." 
Rois Arragons l'en a mis à reson: 

//Dedenz Aufrique quant fustes-vos, baron?" 

— //Beau sire chier, .ij. mois a et plus non." 

— Véistes-vos roi Tiebaut rArragon?" 
525. — //(M, beau sire, à la cit de Vaudon. 

Il nos besa, si vos mande par nos • 

Que vos gardez sa cité et s'onor. 

Où est sa feme? la nos mosterez-vos ?" 

— //Oïl, seignor, dist li rois Arragons. 
530. Il n'a plus bêle trusqu'as nues d'amont. 

Baron, dist-il, de mon père ai besoing; 
François nos tolent noz paies et nos tors. 
C'a fet Guillaumes, il et si dui nevou. 
Mes foi que doi Tervagant et Mahom! 
535. Se ge tenoie Guillaume en ma prison, 
Tost seroit aïs en feu et en charbon, 
L'os et la poldre ventée par en son ." 
Guilaumes Tôt, si tint le chief enbron, 
Lors vosist estre à Bains on à Loon. 
540. Deu reclama et son glorieus non: 
//Glorieus pères, qui formas Lazaron, 
Et en la Virge préis anoncion, 
Garis mon cors de mort et de prison, 
Ne nos ocient cist Sarrazin félon!" 
545. Or fa Guillaumes el paies seignori: 
L'eve demandent païen et Sarrazin, 
Metent les tables, au mengier sont assis. 
Guillaume i sist et ces niés Guielins: 
Parolent bas, tienent lor chiés enclin, 
550. Forment redoutent que il ne soient pris. 
Bois Arragons les fist moult bien servir, 
A mengier orent assez et pain et vin, 
Grues et gentes et bons poons rostiz; 
Des autres mes ne sai que vos devis: 
555. Tant en i ot com lor vint à plésir. 
Quant ont mengié et béu à loisir, 
Cil eschançon vont les napes tolir. 
As esches jeuent paien et Sarrazin. 
Guillaumes ot le paies retentir, 

560. Quest entailliez Je vert marbre et de bis, 
Vit les oiseaus et les lions escris: 
//Dex, dist li cuens, qui en la croiz fus mis, 
Qui onques vit paies si bien séir! 
Quar pléust Deu, qui onques ne menti, 

565. Que or fust ci Bertrans li palazins 
O tôt .xx.m. de François fervestiz, 
Encui trairoient paien moult maie fin. 
G'en ocirroie, par mon chief! quatre .xx. ." 
Rois Ârragons a Guillaume apelé, 

570. Dejoste lui l'assiet lez un piler, 
Enz en l'oreille li conseilla soef : 
//Erans Turs, dist-il, or m'en di vérité, 
Quieus homs est dont Guillaumes au cort nés, 
Qui a pris Nymes par sa ruiste fierté, 

575. Le roi Herpin et son frère a tué? 
Jà vos ot-il en sa prison rué." 
Et dit Guillaumes; //Jà orroiz vérité. 
Tant par est riches, menanz et assazez, 
Que il n'a cure d'or fin né d'argent cler, 

580. Ainz nos lessa por néant eschaper, 
Nés sor noz lois nos fist-il afier. 
Il le te mande, ne'l te devons celer, 
Que tu te fuies en Aufrique outre-mer; 
Jà ne verras le mois de Mai passer 

585. Qu'il te sivra .à.xx.M. fer-armez: 
Ne te garront les tors né li piler, 
Les amples sales né li parfont fossé, 
A maus de fer te seront estroé. 
S'il te puet prendre, à martire es livrez, 

590. Penduz as forches et au vent encroez." 
Dist Arragons: //De folie parlez. 
Or manderai en Aufrique outre-mer, 
Venra mes pères et ses riches barnez, 
Et Golias et li rois Desramez, 

595. Corsolz de Mables et son frère Acerez, 
Et Clariaus et li rois Atriblez, 
Et Quinzepaumes, et li rois Sorgalez, 

Li rois d'Egyte et li rois Codroez, 
Et rois Moranz et li rois Anublez, 

600. Et l'aufarains de Sorgremont sor mer, 

Borreaus mes oncles et ses filz toz armez, 
Li .xxx. roi qui d'Espaigne sont né. 
Chascuns menra .xx.m. d'adobez, 
• Se's assandrons as murs et as fossez: 

605. Morz iert Guillaumes et à sa fin alez, 
Et ses neveuz à forches encroez." 
Guillaumes Tôt, le sens cuide desver, 
Entre ses denz a respondu soef : 
//Par Deu! fet-il, danz gloz, vos i mentez, 

610. Einz en seront troi mille Turs tuez, 
Soiez de Nymes né princes né chasez." 
S'il éust armes por son cors conraer, 
Jà fassent tuit el paies effraez, 
Que jà son sens ne'l péust atenprer. 

615. Or fu Guillaumes en la sale perrine: 
//Roi Arragon", li commença à dire, 
//Sire, dist-il, monstrez-moi la roïne, 
Que si par aime Temperère d'Aufrique." 
Dist Arragons: //Il fet moult grant folie, 

620. Quar il est vielz, s'a la barbe florie, 
Et ceste est bêle et juenete meschine: 
H n'a tant bêle en tote paiennie. 
En Gloriete mainne ses drueries: 
Mielz ameroit Soribant de Venice, 

625. Un baceler juene de barbe prime, 

Qui de déport et d'armes set bien vivre, 
Qu'el ne feroit Tiebaut d'Esclavonie. 
Trop par est fox vielz homs qu'aime meschine , 
Tost en est cous et tornez à folie." 

630. Ot le Guillaumes, si commença à rire: 

//Voir, dit Guillaumes, or ne l'amez-vos mie." 
— //Ge non, por voir, Damedex la maudie! 
Ge vorroie ore qu'ele fust en Aufrique 
Ou à Baudas el règne d'Aumariè." 
635. El paies est dans Guillaumes li frans, 
I. 9 

Et Gilleberz, Guielins li poissanz: 
Par mi la sale s'en vont outre passant, 
Si. les conduit uns paiens malcuidanz 
A la roïne que li rois aime tant. 

640. Mielz lor venist qu'arriers retornissant, 
Outre le Bosne envers Nymes la grant; 
Jà ainz n'iert vespre, né le soleil cochant^ 
Se Dex n'en pense, par son digne commant, 
Que il orront dont il seront dolant. 

645. En Gloriete en sont venu atant: 
De marbre sont li piler et li pan, 
Et les fenestres entaillies d'argent, 
Et l'aigle d'or si reluist et resplent, 
Soleil n'i luist né n'i cort point de vent. 

650. Bien fu parée moult par fu avenant. 
A une part de la chambre leanz 
Avoit un pin par tel esperiment 
Com vos orroiz, se vos vient à talent. 
Longue est la branche et la fueille en est grant, 

655. La flor qu'en ist par est si avenant: 

Blanche est et inde, et si est vermeillant. 
Hueques est li carroiges sovent, • 
Pitre et canele, garingal et encens 
Hère soef et ysope et piment. 

660. Là sist Orable, la dame d'AuMquant. 
Ele ot vestu un paile escarinant, 
Estroit lacié par le cors qu'ele ot gent, 
De riche soie cousue par les pans. 
Et Rosiane, la nièce Rubiant, 

665. Le .vent li fist à un platel d'argent. 

Ele est plus blanche que la noif qui resplent, 
Et plus vermeille que la rose Aérant. 
Voit la Guillaumes, tôt li mua le sanc 
Il la salue bel et cortoisement : 

670. //Cil Dex vos saut, en cui somes créant!" 
Dist la roïne: //Baron, venez avant. 
Mahom vos saut, à cui le mont apent" 
Dejoste lui les assist sor un banc, 

Qu'iert entailliez à or et à argent 
G 7 5. Or puéent dire auques de lor talent 

//Dex! dist Guillaumes, Paradis est ceanz!" 
Dist Guielins: //Onques ne vi tant gent: 
Ge vorroie estre ici tôt mon vivant; 
Ne m'en querroie movoir né tant né quant." 
680. Or fu Guillaumes en Gloriete assis, 
Et Gilleberz et li preuz Guielins, 
Lez les puceles desoz l'ombre del pin. 
Là sist Orable, la dame o le cler vis. 
Ele est vestue d'un peliçon hermin, 
685. Et par desoz d'un bliaut de samit, 
Estroit à laz par le cors qui bien sist 
Voit la Guillaumes, tôt le cors li fremist 
*Dex! dist Guillaumes, céanz est Paradis!" 

— *Se Dex m'aïst, ce respont Guielins, 
690. Ge esseroie toz jorz volentiers ci 

Jà n'i querroie né mengier né dormir.*' 
La gentil dame les a à reson mis: 
//Dont estes-vos, franc chevalier gentill?" 

— //Dame, nos somes del règne de Persis, 
695. De celé terre Tiebaut vostre mari. 

Hier jnatinet, quant jors fa esclarciz, 
Fumes à Nymes celé mirable cit, 
Trover cuidames la gent de nostre lin, 
Roi Synagon et Otran et Harpin, 

700. Mes Kèrebrace les a toz trois ocis. 

François nos pristrent as portes de la cit, 
Si nos menèrent devant le palasin; 
Mes tant est riches et enforciez d'amis 
Que il n'a cure né d'argent né d'or fin, 

705. Ainz nos lessa eschaper par einsi, 
Desor noz lois nos covint à plevir, 
H le vos mande, ge sui qui le vos di, 
Que tu t'enfuies el règne de Persis, 
Qu'ainz ne verras passer le mois d'Avril 

710. Que te sivra à .xx.H. fervestiz; 

Ne te tendront li mur né li paliz, 

9* 

Les amples sales ne li forz roilléiz: 
A maus de fer vos seront desconfit. 
Se il puet pendre Arragon PArrabi, 

715. Vostre fillastre, que vos amez einsi, 
Il le fera de maie mort morir, 
Pendre ou ardoir ou en flambe broir." 
La dame Pot, si gita un soupir. 

La dame entent les estranges mesaiges, 

720. Lors les apele, de noiant ne se targe: 
//Seignor baron, bien sai vostre langaîge. 
Quiex homs est dont Guillaumes Fièrebrace, 
Qui a pris Nymes, le paies et les sales, 
Et mort mes homes, et encor me menace?" 

725. — //Voir, dit li cuens, moult a fier le corraige, 
Et gros les poinz et merveilleuse brace. 
N* si grant home desi que en Arabe, 
Se il le fiert de Fespée qui taille, 
Que ne li tranche tôt le cors et les armes, 

730. Desi en terre cort l'espée qui taille." 

— //Voir, dist la dame, ce est moult grant damaige. 
Par Mahomet! il doit bien tenir marche. 
Liée est la dame en cui est son co^ge.'* 
Félon paien vienent iluec à masse, 

735. Encui orra Guillaumes tel contraire, 
Qu'ainz n'oï tel en trestot son aage. 
Dex le deffende de perte et de damage! 

Or est Guillaumes dedenz la tor montez 
Et Gilleberz et Guielins li bers, 

740. Lez les puceles desoz le pin rame. 
A la roïne se desresna soef: 
Félon paien i furent amassé 
Por les barons veoir et esgarder. 
Se Dex n'en pense, qui en croiz fu penez, 

745. Encui sera Guillaumes mal menez. 
Atant ez-vos un paien, Salatré, 
Cil le confonde qui tôt a à sauver! 
Li cuens Pot pris à Nymes la cité; 
Une vesprée fu li gloz eschapé, 

750. Si s'en torna fuiant tôt un fossé, 

Qu'il ne pot estre né baillié né trové. 
Cil a Guillaume si mauves plet mené, 
Com vos orroiz ici avant conter. 
Lez Arragon s'en est venuz ester, 

755. Enz en l'oreille li conseilla assez: 

//Par Mahom! sire, barnaiges vos apert. 
Jà iert vendue la fière cruiauté 
Qu'en me volt fere à Nymes la cité. 
Véez-voa ore cel parcréu monté? 

760. Ce est Guillaumes, li marchis au cort nés; 
Et cil ses niés cel autres bachelers. 
Et cil après, qui tient cel fust quarré, 
C'est li marchis qui de ci fu tornez. 
Por nos traïr se sont atapiné, 

765. Qu'il cuident prendre ceste bone cité." 
Dist Arragons: //Diz-me-tu vérité?" 
— //Sire, dist-il, jà mar le mescréez. 
Vez-là Guillaume qui m'ot enprisoné, 
Si me volt pendre et au vent encroer, 

770. Se Mahomez ne m'en éust tensé. 

Hui est le jor qu'il iert guerredoné." 
Or oez ore, franc baron nature, 
Por l'amor Deu, qui en croiz fu penez, 
Del pautonnier, comment il a ovré. 

775. Prist une cote, Guillaume en a hurté, 
Qui tote estoit de fin or esmeré. 
Fiert en Guillaume el front desus le nés, 
Lors se descuevre et la color li pert: 
Blanche ot la char comme flor en esté. 

780. Voit le Guillaumes, le sens cuide desver 
Trestot li sanc del cors li est muez. 
Deu reclama, le roi de majesté: 
//Glorieus pères, qui tôt as à sauver, 
Et en la Virge te deignas aonbrer, 

785. Tôt por le pueple que tu vosis sauver 
Lessâs ton cors traveillier et pener, 
Et en la croiz et férir et navrer, 

Si com c'est voirs, par la teue bouté, 
Garis mon cors de mort et d'afoler, 

790. Ne nos ocient Sarrazin et Escler!" 

Quant Arragons entendi, l'Esclavons, 
Quant il connut toz trois les compaignons, 
En piez se dresce, se's a mis à reson: 
'/Sire Guillaume, l'en set bien vostre non. 

795. Mar i passastes le Bosne, par Mahom! 
Tuit seroiz mort à grant destruction, 
L'os et la poldre venterons par le mont, 
Ge n'en prendroie d'or fin plain cest donjon, 
Ne soiez mort et ars tôt en charbon.'' 

800. Guillaumes Tôt, si taint comme charbon. 
Dont vosist estre à Bains ou à Loon. 
Guielins voit que ne se cèleront, 
Détort ses poinz et ses cheveus déront. 
//Dex! dist Guillaumes, par ton saintisme non, 

805. Glorieus pères, qui formas Lazaron, 
Et en la Virge préis anoncion, 
Jonas garis el ventre del poisson, 
Et Daniel en la fosse au lion, 
La Madaleine féistes le pardon, 

810. Le cors Saint Père méis en Pré-Noiron, 
Et convertis Saint Pol son compaignon, 
Qui en cel tens estoit moult cruiex homs, 
Puis refu-il des créanz compaignons, 
Ensemble o els sivi procession, — 

815. Si com c'est voir, sire, et le créon, 
Deffendez nos de mort et de prison, 
Ne nos occient cist Sarazin félon !" 
Un bordon ot, grant et forni et lonc, 
A ses .ij. mains le leva contremont, 

Hiin. Et si en fiert Salatré le gloton, 
Qui l'encusa vers le roi Arragon, 
Par mi le chief moult grant cop del bastou. 
Que la cervele en vola contremont. 
//Monjoie! cscrie: ferez avant, baron! 11 
Guillaumes a le paies cffrad, 

Devant le roi a le paien tué. 
Li cuens Guillaumes r'a choisi un tinel, 
Qui por feu fere i estoit aporté: 
Celé part vient poignanz et tressuez, 
830. As poinz le point, contremoht l'a levé. 
Bartanne vet férir, le desréé, 
Par mi le chief ruiste cop del tinel, 
Que le cervel li fet del chief voler: 
Devant le roi la mort acravanté. , 
835. Et Gilleberz r'ala férir Quarré: 

De son baston Ta el ventre bouté, 
O'une grant pièce Ta fet outre passer. 
Mort le trestorne devant lui au piler. 
*Monjoie! escrie: baron, avant venez! 
840. Puis qu'ainsi est qu'à mort somes livrez, 
Vendons-nos bien tant com porrons durer!" 
Ot-1'Arragons, le sens cuide desver, 
A voiz s'escrie: //Baron, quar les prenez! 
Par Mahomet! jà seront afolé 
845. Et enz el Sosne balancié et gité, 
Ou ars en feu et la poldre venté." 
Dist Guielins: //Baron, ensus estez, 
Que par l'apostre qu'en quiert en Noiron-Prez! 
Ainz que în'aiez sera chier comparé." 
850. Par maltalent en a son fust crollé. 

Li cuens Guillaumes i fiert de son tinel, 
Et Gilleberz de son bordon ferré. 
Granz cops i donent li baron naturel, 
.xiiij. Turs lor i ont mort gitez, 
855. Et toz les autres i ont si effraez, 

Par mi les huis les ont férant menez, 
Font les torouz veroillier et fermer, 
A granz chaienes ont le pont sus levé. . 
Or en penst Dex qui en croiz fu penez ! 
860. Qu'or est Guillaumes en perilleus hostel 
Et Gillebers et Guielins li bers, 
En Gloriete où il sont enserré. 
Et Sarrazin, li cuivert forsené, 

Bien les assaillent qu'il n'i ont demoré. 

865. Li Sarrazin sont orgueilleus et lier, 
Bien les assaillent à cent et à milliers, 
Lancent loi lances et dars tranchanz d'acier, 
Cil se défendent com gentill chevalier : 
Ces gloutons versent es fossez et es biez 

870. Plus de .xiiij. en i ont trébuchié: 
Li plus halegres ot le col peçoié. 
Voit-P Arragons , a pou n'est enragiez, 
De duel et d'ire a pou n'est forvoiez, 
A sa voiz clère commença à huichier: 

875. //Es-tu lassus, Guillaumes au vis fier?" 
Et dist li cuens: //Voirement i sui-gié. 
Par ma proesce i sui-ge herbergié: 
Dex m'en aïst qui en croiz fa dreciezT 
Or fu Guillaumes en Gloriete entrez, 

880. As Sarrazins commença à parler: 

*Mal dahé ait por vos se quiert céleri 
En ceste vile entrai por espier: 
Or vos ai tant mené et losangié, 
De Gloriete vos ai-ge fors chacié. 

885. Dès or seroiz de ceste tor bergier: 

Gardez-la bien, s'en auroiz bon loier!" 
Arragons Tôt, le sens ctdde changier. 
Il en apele Sarrazins et paiens: 
/^Or tost as armes, nobile chevalier! 

890. Par force soit li assauz commenciez! 
Qui me prendra Guillaume le guerrier 
De mon reaume sera confanonnier; 
Toz mes trésorz li ert apareilliez." 
Quant cil l'entendent si sont joiant et lié, 

895. As armes corent li cuvert losangier, 

Guillautne assaillent et devant et derrier. 
Voit le li cuens, le sens cuide changier, 
Deu reclama, le verai justisier. 

Or fu Guillaumes corrodez et dolanfl, 

900. Et Guielins et Gilleberz li frans. 
En Gloriete où il sont là dedenz 

Bien les requistrent celé paiene gent: 
Lancent lor lances et dars d'acier tranchanz. 
Voit le Guillaumes, a pou ne pert le sens. 

905. //Niés Guielins, qu'alons-nos atendant? 
James en France ne serons repérant: 
Se Dex n'en pense par son commandement 
Ne reverrons né cosin né parent." 
Dist Guielins o le cors avenant: 

910. //Oncle Guillaume, vos parlez de néant. 
"Par amistiez entrastes-vos céanz, 
Vez*là Orable la dame d'Auftiquant, 
H n'a si bêle en cest siècle vivant. 
Alez seoir delez li sor cel banc, 

915. Endeus vos braz li lanciez par les flans,' 
Né de besier ne soiez mie lenz; 
Que par l'apostre que quièrent penéant! 
Jà n'en aurons del besier le vaillant 
Qui ne nos cost .xx.m. mars d'argent, 

920. A grant martire à trestoz noz parenz." 

— //Dex, dist Guillaumes, tu m'auras gabé tant , 
Que par un pou que ge ne pert le sens." 

Or fu Guillaumes correciez et irez 
Et Gilleberz et Guielins li bers: 

925. En Gloriete où il sont enserré, 
Bien les requièrent Sarrazin deffaé. 
Cil se deffendent com chevalier menbré. 
Gietent lor perches et les granz fuz quarrez. 
Et la roïne les en a apelez: 

930. //Baron, dist-ele, François, quar vos rendez. 
Félon paien vos ont cueilli en hez, 
Jà les verroiz par les degrez monter, 
Tuit seroiz mort, ocis et desmembrez." 
Ot le Guillaumes, le sens cuide desver, 

935. Cort en la chambre desoz le pin ramé, 
A la roïne se prist à démenter: 
//Dame, dist-il, garnemenz me donez, 
Por Pamor Deu qui en croiz fu penez! 
Que par Saint Père! se ge vif par aé 

010. Moult richement vos iert guerrcdoné." 
La dame Pot, s'a de pitié ploré; 
Cort en sa chambre, n'i a plus demoré, 
A un escrin, que ele a deflermé. 
En a tret hors un bon hauberc saffré 

945. Et un vert heaume, qui est à or geiné: 
Guillaume encontre le corut aporter. 
Et cil le prist, qui tant Tôt désirré. 
Il vest l'auberc, si a l'eaume lacié, 
Et dame Orable li ceint l'espée au lé, 

950. Qui fu Tiebaut son seignor, à TEscler. 
Ainz ne la volt à nul home doner, 
Nés Arragon qui tant Tôt désirré, 
Qui ert ses filz de moillier espousé. 
Au col li pent un fort escu listé, 

955. A un lion qui d'or fu ooronez. 

El poing li baille un fort espié quarré, 
A .v. clos d'or le confanon fermé. 
//Dex! dist Guillaumes, comme or sui bien armez. 
Por Deu vos pri que des autres pensez!" 

960. . Quant Guielins vit adoubé son oncle 
Cort en la chambre à la dame seconde: 
Il l'en apele, doucement l'aresonne: 
//Dame, dist-il, par Saint Père de Borne! 
Donez-moi armes por le besoing qu'abonde.'' 

965. — //Enfes, dist-ele, moult es juene personne, 
Se tu vesquisses tu fusses moult preudome. 
De mort te héent li Vavar et li Hongre. 1 ' 
Vint en la chambre, s'en a tret une broigne, 
Celé forja Ysac de Barceloigne, 

970. Onques espée n'en pot maille dérompre. 
El dos li vest, moult en fd liez li oncles. 
L'eaume li lace Aufar de Babiloine, 
Au premier roi cui la cité fu onques. 
One nule espée ne'l pot gaires confondre, 

975. Abatre pierre né flor de l'escharbocle. 
Ceint li l'espée Cornemont de Valsonc, 
Que li embla li lierres de Valdonne, 

Puis la,vcndi Tiebaut à Voireconbc, 

Si l'en dona mil besanz et mil onces, 
980. Qu'il en cuida son fill livrer coronne. 

Au flanc li ceint, dont les renges sont longues. 

Au col li met une targe roonde, 

L'espié li baille ma dame de Valcombe, 

Grosse est la hante et l'aleinele longue. 
985. Bien fu armez, et Gilleberz adonques. 

Huimès aura Gloriete chalonge. 

Bien fu armez Guillaumes et ses niés 

Et Gilleberz, dont sont joiant et lié. 

El dos li vestent un fort hauberc doublicr, 
990. El chief li lacent un vert heaume vergié, 

Puis li ont ceint une espée d'acier. 

Au col li pendent un escu de quartier. 

Ainz qu'il éust le bon tranchant espié 

Félon paien orent tant esploitié, 
995. Que les degrez en montèrent à pie. 

Li cuens Guillaumes vet férir Haucebier, 

Et Gilleberz Maretant le portier, 

Et Guielins revêt férir Turfier. 

Cil troi ne furent de la mort espargnié. 
1000. Brisent les lances des noielez espiez, 

Que les esclices en volent vers le ciel. 

A lor espées lor convint repaisier, 

Jà se vorront prover et essaier. 

Li cuens Guillaumes tret l'espée d'acier, 
1005. îïert un paien en travers par derrier, 

Ausi le cope comme un rain d'olivier. 

Sus el paies en chéent les moitiez. 

Et Gillebers revêt férir Gaifier, 

Sus el paies en fist voler le chief. 
1010. Et Guielins ne fu pas esmaiez, 

Il tint l'espée, s'a l'escu embracié: 

Cui il consuit tôt est à mort jugiez. 

Paien le voient si se sont tret arrier, 

En fuie tornent li cuvert losangier. 
1015. Franc les enchaucent, li nobilc guerrier, 

Plus de .xiiij. en i ont détranchiez, 
Que toz les autres en ont si esmaiez, 
Par mi les huis les en ont hors gitiez. 
François les corent fremer -et verroillier: 

1020. As granz chaennes ont le pont sus saichié, 
A la tor furent fermé et atachié. 
Or en penst Dex qui tôt a. à jugier! 
Voit-1' Arragons, le sens cuide changier. 
Or fu Guillaumes dolanz et correços 

1025. Et Gilleb'erz et Guielins li proz; 

Moult les destraignent celé gent paiennor, 
Lancent lor lances et dars ovrez à tor, 
A maux de fer toz les murs lor deffont. 
Voit le Guillaumes, a pou d'ire ne font. 

1030. //Niés Guielins, dist-il, quel là ferons? 
James en France, ce cuit, ne revenrons, 
Né jà neveu, parent ne beserons." 
— //Oncle Guillaume, voz parlez en perdon; 
Que par l'apostre qu'en quiert en Pré-Noiron, 

1035. Ge me cuit vendre ainz que nos descendons." 
H avalèrent les degrez de lu tor, 
Cez paiens fièrent sor cez heaumes réonz, 
Toz lor détranchent les piz et les mentons 
Tel .xiiij. en gisent el sablon, 

1040. Li plus halegres ot copé le pomon. 

Paien le voient, s'en ont au cuer friçon, 
A voiz escrient le fort roi Arragon: 
//Quar prenez trives, que jà n'i enterrons." 
Arragons Tôt, a pou d'ire ne font, 

10451 Mahomet jure que il le comparront. 

Arragons voit les paiens qui se targent, 
H les apele bêlement et aresne: 
//Pill à putain, gloton, mar i entrastes, 
James de moi ne tendrez fié né marches, 

1050 Requerrez-les as plus fières batailles." 
Et il si firent, li gloton mescréable, 
Gietent lor dars et lances misérables, 
A maus de fer toz les murs lor deflasent. 

Voit le Guillaumes, a pou d'ire n'enraige. 

1055. — //Niés Guielins, comment le porrons fere? 
Tuit somes mort et livré à damaige." 
— //Oncle Guillaume, vos parlez de folaige, 
Que par l'apostre que l'en requiert en l'arche! 
Chier me vendrai ainz que paien me baillent." 

1060 De lor espiez furent les pointes fraites, 
Chascuns d'els trois recovra une haiche, 
Que lor bailla la gentil dame Orable. 
Fors s'en issirent adoubé de lor armes, 
Cez paienz fièrent *sor ces vermeilles targes, 

1065. Toz lor détranchent les piz et les visaiges. 
Plus de .xiiij. en gisent sor le marbre 
Qui furent mort, et li autre se pasment. 
Ainz par trois homes ne fil fet tel damage. 
Voit-1'Arragons, a pou d'ire n'enrage. 

1070. Quant Arragons voit tormenter sa gent, 
Lors a tel duel, a pou d'ire ne fent. 
A clère voiz s'escria hautement: 
//Es-tu lassus, Guillaumes au cors gent, 
Klz Aymeri de Nerbone la grant? 

1075. Pai une chose qui me vient à talant, 
Lai Gloriete, le paies, en estant, 
Et si t'en va et sains et saus, vivans, 
Ainz que tu perdes tes membres et ton sanc. 
S'einsi ne'l fez moult t'iert mal covenant. 

1080. Par Mahomet! en cui je sui créant, 
En ceste place ferons un ?p si grant, 
Tuit seroiz ars et graïllié léanz." 
Et dist Guillaumes: //Vos parlez de néant. 
Assez aurons pain et vin et froment, 

1085. Et char salée et claré et piment, 

Et blans hauberz et vers heaumes luisanz, 
Bones espées, dont li pont sont d'argent, 
Trenchanz espiez et bons escuz pesanz, 
Et bêles dames por esbanoiement. 

1090. N'en partirai nul jor de mon vivant, 
Ainz le saura rois Looys li frans, 

Bernarz mes frères, li chenuz et li blans, 
Et d'Aiiséune Garins li combatans, 
De Commarchis dux Bueves li poissanz, 
1095. Bertrans mes niés, qui est preuz et vaillanz, 
Que nos lessames à Nymes çà devant. 
Chascuns de cels, quant il en a talant, 
Puet bien mander .xx.m. combatanz. 
Quant les noveles en sauront, voirement, 
1100. Que assis somes céanz si faitement, 
Secorront nos bel et cortoisement 
A tant corn il porront avoir de gent. 
Jà voir, cez murs ne vos auront garant, 
Né ces paies où l'or luist et resplant: 
1105. Tôt le verroiz dépecier en mil sens. 

Se il te prennent moult t'iert mal covenant, 
Penduz seras et encroez au vent." 
Dist Arragons : //Tant serons plus dolant, 11 
Dist Pharaons, li rois de Bonivent, 
1110. //Amiré, sire, tu ne vaus pas un gant. 
Par Mahomet! moult as poure escient. 
Tes pères fu moult preuz et moult vaillanz, 
Qui te lessa ceste vile gardant 
Et Gloriete le paies ensement. 
1115. Cil troi gloton le te vont chalenjant, 
Si ont occis tes homes et ta gent; 
Par Mahomet! ne vaus né tant né quant, 
Quant tu ne's ars en feu grezois puant. 1 ' 
//Faraon, qjre, dist li rois Arragons, 
1120. Car me donez bon conseil, por Mahom! 
Vez Gloriete, le paies et la tor, 
Li fondemenz en est fet trusqu'en son. 
• Trestuit li home de ci à Moncontor 
Pas n'i feroient un pertuis contremont. 
1125. Où vis deables se prendroit le charbon? 
Il n'i a broche de fdst né de baston. 
Par lor orgueil i sont ci troi gloton, 
Devant .vij. anz n'en istront-il par nos." 
//Pharaon, sire, dist Arragons li rois, 

1130. Par Mahomet, de qui tenons noz lois, 
'Car me donez bon conseil orendroit. 

Vez Gloriete le paies majorois, 

Li fondemenz en est fet à rochois. 

Trestuit li home trusqu'as porz de Vauquois 
1135. Si n'i feioient un pertuis en un mois. 

A quex deables, li charbons se prendroit? 

Quant n'i a broche de fust né de lorois. 

Par lor orgueill i sont entré cil troi. 

Devant .vij. anz n'en istront-il par moi." 
1140. Atant ez-vos un païen, Orquenois, 

Noire ot la barbe, si ot chanu le poil, 

Et blans sorcils, si lor juge lor droiz. 

A sa voiz clère s'est eseriez .iij. foiz: 

//Amiré, sire, entendez envers moi. 
1145. Car me di ore se de mielz m'en seroit 

Se te rendoie Guillaume le François, 

Qu'en ta prison le péusses avoir?" 

Dist Arragons: //Oïl, en moie foi. 

.x. muls chargiez de fin or espanois 
1150. En liverroie mes qu'en me déist voir." 

Dist Orquenois: //Entendez envers moi. 

Se la promesse me rendez orendroit 

G'en penserai, moi ne chaut que en soit." 

Dist Arragons: //Einsi le vos otroi, 
1155. Et vos affi loiaument orendroit 

Que vo plésir vos baillerai l'avoir." 

Dist li paiens: //Et ge le vos otroi." 

Dist Orquenois: //Par Mahomet! beau sire, 

Or vos dirai comment l'auroiz par guile. 
1160. Vez Gloriete, icele tor mabrine: 

Li fondemenz est assiz en principle, 

Si l'estora Grifaigne d'Aumarie, 

Uns Sarrazins de moult très-grant voidie. 

Ne savez mie quel enging il i firent: 
1165. Par desoz terre une volte soltive, 

En ton paies est porte coléice. 

Prenez mil Turs, si alez vos-inéismes, 

Par de (levant lor fêtes assaillie, 
Et par derrière merveilleuse envaïe. 

1170. Morz iert Guillaumés et livrez à marti^e. ,, 
Dit Arragons: //Par Mahomet! voir dites. 
Preu i auroiz, par Apolin mon sire!" 

Quant Arragons entendi la novele 
Que la bove est desoz lui en la terre, 

1175. Lors a tel joie que li cuers li sautele. 

H prent mil Turs qui ont lacié les elmes, 
Et mil en lesse par devant en la place, 
Qui assaillirent Guielin et Guillaume. 
Cil s'en tornèrent, né finent né arrestent, 

1180. Trusqu'à la croûte ne s'arestèrent gaires. 
Avec els portent et cierges et lanternes: 
Enz s'en entrèrent la pute gent averse. 
N'en sorent mot li chevalier honeste 
Desi qu'il furent enz el paies as estres. 

1185. Premièrement les aperçut Guillelmes. 

//Dex, dist li cuens, beaus glorieus celestre, 
Tuit somes mort et livré à mal trère!" 
Dist Guielins: //Par le cors Saint Hylaire! 
Se Dex m'aïst! traï nos a Orable. 

1190. Et Dex confonde la sarrazine geste!" 

Li cuens Guillaumés vit le paies emplir 
De Sarrazins qui vienent par aïr: 
Vit les hauberz et les heaumes luisirr 
//Dex, dist li cuens, qui onques ne menti! 

1195. Nos somes mort et livré à essil." 

— //Par foi, beau sire, ce respont Guielins, 
Traï nos a Orable au cler vis, 
Et Dex confonde païens et Sarrazins! 
Hui est li jorz qu'il nos convient fenir. 

1200. Aidons-nos bien, tant comme avons loisir. 
Nos n'i avons né parens né amis. 1 " 
Li cuens Guillaumés tint le bjant acerin, 
Par mautalent vet un pajpn férir 
Arrière main, qu'il le cope par mi. 

1205. De celui cop sont paien esbahi, 

Seure li corent irié et engrami. 

H se défendent com chevalier hardi. 

Granz cops i donent li conte palazin. 

Granz fa Tassant et granz li chapléiz, 
1210. Ainz ne fina, si furent desconfit. 

One nul estor ne fd si bien feni: 

Sus els deffendre ont trente Turs ocis. 

Gui chaut de ce que jà n'i metront fin! 

As mains les prennent paien et Sarrazin, 
1215. Tur et Persant et li Amoravi, 

Et Acopert, Esclamor, Bédouin. 

Mahomet jurent que venjance en iert pris. 

Hui vengeront la mort de lor amis. 
Pris fu Guillaumes par mortel traïson, 
1220. Et Gilleberz et Guielins li proz. 

As poins les tienent li Sarrazin félon, 

Mahomet jurent que venjance en prendront. 

En la cité mandèrent .xx. garçons, 

Une grant fosse font croser et parfont: 
1225. Assez i metent asteles et bastons, 

Qu'il i voloient graïllier noz barons. 

Orable vint à la elère façon, 

Ele en apele son fillastre Arragon: 

//Amis, dist-ele, rendez-moi ces prisons, 
1230. Si les métrai en ma chartre en parfont, 

Boz et coluevres i a qu'es mengeront, 

Et serpentines qui les dévoreront." 

— //Dame roïne, dist li rois Arragons, 
Tôt cest contrère nos est venu par vos, 

1235. Que là deseure armastes ces glotons. 

Qu'es vos rendra, Mahomes mal li dont!" 
La dame l'ot, a pou d'ire ne font. 

— //Mal le pensastes, filz à putain, gloton! 
Par Mahomet > qui ge pri et aor! 

1240, Ne n'estoit ore por cez autres barons, 

Ge vos dorroie sor le nés de mon poing. 
Isnelement issiez hors de la tor, 
Jà plus céanz mar seroiz à séjor." 
I. 10 

Ele en apele le félon traïtor: 
1245. //Lerres, dist ele, met-les en ta prison , 

Tant que Tiebauz revieigne de Valdon, 

Et Desramez et Golias li blonz. 

A lor talent en prendont venjoison." 

— //Ge l'otroi, dame", dist li rois Arragons. 
1250. Guillaume gietent en la chartre parfont, 

Et Guielin et Gillebert le prou. 

Or vos lerons ester de noz barons, 

Quant leux en iert assez i revenions; 

Si chanterons de la gent paiennor. 
1255. Bois Arragons ne s'aséura mie, 

II prent ses mes, outre-mer les envie. 

Et cil s'en tornent, ne cessent né ne finent, 

Desi au Bosne ne s'arestèrent mie. 

D'iluec avant entrent en lor galie, 
1260. Dedenz la nef Maudoine de Nubie. 

Couverte fa de soie par mestrie, 

Ele ne dote né orage né bise. 

Traient lor ancre, si drecièrent lor sigle, 

En mer s'enpaignent , s'ont la vile esloignie. 
1265. Nagent et traient et gouvernent et siglent, 

Bon oré orent qui droitement les guie. 

Il arivèrent au port soz Aumarie, 

Gietent lor ancre, s'ont lor voile beissie. 

Es chevaus montent, ne s'arestèrent mie: 
1270. De chevauchier ne cessent né ne finent, 

Tant que il vinrent en la cité d'Aufrique. 

H descendirent en l'ombre soz l'olive, 

Et puis montèrent en la sale perrine. 

Tiebaut trovèrent et sa gent paiennine, 
1275. Il le saluent en la loi sarrazine: 

//Cil Mahomez, qui tôt a en baillie, 

Il saut le roi Tiebaut d'Esclavonie ! 

Tes filz te mande, à la chierre hardie, 

Que le secores o ta chevalerie. 
1280. Pris a Guillaume, ne tel cèlerai mie, 

Eil Aymeri de Narbone la riche, 

Dedenz Orenge celé cité garnie. 
Par tapinaige fu entiez en la vile, 
Guida la pendre, si comme il ot fet Nymes, 
1285. Et dame Orable volt avoir à amie. 
Mes il ne porent tant fere deablie. 
De Gloriete nos fist maie partie, 
Que o lui Tôt .vij. jorz en sa baillie; 
Ne fust la bove qui soz terre est bastie, 

1290. Dont la pierre est sus el paies assise, 
James Orable n'eussiez en ballie, 
Vostre moillier, qui tant est seignorie. 
Mes Mahomez vos en fa en aie, 
Que nos Pavons en la chartre enhennie, 

1295. Dont il n'istra jà mes jor de sa vie. 
A vo talent en iert voyance prise," 
Ot le Tiebauz, si commença à rire, 
Il en apele la gent de son empire: 
*Or tost as armes, franc chevalier notule!" 

1300. Et il si font, que il ne targ&nt mie. 

Es chevaus montent de Puille et de Bossie. 
Quant Tiebauz ist de la cité d'Aufeique 
O lui en mainne les paiens d'Airaarie, 
Et cels de Sutre et ceus d'Esclavonie. 

1305. El chief devant forent x.x. mile. 

Trusqu'à la mer ne cessent né ne finent: 
En petit d'eure forent les nés garnies 
De vin, de char, de bescuit, de ferine. 
Enz s'en entrèrent celé gent sarraziue, 

1310. Traient k>r ancres, si drecièrent lor sigle. 
Li venz si fiert, qui droitement les guie: 
Entrent en mer, s'ont lor voie aeueillie. 
Lors oïsiez tant cor, tante buisine, 
Braient cil ors et cil vautre glatissent, 

1315. Cil mul rechanent et cil destrier rechinent, 
Cil espervier desus ces perches crient: 
Bien les puet l'en oïr d'une grant liue. 
.viii. jorz nagèrent tant qu'au neuvième vinrent. 
Mes ainz qu'il viegnent à Orenge la riche 

10* 

1320. Aura Tiebauz tel duel et si grant ire, 
Conques n'ot tel à nul jor de sa vie, 
Quar il perdra sa fort cité garnie 
Et sa moillier, Orable l'eschevie. 
Guillaumes fu en la chartre léanz, 

1325. Et Gilleberz et Guielins li frans. 

//Dex, dit li cuens, beau père roiamant, 
Com somes mort et livré à tonnent! 
Dex ! qu'or ne'l set rois Looys h* firans, 
Bernars mes frères, li chanus et h' blans, 

1330. Et d'Anseune dans Garins li poissans, 
De Commarchis Bueves li cambatans, 
Bertrans mes niez, li preus et li vaillans, 
Que nos lessames à Nymes ci devant 
A tôt .xx.m. de François combatans! 

1335. De lor secors aurions mestier grant." 
Dist Guielins au gent cors avenant: 
//Oncle Guillaume, vos parlez de néant! 
Mandez Orable, la dame d'Aufriquant, 
Qu'ele secore par amors son amant !" 

1340. — //Dex! dist Guillaume, tu m'auras 
Par un petit que le cuer ne me fent." 

Or fu Guillaumes correciez et marris, 
Et Gilleberz et li preuz Guielins 
Dedenz la chartre où il font maie fin. 

1345. Endementières qu'il se démentent si, 
Ez-vos Orable qui à la chartre vint. 
Où voit les contes se's a à reson mis: 
//Entendez-moi, franc chevalier gentil, 
De mort vos héent paien et Sarrazin, 

1350. Il vos pendront anuit ou le matin." 

— //N'en poons mes, dame, dist Guielins. 
Quar en pensez f franche dame gentill, 
De ceste chartre que en fusson hors mis: 
Vostre homs seroie et jurez et pléviz, 

1355. Moult volentiers en rendrai le servis/ 
Quant vos pléra, gentill dame, merci." 

— //Voir, dist Guillaumes, ele nos a traï, 

Que par lui somes en ccste chartre mis." 
La dame Tôt, si gita un soupir. 

1360. //Seignor baron, dist la cortoise Orablc, 
Par Mahomet ! à tort me metez blâme : 
En celé tor vos donai-ge les armes. 
S'en cel paies vos péussiez combatre 
Tant que'l séust Looys li filz Karle 

1365. Et danz Bernarz de Breban et li autre, 
Et Aymeris et vo riches lignages, 
Ne le séussent li glouton mescréable 
Tant que il fussent en ceste tor mirable, 
Einsi péussent aquiter ceste marche 

1370. Et les destroiz, les guez et les passaiges." 
Dist Guielins: //Dame, bien en parlastes: 
Se estions mis hors de ceste chartre 
Vostre homs seroie à trestot mon aaigc." 

— //En moie foi, dist la roïne Orable, 
1375. Se ge cuidoie que ma paine i fust sauve, 

Que me préist Guillaumes Fièrebrace, 
Gre vos metroie toz trois hors de la chartre, 
Si me feroie crestienner à haste." 
Ot le Guillaumes, tôt le cuer li esclaire: 
1380. //Dame, dist-il, ge vos en doing mon gaige, 
Gre vos plévis sor Deu et sor Saint Jaques , 
Et sor l'apostre que l'en requiert en l'arche." 

— //Voir, dist la dame, ge n'en quier autre gaige." 
Ele defferme toz les huiz de la chartre, 

1385. Et cil s'en issent, qui tant ont vasselaige: 

Moult par fu liez chascuns en son corage. 
Or ot la dame les contes afiez, 

Ele les a de la chartre gitez, 

En Gloriete et conduiz et guiez. 
1390. Sus el paies sont assis au digner. 

Quant il se furent richement conraé 

La gentill dame les en a apelez: 

//Seignor baron, envers moi entendez, 

Or vos ai-ge de la prison gitez, 
1395. Sus el paies conduiz et amenez; 

Or ne sai-ge comment ert d'eschaper. 
Ce que ge- pens vos doi-ge bien conter. 
Par desoz nos a une bove tel, 
Ne'l set nus homs qui de mère soit nez, 

1400. Fors mes aieus qui la fist enz chever: 
Desi qu'au Bosne fist la bove percier. 
S'éussiez or un messaige envoie 
Bertran le conte et à l'autre barné, 
Par desoz terre venist à vos parler, 

1405. Ne le séussent li paien deffaé 

Tant que il fassent sus el paies pavé, 
Et il férissent des espées des lez. 
Einsi porroient la cité aquiter 
Et les destroiz et les porz et les gue&." 

1410. Et dit Guillaumes: *Dame, c'est véritez; 
Mes ge ne sai où le mes soit trovez. 11 

//Niés Guielins, ce dit li cuens Guillelmes! 
Desi à Nymes ne fines né ne cesses, 
Bertran ton frère me diras cez noveles, 

1415. Qu'il me secore o la gent de sa terre." 

— //Oncle Guillaume, dist Guielins, chaeles. 
Si m'aïst Dex! vos parlez de granz beffes; 
Que par la foi que doi à saint Estieve! 
Mielz voil morir en iceste tor bêle 

1420. Qu'en douce France né à Es-la-Chapek" 
*Niés Guielin, dist Guillaume^ li frans, 
Tu enterras en la bove léanz, 
Desi à Nymes ne t'iras arestant, 
Si me diras le palazin Bertran 

1425. Qu'il me secore tost et isnelement." 

— //Oncle Guillaume, vos parlez de n&nt, 
Ne vos leroie por les membres perdant; 
Mielz vueill morir en ceste torcéanz 
Qu'en douce France né entor mes parenz. 

1430. Envoiez i Gillebert le Flamenc." 

— //Iras i, frère?" dist Guillaumes li frans. 
Et dist li bers: //Ge irai, voircment, 

Et le mesaige vos ferai léalmant." 

— //Va dont, beau frère, à Jhesu te commant. 
1435. Si me diras le palasin Bertran 

Qu'il me secore, ne voist jà atardant; 

Ou se ce non, par Deu le roîamant! 

Ne verra mes Guillaume son parent." 
Quant li mes ot qu'il li convient aler, 
14*40. Adont se prent forment à démenter 

Gomment il puisse de léanz eschaper; 

//Quar n'i fui onques né ne sai où torner." 

Et dit la dame: //Ge te cuit bien guier. 

Ne douteras home de mère né, 
1445. Fors seulement Jhesu de majesté. 17 

Lez un piler fist un tarrel bouter, 

Une grant toise ot de lonc et de lé. 

//Frère, dist-ele, par ci poez entrer: 

El chief de là trouveras .iij. pilers, 
1450. A ars voltiz furent fet et ovré." 

Et cil s'en torne, si commence à errer, 

Il ne sout où, par desoz la cité. 

Li cuens Guillaumes le convoia assez 

Et dame Orable et Guielins li bers. 
1455. One ne finèrent desi as iij. pilers: 

Par le moien s'en est outre passez, 

Et vient au Eosne, s'a un batel trové; 

A l'aviron se naige outre soef. 

Li cuens Guillaumes est amers retornez 
1460. Et Guielins et Orable au vis cler: 

En Gloriete en sont tuit troi entré. 

Mielz lor venist qu'il s'en fussent torné, 

Enz en la chartre descendu, avalé; 

Qu'il n'ont fet chose né dit né devisé, 
1465. C'uns Sarrazins n'ait trestot escouté: 

Roi Arragon le vet dire et conter. 
Li Sarrazins fu moult mal veziez, 

Roi Arragon le vet dire et noncier; 

Quant il le vit si l'en a aresnié: 
1470. //Amirauz, sire, fêtes pès, si oiez 

De vo marrastre, comment a esploitié 

Vers les chétis qu'en prison aviez. 
Ele les a de la chartre gitiez, 
Sus el paies et cônduiz et guiez: 

1475. En Gloriete sont assis au mengier." 
s Dist Arragons: //Dis-tu voir mesaigier?" 
— *Sire, dist-il, ne sui pas mençongiers, 
(Je les i vi à estrait conseiller, 
Et un et un acoler et besier. 

1480. Plus les aime-ele, et Guillaume au concilier, 
Que vostre père né le roi Haucebier." 
Arragons Tôt, le sens cuide changier: 
H en apele Sarrazins et Esclers : 
//Baron, dist-il, sor ce me conseilliez, 

1485. Com faitement ge porrai esploitier 

De ma marrastre qui tant m'a avillié: 
Moi a honni, mon père vergoignié." 

Dist Arragons: //Pranc chevalier membre, 
Par Mahomet! vos armes toz prenez. 

1490. Qui sera ore as garnemens livrez 

Ainz qu'es aions sera chier comparé." 

Et cil responent: //Si com vos commandez." 

.xv.m. home s'en corent adouber. 

Dex! quel damage quant Guillaumes ne'l set, 

1495. Et dame Orable et Guilins li bers. 
En Gloriete où forent acelé 
As esches jeuent, tuit sont asséuré: 
N'en sorent mot li conte naturel 
Quant sor els vinrent Sarrazin et Escler. 

1500. Arragons trueve Guillaume soz le pin, 
Et dame Orable et le preu Guielin: 
N'en sorent mot li conte palazin, 
Qu'as poinz les prennent paien et Sarrazin, 
Tur et Persant et félon Bedoïn. 

1505. Mahomet jurent venjance en sera pris; 
Dist Earaons qui se fet le plus fin: 
//Emmiré, sire, entendez envers mi. 
Tiebauz tes pères si est preuz et gentis, 
Qui te lessa ceste vile à tenir, 

1510. Et Gloriete le paies seignori. 

Icist glouton i ont chalonge mis, 

Morz ont tes homes, détranchiez et oci3: 

Par Mahomet! ne vans un romoisin 

Se ne lor fez toz les membres tolir,' 
1515. Et ta marrastre, qui si vos a honi, 

Eefai ardoir et en un feu broïr." 

Dist Esquanors, li vielz chenuz floriz: 

//Rois Earaons, n'avez mie bien dit." 
Dist Esquanors, li chenuz et li vielz: 
1520. //Eois Earaons, n'avez pas bien jugié. 

Ne devez mie folie commencier : 

Tiex la commence, ne la puet abessier. 

Amiré, sire, fêtes pès, si m'oiez. 

Tiebauz tes pères est moult bien afétiez, 
1525. Qui te lessa ceste vile à garder, 

Et Gloriete le pales et le fié: 

S'einsi estoit qu'ardissiez sa moillier, 

Tost s'en seroit envers vos correciez; 

Mes fai ces contes en ta prison gitier, 
1530. Et dame Orable avec els trébuchïer. 

Prenez vo mes, outre-mer l'envoiez: 

Venra tes pères et li rois Haucebiers , 

A lor talent se seront tost vengié." 

Dist Arragons: //Moult avez bien jugié. 
1535. Preu i auroiz que de riens n'i faudrez; 

Mes le mesaige ai-ge jà envoie 

Au roi mon père qu'Aufrique a à baillier. 

Trusqu'à .viij. jorz resera ci arrier." 

Guillaume font en la chartre gitier j 

1540. Et Guielin, qui fu preuz et legiers, j 

Et dame Orable avec els trébuchier. 

Or en penst Dex qui tôt a à jugier ! 

Or fd Guillaumes trébuchiez en la chartre 

Et Guielins et la cortoise Orable : i 

1545. Sovent se claime maléureuse lasse. j 

//Dex, dist la dame, beau père esperitable, j 

Que n'a baptesme recéu ceste lasse! ; 

Gel cuidai prendre et estre en Deu créablc. 
Sire Guillaume, mar vi vostre barnage, 

1550. Vostre gent cors et vostre vasselaige, 

Quant por vos sui gitee en ceste chartre 
A tele angoisse comme fust par putage." 
Dist Guielins: //Vos parlez par folage: 
Vos et mes oncles estes ore en grant èse; 

1555. Par grant amor devez or cest mal trère." 
Ot le Guillaumes, a pou d'ire n'enrage, 
Par maltalent en a juré Saint Jaque: 
//Se n'estoit or por honte et por viltage, 
Ge te dorroie une colee large." 

1560. Dist Guielins: //Vos feriez folage. 

Huimès dirai, ne me chaut qui le sache. 
L'en soloit dire Guillaume Kèrebrace, 
Or dira l'en Guillaume l'amiable. 
En ceste vile par amistié entrastes." 

1565. Ot le li cuens, s'enbronche le visage. 
Or fu Guillaumes dolanz et correciez, 
Et dame Orable et Guielins ses mes, 
Dedenz la chartre où il sont trébuchié 
//Dex, dist li cuens, glorieus roi del ciel, 

1570. Com somes mort, traï et engignié! 

Par quel folie fu cist plez commenciez! 
De quoi nos somes honi et vergoignié, 
Se cil n'en pense qui tôt a à jugier! 
Las! qu'or ne'l set rois Looys li fiers, 

1575. Bernarz mes frères, li chanuz et li vielz, 
Et d'Aséune dans Garins li proisiez, 
Et dedenz Nymes Bertrans li enforciez! 
De lor secors aurions-nos mestier." 

— » Oncle Guillaume, dist Guielins li fiers, 
1580. Lessiez ester, que ice n'a mestier. 

Vez-ci Orable la cortoise moillier, 

Bien la poez acoler et besier; 

Plus bêle dame ne demant né requier." 

— *Dex! dist li cuens, jà serai enragiez f 
WiNb. Paien les oent en la chartre tancier, 

Plus de .xl. s'en i sont eslessié, 
Qui les .ij. ont de la chartre gitié. 
Orable i lessent, la cortoise moillier. 
El paies mainent et l'oncle et le niés. 
1590. Dist Pharaons, qui se fesoit plus fier: 
//Amiré, sire, fêtes pès, si m'oiez: 
Tiebauz tes pères si fet moult à proisier, 
Qui te lessa ceste vile à baillier 
Et Gloriete le paies et le fié. 
1595. Vez cel glouton, cel juésne bacheler, 

Riens que tu dies ne prise un seul denier. 
Par Mahomet! ne vaus pas un berchier, 
Se ne li fez toz les membres tranchier, 
Lui et Guillaume, son oncle, le guerrier." 
1600. Guielins Tôt, le sens cuide changier, 
Les denz rechine, s'a les eulz rooilliez; 
Et passe avant quant se fu rebracié: 
Le poing sénestre li a mellé el chief , 
Hauce le destre, enz el col li asiet, 
1605. L'os de la gueule li a par mi brisié. 
Mort le trébuche devant lui à ses piez. 
Voit le Guillaumes , s'en est joianz et liez. 
//Dex, dist li cuens, qui tôt as à jugier, 
Corn somes mort et à essil baillié!" 
1610. Guillaumes vit Pharaon qui chaï: 

//Dex, dist li cuens, beaus rois de Paradis, 
Com somes mort et livré à essill I" 
— //Ne t'esmaier, oncles, dist Guielins; 
En cest paies n'estes pas sanz amis.'' 
1615. — //Voir, dit Guillaumes, il en i a petit." 
Dont se regarde li enfes Guielins, 
Une grant hache lez un piler choisi, 
H passe avant, à .ij. mains la sési, 
Et vet férir un paien barbarin: 
1620. Tôt le porfent entresi que el piz. 

VoiWÀrragons, le sens cuide marrir. 
A voiz s'escrie: //Prenez-le, Sarrazins! 
Par Mahomet! il seront malbailli, 

Et enz el Rosne et balancié et mis." 

1625. Dist Guielins: //Glouton, tornez de ci! 
Vos nos avez hors de la chartre mis, 
Sus el paies aconduis et aquis; 
Mes par l'apostre qu'à Rome est beneiz, 
Tiex compaignons i avez acueilliz, 

1630. Qui vos feront correciez et marriz." 
A ces paroles ez-vos .ij. Sarrazins, 
Une portée aportoient de vin, 
Sus el paies en' voloient servir; 
Mes quant il virent les ruistes cops férir 

1635. En fiiie tornent, si lessent tôt chaïr. 
Li cuens GuiUaumes vet le tinel sésir, 
Lsnelement o les .ij. mains le prist, 
Granz cops en done païens et Sarrazins. 
Cui il consuit ne puet de lui joïr. 

1640. Or fii Guillaumes ens el paies pavé, 
Et Guielins ses niés li aloses. 
L'uns tint la hache, l'autre tint le tinel: 
Grans cops en donent li vassal naturel, 
.xiiij. Turs lor i ont morz gité, 

1645. Et toz les autres lor ont si effraé, 

Par mi les huis les en ont hors gité : 
Puis les corurent verroillier et serrer. 
À granz chaenes ont le pont sus levé. 
Voit-1'Arragons, le sens cuide desver, 

1650. H en apele Sarrazins et Escler: 

//Conseilliez-moi, por Mahomet mon Dé! 
Icil Guillaumes malement m'a mené, 
Qui m'a tolu mon paies principe. 
Or ne voi-ge mes néant de l'entrer!" 

1655. Ci vos lerons des Sarrazins ester, 

De Guillebert devons huimès chanter, 
Le mesagier, qui le Rosne a passé. 
Monte les tertres, s'a les vaux avalez, 
Desi à Nymes ne s'est mie arrestez. 

1660. Li cuens Bertrans s'est par matin levez, 
Monte el paies Otran le deffaé, 

Qu'il ot conquis par sa ruiste fierté. 
As granz fenestres s'est li cuens acotez 
H regarda contreval le régné, 

1665. Vit l'erbe vert et le rosier planté, 
Et l'oriol et le melle chanter. 
Lors li remembre de Guillaume au cort nés, 
De Guielin son frère, l'alosé: 
Moult tendrement commença à plorer. 

1670. Or le regrete, com jà oïr porrez: 
//Oncle Guillaume, tant féis foletez 
Quanjt en Orenge allas por regarder 
Com pautonniers einsi atapinez. 
Guielin, frère, com vos estiez bers! 

1675. Or vos ont mort Sarrazin et Escler: 
Ge sui toz seus en cest païs remés, 
Si n'i voi hom de mon grant parenté 
A cui ge puisse bon conseill demander. 
Or revenront ceste part li Escler, 

1680. Et Goulias et li rois Desramez 
Et Clariaus et son frère Acerez 
Et Aguisanz et li rois Griboez 
Et li aufins de Réaumont sor mer, 
Li rois Embrons et Borreaus et Lorrez 

1685. Et Quinzepaumes et ses frères Gondrez, 
Li .xxx. roi qui d'Espaigne sont né. 
Chascuns aura trente mil adoubez, 
Si m'assaudront à Nymes la ci^, 
Si me prendront par vive poesté: 

1690. Ge serai mort, ocis ou afolé. 

Mes d'une chose me sui-ge porpensé: 
Ge ne leroie por l'or de .x. citez 
Que je ne voise el règne dont fui nez, 
Si remenrai avec moi mon barné, 

1695. Que amena Guillaumes au cort nés. 
Quant ge venrai a Paris la cité 
Ge descendrai au perron noielé: 
Venront encontre serjant et bacheler, 
Qui de Guillaume me vorront demander, 

1700. De Guielin, mon frère, qui est bers. 

Ile las, dolent! n'en saurai que conter, 
Mes qu'en Orenge les ont paien tuez!" 
.ij. foiz se pasme sor le mabrin degré, 
Quant le barnage le corut relever. 
1705. Li cuens Bertrans fu moult grainz et dolanz 
Por Guielin et Guillaume le franc: 
11 les regrete bel et cortoisement. 
//Oncle Guillaume, tant féls folement 
Quant en Orenge alas si faitement 
1710. Com pautonniers et à tapinement. 

Guielin frère, corne vos estiez franc! 
Or vos ont mort Sarrazin et Persant; 
Ge sui toz seus el règne des paiens, 
N'ai ovec moi né cosin né parait 
1715. Or revenra rois Tiebauz d'Aufriquant 
Et Desramez et Goulias li granz, 
Li .xxx. roi o lor efforcement, 
Si m'assaudront à Nymes ci devant. 
Ge serai morz et livré à tonnent. I 

1720. Mes par Tapostre que quièrent penéant! i 

Ge ne'l leroi por les membres perdant, ' 

Que ge ne aille à Orenge la grant, I 

Si vengerai le duel et le tonnent | 

Que Sarrazin ont fet de noz parenz. , 

1725. He las, chétis! que vois-ge atendant, 

Que ge.mon cors np lor met en présent! 11 

Li cuens Bertrans fa dolanz et plains d'ire. 
Endementiers que il pleure et sopire 
Ez Gillebert, qui entra en la vile. 
1730. Les degrez monte de la sale perrine. 
Voit le Bertrans, si commença à rire, 
A sa voiz clère hautement li escrie: 
//Bien vieigniez-vos , franc chevalier nobile! 
Où est mes oncles à la chière hardie? 
1735. Et Guielins? ne'l me celer tu mie. 1 ' 
Et cil respont, com chevaliers nobile: 
//Dedenz Orenge, celé cité garnie, 

En Gloriete, celé tor marberine; 
Eelon paien le tienent et justisent, 
1740. Ge ne gart l'eure que endeus les ocient. 
Guillaumes mande, ne'l te cèlerai mie, 
Que le secores o ta chevalerie 
Isnelement, que ne te targes mie." 
Ot la Bertrans , si commença à rire : 

1745. Ctfant trestoz apela son empire: 

//Or tost as armes, franc chevalier nobile!" 
Et cil si font, qu'il ne se targent mie. 
Es chevaus montent d'Espaigne et de Sulie. 
Quant Bertrans ist de la cité de Nymes 

1750. O lui en maine la gent de son empire: 
El chief devant sont plus de .xv. mile. 
Desi au Rosne ne cessent né ne finent, 
Tuit s'en entrèrent es nés et es galies, 
Naigent François et governent et siglent. 

1755. Desoz Orenge en la grant praarie 

Là arrivèrent les fières compaignies, 
Tendent lor très et paveillons i fichent. 
Li cuens Bertrans ne s'i atarge mie, 
Où voit le mes si li commence à dire: 

1760. Gilebert, sire, ne me mentir tu mie, 
Assaudrons-nos Orenge ceste vile, 
Eendronz ces murs et ces sales perrines?" 
Dist Gilebers: //Vos parlez de folie, 
Qu'ele ne doute de France tôt l'empire: 

1765. Ne la prendrez à nul jor de vo vie." 
Ot le Bertrans, a pou n'enrage d'ire. 

//Gillebert, frère, ce dit li cuens Bertrans, 
Assaudrons-nos Orenge la vaillant, 
Eraindrons ces murs et ces hauzmandemenz?" 

1770. Dist Gillebers: //Vos parlez de néant. 
Ne la prendrez à jor de vo vivant." 
De celé chose se correça Bertrans, 
Quant li messages le vet reconfortant: 
//Sire, fet-il, entendez mon senblant. 

1775. En la cité vos métrai de tel sens, 



— 160 — 

Ja ne'l sauront Sarrazin né Persant." 

— //Va dont, beau frère, àJhesu tecommantP 
Et cil s'en torne, qui set le convenant, 

A .xiij.M. de François combatanz. 

1780. Les autres lessent as très et as brehanz. 
Trusqu'à la croûte ne se vont arestant, 
Par les pilers s'en entrèrent dedenz 
(H n'orent cierges né chandeiles ardanz) 
L'uns avant l'autre: l'ocurté i fa granz. 

1785. De celé chose s'esmaia moult Bertrans, 
Le mes apele, si li dit en oiant: 
//Gillebert, frère, ne'l me celer néant, 
Morz est mes oncles, par le mien escient. 
Venduz nos as à la gent mescréant." 

1790. Dist Gilleberz: //Vos parlez folement. 
Ge ne'l feroie por les membres perdant. 
En Gloriete venroiz jà ci dedenz: 
Por Deu vos pri, fêtes le gentement." 

— //Va dont, beau frère, à Deu commandement," 
1795. Endementiers qu'il vont einsi parlant, 

En Gloriete en sont venu atant. 
Li cuens Guillaumes les aperçut avant: 
//Dex ! dit li cuens, beau père roiamant, 
Or voi la voie que j'ai désirré tant!" 
1800. Lor heaumes ostent li chevalier vaillant, 
Puis s'entrebesent , de joie vont plorant. 
Li cuens Bertrans l'en apele avant: 
//Comment t'est, oncles? ne'l me celer néant." 

— //Moult bien, beau niés, la merci Deu le grant! 
1805. Moult ai soffert, grant paine et grant ahan; 

Ne vos cuidai veoir en mon vivant, 
Tel duel m'ont fet Sarrazin et Persant." 

— //Oncle Guillaume, vengiez seroiz partent 
Sus el paies sonent un olifant, 

1810. Cil dehors s'arment as très et as brehans. 

Li cuen Guillaume, qui fu preuz et vaillanz, 
Vienent as portes de la cité vaillant, 
Le ponz avalent, si descendent atant, 

Si les ovrirent tost et délivrement. 
1815. Et cil dehors vont par dedenz entrant, 
//Monjoie!" escrient et derrier et devant. 
De celé joie sont paien esmaiant, 
As armes corent li cuivert souduiant, 
De lor hostieus issent de maintenant, 

1820. Por eaus deflendre garni forent errant, 
Mes ne lor vaut la montance d'un gant, 
Que trop i ot de la Françoise gent: 
Tote la vile a porprise Bertrans. 
Por gaagnier la fort cité vaillant 

1825. Là véissiez un estor si pesant, 

Tant liante fraindre et tant escu croissant, 
Et desmaillier tant hauberc jazerant, 
Tant Sarrazin trébuchier mort sanglant. 
Quant Arragons voit ocirre sa gent, 

1830. Lors a tel duel, a pou ne pert le senz: 
Saut en la selle del destrier auferrant, 
Prist un escu qu'il tolli à un Franc, 
Garde à la terre, voit un espié tranchant, 
Il s'abessa, à ses ij. mains le prent; 

1835. Le cheval broche des espérons tranchanz, 
Fiert en la presse de la bataille grant. 
Là noz a mort Foucher de Méliant, 
Et puis un autre, et le tierz ausiment. 
Voit le Bertrans, a pou ne pert le sens. 

1840. H tret l'espée, dont bien tranche li branz, 
Fiert Arragon, ne vet mie espargnant. 
Un cop li done par si fier maltalent, 
Tôt le porfent desi el piz devant. 
Mort l'abati del destrier auferrant. 

1845. Paien en perdent et force et hardement. 
Que vos iroie le plet plus aloignant, 
Mal soit de cel qui en soit eschapant! 
Desus la terre en cort le ru del sanc. 
Li cuens Guillaumes ne se vet atarjant, 

1850. Vient à la chartre tost et isnelement, 

S'en tret Orable, la dame au cors vaillant, 
I. 11 

Bertran apele, si H dit en oiant: 
//Beau niés, dist-il, entendez mon semblant: 
' De ceste dame au gent cors avenant 

1855. Qui m'a gari de la mort voiremant, 
La moie foi li plevi loiaument 
Que la prendrai à moillier voirement." 
Et dit Bertrans: *Qu'alez-vos atarjant! 
* Tenez li bien tôt le suen convenant, 

1860. Si l'espousez à joie liémant. 

— //Nies, dist Guillaumes, tost à vostre commant." 
Li cuens Guillaumes fu moult gentiz et bers. 
Quant ot par force conquisse la cité, 
Une grant cuve avoit fet aprester, 

1865. De l'eve clère firent dedenz giter. 
Là fii li vesques de Nymes la cité. 
Orable firent de ses dras desmuer, 
Il la baptisent en Ténor Damedé: 
Le non li otent de la paieneté. 

1870. Bertrans la tint et Guielins li bers, 
Et Guileberz li preuz et li senez, 
A nostre loi la font Guibor nomer. 
A un mostier qu'eurent fet dédier, 
Là ou Mahoms fu devant reclamez, 

1875. L'ala li cuens Guillaumes espouser. 

Messe lor chante li évesques Guimers. 
A près la messe sont del mostier torné, 
En Gloriete font la dame monter: 
Granz sont les noces sus el paies pavé. 

1880. Li cuens Bertrans les servit au digner, 
Et Guileberz et Guielins li bers. 
.viij. jorz durèrent à joie et à barné, 
Assez i orent harpeor et jugler 
Et dras de soie et hennins engrailez, 

1885. Et muls d'Espaigne et destriers sejomez. 

Li cuens Guillaumes ot espousé la dame: 
Puis estut-il tiex .xxx. anz en Orenge; 
Mes aine un jor n'i estut sanz chalenge. 



IV. 



LI COVENANS VIVIEN, 

Oeignor et daines, por Deu, ore escoutez 
Bone chançon, jamèstele n'orrez: 
C'est de Guillaume le marchis au cort nés, 
Le meillor home qui de mère fust nez, 
5. Né qui des armes péust tant endurer. 
One ne fina la seue grant bonté, 
Qu'il n'ait paiens à son pooir grevez. 
Ce fu à Pasques que l'en dit en esté, 
Guillaumes ot Vivien adoubé, 

10. Le fil Garin d'Anséune, l'ainz-né: 
Por seue amor en ot cent adoubez. 
Dist Viviens: "Beaux oncles, entendez: 
Par tel covent l'espée me donez, 
Que ge promet, voiant vos, Damedé, 

15. Le glorieus de sainte majesté, 

Voiant Guibor qui m'a norri soef , 
Et voiant vos et voiant toz voz pers, 
Que ne fuirai en trestot mon aé 
Por Sarrazin, por Tur né por Escler, 

20. Puis que j'aurai mon hauberc endossé, 
Et ge aurai mon heaume el chief fermé. 
Jà ne serai de Turs si enpressez, 
Que je jà fuie por home qui soit nez." 
— //Niés, dit Guillaumes, moult petit durerez 

25. Se covenant à Deu tenir volez. 

Jà n'est-il home, tant soit né preuz né bers, 
N'estuet foïr quant il est enpressez; 

11* 

Por quoi il soit en bataille champel, 
S'il ne se muet tôt Testuet décoper. 

30. Beaus niés, cist veuz ne fet mie à garder. 
Vos estes juesnes, lessiez tiex foletez. 
S'il avient choqe que en bataille entrez, 
Puiez moult tost, se mestier en avez; 
Quant lieus en ert arrière retornez, 

35. Si com ge faz quant ge sui encombrez, 
Et ge sui trop de bataille enpressez. 
Ge n'atent mie tant que soie afolez. 
Qui s'i oublie ne doit autrui amer: 
Bone est la fuie dont li cors est sauvez." 

40. //Oncle Guillaume, dist Viviens li frans, 
Par tel covent me ceigniez hui le brant, 
Que ne fuirai jamès en mon vivant 
Por Sarrazin, por Turc né por Persant 
Plain pié de terre selonc mon escient: 

45. Tant le met-ge vers Deu en covenant, 
Le glorieus, le père roiamant. ,, 
— //Niés , dit Guillaumes , tant sui-ge plus dolanz 
Que ge sai bien ne vivroiz longuement: 
Ocirront vos" la sarràzine gent 

50. G'en plorerai et vostre autre parent." 
Ceste parole lessièrent à itant, 
Et Viviens ne se vet atarjant 
De la loi Deu essaucier maintenant. 
Tant fet li enfes, et tant vet conquerrant, 

55. Que o lui sont .x.m. combatant, 

Tuit damoisel à buens destriers coranz; 
O lui Girars li hardis combatanz, 
Pilz fa Buevon de Commarchis le franc, 
De Terragonne Guielins et Bertrans^ 

'60. Hunauz de Saintes, li preuz et li vaillanz: 
Les autres contes ne vos vois ci nomant. 
H sont entré en Espaigne la grant, 
La terre gastent as Turs et as Persanz, 
Tuent les famés, ocient les enfanz. 

65. Par tote Tost fet crier Viviens: 

//Qui porra prendre nul paien mescréant 
N'en preigne mie né or fin né argent, 
Mes il li toille la teste maintenant." 
.vij. anz toz plainz Ta si fet Viviens, 
70. Onques ne fu un sol jor reposanz 
De Sarrazins ocirre et de Persanz. 
Tur et paien le vont moult resoignant: 
//AJii Guillaume, com nos alez grevant! 
Li voz lignages nos vet moult débotant. 
75. Desramé sire, por quoi vas demorant 
Que ne semons tes amis et ta gent, 
Et cil deables te vet ci ociant!" 

Viviens fa moult gentis et moult bers: 
Ainz puis celé heure que il fu adobez 
80. Ne volt li enfes un sol jor séjorner 
De Sarrazins ocire et afoler. 
Quant il pot prendre Sarrazin né Escler 
Jà n'en prendra avoir por rachater, 
Se n'est por ost ou chastel à garder, 
85. Ne mes la mort qu'il voloit retorner. 
Droit à l'Archant se loge sor la mer. 
Paien ne'l porent soffrir né endurer, 
Si s'en alèrent clamer à Desramé. 
A Pentecoste que l'en dit en esté, 
90. Lors nest la flor et reverdist li prez, 
A Cordres tint riche cort Desramez, 
Et dux et contes et demaines chasez. 
Assez i ot Sarrazins et Esclers 
Et Amoraives et riches amirez. 
95. Lasus as estres est Desramez montez. 
Moult par fu liez, bauz et resingorez 
De ce qu'a pès à Guillaume au cort nés; 
Quar de la guerre ert forment adelez. 
Le jor fu moult Mahomez célébrez : 
100. Tur et, paien en ont lor cors sonez 
Et lor buisines et lor baus démenez. 
Moult par fii liez li forz rois Desramez; 
Mes trusqu'à pou iert forment aïrez, 

Et en son cuer dolenz et abosmez. 

105. Par desoz Cordres est venue une nef, 
Que li envoie Viviens l'alosez: 
.v.c. paien i ot tiex conraez, 
Copez lor ot et baulèvres et nés: 
Fi a un seul qui n'ait les eulz crevez 

110. Ou n'ait les piez et les ij. poinz copez. 
Quatre en i ot qui furent délivré: 
Par ceus sera le présent présenté. 
Granz fa li criz des paiens afolez. 
Desramez Tôt, si s'estoit regardez: 

115. Merveille-soi quant les ot escoutez. 
Li quatre Tur qui furent eschapé 
Devant le roi aportent les navrez: 
//Desramé, sire, font-il, or entendez. 
Véez-vos ceus ici mal atornez, 

120. Cels vos envoie en despit, en vilté, 

Li niés Guillaume le marchis au cort nés, 
Yi viens est par son non apelez: 
Filz fil Garin qui d'Anséune est nez, 
Ses aieus est Àymeris li barbez; 

125. Novelement a esté adoubez, 

Pris a Luiserne et vos parenz tuez. 
Et Marados est à sa fin alez. 
Tôt vo paas a ars et dégasté, 
Devers l'Archant est voz païz robez, 

130. Tuit somes mort se ne nos secorez." 
Desramez Tôt, lors si s'est effraez, 
De maltalent a les sorcis levez, 
De moult grant ire est tainz et abosmez. 
Or fii dolanz Desramez et iriez 

135. Quant voit einsi ses homes domachiez 
Et afolez et moult mal atiriez. 
//Por Mahomet! dist-il, ne me noiez 
Qui est cel garz qui tant est preuz et fiers, 
Qui m'a mes règnes gastez et essilliez, 

140. Mes homes morz et pris et mehaigniez? 1, 
Dient paien: //C'est li Guillaume niés, 

C'est Vi viens, li fel, li enragiez: 

Pilz fu Garin, qui tant par est proisiez, 

Qui d'Anséune fu sire et jostisiers; 
145. En Roncevaus fu-il pris et liez, 

Si l'en mena Marados vostre niés: 
, Por Vivien fa li cuens ostagiez. 

Or s'est vers nos fièrement hériciez, 

Recréanz estes, se ne vos en vendriez." 
150. Desramez Tôt, moult en fu aïriez. 

Desramez ot le damage et la perte 

Que li a fet Vi viens en sa terre, 

Son païs ars et destmit ses herberges; 

Prent ses chasteaus et destruit et déserte. 
155. Par maltalent en a crollé la teste, 

Forment maudit Aymeri et Guillelme. 

//Glouton, dist-il, maudite soit vo geste. 

Par tantes foiz m'avez-vos fet moleste! 

Mahomet, sire, quar m'en vendriez, chaele, 
160. Des maus gloutons qui m'ont fet tante guerre! 

Mes par Mahom, qui fet croistre les herbes! 

Or manderai les barons de ma terre, 

Ceus de Luiserne et toz ceus de Biterne, 
"Et les paiens de Sutre et de Salerne, 
165. Ne remaindra Sarrazins en la terre: 

Droit en l'Archant lor menrai tele geste, 

De grant bataille puet moult bien séurs estre." 
Quant Desramez ot tôt ce escouté, 

De Vivien l'orgueil et la fierté, 
170. Pris a Luiserne et Marados tué, 

De mautalent en à le chief crollé. 

Moult durement a Mahomet juré: 

Ne finera jà mes en son aé, 

S'iert Viviens ocis et afolez 
175. Et en bataille recréanz et matez. 

Desramez a son afère hasté: 

Ses briés tramet par trestot stm régné. 

En Buriene manda roi Barussé, 

En Sarragoce manda roi Gasteblé, 

180. En Argastaine manda roi Tempeste, 
Et en sa terre manda roi Josué, 
En Buriene Borrel et Maltribé, 
Et en Marsane Margot et Acuré, 
En Sarrazine Maltramot et Barré. 

185. Rois Desramez a la color muée 
Quant la novele li fu dite et contée 
De Vivien, qui si fiert de l'espée. 
Quant ot sa chartre et fête et séellée, 
Par tote terre l'ont li mes aportée. 

190. Manda Aroffle, le roi de Valfondée, 
Et Haucebier del pui de Grimmoléè r 
Et Malegrape, son fil, de Valpenée, 
Et Synagon à la barbe meslée, 
Le roi Bauduc et Harfu de Vauprée. 

195. Que vos diroie, bone gent henorée! 
Tant ot de gent en cel ost assenblée 
Dex ne fist home qui jà l'éust nombrée. 
De Sarrazins fu si grant la criée, 
Qu'il dient bien par vérité provée 

200. Qu'il auront France ainz un mois aquitee, 
Et mort Guillaume au tranchant de l'espée; 
Et Viviens ait la teste copée: 
//H et sa gent s'el puet estre trovée 
Toldrai le chief au tranchant de l'espée." 

205. Paiene gent font soner la menée, 

Drecent lor voiles > s'ont lor nés esquipées. 
Quant la vitaille orent dedenz portée, 
Là véissiez tante voile levée, 
, Et tant vert elme r la ventaille fermée, 

210. Et tante ensaigne contremont ventelée. 
Ainz puis que Dex ot fet ciel et rosée 
Et s'aombra en la Virge hennorée 
Ne fu tiex olz véue n'assemblée 
Com Desramez ot fête et ajostée. 

215. Trente roi sont, chascun la teste armée, 
Et bien cent mil de la gent defiaée: 
Tuit ont la mort de Vivien jurée; 

Quant mort l'auront et sa gent assemblée, 
Droit à Orenge iert l'ost acheminée, 

220. Tote iert la vile essiliée et gastée, 

Et douce France et prise et conquestée, 
Et Desramé corone d'or portée. 

Rois Desramez ne se vet atarjant, 
Par totes terres vet sa gent sémonant. 

225. Venu i sont li petit et li grant, 
Et li Vachier et li Estormarant, 
Cil de Garesque et li Samaritant; 
Li Assassis et tuit li Suliant, 
Cil de Larige et tuit li Agoulant, 

230. Cil de Biterne et li Outre-occident: 
De totes terres en i a venu tant, 
Ne'l vos set dire nus juglères chantant. 
Tant en i a et de divers semblant, 
Li un abaient, li autre vont criant, 

235. Et li tierz huilent et li quart vont levant. 
Une tel noise vont ensemble menant, 
Que la marine en vet tote crollant. 
Charchent cez nés et arrière et avant, 
Metent i blé, char et vin et froment; 

240. Hauberz et elmes i ont mené errant, 

S'i ot plomées et maint faussart pesant, 
Et maintes maces et espées tranchanz. 
Tant par i ot de la gent mescréant, 
Dex ne fist home en cest siècle vivant 

245. Qui vos péust dire l'atornement. 

Trente roi sont orgueilleus et poissant. 
Entrent es nez, ne se vont demorant, 
Drècent les voiles, dont il i avoit tant, 
Granz .ij. liuées en vet la mer crollant. 

250. Et Desramez entra en son chalant. 

En son chalant s'en entra Desramez, 
Ensemble o lui Brullanz et Maltriblez 
Et Synagons, Margoz li amirez, 
Et Haucebiers, li granz desmesurez, 

255. Et Aarofles, qui tant fa redoutez. 

Et avee cls fu li rois Gasteblez, 
Et Aquilanz et li rois Tempestez, 
Baudua li fels et Haquins li barbez, 
Et Esoorfauz et li rois Gasteblez, 

260. Tuit li enfant Malacras et Quelez, 

Li rois Gauberz, et li rois Tempestez, 
Et Malegrape et ses filz li ainz-nez, 
Floarz li viels, qui tint .ij. réautez, 
Bois Agaparz et li rois Baufumez, 

265. Et Clamados et ses filz qui fu bers: 
Trente roi furent, einsi que vos oez. 
Et Desramez si s'est à els clamez 
De Vivien, qu'est en sa terre entrez: 
//Niés est Guillaume, le marchis au cort né 

270. Mes homes a ocis et afolez, 

Mes viles prises, et mon païs gasté." 
Dient païen: *Or ne vos démentez; 
S'en Âleschans est Viviens trovez, 
Eenduz vos iert ou mort ou afolez." 

275. Dist Âarofles: //Frère, ne vos doutez, 
Se ne l'oci jà mes ne me créez." 
Beau sire Dex, de Vivien pensez, 
Qui en l'Ârchant fu logiez et entrez, 
A tôt vingt mil fervestuz et armez! 

280. Paiens ocist quant il les a trovez, 
Jà n'en fera un seul enprisonner, 
Mes maintenant li fet le chief coper. 
Dex! qu'or ne set Viviens l'alosez 
Des Sarrazins les cuers et les pensez, 

285. Qui sor lui vienent as loges et as très! 
Tant en i a, si grant est la plenté, 
Contre un des noz en i a cent d'armez. 
Dex ! qu'or ne'l set Guillaumes au cort nés, 
Dame Guibor, qui le nom soef, 

290. .vij. anz toz plains sain et sauf l'a gardé! 
Secors éust Viviens l'alosez. 
Mes Viviens estoit de tel fierté, 
N'i envoia, ainz fu si enpressez 

Par mi le cors fu ainçois si navrez, 
295. .x. plaies ot es flans et es costez, 

De la menor fust morz uns .amirez. 

Granz fu la noise, li bruiz, li bastestraus, 

Des Sarrazins félons et desloiaus 

En icel téns que chantent les oiseaus 
300. Et li boscages devient floriz et beaus. 

Paiene gent, cui Dex otroit grant maus! 

En mer s'enpaignent en nés et en bateaus, 

Drecent lor voiles, traient lor governeaus. 

A l'équiper fa li bruiz granz et baus, 
305. Et paien sonent et cors et chalemeaus. 

Nagent et siglent, li tens fa clers et beaus. 

En son dromont, qui fu fez à esmaus, 

Pu Desramez, li riches amiraus, 

Celui de Cordres, qui tant par estoit beaus, 
310. Et Aarofles et ses niés Cladumeaus. 

//Desramé, sire, font li Sarrazin faus, 

Qui séust ore de Vivien l'ostaus, 

Qui prent noz viles et destraint noz chasteaus F 

— //Ge'l vos dirai, dist Desramez li faus, 
315. En Aleschans a pris li gloz hostaus, 

Se il m'eschape, ce sera moult grant maus/ 7 

Dient paien: *Tuez sera li faus, 

Puis asserrons d'Orenge les mureaus, 

Pris iert Guillaumes, li fels, li desloiaus, 
320. Qui nos a fait tante paine et tant maus; 

Renduz sera li paies principaus 

Dame Guibor, qui tant est desloiax, 

Si la r'aura encor li rois Tiebauz." 
Or sont paien et Sarrazin en mer, 
325. Trente roi sont, que paien que Escler, 

Trestoz les autres ne sai-ge pas nomer. 

Par tens seront en Aleschans sor mer: 

D'ex vos lerai, Dex les puist craventer! 

De Vivien vos vueill huimès chanter, 
330. Qui en l'Archant s'est alez hosteler, 

Aveques lui .x.K. bacheler, 

Preuz et vaillanz por lor armes porter. 
L'enfes oï grant temolte sor mer, 
Et la gent bruire, tentir et resoner, 

335. D'eures eu autres grant noise par la mer. 
A lui a pris Girart à apeler, 
De Sarragoce Guibert le bacheler, 
Gautier de Blaives, le gentil et le ber, 
Hunaut de Saintes, qui moult fist à loer, 

340. Maint bon vassal que ge ne sai nomer. 
Dist Viviens: //Plest-vos à escouter! 
En celé mer oi grant noise mener, 
Cors et buisines et chalemeaus soner." 
Devers sénestre commence à regarder, 

345. Et vit Testoire paroir et démostrer; 
De l'or d'Arrabe vit la mer tanceler. 
Avis lor est tôt doie acouveter, 
Que ne vit point d'eve en tote la mer. 
Lors commença Tenfes à soupirer, 

350. Dist à ses homes: //Or poez esgarder, 
Bataille aurons, n'en poons eschaper: 
Ce sont paien, Sarrazin et Escler. 
Huimès devons noz proesces monstrer, 
Et à Jhesu noz âmes commander." 

355. Quant cil Toïrent si fièrement parler, 
Li plus hardiz commença à trembler 
Et le sanc perdre et la color muer. 
Quant les .x.m. ont Testoire véue 
De celé gent vilaine et mescréue, 

360. Et en mer voient tante voile tendue, 
Une liuée estoit grant estendue, 
Li uns abaie, li autres crie et hue, 
Et des buisines ont la noise entendue, 
N'i a un seul qui la color ne mue. 

365. Dist l'uns à l'autre: //Sainte Marie aiie! 
Or voi-ge bien, nostre fin est venue." 
Viviens Tôt à la chière cremue, 
Crolle la teste, rooille la véue, 
Dist à ses homes: //Boue gent absolue, 

370. N'aiez peor de la gent mescréue, 
Dont tant véez assemblée et méue; 
H n'ont de Deu né force né aiie. 
Traiez-vos çà, ne soiez esperdue, 
Si tiegne el poing chascun l'espée nue. 

375. Qui ci morra, s'ame est bien convenue, 
En Paradis hautement recrue, 
Et Damedex nos sera en aûe, 
Qui ne fuira por la gent mescréue." 
t Et dist Guerins, qui la gent a véue: 

380. v/Niés Vivien, ci a foie entendue, 
Que trop i a de la gent mescréue: 
Soit vers Guillaume la parole esméue, 
Encor auroiz et secors et aiie: 
Mandez secors, n'i ait règne tenue," 

385. Ce dit Girarz, li preuz, de Commarchis: 
//Niés Vivien, ce n'est pas jeus petiz, 
Que tant i a Sarrazins et Persis, 
Contre un des noz en ont .lxx. 
Li nostre efibrz sera vers els petiz; 

390. Quar en alons, se vos vient à plesir." 
Dit Viviens: //Ne t'esmaier, amis, 
Nos somes juesne et bacheler de pris, 
Si avons armes tôt à nostre devis, 
Et bons chevaus, coranz et arabiz, 

395. Et bien créons el roi de Paradis, 
Que il fii morz et puis fu surrexis; 
Et cil paien croient en or marsiz, 
Tuit lor Deu sont dolereus et chétis; 
Li nostre Dex vaut mielz que cent et dis. 

400. En convenant ai Deu et ses amis 
A icel jor que je mes armes pris, 
Que ne fuiroie por Turs né por Persis; 
Né jà d'estor ne me verroiz partir, 
Ainz i serai tozjorz ou morz ou vis. 

405. Mauves seroie recréanz et failliz 

Se à Guillaume estoit li mes tramis 
Quant sui encor, la merci Deu, toz vis, 

N'encor ne sui de nule riens malinis, 
Né mon hauberc dérot né Jessarci. 

410. Tenez ma foi, que ge le vos plévis, 
Jà en Orenge n'en ira mes escriz 
Tant que ge soie encor si postéis; 
Né jà reproche n'en aura Aymeris, 
Ouibor la bêle, Guillaumes li marchis, 

415. Que por paien m'en soie un jor fouiz. 
Ou ci morrai, ou ci demorrai vis." 
Lors péussiez oïr un ploréiz: 
Dist l'uns à l'autre: //Cest homs est trop hardiz: 
Qui li faudra, moult sera mal bailhz" 

420. Dist Viviens: //Baron, or m'entendez! 
Vez-ci paiens que vos gaires n'amez. 
Ge ne vueill pas que vos por moi morez, 
Alez-vos-en quel part que vos vorrez, 
Moult bonement de moi congié avez. 

425. Ge remaindrai, quar le covent ai tel: 
A icele heure que je fui adoubez 
Eu li covenz Damedeu créantez, 
Que ne fuiroie por Tur né por Escler. 
Toz i seroi ou mors ou afolez." 

430. Quant cil l'entendent moult en ont grant pité; 
Dist l'uns a l'autre: //Por Deu! or m'entendez, 
Plus hardi home ne fu de mère nez; 
Qui li faudra jà mes ne soit amez, 
Jà Deu ne voie en sa grant majesté!" 

435. Sainz esperiz les a si confortez, 

Que tuit li dient: //Vivien ne tamez, 
Ne vos faudrons por estre desmembrez, 
Ainz i ferrons à nos branz acerez." 
Dist Viviens: //Dex vos en sache grez! 

440. Lors dist Girarz li preuz et li senez: 
//Niés Vivien, mes conroiz me donez, 
.vij. contes somes estret d'un parenté, 
Et à chascun ses armes présentez. 
Bien nos tenons tuit ensemble serré, 

445. Besons l'uns l'autre par fine charité, 

Par ce sera chascuns de nos serré." 
Forz fa li deuls merveilleus démené, 
Li uns por l'antre dolanz et esgarez. 
Là v dissiez ces hauberz endosser, 

450. Heaumes d'acier, escnz bien enarmez, 
Et ces espiez contremont relever 
Tant gonfanon, qui ont le fer doré. 
Et Viviens a ses genz regardez: 
Pou en i ot, si en fd effraez. 

455. H bat sa colpe et rent grâces à Dé: 

//Dexl dist li enfes, et quar me secorez! 
Pensez des âmes, et si les recevez I 
Des. cors sera einsi com vos vorrez." 
Atant ez-vos les Sarrazins armez. 

460. Des cors qui sonent retentissoit la mer. 
Dex ne fist home qui tant soit alosez, 
S'il les véist quant issirent des nés, 
Ne péust dire qu'il n'en fast eflTraez. 
Et Viviens les a haut escriez: 

465. //Baron, dist-il, ne vos desconfortez, 
Dex vos a hui à son hués apelez: 
Soiez confès, et à Deu vos rendez, 
Qui ci morra de bone heure fu nez, 
El ciel sera aveques les abez." 

470. Puis lor escrie: //Baron, esperonnez 
Ainz que paien se soint adoubez." 
A cez parolez ont les chevaus hurtez. 
Dedenz sa barge s'escrie Desramez: 
//Se il s'en fuient, dont sui-ge enchantez.'' 

475. Dist Malorez: *Jà mar en douterez; 
Par Mahomet! orendroit le verrez! 
Cil vassaus est et fiers et redoutez, 
Jà ne fuira en trestot ses aez." 
C'est Viviens el premier chief armez. 

480. #Monjoie! escrie, paien, n'i durerez." 

Point le cheval, es Turs s'est jà mêliez, 
Sor le rivage a Sarrazins trovez, 
S'en a feruz .ij. par mi les costez: 

Endeus les a comme haste enliastez. 

485. Puis en a trois par le mileu copez. 

Ainz que l'espié fust né frez né quassez 
En ot-il .x. contre terre versez. 
Puis tret l'espée qui li pent au costé: 
.vij. en parfont, et .ij. en a copez. 

490. //Monjoie! escrie; baron, or i férez, 
Vendez-vos bien, jà mar les douterez!" 
Là véissiez noz genz si aroutez : 
De Sarrazins qu'ot tramis Desramez 
Ot à cel poindre .x.m. d'afolez. 

495. Jà li damages n'en fust mes resterez, 
Quant de sa barge est issuz Desramez, 
Et Haucebiers li granz desmesurez, 
Et Quarréaus, Borreaus et Maltriblez, 
Les .xxx. rois as verz heaumes gemez. 

500. Et des païens i avoit tant d'armez, 
Plus de .x.m. qui les éust nombrez. 
Là véissiez noz barons -encombrez. 
Des Sarrazins fu si granz la planté, 
Que nos François furent si reculez, 

505. Plus qu'à .ij. foiz n'auroit uns ars gîté. 
Dist Viviens: /rDex! quar nos secorez! 
Vez-nos enclos et forment eserrez, 
Eegardez-nos de vo grant majesté!" 
Dist as barons: //Por Deu! or i férez; 
510. De vos deffendre ne soiez encombrez! 
Granz fu la noise et fiers li féréiz. 
Moult i fiert bien Viviens li marchis: 
A .ij. paiens a les escuz partiz, 
Au brant d'acier maine tel féréiz, 
515. Paiens ne'l voit, ne soit toz esbahiz. 

Dist l'uns à l'autre: //Dont vient cist antecriz? 
Bien pert qu'il est del lignaige Aymeri, 
Au fier coraige Guillaume le marchis." 
Ez-vos poignant Girart de Commarchis, 

520. Bien fu armez sor un destrier de pris, 
Lance sor fautre, s'a l'escu avant mis. 

Sor son escu vet férir Margaris, 
Niés Desramé, sire fu de Luitis. 
En mi ses homes Fa Girars si seisi, 

525. Qu'il li assist l'espié en mi le piz: 

Le cner li perce, s'a la lance outre mis, 
Mort le trébuche par delez un larris. 
*Monjoie!" escrie, s'est arrière guenchis. 
Huec enforce et li brez et li criz. 

530. Quant le saura Desramez li floris, 
Trestoz ses Dex en clamera cliétis. 
Paien s'escrient: //S'or n'est venjance pris, 
N'aurons mes joie, tant com seromes vis." 
Quant fu ocis Margaris l'aumaçor 

535. Paien en plorent et sont en grant dolor. 
Ez-vos poignant Guibert par mi l'estor, 
De Terragone le noble poigneor: 
Bon cheval ot, ensaigne de color; 
Il vet férir un Turc en mi l'estor, 

540. Rois fil d'Aresnes: bien se tint au meillor, 
Vivien vet querant par mi l'estor. 
Li paiens crie à haute voiz hautor: 
//Où es alez, Vivien, traïtor? 
Hui t'ocirrai à mon brant de color, 

545. Et tuit ti home morront à grant dolor; 
Puis en irons à Orenge à séjor, 
Ardrons la vile et si prendrons la tor. 
Guillaume iert mis en moult grant ténébror, 
Jà n'i verra chandoile né luor; 

550. Tiebauz r'aura dame Orable s'oissor." 
Guiberz l'entent, s'en ot au cuer iror, 
Point le cheval qui vet par grant vigor, 
Eiert le paien sor l'escu. paint à flor, 
Trestot li perce son hauberc paienor, 

555. Par mi le cors li met son oriflor; 

S'enseigne escrie, puis se met el retor. 
Là véissiez merveilleuse crior. 
Dist Desramez: //Moult par ai grant iror, 
Que tant nos durent cil glouton lécheor. 
I. 12 

560. Elc-O'-i s-les cïiviiT.îi et eritor! 

Jà lie verront, ce eoit, noue de jor. 
Ne lor vaut riens lor bruit né lor ester."* 

Granz fa Fe-tors et triste ia bataille 
Et la huée de œle gent sauvaige. 

565. Ez-vqs Gaifier de la terre à Faufaige, 
Ainirz fu, sot moult grant héritage, 
Escu ot fort et bon espié qui taille. 
Sovent escrie li Turs en son langaige: 
*Où es aiez, Vivien, niés Guillaume, 

570. Qui de noz genz as hui fet tel domaige? 
Ge t'ocirrai au tranchant de mon glaive." 
Ceste parole oï Gautiers de Blaive, 
Point le destrier, prent Fescu à Fenarme, 
Fiert le païen amont, desus le hianme: 

575. Trestot le perce ausi corn fa de glace, 
Et le hauberc li derront et desmaille, 
Perce le cuer, le foie et la coraille: 
Mort le trébuche delez une muraille. 
/'MonjoieT escrie, si reprent son estaige. 

580. A Desramé contèrent le damage; 

Il fet soner trente cors et dos grailles. 
Par mautalent en a juré sa barbe, 
James n'aura deslacié sa ventaille, 
S'iert Viviens ou morz ou pris à glaive. 

585. Mes ainz aura recéu tel damaige, 

Dont mil paien girront mort en Ferbage. 

Fiers fu Festors, et moult ruiste la presse, 
Et Viviens ne fine né ne cesse: 
En mi Festor esperonne et eslesse. 

590. Gui il consuit de la seue alemele 

Ne puet aler que il jus mort ne verse. 
Mes tant i a de celé gent averse, 
Contre un des noz puent-il bien cent estre. 
Li enfes pleure par de desouz son elme, 

595. Que il set bien, sor lui venra la perte. 
VDex, dist li enfes, sainte voire paterne, 
Regardez, sire, vostre mesnie bêle! 

Ne vos verrai jamès, oncle Guillelme, 
Né mon lignaige, né la gent de ma terre; 

600. Hui en orroiz si très-pearme novele! 

Et vos, contesse, Guibor, ma daine bêle, 
Vos me norristes lonc tens soz vo messele, 
Quant serai morz et sanroiz la novele, 
Por moie amor en plorerez cent lermes." 

605. Faut-li li cuer par desouz la mamele, 
Far on petit qu'il ne chiet de la sele. 
Quant voit sa gent de totes parz en ver se, 
L'espée nue se refiert en la presse, 
Tranche les cors et espant les boueles. 

610. Dient paien: //Cist deables se desvè. 
Atant ez-vos roi Cordroan d'Auvergne, 
Un riche roi de moult fîère poeste. 
Vivien voit, qui sa gent li enverse, 
Grant cop li done de son espié de fresne: 

615. Desoz Pescu l'auberc li c^sclavele, 
Mes ne l'abat né ne muet de la sele. 
Sa lance brise, s'en volent les asteles, 
Mes par un pou ne se pasme et enverse. 
Et li paiens hautement se défresne. 

620. Dist li paiens: //Desramé, sire, où estes? 
Vengié vos ai de Vivien à certes: 
Tel joste ai fête orendroit en la presse, 
Dolanz en iert Aymeris et Guillelmes, 
Guiberz li tous, et tuit cil de sa geste, 

625. Qui nos ont fet tante miste moleste.' 1 
Viviens Tôt, mes la dolor l'engresse: 
Del duel qu'il ot plora à chaudes lermes. 
Ceste parole oï Johans d'Averne, 
Le cheval hurte, tint la lance de fresne, 
630. Fiert le paien qui einsi se desresne, 
Brise sa lance, qui vole par asteles, 
Puis tTet l'espée, dont tranche l'alemele, 
Fiert le sor Feaume, que tôt li esquartele, 
Tôt en abat et les flors et les pierres. 
635. Le cercle d'or ne li pot garant estre, 

12* 

Par grant vertu li a fendu la teste, 
Mort le trébuche devant lui à la terre. 
//Outre, cuivert! ce dit Johans d'Averne> 
Trop seroit pesme ceste dolor novele 

640. Se cist vassaus estoit morz par voz armes! 
Moult estoit preu cil d'Averne Johans: 
Il ot ocis le paien mescréant, 
Pasmé le trueve, si le vet relevant 
Et Viviens est revenuz atant; 

645. Johans l'apele tendrement en plorant: 
//Vivien", sire, com vos est covenant?" 
— //Cil m'a navré un petit seulement, 
Vengerai m'en, quar g'en ai bien talant; 
Quar créuz m'est orendroit hardemenz." 

650. Johans l'entent, s'en ot le cuer joiant. 
Atant ez-vos Girart esperonnant, 
De Terragonne Guibert le combatant, 
Gautier de Iflaives et si apartenant: 
Là véissiez une dolor si grant, 

655. Muèrent paien à duel et à tonnent. 
Moult sont li conte corrocié et iré 
Quant Vivien, lor seignor, ont trové 
Par mi le cors si malement navré. 
Le fer li ostent bêlement et soef. 

660. Huec sorvient Estienes de Valpré, 

Uns chevaliers de moult grant poesté: 
La plaie esgarde, quant il ot escouté, 
(Moult longuement ot en Salerne esté) 
Il tret l'espée qui li pent au costé, 

665. De son bliaut en a un pan copé, 

Bout en la -plaie, s'a le trou estoupé, 
Et puis li a estroitement bendé. 
// Vivien > sire, soiez asséuré, 
N'avez mes garde, en ferme vérité." 

670. Li cuens respont: *Dex en soit aoré!" 
Il lor escrie: //Trop avons demoré: 
Eérez, baron, de voz vies pensez." 
Ce dist Girars: //De ç'avez mal erré, 

Que ne créustes mon cuer né mon pensé: 

675. Hui-main au jor, quant soleus fu ltevez, 
Que cil paien furent ci arrivé, 
S'éussiez pris un messaige privé, ' 
Et envoie à Guillaume au cort nés, 
Mien escient encor fussiez sauvez." 

680. Dist Viviens: //Ore est einsi aie: 

Tenu nos fust toz jorz mes à yilté, 
A noz parenz fust toz jorz reprové. 
Mielz nos vient-il einsi avoir erré, 
Que nos foison à tel honte eschapé; 

685. Se nos morons en cest champ hennoré r 
S'aurons vers Deu conquise s'amristé. 
Quant li homs muert en son premier aé, 
Et en sa force et en sa poesté, 
Adont est-il et plaint et regreté; 

690. Mes quant il muert dedenz son viel aé, 
Jà ne sera né plaint né regreté " 
A cez paroles resont as Turs mellé: 
.xv. milliers en ont le jor tué. 
Cui chaut de ce, quant n'en sont eschapé, 

695. Que des païens i a si grant planté! 
Contre un des noz en i a cent armé. 
Et les noveles en vont à Desramé, 
Que Vivien i ont mort et navré: 
Mort l'ont paien, là desoz en un pré. 

700. Dist Desramez: //Trop avoit-il duré." 

Granz fu la noise en l'Archant sor la mer; 
Mes tant i a Sarrazins et Esclers, 
Ne la put mes Viviens endurer. * 

Quant voit ses homes cheoir et encliner, 

705. Tel duel en a qu'il ne puet mot soner. 
H ne set tant né férir né chapler 
Qu'il puist paiens percier né entamer. 
Ez-vos Girart que'l prent à apeler: 
//Vivien, sire, nos convient esgarder 

710. En quel manière nos puissons eschaper 
Et à la mort fouir et eschiver: 

Ce sera duel s'il nos convient finer." 

Dist Viviens: *Se'l volez créanter, 

Un bon conseil que ge vos vueill douer: 

715. Ge n'ai talant d'arrière retorner, 

Que envers Deu vorrai mon veu garder. 
Un chastel voi là-jus vers celé mer, 
C'uns jaianz fist, bien a lonc tems passé: 
Se tant poons né férir né chapler, 

720. Et sor païens tôt cest champ conquester, 
Que trusque là pensions reculer, 
Et el chastel nos péussons bouter, 
Bien nos porroit encore Dex sauver, 
Li glorieus, li rois de majesté, 

725. Et à Guillaume nostre secors mander." 
Dient li conte: //Est cist homs forsenea, 
Qui quide à force ceste presse sevrer, 
Et à la roche cez païens reculer?" 
Dist Viviens: //Chevalerie bêle, 

730. Qui tant porroit férir de l'alemele 

Et féist tant qu'il desrompist la presse, 
Que péussons venir à cil grant tertre 
Et au chastel ancien et rebelle! 
Encor i sont les murs et les fenestres, 

735. Et li fossé entor et la cisterne. 

Franc chevalier, il est moult près de Vespie, 
Se là poons huimès prendre herberge, 
Bien nos tendrons ilueques un grant terme, 
Tant que secors nos viegne de Guillelme, 

740. Et de Bertran et de Gautier de Termes, 

ft de Gandin, qui est preuz et honesie, 
!unaut de Saintes, qui mainte joste a fête, 
Et bien .xx.m. qui sont de grant proesee." 
Dient trestuit: ^Comment porroit-ce estre?" 
745. //Vivien, sire, dient li chevalier, 
En quel manière volez-vos esploitier, 
En cel chastel entrer et repérier, 
Quant entredeus véez tel encombrier? 
De Sarrazins i véez tant millier, 

750. Que il n'est homs qui les saiche prisier. 

Plus sont espès que bois qu'en doit tranchier; 
En quel manière les porrions percier?" 
Dist Viviens: //Au brant forbi d'acier. 
Or me sivez, et g'irai tôt premier." 

755. Viviens sone un graille menuier; 

Lors commencèrent ses plaies à saignier, 
Onques por ce ne velt l'enfant lessier, 
Ainz tret l'espée qui moult fet à proisier. 
Qui li véist cez païens quamoissier, 

760. Et Sarrazins ocire et détranchier, 

A grant merveille le déust l'en proisier. 
Et tuit si home et devant et derrier, 
Qui hui-matin estaient troi millier, 
Ne n'est remés de toz que la moitié, 

765. Et tuit li autre sont mort et détranchié. 
Les âmes sont devant Deu enz el ciel. 
Le remenant est durement plaie; 
Mes nequedent tant se sont efforcié. 
Que la presse ont des Sarrazins percié, 

770. Tant qu'il se sont el chastel clofichié. 

Lièvent le pont, contremont l'ont drécié: 
Li mur sont haut, de fin marbre entaillié. 
N'auront mes garde devant un mois entier. 
Mes d'une chose sont-il moult méhaigniez, 

775. Qu'il n'ont léanz à boivre n'a mengier, 
Mes tant qu'il ont avec els lor destrier. 
Dist Viviens: *Or ne vos esmaiez, 
Li home Deu, or ne vos déhétiez, 
C'est tôt por Deu que vos vos traveilliez, 

780. En Paradis sera vostre loiers. 

Ça prenez ore aucun de voz destriers, 
A voz espées en copez et tailliez, 
Volez en coste ou devant ou derrier, 
Tant que Jhesus nos aura conseilliez. 

785. Mes tant vos pri que cest chastel gaitiez. 
Ge sui el cors en quatre lieus plaiez; 
Mes merci Deu, moult me sui bien vengiez 

Sor les paiens félons et renoiez: 

A mes .ij. mains en ai mil détranchiez. 

790. One ne foui, ainz me sui avanciez, 
En mi leu d'els me sui-ge herbergiez, 
Jà mes lignages n'en sera blatangiez 
Que je foui por paiens un sol pié. 
Quant le saura Aymeris au vis fier, 

795. Et dans Guillaumes et Guibor sa moillier, 
Et mes lignages qui tant est enforciez, 
Ci troveront noz cors martiriez, 
Jà ne diront qu'aions fet mauvestié." 
Dont se couchèrent par léanz li plaie, 

800. Et as murs montent li sain et li hetié. 
Desus les murs ont quarreaus arengiez. 
A Desramé l'ont li paien noncié, 
Que Viviens s'est léanz herbergié 
Et tuit si home, qui moult sont traveillié. 

805. Desramez l'ot, près n'a le sens changié. 
Dist as paiens: //Bien somes engignié 
De ces gloutons qui là sont herbergié. 
Perdu avons des noz .xv. milliers; 
Mes ne lor vaut la monte d'un denier, 

810. Toz les verroiz et morz et essilliez. 

Gre vos commant que vos les assegiez." 
Le matinet quant jorz ert esclariez 
Iert li assauz tôt environ logiez. 
Viviens est tant haxdiz et tant fiers, 

815. Que il vorra l'estor recommencier. 
A celé nuit fu Desramez logiez, 
Son paveillon fu d'une part dreciez, 
Et d'autre part se loja Haucebiers; 
Et Clariaus se loja par derrier, 

820. Et par devant Maronels et Cohiers, 
Et à sénestre Synagons li proisiez, 
Et par encoste dans Cladubeaus ses niés, 
Et desus destre Baudus et Mautriez. 
Li trente roi i sont trestuit logié, 

825. N'en partiront jà mes en lor aé, * 

Si les auront ou morz ouafolez. 
Léanz se gist Viviens l'alosez, 
Ses plaies sainent, moult en est effraez. 
Cil chevalier sont moult mal conraé, 

830. Li un froissié et li autre navré, 

Et li auquant orent les chiés bendez. 
Hueques s'est Viviens démentez: 
//Baron, dist-il, mal somes arivé. . 
Vez-nos assis environ et en lé, 

835. Et nos n'avons céanz né pain né blé; 
Moult i est or mauves le séj orner. 
Auroit-il nus tant proisiez n'alosez, 
Qui m'en alast à Guillaume au cort nés, 
En Bordelois, où li cuens est remés, 

840. Ou à Orenge, ne sai dire lequel, 
A son barnage que il a assemblé, 
Qu'il me sequeure, por Deu de majesté?" 
Et dist Girarz: //G'irai, se vos volez; 
Ge sai parler sarrazinois assez, 

845. Ge puis parler as loges et as trez. 

S'il me velt croire, par tens secors aurez." 
Dist Viviens: //Dex vos en saiche grez." 

Li enfes prent une targe florie, 
Qu'à un paien ot del col errachie. 

850. Devant le jor ij. liues et demie 

S'en ist Girarz, s'a sa voie acoillie. 
Wot pas li cuens aie plus d'une archie, 
Quant d'un aguet li saut de Turs .x. mille 
De la mesnie Martemas d'Aumarie, 

855. Un riche roi des mielz d'Esclavonie ; 
Icele nuit ont sa tente gaitie, 
Que Viviens ne lor face envahie. 
A haute voiz li uns d'aus li escrie: 
//Qui estes-vos, vassaus? ne'l celez mie." 

860. Girars respont par moult fière voidie: 
//Baron, fet-il, ne vos esmaiez mie, 
Ge sui Quinars del règne de Nubie, 
Homs Desramé, s'ai sa seneschaucie." 

Dist uns paiens: //Ce ne créons-nos mie, 

865. Par Mahomet! que ce est une espie: 
Celui fu mort, ne'l mescréez-vos mie, 
Et si l'ocist Viviens le traïstre; 
Cist est ses homz, et est de sa mesnie. 
Mal me querroiz, s'il ne vet querre aïe 

870. A dan Guillaume à Orenge la vile. 
Foigniez, baron, ne vos atargiez mie, 
S'il nos eschape ce sera deablie." 
Seure li corent celé gent maléie. 
Girarz voit bien qu'il n'i passera mie, 

875. Il s'en retorne, s'a la lance bessie, 
Puis est entrez en la grant tor voltie. 
Quant voit Girarz que il fu avisez, 
Sa lance besse, el chastel est entrez. 
Et Viviens l'en a aresonné: 

880. //Di moi, beau niés, comment fies si hasté, 
Quant à Orenge avez si tost esté? 
Trovastes-vos Guillaume au cort nés, 
Bertran le conte et Hernaut le barbé? 
Vienent-il çà? Lor avez-vos conté?" 

885. — //Vivien, sire, dist Girarz, tort avez; 
Il n'est nus homs, tant soit preux n'a 
Qui péust mie cez Sarrazins passer, 
Tant en i a par mi les chans d'armez." 
Dist Viviens: //Trop estes effraez. 

890. Vos n'estes mie del riche parenté, 

Mal resemblez Guillaume au coït nés, 
Qui tantes foiz a paiens trespassez, 
Et xhevauchié par mi els toz armez. 
Reposez-vos, beaus niés, et vos séez, 

895. Ge ne vueil mie que por moi i alez. 
Se il ne m'iert tenu à cruiauté, 
Et ge n'en fusse de franc home blasmez, 
Jà n'iroit nus, se ge non, toz armez." 
Girarz voit bien Viviens est irez, 

900. Prent une lance, si s'est acheminez, 
Et jure Deu, por estre démembrez 

Ne finera si ert outre passez, 

S'il devoit estre ou morz ou afolez. 

Girarz s'en vet, einsi que vos oez, 

905. Et se seigna, à Deu s'est commandez. 
H ne fu. mie demie liue alez, 
Quant il refu de paiens avisez. 
A lui s'en vienent, ne se sont arestez, 
Si l'aresonent, corn jà oïr porrez: 

910. //Dites, vassaus, qui estes? où alez?" 

— //Seignor, dist-il, je sui rois Gtosteblez; 
Hier-soir de nuit me manda Desramez 
Que je gaitasse desi qu'à l'ajorner: 
Çà derrier sont tuit mi home remés, 

915. Si vois gaftant, ci me sui arestez, 
Que Viviens ne nos soit eschapez." 
Dist uns paiens: //Far Mahom! vos mentez, 
Vos n'estes mie li forz rois Gasteblez: 
Ge le sai ore séant devant son tref, 

920. En sa compaigne Cador et Tempesté; 
En la bataille fu hier matin navré, 
Or a ses mires en ses tentes mandez. 
Seignor paien, cest glouton me prenez, 
Crestiens est, ge le connois assez, 

925. Secors vet querre à Guillaume au cort nés." 
Et dist Girars: //Sarrazin, vos mentez." 
Le cheval hurte, tret l'espée del lez, 
Celui féri quant vers lui fu tornez, 
Tout le fendi entreci qu'au baudré. 

930. Lors fu li criz es paveillons levez: 

Paien Facueillent, et il s'en est tornez. 
De totes parz fu chaciez et huez. 
Viviens l'ot, si s'est moult démentez: 
//Ahi! beaus niés Girart, vos i morrez! 

935. Ce est par moi se vos i remenez. 
N'est pas merveille se fustes effraez, 
Onques mes homs ne vit tant de maufez: 
Mal des gloutons qui les ont engendrez, 
Et des putains qui les ont chaalez!" 

940. Et Girars broche cui le mestier en iert: 
Cui il ataint à sa fin est alez. 
Moult bien l'enporte li destriers séjornez. 
Paien li lancent darz tranchanz afilez, 
En son escu en avoit maint entré, 

945. Mes ne plot Deu que il fast afolez. 

Tant fist Girarz, et tant fort s'est hastez, 
Vueillent ou non, passa loges et trez; 
Mes ainz fa moult traveilliez et penez, 
Et son hauberz fu rouz et entamez. 

950. Paien le perdent, li tens fil oscurez: 
Droit à Orenge s'estoit acheminez. 

Girarz fd fiers et de moult grant proesce, 
Tant a féru de tranchant alemele, 
Et a coru le destrier de Castele, 

955. Maugré paiens a passé les herberges; 
Mes ainz li orent fête mainte moleste: 
Son hauberc rout et perciée sa targe. 
Devers Orenge a tornée sa resne, 
Paien le perdent à l'avaler du "tertre. 

960. Girars s'en vet, li chevaliers honeste, 
Trusqu'à Orenge n'i ot tenue resne. 
Entre en la vile, qui lors estoit moult bêle: 
Ces dames trueve qui èrent as fenestres, 
Et en ces rues quarolent cez puceles; 

965. Mil en i trueve qui font dorées seles, 
Et mil qui font lances à fer noveles, 
Et mil qui portent esperviers sor lor destres, 
Et mil qui juent as esches et as tables; 
Et mil en dancent, et mil en i vielent. 

970. Et Bertrans jue à son oncle Guillielme. 
Bien fa Girars esgardez d'uns et d'autres; 
Ce dit li uns: //Enquerrons des noveles: 
Cist Sarrazins a esté en grant presse, 
Ge cuit qu'il vient dame Guibor requerre, 

975. Quar en son chief voi enbarré son elme, 
De totes parz li sont brisié li cercle; 
Bien pert à lui et à sa contenance 

Que à grant paine se sostient en la sele." 
Girars entra en Orenge, eslessiés, 

980. Et voit ces dames contremont es soliers, 
Et ces puceles as genz cors afaitiez, 
Qui à ces perches pessent ces esperviers. 
En la cité avoit moult de mestiers, 
Li uns fet heaumes, li autres brans d'acier, 

985. Li autre font ces escus entailliez, 

Li quarz fet seles, li autres fet estriers. 
Girars passe outre très par mi le marchié: 
Devant la tor par desoz l'olivier, 
Là vit Bertran, le marchis au vis fier, 
990. Et dan Guillaume qui jeue à l'eschequier 
(Perdu avoit un mul et un somier). 
. Si com Guillaumes dut son jeu arengier 
Si regarda li marchis au vis fier, 
Et vit Girart envers lui adrecier. 
995. Dist à Bertran: //Estez un pou arrier, 
Ci voi venir moult tost un chevalier; 
Sainte Marie! com il semble estre iriez 
Et de ses armes penez et traveilliez; 
Bien pert à lui, au chief qu'il a bessié, 

1000. Qu'il a esté en grant estor plenier." 

Li cuens Guillaumes s'est amont regardé, 
Et vit Girart venir par la cité, 
Le chief bessié et l'escu encline, 
Et ot lacié son vert elmegemé; 

1005. Mes il estoit moult durement navrez, 
Et son hauberc dérout et desciré, 
Et son escu détranchié et copé, 
Et son espié rompu et tronçoné: 
//Moult semble bien qu'en bataille ait esté; 

1010. Sarrazins est, bien le voi à l'armer, 
As, garnemenz que il a endossé. 
Encui orroiz le Sarrazin parler, 
De Vivien nos poons moult douter, 
Qui sor païens en est pieç'a alez, . 

1015. Ge me dot inoult, ne l'aient encombré. 

Ennuit m'iert vis el point de l'ajorner 
Qui je véoie Vivien retorner, 
Grief et dolant, correcié et iré: 
Trestuit si home èrent de lui torné, 

1020. Ne sai por quoi il s'en ièrent torné: 
Il se venoit corant à moi clamer, 
En tel manière iert arrière tornez, 
Ge ne pooie mon neveu acoler. 
Et Viviens s'en iert si aïrez, 

1025. Qu'il ert de moi partiz et dessevrez, 
Si s'en aloit en estrange régnez, 
Que ainz ne volt à nul home parler. 
Ge sai de voir que il est encomhrez, 
Sarrazin l'ont moult durement grevé, 

1030. Tant l'ont mené à passage et à gué." 
Ainz que li cuens ait bien ce devisé, 
Vint dans Girars, qui haut l'a salué: 
//Cil Damedex qui maint en trinité, 
Et qui nos doue et soleill et clarté, 

1035. Il saut et gart le marchis au cort nés, 
Et sa moillier, que ge voi là ester, 
Et ses amis, ses barons et ses pers!" 

— //Amis, beau frère, et vos soiez sauvez, 
Crestiens estes, quant vos de Deu parlez: 

1040. De vos noveles nos dites et contez. 
Com avez non? gardez ne me celez." 

— //A non Deu, oncle, mesconéu m'avez, 
Vostre niés sui, Girars sui apelez, 

Filz sui Buevon et de Commarchis nez." 
1045. Ot le Guillaumes, si le cort acoler, 
Son heaume osta Bertrans li alosez, 
Son brant d'acier li a Guibor osté. 
Li cuens Guillaumes li a l'auberc osté, 
Le sanc vermeill li est aval colé. 
1050. Voit le Guillaumes, a pou qu'il n'est desvez: 
//Beau niés, dist-il, por Deu, voir me contez: 
De Vivien quex noveles direz?" 

— //A non Deu, sire, g'en dirai vérité: 

Viviens est malement enserrez 
1055. Se Dex ne'l fet, jà mes ne le verrez. 

Dedenz l'Archant est forment encombrez; 

Il et si home .x.m: d'adoubez. 

Ge ne sai voir qui le dist Desramé; 

La nuit nos vinrent en Aleschans sor mer, 
1060. Ovueques lui Borreaus et Maltriblez 

Et Clariaus et li rois Baufamez, 

Li rois de Cordres et li rois Macabrez, 

Et Boïdanz, Margoz et Ysorez, 
> Et Haucebiers, li granz desmesurez, 
1065. Et Alior del pui de Valfondez, 

Li rois Corsubles et li rois Codroez, 

Et d'Odierne son fillastre Esmerez, 

Et ovec els .xxx. roi coroné. 

D'autres paiens i a si grant planté 
1070. Que nel diroit nus clers tant soit letrez. 

Et Viviens fu si desmesurez, 

Ne volt fouir diluée, né remuer. 

Et Sarrazin nos yinrent escrier; 

Nos assemblasmes, jà mar le mescréez, 
1075. Jà vâssiez tant escu estroer, 

Et tant hauberc et fendre et enbarrer, 

Tant Sarrazins morir et craventer; 

Ainz nus ne vit tent maufé encontrer. 

.x.m. fusmes, as bons brans acerez, 
1080. Bien i férismes, jà mar en douterez; 

Mes sor trestoz i fa Viviens bers. 

Devant son cop ne pot paiens durer, 

Plus d'un millier li en vi mort giter. 

Oui chaut de ce quant ne'l pot endurer! 
1085. Jà mes de nos ne fust uns eschapez. 

Viviens fu par mi le cors navrez, 

Quant à sénestre fu uns chasteaus trovez, 

Qui fa là fez de vielle antiquité. 

Par mi paiens nos i covint aler: 
1090. Hueques est li remenanz remés 

Et Viviens, qui forment est navrez. 

De .x.M. homes, à tant les puis esmêr, 
N'a que .v.c, mon escient, remez. 
Là sont assis de paiens et d'Esclers; 

1095. Tôt environ en i a tant d'armez, 

Qu'à grant angoisse m'en sui par ini passez. 
Viviens mande que vos le secorez 
Por l'amor Deu qui en croiz fu penez; 
Ou se ce non, jà mes ne le verrez. 

1100. Se ce est chose que vos ne m'en créez, 
Véez ensaignes que vos croire poez, 
Que mon escu et mon heaume gemé, 
Au sanc vermeill qui me cort del costé." 
Guillaumes lot: Dex! tant fu aïrez, 

1105. Ne pot mot dire, tant par fu corrociez. 
Dame Guibor a .ij. soupirs gité, 
Li cuens Bertrans s'en est de duel tornez*, 
Grant duel en fet li riches parantez. 
//Beau niés Girart, dist Guillaumes li 'fiers, 

1110. Est-ce dont voir, por Deu ne me noiez, 
En Aleschans soit Viviens mes niés 
Entre païen à si très-grant meschief ?" 
Girars respont: //Oïl, par* Dé del ciel, 
Ge ne cuit mes que vos vif le voiez." 

1115. — //Dex! dist Guillaumes, tant sui-ge plus iriez.' 1 
Dame Guibor commence à lermoier, 
Guillaumes dit: //Com porrai esploitier? 
Comment porrai mon chier ami vengier, 
Quant tant i a de Turs et d'aversiers! 

1120. .vij.c. Erançois n'i valent un denier, 
Né ge ne n'ai né argent né ormier 
De quoi ge puisse avoir un soldoier; 
Tant ai lonc tems vers paiens guerroie, 
Se ceste tor fust plaine de deniers, 

1125. Si fussent-il grant pieç'a emploie." 

— //Dex, dist Guibor, beau père droiturier, 
Com cist fox cuens se set bien esmaier! 
Sire, dist-ele* or ne vos esmaiez, 
Faites moult tost vos Chartres et voz bries, 

1130. Por totes terres voz escriz envoiez, 

Mandez serjanz, vassaus et soldoiers; 

Que j'ai encor un trésor si très-fier, 

Ne'l porteroient .i.xx. somier: 

Tôt le dorrai, n'en remaindra denier, 
1135. Por Vivien secorre et aïdier." 

— //Dex! dist Guillaumes, qui tôt as àjugier, 

Le tuen secors m'a eu grant mestier." 
Li cuens Guillaumes ne se vet atarjant, 

Par maintes terres vet soldoiers mandant, 
1140. Tôt por secorre Vivien le vaillant. 

Tant en i vint et derrière et devant, 

Que il sont bien .x.M. combatant. 

Dame Guibor vet François herberjant. 

Li cuens Guillaumes en apele Bertrant, 
1145. Hunaut de Saintes, Gautier le Tolosant: 

//Seignor, dist-il, entendez mon semblant. 

Gardez que soient herbergié maintenant, 

Et que il soient servi à lor talant; 

Et le matin, quant jorz ert aparant, 
1150; El non de Deu, en cui somes créant, 

Qui de la Virge nasqui en Belleant, 

Chevaucherons sus les Turs mescréanz, 

Combatrons-nos contre gent aufriquant." 

Dient li conte: //Tôt à vostre talant." 
1155. Atant ez-vos Guichardet, un enfant, 

Qui estoit frères Vivien le vaillant, 

N\>t que .xv. ans, moult estoit bel enfant. 
Guichardez ot les noveles conter 

De son chier frère, qui est assis sor mer: 
1160. Pitié en a, si commence à plorer; 

Dist à Guillaume: //Por Deu! quar me donez 

Mes garnemenz, si serai adoubez, 

Si secorrai mon chier frère charnel, 

Et aiderai païens à décoper." 
1165. - — //Nié», dist Guillaumes, de ci ne vos movrez , 

Trop estes juenes et de petit aé 

Por Sarrazins férir et çncontrer. 
I. 13 

Quant venriez en Aleschans sor mer, 
Si verriez ces granz dromons ferrez, 

1170. Et cez paiens fervestuz et armez, 

Et cez cerveles gésir par mi ces prez, 
Et cez estors commencier et lever, 
Et cez paiens par mi les cors coper, 
L'un mort sor l'autre trébuchier et verser - 

1175. Vos n'avez hueill que'l péust esgarder, , 
Né cuer el ventre que'l péust endurer." 
Dist Guichardez: *De ce ne vos dotez: 
Quant ge foirai jà mar i demorrez." 
Guillaumes l'ot, si en a ris assez: 

1180. //Beaus niés, dist-il, certes, vos n'i venrez; 
Avec Guibor einçois séjornerez. 
Et quant serai d' Aleschans retornez, 
Quant vos plera si seroiz adoubez." 
Guichardez l'ot, Dex! tant fu aïrez. 

1185. Oez qu'il fist la nuit après souper: 

Cort en un bois, si a fet un grant pel, 
Grant et plenier, tôt environ quarré. 
Demain au jor, quant l'ost en iert tome, 
Ira après et portera son pel, 

1190. H i ferra granz cops et redoutez. 

Vient à restable si l'a el fiens bouté. 
En Gloriete a mengié li barnez, 
Après en vont el bore à lor hostel. 
A l'endemain, quant il fu ajorné, 

1195. Par mi Orenge font les messes chanter. 
Cil chevalier i prennent à aler. 
Guillaume a fet par la cité crier 
Que tnit.se voisent garnir et conraer, 
Quar il vorra sor Sarrazins aler 

1200 Et Vivien secorre et aïdier. 

Là véissiez cez pavellons trosser, 
Escuz et armes et vitailles et blez, 
Tote la chose qu'en doit en ost porter. 
Li cuens Guillaumes vet el cheval monter, 

1205. Ez-vos Guibor que'l prent à apeler: 

//Sire Guillaume, à Damedeu alez, 

De Vivien vos pri que li aidez, 

Por amor Deu, et voz homes gardez." 

Li cuens la bese par moult grant amistez: 

1210. A Deu s'en vet, s'a congié demandé. 
Ne'l verra mes Guillaumes au cort né3 
Tant que il ert de la mort apressez. 
Ainz mes ne fu nul jor si conraez 
Comme il sera ainz quatre jorz passez. 

1215. Li cuens s'en ist d'Orenge la cité, 

Bertrans li preuz, li bons vassaus loez, 
Gaudins li bruns, li preuz et H senez, 
Gautiers de Blaives, li vassaus adurez, 
.vij. conte furent, trestuit d'un parenté, 

1220. Et bien .xx.m. que il ont amené. 
Serré chevauchent, l'ambléure soef, 
Dex les conduie, li rois de majesté! 
Encui sera li cuens si encombrez 
Ainz ne fu si puis l'eure qu'il fu nez, 

1225. Dont se doldra en trestot son aé. 

Et dist Guillaumes : //Por Deu ! or vos hastez ; 
Se Viviens est morz ou afolez, 
A toz jorz mes sera mes cuers troblez." 
François chevauchent, ez-le*-vos arotez. 

1230. Dedenz Orenge est Guichardez remez, 
De son chier frère correciez et irez, 
Et plus de ce qu'en ne li let aler. 
Vient à Guibor, merci li a crié: 
//Franche contesse, por Deu! quar m'adoubez, 

1235. Si comme en doit, quar moult l'ai désirré, 
Si secorrai mon chier frère charnel." 
— //Voir, dit Guibor, amis, vos n'i irez, 
Que mes bons sires le m'a bien commandé." 
Et dist li enfes: //Tant sui-ge plus irez." 

1240. Dolanz fu l'enfes, n'i ot que correcier, 
Quant en l'Archant ne s'en vet sus la mer; 
Moult i alast avec els volentiers. 
Dame- Guibor, la contesse au vis fier, 

13* 

L'enfant commande a son mestre Gautier, 

1245. Sor ses .ij. eulz qu'il ne'l lest esloignier. 
Dist Guichardez: //Or me puis bien irier, 
Assez sui granz por mes armes baillier: 
Se ge remaing pou me doit l'en proisier." 
De la chambre ist, sanz demander congié, 

1250. Vient à restable, s'a Fuis desverroillié, 
Prent un destrier qu'en li fesoit garder, 
Fort et corant, n'avoit léauz son per: 
Isnelement le corut enseler. 
Ne pot espié né armes recovrer ; 

1255. A esperon s'en ist de la cité, 
Ne finera s'iert à l'ost assemblé. 
Uns mes le voit dame Guibor conter. 
Ele l'entent: n'ot en lui qu'aïrier 
De Guichardet qui estoit eschapé. 

1260. Gautier son mestre en prist à apeler, 
Et puis a fet par Orenge crier, 
Que tuit s'en issent por l'enfant ramener. 
Lors véissiez ces legiers bachelers, 
Qui vont après, por l'enfant retorner; 

1265. Mes tant ne sorent né huichier né crier, 
Que il le puissent arrière retorner, 
Fors que ses mestres, qui li a créante 
Qu'il le fera à Guibor adouber. 
Einsi l'a fet arrière retorner. 

1270. Dame Guibor li vet armes doner; 

Vest-li Fauberc et lace l'eaume cler, 
Ceint-li Tespée au sénestre costé: 
Huec l'adoubent soz un arbre ramé. 
Quant armez fu Guichardez à son gré, 

1275. Adont s'en torne, si prent à galoper. 
Moult tendrement commença à plorer: 
Cort après l'ost, mes n'ot gaires erré, 
Quant en un tertre, où il voloit monter, 
A Guichardez .xv. larrons trovez: 
1280. Sarrazin sont por le païs garder. 

Gardent l'engarde que nus n'i puist passer. 

Il li escricnt: //Vassaus, ci esterez? 
Jà de ces armes nules n'enporterez." 
Dist Guichardez: //Onques mes n'oï tel, 

1285. A graut anui les me convient douer; 
Mal dahé aie se nules en avez 
Tant 'corn ge soie si forz né en santé" 
Il esperonne et fet le pié branler: 
Fiert si le mestre, ainz ne'l volt déifier, 

1290. De son espié, qu'il ot gros et quarré, 
Que il li fet .ij. piez el cors entrer: 
£i fort l'enpaint que mort Ta enversé. 
Puis fiert un autre que il a encontre, 
Par mi le cors li fist le fer passer: 

1295. Mort le trébuche, l'espié fist tronçoner. 
Lors le cuidièrent abatre et enverser, 
Mes l'enfes tret le bon brant acéré: 
Un autre en fiert , s'en fet le chief voler , 
Puis s'en passe outre, n'a soing de demorer. 

1300. Et cil li vont lor javeloz giter, 
.iiij. l'en font en son escu entrer ; 
Mes Deu ne plot qu'il' le puissent verser. 
Vet s'en Guichars, ne volt plus demorer. 
Tant vet li enfes et les plains et les prez, 

1305. Que il vit l'ost devant lui cheminer. 

Li cuens Guillaumes se prent à regarder, 
Si a véu Guichardet cheminer. 
Dist à Bertran: //Beaus niés, or esgardez, 
, Ci voi venir un chevalier armé, 

1310. Moult semble bien qu'en estor ait esté: ê 
iij. dars li voi en son escu porter. 
Ge sai moult bien qu'il velt à moi parler." 
Li cuens Guillaumes li vot à l'encontrer, 
A haute voiz li commence à crier: 

1315. //Chevalier frère, envers moi entendez! 
Qui estes-vos, qui après nos venez?" 
— //Oncle, dist-il, que ne me ravisez! 
Guichardez sui, Guibor m'a adoubé; 
Aiderai vos mon frère à délivrer." 

1320. Ot le Guillaumes, se'l corut acoler, 
Et bien le volt ensemble o lui mener. 
Plus de mil cors fist ensemble soner, 
Por Sarrazins, qu'il cuide espoanter, 
Et Vivien garantir et tenser. 

1325. Mes Sarrazin font moult à redouter, 
Trop en i a por els espoanter, 
Nus homs ne's puet vaintre né sormonter. 
Viviens vet ses homes apeler: 
//Seignor, dist-il, quar nos alons armer, 

1330. Tant com vivons ne devons reposer t 
De Sarrazins ocire et décoper 
Et la loi Deu essaucier et lever, 
Et les nos âmes à Dameden doner. 
Ge ne vorroie por un mui d'or comblé 

1335. Ci nos trovast Guillaumes au cort nés." 
À ces paroles s'en sont ensemble aie, 
Paiens requièrent as loges et as trez. 
Grans fu li chaples, merveilleus est levez. 
De ce fu moult iriez rois Desramez: 

1340. Dist à ses homes: //Moult nos tient en vilté 
Li niés Guillaume et son grant parenté, 
Qui si sovent nos requiert à noz très. 
Ce m'est avis que pou nos ont douté. 
Pranc Sarrazin, de bien férir pensez, 

1345. De totes parz si les nos encloez, 
Que un tôt seul n'en i ait eschapé. 
Par cel estor Vivien me querrez, 
t Prenez le vif, se fere le poez: 

Par tôt l'Archant soit son cors traînez, 

1350. Si en sera Guillaumes plus irez." 

Granz fu l'estors et moult bien se commence: 
Là véissiez maint fort escu porfendre. 
Et Desramez s'escrie à grant alaine, 
Qui Vivien li rendra, le chastaine, 

1355. H li dorra l'anor de Burienne. 

//Puis le ferons ou traîner ou pendre." 
A icest mot li corent li Aufaige 

Et li Vachier et li rois de Valgaichc, 
Et cil de Gadres, et cil tuit de Quartaige* 
1360. Et cil de Bastre et cil de Buriane, 

Et cil de Perse et tuit cil de Tosquane. 
Tant en i ot, li cors Deu lçs méhaigne! 
N'i a valée né tertre né montaigne, 
Ne soit coverte de celé gent grifaigne. 

1365. Mes Viviens, qui un seul ne desdaigne, 

Point le cheval, et il moult tost s'esloignc 
Eert un paien, que li cors Deu blataigne! 
L'escu li perce, l'auberc li desclavaigne, 
Qu'il li trencha et le col et la broignei 

1370. Desi au pié la grant plaie li saigne, 
Si l'abati devant lui en la plaigne. 
Tost l'éust mort à l'espée chastaigne, 
Quant li sorvinrent tuit li paien d'Espaigue. 
Quant li paiens fu à terre chéuz, 

1375. Bien le conut Vi viens à l'escu, 

As clères armes, à l'eaume à or batu. 
Par le nasel seisi le roi chenu, 
Tret a del fuerre le brant d'acier molu r 
Jà li éust le chief del bu tolu, 

1380. Quant d'Orient i sont li Turc venu: 
Par droite force li ont le roi tolu. 
Il li escrie: //Desramé, où es-tu? 
Entre trois costes as mon acier sentu." 
Desramez crie: //Mahomez, que fez-tu, 

1385. Quant tant nos ont cil glouton détenu! 
C'est Viviens qui m'a ci abatu; 
S'or nos eschape m'amor avez perdu." 
Là ont paien Vivien assaillu : 
Lancent li lances et dars d'acier molu; 

1390. Son cheval ont desoz lui abatu. 
Et Viviens resailli en piez sus, 
S'espée a trète, sore lor est coruz, 
Cui il ataint morz est et confonduz. 
Mes de paiens i avoit apléuz. 

1395. De quatre dars l'ont enz el cors féru, 

Par trois foiz Tout à la terre abatu; 
Ne fust Hunaus, qui i estoit venu, 
Gautiers de Termes, ses amis et ses droz> 
Et cent des autres, qui Font relevé sus, 

1400. Occis l'eussent li cuivert mescréu; 
Quar Vi viens estoit si confonduz, 
Que de ses plaies estoit le sanc issu, 
Par quatre foiz est-il pasmé chéu. 
Granz fu l'estors, longuement a duré. 

1405. De pasmoison s'est Viviens levé: 

De son bliaut li ont les flans bendez, 
En un cheval est Viviens monté, 
Par mi son cors avoit ,v. plaies tieus, 
De la menor morust uns amirez; 

1410. Mes Dex le tint, et sa grant poestez. 
Par toz les chans a Viviens gardé, 
De ses .v.c. n'a que trois cent trové. 
//Dex! dist li enfes, jà m'estoura finer, 
Mort sont mi home et mi conte et mi per. 

1415. Ahi! Girart, com m'avez oublié! 
Vos me déustes le secors amener. 
Morz estes-vos quant vos ne revenez. 
Oncle Guillaume, jà mes ne me verrez, 
Dame Guibor jà mes ne me r'aurez. 

1420. Li hueill me troblent, ge ne voi mie cler; 
Tant ai perdn del sanc de mes costez, 
Ge ne sai mes mon cheval où torner. 
Près est ma mort, hui me convient finer 
Et de cest siècle partir et dévier." 

1425. A icest mot let le cheval aler, 
Il ne le voit conduire né mener, 
Et fiert Gantier sor son heaume gemé: 
Desor Fescu li a grant cop doné; 
Dex le gari, qu'il ne l'a afolé. 

1 IS& //Niés Vivien, dist Gautiers, tort avez, 
l'ur u ii petit ne m'avez afolé 
Si nc'l forfis onques en mon aé." 
Dist Viviens: //Gautier ne vos irez, 

Ge ne vos voi, nostre sire le set. 
1435. De totes parz sui en mon cors navrez , 

Et de mes vaines est li sans fors alez; 

Petit voi mes lumière né clarté. 

De ceste presse, se vos plest, me gitez, 

Tant que ge soie un petit reposez. 
1440. Li cuers me faut, que trop. sui apressez." 

Gautiers en pleure quant il l'oï parler; 

Hors de la presse Ta conduit et mené. 

Et dans Guillaumes chevauche o son barné. 

Tant se hastèrent ensemble de l'aler, 
1445. Que des paiens oent les cors soner. 

Par Aleschans les oïssiez corner! 

Et dit Guillaumes: *Avez-vos escouté? 

C'est Viviens qui est si atrapez. 

Beau sire Dex, de mon neveu pensez, 
1450. Qu'en Aleschans soit sains et vis trovez, 

Et que ge puisse encor à lui parler !" 
En Aleschans est Viviens destroiz: 

De plaies a es costez plus de trois. 

Dist à ses homes: //Tenez-vos près de moi; 
1455. Ce m'est avis, ne sai se ge foloi, 

Devers Orenge ai oï grant effroi. 

Ce est Guillaumes, ce cuit en moie foi." 

Dient si home: //Sire, vos dites voir; 

Ne sai s'il sont de sarrazine loi, 
1460. Mes nos véons les lances aparoir. 

Devers Orenge oions si grant boffiroi; 

Assez tost sont de sarrazine loi , 

L'arrière ban à Desramé le roi. 
1465. Tuit somes mort, n'i a mes nul effroi." 

Lors se besièrent trestuit en bone foi. 
Viviens ot la noise et le crier 

Des genz Guillaume qui pensent de haster; 

Lors cuida bien li gentis et li bers, 
1470. L'arrière ban fust de paiens mandé. 

Or set-il bien , n'i a que del finer. 

11 prist son cor, si commence à corner, 

.ij. foiz en groz et le tierz fu en cler. 
En son retret s'est li bers démentez: 

1475. "Ahi Guillaume, jà mes ne me verrez! 
Près est ma fin, ne puis plus endurer. 
Tant ai féru et sor paiens chaplé, 
Qu'entor mon brant est tôt mon poing enflée 
Guillaumes a le cor oï corner, 

1480. Dist à Bertran: //Beaus niés, or entendez, 
«Toi Vivien en son cor démenter. 
Laciez vos heaumes, les brans d'acier ceignez, 
A .x.m. homes premerains assemblez. 
Ge vos sivrai o .x.m. fer-armez, 

1485. Secorrai vos sanz point de deinorer." 

Et dit Bertrans: //Si com vos commandez." 

Beaus fa li jorz, et li estorz fu forz, 
Et Viviens a haut soné son cor: 
.ij. foiz en grelle et le tierz fu en gros, 

1490. (La mestre vaine li rompi enz el cors) 
Granz fu Falaine, et li bondirs fu fors. 
Guillaumes vint quanqu'il pot les galoz, 
Dist à Bertran: //Erans chevaliers, or tost, 
C'est Viviens qui là sonne cel cor; 

1495. Bien ai oï que près est de la mort. 
Beau sire Dex, je vos pri et recort, 
Que li lessiez, beau sire, l'ame el cors 
Tant que à lui aie parlé .ij. moz! 
Beaus niés Bertran, por amor Deu, or tost, 

1500. Prenez .x.m. de la gent de cest ost, 
Delez la mer alez vers cel regort, 
Là m'assailliez paiens a grant effort. 
Ge vos sivrai de maintenant au dos 
A .x.m. homes, jà n'i auront repos, 

1505. Trancherai lor et espaules et dos." 

Beaus fil li jorz et li soleus luisanz, 
Isnelement s'arma li cuens Bertrans, 
Gautiers de Blaives, Gaudins li Tolosanz, 
Hunauz de Saintes et Guichardez l'enfanz: 

1510. Vestent haubers, lacent heaumes luisanz, 

Ceignent espées à lor sénestres flans, 
Prennent escuz et bons espiez tranchanz, 
Es chevaus montent et es bons auferranz: 
A .x.m. homes hardiz et combatanz 

1515. Moult fièrement chevauchent lez l'Archant. 
Sonent lor grailles et menu et sovent: 
Tantist la mer et arrière et avant. 
Desramez Tôt li vieil et li ferranz, 
Et Clariaus et Haucebiers li granz; 

1520. Tant par estoient contrère et desdaignant, 
Qu'encor n'avoient vestuz lor garnemenz: # 
Vilté lor semble et outraige moult grant > 
Se por tel gent comme estoient venant 
Fussent armé et entrassent el champ. 

1525. Dist Desramez: //Or oez mon semblant 

Quiex genz sont ce qui ci vienent poignant: 
Assez est tost Tiebauz li rois poissanz, 
De la navie m'amaine secors grant." 
Dient paien: //Nos n'en savons néant. 4 " 

1530. Atant es-vos Corsuble apoignant, 
De la mesnie Esmeré le vaillant, 
Navrez estoit par mi endeus les flans, 
Li sans li vet as espérons raiant. 
Sachiez de voir, moult se vet regardant; 

1535. De son espié l'avoit féru Bertrans. 

Li Turs s'eserie à sa voiz qu'il ot grant: 
//Desramé, sire, que te vas atarjant! 
A mal éur lai ester Vivien, 
Deables est, si fa filz d'un serpent, 

1540. Ne puet morir por nule arme tranchant. 
Renge tes homes et assemble ta gent, 
Par Mahomet! que mestier en est grant: 
Vez-ci Guillaume et Guichart et Bertran, 
Huinaut de Saintes, Gautier le Tolosant, 

1545. Et dant Girart et Guichardet l'enfant, 
Et tant des autres, n'en sai le covenant. 
Or est mestiers que soiez deffendant." 
Desramez l'ot, li sens li vet muant, 

Forment redoute Guillaume et son bobant, 

1550. Conques encor ne fu o lui en champ 
Que il ne fust tôt adès meschéant. 
//Par maintez foiz, dist-il, m'a fet dolant." 
Lors se conroient Sarrazin et Persant, 
Vivien lessent iluec en mi le champ. 

1555. Environ lui ot assez de sa gent, 
.xl. ou .xx.; ne croi pas voirement 
N*i ot celui qui n'ait le cors sanglant 
Dist Viviens: //Vaincu avons le champ, 
i Paien s'en fuient, alons après corant; 

1560. En Paradis Damedex nos atant. 

Ge oi les angles par desoz nos chantant. 
Dex ! por quoi vif, que ge ne sui morant, 
En celé joie que je désirre tant 
Fust la moie ame avec les innocenz! 

1565. Mes à Deu pri, le père tot-poissant, 
Que de cest siècle ne soie déviant, 
G'aie parlé à Guillaume le franc, 
Del saint cors Deu soie communiant" 
A cez paroles ez-vos venu Bertran 

1570. O tôt .x.m. de férir désirranz, 

Qui grant secors feront à Vivien. 

Desramez ot venir conte Guillaume, 
Bertran le conte qui de poindre se haste, 
Lui et .x.m. à escuz et a heaumes. 

1575. Cornent cil cor et resonnent cil graille. 
Et Sarrazin s'armèrent as herberges. 
Bois Glariaus en a prises ses armes, 
Que onques mes ne volt lacier son elme; 
Et Haucebiers s'est armez lez un tertre, 

1580. Margoz li Sesne s'est armez lez un chaîne, 
Et Clariaus et Eoarz de Salerne > 
Tuit li meillor de la paiene geste. 
Huimès orroiz bone chançon à certes, 
De quoi Guillaumes fil en si grant poverte, 

1585. En douce France s'en ala por la perte 
Le secors querre, por garantir sa terre. 

Ez-vos Guillaume poingnant par la déserte 
O tôt .x.m. des barons de sa terre: 
Entre paiens chascun sa lance besse, 

1590. //Monjoie!" escrient, mis se sont en la presse, 
Moult fièrement jostent a cels de Perse. 
Bertrans li cuens fiert Joce de Rudele, 
Niés Desramé, son conseillier seult estre; 
Grande li done, tôt son escu li perce, 

1595. Et son hauberc desront et desclavele, 
Delez le cuer li enbat l'alemele: 
Mort le trébuche devant lui en la presse. 
Si compaignon i fièrent à poeste: 
.vij.M. Turs à tel point en i versent. v 

1600. Dient paien: r/Mar véismes Guillelme! 
A vis déàbles porroit-il jà mes estre, 
Que remainsissent ses voies et ses gestes. . 
Granz tu la noise cel jor en Aleschans 
Quant en la presse se fu féruz Bertrans, 

1605. Lui et ,x.m., ensi corn je vos chant. 
En la bataille par entre les ij. rens 
Vint apoignant Gautiers li Tolosans, 
Eiert Ayon, le roi d'Escoutrelant 
(C'est une terre contre soleil levant, 

1610. Tuit sont veluz et noir comme arremant). 
Gautiers le fiert par si fier maltalant, 
L'escu li perce et l'auberc li desment: 
Mort le trébuche enz en milieu des rens, 
Et puis escrie: //Dex! où est Viviens?" 

1615. Granz fu la noise et li estors communs: 
Franc et paien i chiéent un et un. 
Parmi Testor ez-vos roi Macebrun, 
Roi de Garesque, qui siet desus le flun, 
(Soleil n'i luist né jor n'i prent escun, 

1620. Ni croissent blé né trémois né léun). 
Ocis nos a Guion de Meléun. 
Par mi l'ester ez-vos Gaudin le brun, 
Del brant d'acier le féri de randon, 
Tôt le fendi desi qu'à l'esperon. 

1625. A terre chiet corn un autre glouton: 
L'âme enportèrent angle escorpion, 
Si l'en menèrent et mistrent en prison, 
Et puis après en enfer le parfont. 

Oranz fu la noise et li bruiz et Festorz, 

1630. Enz en la presse fu Viviens toz sous: 
De ses granz plaies fet estoper les trous. 
Petit voit mes lumière né luor. 
Quant il entent que il aura secors, 
Et ot nomer le lignage francor, 

1635. De lui vengier devint moult angoissons. 
De ses granz plaies fit estouper les trous, 
Adont escrie li cuens: //Or au secors! 
Que reprenez hardement et vigor, 
Et enpoigniez les bons branz de color. 

1640. Ne véez-vos les angles entor nos, 

Que nos atendent à avoir en cest jor? 
Tel bien aurons par ceste grant dolor, 
Saint Michel Fange nos metra en l'anor. 
Or i ferons sor paien à bandon, 

1645. Que de cest jor jà mes n'eschaperon." 
A icest mot s'asenblent li baron, 
Si les ocient et tuent à dolor. 
Et Viviens i fiert par grant vigor, 
Et les décope ausi com féist flors. 

1650. Dient paien: //Hui est venuz li jors 
Que vis deables ont jà cestui rescos, 
Qui nos ocist et met à tel dolor " 

En Aleschans fu moult fiers li barnages. 
Bien a Bertrans as Turs montré son gage, 

1655. Il et si home duremant les méhaigneni 
Desramez ot la noise qui engraigne: 
Sonent cil cor à moult très haute alaine, 
Trusqu'à la mer en retentist la raina 
En l'estor vienent li Tur et cil de' Glaine, 

1660. Et cil de Acre et cil de Buriene, 

Et li marchis et tuit cil de Val-Graine: 
Tant en i vienent et à si grant compaigne, 

Contre un des noz i sont bien cent Aufaigne. 
Voit le Bertrans, de Damedeu se saigne, 
1665. Moult prie Deu que Jhesus les méhaigne. 
//Barons, dit-il, gardez nus ne se faigne 
De bien férir sor celé gent grifaigne" 
Hunaut perdi, Bertran et sa compaigne, 
Quant à sénestre lieve d'une montaigne 

1670. Li cuens Guillaumes, armez, et sa compaigne. 
Paien le voient, l'uns à l'autre l'ensaigne, 
Arriers se traient que moult doutent s'ensaigne , 
Que dans Guillaumes espamier ne les daigne. 
Dist Desramez: //Ceste bataille engraigne." 

1675. Haucebiers dit, li rois de Goliene, 
Et Clariaus et Maucarrez.l'Aufaigne: 
//îTaiez péor por tel gent connumaine; 
Eenduz vos iert encui li gloz demaine. 
Hui remaindra sa noise et sa débaigne; 

1680. Tuit i morront, se Mahoms ne's desdaine. 
//Desramé, sire, dient li aumaçor, 
Ne vos dotez, né jà n'aiez péor. 
Jà de cest champ ne soiez en esror; 
Hui vos rendrons le félon traïtor 

1685. Que tantes foiz vos aura fet dolor, 
Et à Tiebaut a tolue s'oussor, 
Et tient encore sa cité et s'onor. 
Encui perdra Guillaumes sa valor, 
Que tu l'auras devers toi à séjor, 

1690. Puis le menras en Palerne, t'anor, 
Se'l jugeras à la loi paienor." 
Ez-vos Guillaume qui n'a soing de séjor, 
Desor Baucent qui est de grant vigor: 
Son heaume brun gita moult grant luor, 

1695. Et son hauberc dona moult grant plendor. 
En son espié, qui trainche com rasor, 
A .iij. clos d'or pendoit un oriflor. 
Qui le véist en l'Archant celui jor 
Véoir péust un fier combateor. 

1700. Tant, se fia en Deu le créator. 

Et en sa force et en sa grant vigor, 
Que ne douta né roi né aumaçor. 
Ce dit la gent del tens ancianor, 
Conques ne fu nus homs de tel vigor: 

1705. A saint-Guillaume, ce dient li plusor, 
Que il gita le jaiant de sa tor, 
Par vive force le destruit à dolor, 
Et fist le pont Guillaumes par iror; 
Et li deables par nuit dépeça tôt: 

1710. Il le gai ta, c'onques n'en ot péor, 
Et le gita en la plus grant rador. 
Encor i part et i parra toz jorz: 
Huée est l'eve en icele brunor, 
L'abisme senble et si tornoie entor. 

1715. Ez-vos Guillaume qui se fiert en l'estor, 
Broche Baucent et vet férir es lor. 
El premier renc encontre un aumaçor, 
Roi fu et sire d'Inde Supérior, 
Onques n'ama Jhesu nostre seignor. 

1720. Li cuens le fiert sus l'escu paint à flor, 
L'escu li parte et le clavain meillor; 
Le cuer li trainche, mort l'abat à dolor.. 
Puis lor a mort Tempesté et Endor, 
Laufaniel et Bruiant d'Arguemor. 

1725. Ainz que faillist son bon espié major 
En ocist .x. de la gent paienor, 
Le pire vaut ou conte ou aumaçor. 
Puis tret l'espée au pon sarrazinor, 
Que li dona Karles par grant amor 

1730. A icel jor que il prist son ator. 

De l'autre part reprent li cuens son tor: 
lïert Auquetin del règne de Labor, 
Tôt le porfent desi en mi le dos. 
Puis r'a ocis Pinel le fil Cador. 

1735. .xxx. en ocist ainz qu'il préist son tor. 
//Monjoie!" escrie, c'est l'enseigne francor. 
Si compaignon i fièrent par vigor, 
Tuit li .vij. conte, à force et à baudor. 

Quant fu Guillaumes en la bataille entrez, 
1740. O soi .x.M. fervestuz et armez, 

Tuit en frémirent paien desi as trez, 
Que à cel poindre en ot .v.c. tuez, 
Dont les cerveles gisent en mi les prez. 
Del sanc des Turs est li champs encombrez. 
1745. Li cuens Guillaumes en a moult afolez,. 
Bertrans ses niés s'i est bien esprovez, 
Et Guielins et Guichars li membrez; 
Li Tolozans i a grant cops donez, 
Gaudins li preuz les r'a bien assenez. 
1750. De l'autre part Margoz et Martriblez 
Et Clarions et li rois Baufùmez, 
Rois Ariaus et Carres et Outrez, 
Borrel i fu, qui porte grant tinel', 
Et Cladubaux et li rois Bouguetez, 
1755. Et Haucebiers, li rois desmesurez, 
Et Astaroz, li fels desmesurez. 
Ainz puis cel jor que Jhesu Crist fu nez 
Ne fu tel chaples né tel mortalitez 
Comme le jor en Aleschamps sor mer. 
1760. Del sanc des cors fa toz vermeuz li prez. 
Encor le voient li pèlerin assez, 
Que à Saint Jaque ont le chemin tome. 
Moult fil vassaux, hardiz et adurez 
Qui à cil jor ne fust moult effraez. 
1765. Testes et braz font voler par ces prez. 
Dex! tant chevaus coranz et abrivez 
Véissiez là lor resnes traîner! 
Mes qui que muire né qui soit afolez, 
De Vivien est grant deuls et pitez. 
1770. Par Tester vet toz nuz et avuglez: 
Cui il consuit tôt est à mort alez. 
Tôt ensement com s'il fust forsenez 
Vet-il la terre sor paien quereler. 
Mes moult est las, n'i a que définer, 
1775. De ses granz plaies dont il est si penez, 
Et des granz cops que il lor a donez. 
I. 14 

Il a les flans en* .iiij. leus bendez: 
Par mi les plaies vet le soleil passer. 
Si garnemant furent tnit desciré, 

1780. Il li traînent après lui par les prez. 

U set moult bien qu'il est à mort livrez, 
Et qu'il n'aura à nul jor mes santé. ' 
Les boiaus vet qui li sont traîné: 
A soi les trait, si les a décopez. 

1785. A icel duel que il a démené 

A-il Guillaume devant lui encontre. 
Ne'l conut mie, que il est avuglez; 
Hauce l'espée, tel cop li a doné 
Amont en Peaume el mestre coing doré, 

1790. Ne fust li cuens qui li est eschivé, 
Desi es denz li fust li branz colez. 
Devers sénestre est li branz dévalez, 
Si que l'escu li a par mi copé, 
Et del hauberc a cent mailles osté, 

1795. Et Fesperon li a par mi copé, 

Desi qu'en terre en est li brant colé. 
Voit le Guillaume, si l'a moult redoté; 
Cuida que fust Sarrazin ou Escler 
As garnemanz qu'il avoit aporté. 

1800. Tire sa resne, si li a escrié: 

//Va-tu, paien, mal fasses onques nez, 
Honiz soit-il qui vos a engendré! 
Mal ait la mère qui vos a chaelé! 
Ainz puis celé heure que je fui adoubé 

1805. Et Karlemaines m'ot mes armes doné 
N\)i mes tel cop dont fusse si pené; 
Mes se Dex plet bien ert reguerdoné." 
Joieuse hauce, jà l'éust afolé. ... 
Dist Viviens: //Vassaus, or vos estez; 

1810. Je ne vos voi, voie vos Damedé, 
Li glorieus de sainte majesté! 
Mes por itant qu'avez Karle nomé 
Sai-ge moult bien que de France estes nez, 
Si vos conjur par la Crestieuté, 

1815. Par le baptisme où vos fastes cresmez,. 
Que vos me dites comment estes nomez!" 
— //Paien, dit-il, jà mon non n'iert celez: 
«Tai non Guillaume le marchis au cort nés, 
Mes pères est Aymeris li barbez; 

1820. Si ai .vij. frères qui tuit sont adoubé; 
Et s'est mes niés Viviens l'alosez, 
Por cui amor en cest champ sui entrez." 
A icest mot s'est Viviens pasmez, 
Quant ot nomer Guillaume au cort nés, 

1825. Et féru Tôt de son brant acéré. 

Voit le Guillaumes, moult en fu trespensez; 
MerveiUe-soi por quoi il s'est pasmez. 
Pitié en a, si l'en a relevé: 
//Dites, paien, por Deu, que vos avez? 

1830. Qui estes-vos? né de quel terre nez?" 
Viviens Tôt, mes ne pot mot soner: 
//Sire, dist-il, vos ne me ravisez? 
Eilz sui Garin, et d'Anséune nez. 
Vostre niés sui, sachiez de vérité." 

1835. Ot le Guillaumes, li sans li est muez. 

N'ot mes tel duel puis l'eure qu'il fu nez 
Quant si li voit ses boiaus traîner: 
Tel duel en a, a pou qu'il vet desver; 
Jà n'iert mes liez nul jor de son aé. 

1840. A grant merveille fu correciez Guillelme: 
Quant Vivien vit gésir à la terre, 
Et entor lui vit gésir sa bouele, 
Il n'ot mes duel qui li . fa si acertes. 
De son destrier chiet à terre et chancelé. 

1845. Quant se redresce sa dolor renovele: 

//Niés, dit Guillaumes, com j'ai en vos grant perte! 
De mon lignage toz li plus hardiz estes." 
Dit Viviens: //Lessiez ester, chaele! 
Est-ce or duel que font femes entr'eles? 

1850. Mes entor moi m'estraignez ma bouele, 
Si me bailliez mon cheval par la resne, 
Si m'en irai en celé plus grant presse, 

14* 

El plus espès de celé gent averse. 

Ma bone espée me rendez el poing destre: 

1855. Se ge n'abat des meillor de lor terre, 
Ainz ne fui niés Aymeri né Guillaume. 
Ne morrai pas, je sai moult bien mon terme, 
Si sera Nonne, voire passées Vespres. 
Bien sent la mort qui el cors me flaele." 

1860. Ot le Guillaumes, a pou que il ne desve. 
//Oncle Guillaume, dit Viviens li bers, 
Por ainor Deu, riens ne vaut doloser 
Puis qu'en le voit qu'en n'i puet recovrer. 
Jà véez-vos que à mort sui tornez. 

1865. Por amor Deu, mon destrier me donez, 
Que toz mes flans mes boiaus me serrez, 
Sus en la sele del destrier m'aséez, 
De mon cheval les resnes me donez, 
Ma bone espée en mon poing me metez, 

1870. El plus espès des paiens me tornez, 
Puis me lessiez et venir et aler: 
Se je n'abat des miex enparentez, 
Se devant moi les i puis encontrer, 
Ne sui-ge niés Guillaume au cort nés!" 

1875. — //Beaus niés, dit-il, jà n'iert par moi pensé 
Que vos gisez ici et reposez, 
Et je irai en cel estor chapler, 
Si requerrai mes enemiz mortez." 
— //Sire, dit-il, moult grant tort en avez: 

1880. Se muir léanz entre les vis maufez, 
Le guierdons m'en iert reguerdonez: 
En Paradis en serai coronez. 
Se ce ne fêtes et plus le refusez 
Je m'ocirrai, si que bien le savez." 

1885. Ot le Guillaumes, a pou n'est forsenez, 
Ou vueille ou non, tant l'a fort conjuré, 
Qu'en mi la presse des paiens l'a mené. 
Et Viviens i féri comme bers. 
Dex le sostient que il n'est jus versez. 

1890. Cui il consuit tôt est à mort alez. 

Et dans Guillaumes en a ocis assez: 
Plus de .ce. en ont as branz tuez. 
Grant essart fet dans Guillaume au cort nés: 
Tost a perdu Vivien l'alose, 

1895. Ne'l verra mes desi au dévier. 

Li cuens Guillaumes s'en est poingnanz tornez, 
Bertran encontre, si li a tôt conté: 
*Niés, dit Guillaumes, près de moi vos tenez, 
Vez que de Turs, Dex les puist vergonder! 

1900. Dont li Archanz est par trestot pueplez. 
Je sai moult bien que ce fu porparlé 
Que de paien voi toz cez vaus reser, 
Li vif deable en ont tant amassé." 
— //Voir, dit Bertrans, beau sire, tort avez, 

1905. Quant vos si tost por eaus vos démentez. 
Oncle Guillaume, ne vos desconfortez, 
Eérez de coste et je ferai de lez , 
Que reprovier n'en ait nos parentez 
Né le lignage Aymeri le barbé: 

1910. Par tote France en soit renon porté." 
A cez paroles ont paien escrié, 
Si se refièrent en eaus tôt abrivé, 
Et lor détranchent les flans et les costez. % 
Plus de .v.m. en ont mort cravantez. 

1915. Li sans en cort tôt contreval le prez. 
A grant dolor font Sarrazin finer, 
Braient et crient, grant duel ont démené, 
Jà mes nul jor si grant dolor n'orrez. 

V. 

LA BATAILLE D'ALESCHANS. 

A. icel jor que la dolor fu granz 
Et la bataille orrible en Aleschans ,] 
Li cuens Guillaumes i soflri granz ahans. 
Bien i féri li palasins Bertrans, 
5. Gaudins li bruns et Guichars li aidans, 
Et Guielins et li preuz Guinemans, 
Girarz de Blaives, Gautiers li Tolosans, 
Hunaus de Saintes et Hues de Melans. 
Sor toz les autres s'i aida Viviens. 

10. En trente leus fu rous si jazeranz, 
Son escu fret, et ses heaumes luisanz 
Encontre terre li fu aval pendanz: 
.vij. plaies ot pa? mi andeus les flans, 
De la menor fust morz uns amiranz. 

15. Moult a ocis de Turs et de Persanz, 
Mes ne li monte le pris de ij. besanz, 
Que tant en ist des nés et des chalans, 
Et des dromonz et des estoiz coranz, 
Ainz tant n'en vit nus homs qui soit vivanz. 

20. D'escuz et d'armes est coverz li Archans. . 
Grant fa la noise des cuvers soduianz, 
Li chaples fiers et li estors pesanz, 
Desor la terre coroit à rut li sans. 

Li cuens Guillaumes vet poignant par l'estor , 

25. Son brant fu taint de sanc et de suor; 
En mi sa voie encontre un aumaçor, 
Tel li dona parmi son elme à flor, 

Deci el piz mist le brant de color. 
Après r'ocist Knel le fil Cador. 

30. Li cuens i fiert à force et à vigor, 
Cui il consut n'ot de mort nul séjor; 
Mes tant i ot de la gent paienor, 
Soz ciel n'a home qui n'en éust péor. 
Âtant ez-vos Desramé lor seignor, 

35. Sus la breaigne, qui li cort de vigor: 
Cil sont o lui d'Inde Supérior, 
Et de Palerne et li estraneor, 
(C'est une gent qui vers Deu n'a amor) 
Un espié portent par moult ruiste fréor, 

40. Dont si ont mort maint gentil vavasor, 
Lui et Tacon, le fil de sa seror. 
En la grant presse ot fet sovent son tor, 
A voiz s'escrie: //Tuit morrez à delor, 
Encui perdra Guillaumes sa valor, 

45. Jà de ses homes n'istra .i. de cest jor." 
Li cuens l'oï, moult en ot grant tendror, 
H voit moult bien qu'il en a le peor, 
Sovent reclaime Jhesu le criator. 

Li cuens Guillaumes voit ses homes morir, 

50. Forment li poise quant ne's pot garantir. 
Vivien quiert, mes ne le puet véir. 
Quant il ne'l trove le sens cuide marir: 
Par maltalant vet un paien férir; 
Jusqu'ès espaules li fist le brant sentir. 

55. Adont commencent Sarrazin à venir, 
Toz Aleschans en véissiez covrir: 
Tel noise meinnent, la terre font frémir, 
Hardiemant vont les noz envaïr. 
Là véissiez fier estor esbaudir, 

60 - Tant hante freindre et tant escu croissir, 

Et tant hauberc dérompre et dessarcir, 

Tant piez, tant poing, tante teste tolir, 

L'un mort sus l'autre trébuchier et chéir; 

"lus de .x.m. en véissez gésir. 
65 T • 

• J^es cnz puet-on de .v. liues oïr. 

Et Viviens se combat par aïr 
Devers l'Archant, mes près est de morir: 
Par mi ses plaies voit ses boiaus issir. 
Viviens est en milieu de l'Archant, 

70. Et la boele li vet del cors chéant: 
À ses .ij. mains la vet enz reboutant, 
Et prist l'enseigne de son espié tranchant, 
Par mi les flans s'en vet bien estraignant, 
Puis se r'afiche desor son auferrant. 

75. Entre paiens se vet adementant, 

Au brant d'acier les vet moult domajant: 
Li plus hardiz vet devant lui fuiant. 
Droit vers la mer les enmaine férarit. 
D'un val li sort la meniée Gorant, . 

80. C'est une gent de moult divers semblant: 
Tuit sont cornu et derrière et devant; 
Chascun portoit une mace pesant, 
Tote de pion et de fer au tenant. 
De teus plomées vont lor bestes chaçant. 

85. .x.m. sont li cuvert mescréant. 

Si duremant vont ent'reus glatissant, 
Que la marine en vet tote crollant. 
Quant Viviens vit celé gent venant 
De tel façon et de si let senblant, 

90. Et ot la noise que il vont démenant, 
S'il s'en esmoie ne m'en vois merveillant. 
Arrière torne le chié de l'auferrant. 
N'ot pas foui une lance tenant 
Quant devant lui vit une eve corant, 

95. Don sot-il bien passé ot covenant. 
Li gentix cuens s'arestut maintenant, 
Vers Damedé vet sa colpe clamant, 
De sa main destre aloit son piz bâtant. 
//Dex ! moie colpe quant je ai foui tant ! 
100. Ne foui mes en trestot mon vivant. 
Jà comparront paien por sol itant." 
Vers les Vachiers s'en vet esperonant : 
Dex peut de l'amc, la fin va aprochant! 

Vivien» tome, que mes ne volt fouir, 

105. Vers les Vachicrs, cui Dex puist maleir! 
As premiers cops les va si envaïr, 
Jusqu'ès cerveles lor fist le brant sentir; 
Et cil le fièrent de maces par aïr, 
Par mi l'auberc li font le sanc saillir, 

110. Et par mi l'elme la cervele bolir.' 

Dex pant del conte, que près est de morir! 
,Mès ne plest Dex qu'encor doie fenir, 
Tant que Ghiillaumes vendra au sévelir 
Qui en l'Archant se combat par aïr. 

115. Ez-vos Bertran, cui Dex puist beneir! 
D'une compaigne ot fet .c. Turs foïr: 
L'escu li ont fet troer et croissir 
Et son hauberc dérompre et desarcir. 
Li cuens Bertrans fu moult de grant aïr: 

120 Quant les Vachiers vit à torbes venir 

Moult les redoute, ne vos en quier mentir, 
Ne set que fere, vers els n'ose guenchir. 

Li cuens Bertrans vit venir maint Vachier 
De la mesnie au roi paien Grohier 

125. (En quatre flotes furent bien .xx. millier, 
Tuit sont cornu et noir comme aversier). 
Li cuens Bertrans ne les ose aprimier. 
N'est pas merveille, nus ne'l doit merveillier, 
Que tant deable font bien à resougnier. 

130. Si com il dut arrière repairier 
Vivien vit en mi els chaploier, 
Où il escrie: //Monjoie, chevalier! 
Oncle Guillaume, car me venez aidier! 
He Bertran, sire, com mortel encombrier! 

135. Dame Guibor, ne me verrez entier; 
Près est ma fin, n'i a nul recovrier." 
Bertrans l'entant, le sans cuide changier, 
Dont a parlé à loi d'un home fier: 
/^Vivien, niés, or faz trop que lanier 

110. Quant ne vos vois o mon brant ostagier: 
Mielz voil morir que vos leis estraier." 




— 219 — 

À icel mot a brochié le destrier. 
Qui li yéist cez Vachiers détranchicr , 
L'un mort sor l'autre verser et trébucher , 

145. Bien le déust aloser et proisier, 
Si com en fist Bolant et Olivier. 
Tant fiert Bertrans et devant et derrier, 
Que la grant presse fist moult acleroier. 
Vivien vit, si le cort enbracier, 

150. Trestot sanglant le commence à besier. 
Li cuens Bertrans li vit le sanc raier 
De .xv. para contreval le brader: 
S'il ot dolor nus n'en doit merveillier. 
//Vivien, nies, ce dist li timoniers, 

155. Por amor Deu, qui tôt a à baillier, 
Quar vos alez sor cel estanc couchier; 
Granz sont vos plaies, ne finent de saignier, 
Je remeindré por vos eschauguetier." 
Viviens l'ot, ne pot le chief drécier, 

160. .ij. foiz se pasme sor le col del destrier: 
Jà alast jus , ne fussent li estrier. 
Àtant ez-vos le fort roi Haucebier: 
En sa compaigne sont paien .xx. millier. 
Li cuens Bertrans vit Haucebier venir: 

165. En sa compaigne sont Sarrazin .xx. mil. 
//Dex, dist Bertrans, qui tôt as à baillir, 
Secorrez-moi , s'il vos vient à pleisir! 
Niés Vivien, or vos verrai morir, 
Et moi-méisme ne porrai garentir." 

170. Viviens l'ot, si commence à frémir; 

Dist à Bertran: //Nos n'avons nul loisir, 
Tant com vivons alons païens férir. 
Jà de cest jor ne me verrez issir, 
Garrissiez-vos , n'a en moi que morir; 

175. Mais ains irai Sarrazins envaïr." 
A icel mot resont aie férir: 
Testes et braz font des cors départir, 
Et cez cerveles encontremont bollir. 
Pains ne'l voit qui les ost envaïr: 

180. De loiiiz lor lancent lor espiez par aïr. 
Desoz Bertran font son cheval chéir: 
Plus de .l. le coururent saisir, 
Quant Viviens lor vet des mains tolir. 
Mes grant dolor li convint à sofrir. 

185. Far mi ses plaies vit sa bœle issir: 

Li gentix cuens fa moult de grant aïr, 
Meillor vassal ne pot nus homs véir, 
Par droite force fist paiens resortir, 
Plus d'une lance et arrière foïr. 

190. Viviens vet un bon destrier saisir, 
Dont il avoit le paien fet fenir: 
Bertran le rent, qu'en estoit en désir. 
Dist Viviens: //Pensez de vos garir! 
Vez de paiens tote terre covrir: 

195. S'a chascun cop en feson cent morir, 
Ainz verriez un. mois tôt acomplir 
Qu'il fassent mort: Dex les puist maléir! 
Las! quant ne voi mon chier oncle venir, 
Que Sarrazin ne peurent onc chérir! 

200. Se il est mors, dont nos convient morir, 
Quar n'est nus homs qui nos puist garentir 
Tors Damledeu qui tôt a à baillir." 
Bertrans l'entent, si gita un soupir: 
De pitié plore, ne se pot atenir. 

205. //Niés, Vivien, ce dist li cuens Bertrans, 
Se je vos leis et m'en voise fuiant 
Honte i aurai et reprovier tôt tans." 

— //Non aurez, niés, dist Viviens li frans, 
Querrez mon oncle aval en Aleschans, 

210. El grant estor où il est combatans, 

Por Deu! li dites qu'il me soit secoranz." 

— //Non feré, sire, dist Bertrans li vaillans, 
Tant com el poing me puist durer li brans 
Vos seré-je vers Sarrazins aidans." 

15. Lors vont férir andui les mescréans. 
Il lor détranchent les costez et les flans, 
■lestes et braz font voler par ces chans. 

Paiens ne'l voit, qui ne soit esmaians. 
Ez-vos .v. coûtes as espérons brochanz, 

220. Lor cousin furent de la terre des Frans. 

L'uns fu Guichars, li preuz et li vaillanz, 
Gaudins li bruns, et Hues de Mêlant, 
Li cuens Girars de Commarchis, li frans. 
Fièrement vinrent lor enseignes crians. 

225. Lor renovele li estors moult pesans: 

Maint gentil home perdi iluec son tans, 
Qui plus ne vit né famé né enfans. 

Granz fu Testes, par verte le vos di: 
Preu sont li conte, parant sont et ami. 

230. Ne se fauront tant com il soient vif. 
Mes Vivien tien-gié au plus hardi. 
Devant les autres a véu l'aupatri, 
Quf le jor Tôt navré et maubailli; 
Ce fu la plaie qui ame plus li nuist. 

235. Mes Viviens ne Ta pas meschoisi: 
Tel li dona de son espié forbi 
Par mi le cors, que Famé s'en parti. 
Dient li conte: //Dex! quel vassal a ci! 
Garis-le, sire, par la toe merci!" 
240. A icest cop s'escrient Arrabi, 

Dist l'uns à l'autre: //Mal somes escharni, 
Li vif deable ont cestui resorti, 
Que il n'est mort très Tore de midi. 
Grant mal ont fet li enfant Aymeri: 
245. Guillaumes a le roi Tiebaut honi 

Quant dame Orable, sa famé, li toli, 
Et de sa terre l'a del tôt dessaisi. 
Se cist glouton nos eschapent issi, 
Bien devrons estre de Mahomet honi; 
250. Trop lor avons lor orgueill consenti. 
Mès.ainz le Vespre, que il soit aseri, 
Se tendra bien Guillaumes por honi, 
Et por mauves et recréant failli." 
— //Voir, dist Bertrans, vos i avez menti.' 
255. Lors se requièrent li mortel anemi. 

Dont véissiez fier estor esbaudi, 
Tant fort escu estroé et croisai, 
Tant heaume fret, tant hauberc desarci. 
Tel noise meinent paien et Sarrasin, 

260. De .ij. fors liues les a-on bien oï. 
Celé bataille ont les noz desconfi, 
Mes jusqu'à poi seront gram et marri 
Se Dex n'en pense par la soe merci. 
Granz fd la noise, li criz et la huée, 

205. Icele eschiele fti bien desbaretée, 
Quant Aarofles lor sort d'une valée 
O tôt .x.m. de gent de sa contrée. 
La gent foiant est o lui retornée. 
Jà i aura dolereuse meslée. 

270. Ainz n'acointèrent li noz tele jornée, 
Quar à tel gent auront pou de durée. 
N'i a celui, n'ait la targe faussée, 
L'auberc rompu et la char entamée, 
En .xv. leus perciée et sanglantée. 

275. Cil se deffendent comme gent aïrée: 
Chascun tenoit tote nue s'espée, 
As paiens copent maint piz, meinte coree, 
Et meint en font chaïr la boelée. 
De ce que chaut? jà n'i auront durée, 

280. Quar des paiens i a grant aûnée, 
Mainte saiete i ont trete et brisée. 
Ez-vos Arofle poignant de randonée; 
Tint une hache qui bien fa acérée: 
Vint à Guichart, tele li a donée, 

285. Que par derrière a sa targe copée 
Et le cheval très par mi Teschinée, 
Desi qu'en terre est la hache colée; 
Ele i entra une aune mesurée. 
Guichars chaï envers en mi la prée,, 

290. Et ses chevaus lez lui gueule baée. 
Quant Aarofles vit la sele verssée 
Grans fu et fors, s'ot la brace quarrée; 
l^Tot si fort homme jusqu'à la mer betée> 

Fors Renoart fils sa seror, Fainz-née, 
295. Et Aucebier del puis de Grimolée. 

Là fa la force del tinel esprovée. 
Quant Aerofles ot Guichart abatu, 

Merveilles fu fiers et de grant vertu: 

Guichart saisi à l'auberc c'ot vestu, 
300. Ausi le liève corn un rain de séu 

Desor le col de l'auferrant quarnu; 

Par droite force li a son brant tolu. 

Cil s'escria: //Bertran, niés, où es-tu? 

Oncle Guillaume, or m'avez-vos perdu. 
305. Bertrans Tentant; Dex! si dolanz en fu! 

Tuit li ,yj. conte i sont poignant venu : 

Li troi en fièrent le paien en l'escu. 
. Mal soit de ce qu'il aient reméu! 

Sovant le fiert chascun del brant molu 
310. Par mi son elme, mes n'enpire un festu. 

Li autre troi i sont corant venu, 

Ocis i furent .l. mescréu. 

De ce que chaut? quant ne l'ont secoru, 

Quar de paiens furent li champ vestu. 
315. Moult granz damages lor i est avenu, 

Quar tuit ensemble sont pris et retenu, 

Fors- Vivien qu'il ont à mort féru, 

De .vij. espiez navrez par mi le bu; 

Mes ne chiet mie, qu'il ne plest à Jhesu. 
320, Ainz qu'il i muire se sera chier vendu. 

Dex! quel damage, si hardiz homs ne fu. 
En Aleschan* ot merveilleus hustin. 

Bertran ont pris paien et Sarrazin, 

Guichart l'enfant, Girart et Guielin, 
325. Huon le preuz et l'alosé Gaudin, 

Gautier de Termes ont lié d'un sein. 

Dijst Viviens: //Bertran, sire cosin, 

Or vos eùmainent li gloton de put lin, 

Guichart l'enfant et Girart le meschin; 
330. Las! hui perdra Guillaumes tôt son brin. 

Dex! porquoi vif, quant ne me pent la fin? 

Tex .xv. plaies ai el cors soz l'ermin, 
De la mener morust uns fors roncins. 
Mes par l'apostre que quiçrent pèlerin! 

335. N'en iront mie li gloton de put lin, 
Ainz sentiront mon bon brant acerin." 
îTot point d'escu fors l'auberc doblantin, 
Mes tôt li orent dépecié li mastin, 
Et son vert elme, dont li cercle est d'or fin. 

340. Il roclama le baron Saint Martin, 

Et Saint Andrui, Saint Pol et Saint Fermin, 
Et Saint Quobert qui siet desor le Bin, 
Et le cors saint Beneoit Florentin, 
Et le haut angle qu'en claime Serafin, 

345. Qu'il le maintiegnent vers la gent Apolin, 
Et dant Guillaume, le conte pallazin, 
Le meillor home qui onc béust de vin. 

Quant Viviens ot fine s'oroison, 
Lors fu plus fiers que liepart né lion: 

350. L'espée treite suit paiens à bandon. 
Fiert le neveu Aerofle le blon: 
Arme qu'éust ne li fist garison, 
Tôt le porfent deci qu'enz el menton, 
Gambes levées l'abat mort el sablon. 

355. Après r'ocist son frère Clarion, 
Et Faussabré, Morant et Rubion. 
Turz né Persanz n'a vers lui garison: 
Plus le redoutent que tigre né lion. 
Tant en ocist, n'est se merveille non. 

360. De ce que chaut? trop i a d'els foison. 
Ez Haucebier d'outre Capharnaon: 
En toute. Espaigne n'ot paien si félon f 
Qu'en Paienine partot en parloit-on. 
Plet-vos oïr un pou de sa façon? 

365. Plus ot de force que .xiiij. Esclavon, 
Demie lance ot de lonc au penon, 
Et une toise par les flâna environ, 
Espaules lées, ne samble pas garçon. 
Les brazot gros, les poinz quarrez en son, 

370. Demi pie ot entre les elz del front; 

La teste ot grosse et des cheveus foison, 
Et les elz rouges ausi comme charbon. 
Une chartée porteroit bien de pion. 
Fors Renouarz ainz ne fa si fors homs, 

375. Qui puis l'ocist, si com dist la chançon. 
Dist Haucebiers: //Car lessiez cel gloton, 
La soe force ne vaut pas un bouton. 
Se n'en avoie reproche de Mahom 
Jà vos auroie tué o un baston." 

380. En sa main tint d'une lance un tronçon, 
Par tel aïr le gita au baron, 
Tôt li desront son aubère fremillon, 
Et tresperça par rai son auqueton, 
Si que par mi son vermeil ciglaton 

385. Li enbati el cors jusqu'au pormon. 
Viviens chiet, on il vousist ou non. 
Dist Haucebiers: >/De.cestui peis avon. 
En Aleschans Guillaume querre alon, 
Et à nos nés en prison le meton, 

390. Son anemi Tiebaut le présenton, 

A son plaisir en praigne vengôison." 
Lors s'en tornèrent brochant à esperon: 
Vivien fessent gisant sor le sablon. 
Li bers se drèce quant vint de pasmoison: 

395. Devant lui garde: vit un destrier gascon, 
Il le saisi sanz nule arestoison: 
A moult grant poine est monté en l'arçon: 
Vint en l'Archant soz un arbre reént, 
Sor un estanc, où ot eve à foison; 

400. Là descendi et dist une oroison. 

Que Dex li face de ses péchiez pardon! 
Viviens est desoz l'arbre en l'Archant, 
Dejoste mer, par devers un estanc, 
A la fontaine dont li ruit sont bruiant: 

405. Li oill li troblent, sa color vet perdant, 
Tôt a le cors et son elme sanglant; 
Li sans li chiet, qui du cors li descent. 
I. 15 

Vers Damlcdeu vet sa colpe bâtant, 
Et doucement de verai cuer clamant: 

410. //Dex! dist-il, aire, beau père omnipotent, 
Par qui est toute créature vivant, 
La toie force ne va mie f aillant, 
Secor mon oncle, se toi vient à commant!" 
De Vivien vos lairons à itant, 

415. Une autre fois i serons repairant; 
Si vos dirons del bon conte vaillant, 
Qui se combat moult fort en Aleschans 
Contre paiens: moult en vet ociant. 
La soe force ne va mie f aillant, 

420. Mes quant plus fiert tant plus li va croissant 
Icele gent qu'aore Tervagant: 
Ce li est vis que toz jors va croissant: 
S'il ot péor ne m'en vois merveillant. 
Dex et toz sainz vet sovent reclamant. 

425. En Aleschans fu moult granz la dolor. 
Li cuens Guillaumes tint le brant de color: 
Tant ot féru sor la gent paienor, 
Le cors ot taint de sanc et de suor. 
De .xx.m. homes qu'il mena en l'estor 

430. N'a que .xiiij., cil n'ont point de vigor, 
Quar navTé sont à mort tuit li plusor. 
Li cuens Guillaumes leur a dit par amor: 
//Por Deu, seignor, le verai criator, 
Tant com vivons maitenons bien l'estor. 

435. Li cuers me dist, n'en istrons de ce jor, 
Car tuit sont mort no chevalier meillor. 
N^i mes crier nostre enseigne francor. 
Mort est Bertrans, dont ai au cuer dolor: 
De mon lignage ai hui perdu la flor. 

440. Or voi-je bien qu'en aurai le péjor 

De la bataille; mes par saint sauveor! 
Tant com je vive n'auront paiens secor, 
Né n'i auront honte mi ancessor, 
N'en chanteront en mal cil jugleor, 

445. Tant com je vive perde de terre un dorf 

Li cuens Guillaumes ot moult la char hardie, 
Et Damledeu li estoit en aïe. 
De .xx.m. homes qu'il avoint en baillie, 
Qui trestuit furent de grant chevalerie, 
450. ÎTot que .xiiij. mes en sa compaignie: 
Cil sont navré, moult est corte lor vie; 
Mes tant se tindrent en lor connestablie, 
C'une bataille de Turs ont desconfie. 
Adont quidèrent aler à garantie, 
455. Droit vers Orange ont leur voie aqueillie, 
Quant devers destre lor sort la gent haïe. 
.x.m. furent à bataille establie. 
Rois Bafamez si les chaele et guie. 
Mainte banière, mainte ensaigne i balie, 
460. Et maint vert elme reluit et reflambie: 
De l'or qui luist est la terre esclarcie. 
Tant i sonèrent grelles à la bondie, 
Cors et boisines meinent tel taborie, 
La noise ot l'en d'une liue et demie. 
465. //Dex! dist Guillaumes, dame Sainte Marie! 
Or voi-je bien, moult es corte ma vie. 
Dame Guibor, douce suer, bêle amie, 
La nostre amor sera hui départie, 
A toz jorz mes nostre joie fenie ! 
470. Mes ainz que muire voil fere une envaïe 
Que jà juglères s'il en chante ne die 
Que j'aie feite traison né boidie. 
Jà en chançon qui de moi soit oïe 
N'aura retret, se Dex plet, vilenie!" 
475. A icest mot a sa targe saisie, 

Par les enarmes l'a près de lui sachie: 
Une lance ot, où l'ensaigne balie, 
A un paien l'avoit del poing sachie. 
Dist à ses homes: *Ci n'a point coardie: 
480. Vez des paiens nostre voie jonchie, 
TTi passerons s'il n'a lance croissie, 
Escuz perciez et broigne desarcie. 
Se ceste gent avions resortie, 

15* 

Et par delà celé marche saisie, 

485. Jà mes de nos n'en auriont baillie. 

ïoz nos commant au fil Sainte Marie! 
Je i ferrai qui qu'en poit né qui rie." 
A icest mot a l'enseigne guenchie, 
Et des .xiiij. chascuns //Monjoie!" escrie. 

490. Là ot d'espées moult grant charpenterie; 
Del sanc del cors est la terre rogie. 
Mes de paiens est la terre vestie: 
Trop en i a, li cors Deu les maudie! 
Li cuens Guillaumes son espié i emplie 

495. En un paien qui tenoit Urgalie: 
Escu n'auberc ne li valt une alie; 
D'ame, de cors fist sevrée et partie: 
Si soef i muert qu'il ne bret né ne crie. 
Puis tret l'espée, (|ui d'or est enheudie, 

500. Ce fu Joieuse, où durement se fie; 
Tôt en fendi un Turc tresqu'en 4'oïe, 
Puis r'a ocis Harpin de Valturquie, 
Girart le duc et Tiebaut d'Orcanie. 
Bien fiert li dus, quar mautalent le guie, 

505. Au brant d'acier lédement les chastie. 
Paiens ne'l voit, qui à l'autre ne die: 
//Cist vis deables lédement nos manie; 
Qui l'atendra jà n'aura garentie 
Qu'à celé espée maintenant ne l'ocie!" 

510. En fuie tornent, s'ont la place guerpie, 
Toute la voie ont au conte vuidie; 
Li plus hardiz n'i vousist estre mie. 
Guillaume outrèrent plus d'une grant treitie, 
Mes tuit si home Jurent mort à hachie, 

515. Toz pièce à pièce fa lor char détranchie: 
Or n'a Guillaumes mes secors né aïe 
Eors Damledeu le fil Sainte Marie. 

Quant dans Guillaumes ot Sarrazins outrer 
Droit vers Orenge fu ses chemins tornez. 

520. Bien s'en cuida aler à sauveté, 
Quant par devant li sailli Josuez, 

Cil de Mautiste, li filz Matusale: 

Avec els fu Corsuble et Aheuré, 

Li filz Tiebaut, d'Odierne Esmerez: 
525. .x.m. estoieut as vers heaumes jemez, 

As hantes roides, as gonfanonz fermez, 

As noves targes, as destriers abrivez. 

Tôt maintenant ièrent issuz des nez. 

//Dex, dist Guillaumes, qui en croiz fus penez, 
530. Que vif deable en ont tant assemblez ! 

Je cuit des Turs est li monz effondrez, 

Que ne voi tertfe qui n'en soit tôt rasez, 

Pleins né rivière qui n'en soit arestez. 

Mar des putains, tant en ont chaelez! 
535. Fis des glotons qui les ont engendrez! 

Biau sire Dex , de ma vie pensez ! 

Dame Guibor, jamès ne me verrez. 

Cheval, di'st-il, moult par estes lassez, 

Se vos fussiez qliatre jorz séj ornez 
540. Jà me refasse as Sarrazins mêliez, 

Ge m'en vengasse, car à tort sui navrez; 

Mes or sai bien qu'aidier ne me poez. 

Si m'aïst Dex, n'en doiz estre blasmez, 

Quar tote jor moult bien servi m'avez. 
545. Petit fu ore ne fussiez galopez 

Et coréuz, point et esperonnez. 

De ton servise te rant merciz et grez. 

S'estre péusses à Orenge menez, 

N'i montast sele devant .xx. jorz passez, 
550. Ne mengassiez d'orge si fust purez, 

.ij. foiz ou .iij. o le bacin colez, 

Et li forrages fost gentil fein de prez, 
• Tôt esléuz et en seson fenez; 

Ne béussiez s'en vessel non dorez; 
555. Le jor fussiez .iiij. foiz conréez, 

Et de chier poile trestoz envelopez. 

Se en Espaigne es de paiens tuez, 

Si m'aïst Dex! moult en serai irez! 1 ' 

Baucent l'oï si a fronchié le nés, 

560. Àusi Tentent com s'il fust hom senez: 
La teste crolle, si a des piez hoez, 
Eeprent s'alaine, tost est revigorez: 
Cuer li revint, si est toz recevrez. 
Ausi henist comme s'il fust gitez 

565. Fors de restable et de novel ferrez. 

Quant vit GuiUaumes qu'il est revigorez 
Ne fust si* liez por .xiiij. citez. 

Li cuens Guillaumes senti frès son cheval, 
Droit vers Orenge est guenchi toi un val. 

570. Par devers destre li sailli Brodual, 
O lui .x.m. de la gent criminal. 
Ni a celui qui n'ait lance poignal 
À riche ensaigne de poils et de cendal 
Grant noise font li glouton desloial. 

575. Guillaume tollent et le pui et le val,. 
Devers Orenge n'a point de son ostal. 
Quant voit li cuens que il ne peut fere al, 
Vers l'Archant torne par un petit bochal. 
Paien l'enchaucent et font grant batestal. 

580. //Dex! dist Guillaumes, beau père èsperital, 
Qui en la Virge prâstes vostre ostal, 
De li nasquites au saint jor de Noal, 
Et puis sofritis por nos mort criminal, 
De lait enfer brisastes le portai, 

585. Ceus en gitates qui ainz puis n'orent mal, 
Or sont en joie, en gloire parmenal, 
Si com c'est voirs, s'aide ton vassal, 
Qu'encor revoie Guiborc au cors leal, 
Et Looys l'empereor vassal, 

590. Et Aymeri mon chier père charnal, 
Et Ermangart ma mère natural, 
Et mes chiers frères qui sont bien principal. 
Ainz tel bataille ne fu en Ronce val, 
Se Dex me sauve et giet de cest jornal, 

595. Com je cuit fere, ainz le jor de Noal, 

Sor celé gent, que Dex otroit grant mal!" 
Li cuens Guillaumes torna vers la montai^ 

Au dos l'enchaucent .m. paien estrange, 
N'i a celui, n'ait penon ou ensaigne. 
600. Tuit le menacent de férir en l'entraigne. 

//Dex! dist li cuens, Saint Mallou deBretaigne! 
En Âleschans ai fet maie gaeigne, 
Jà mes n'iert jor que mi cors ne se plaigne. 
Et ci m'enchaucent tel .m. paien grifaigne, 

605. De moi ocirre n'i a nus qui se feigne. 

D'els voi couvert et le val et la pleigne: 
S'entre els m'enbat fet aurai maie ovraigne, 
Car n'i vaudroit ma force une chastaigne; 
Trop en i a, Damledeu les mehaigne! 

610. Se ge de là puis avoir la champaigne, 
Et cis chevaus desoz moi ne mehaigne, 
Bien m'en irai par mi un val soutaigne. 
Dex! jà n'ai-ge de chevaliers compaigne; 
Ne sai où aille, né en quel leu remaigne, 

615. Car en la mer n'ai pas chalant né barge; 
Et se g'i entre je cyain que trop ne baigne. 
Mes par Saint Père qu'en requiert en Romaigne l 
Mielz voil morir entre paiens d'Espaigne 
Que en la mer naiasse par engaigne." 

620. Li cuens Guillaumes est retornez arrière, 
Tôt contreval par mi une bruière. 
Eoz ot les laz del heaume de Bavière, 
Sa targe iert frète, n'en otplain poing d'entière, 
La broigne rote, dont la maille est doblière. 

625. Li cuens Guillaumes a levée la chière 
Et vit paiens venir par la charrière, 
Plus de .x.m.; pôi i ot n'ait banière 
Ou connoissance ou penon. ou cropière. 
Li cuens Guillaumes a dit parole fière: 

630. //Foi que je doi Guiborc, que moult ai chière, 
Miel voil morir que une foiz n'i fière." 
Devant les autres par mi une jonchière 
Vint Tolomas poignant sor Machepère. 
//Guillaume, escrie, n'i garirez trechierrc, 

635. Encui morras à ma lance plenière." 

— //Dex ! dist li cuens , ci n'a mestier proière." 
Il li trestome en mi une jonchière. 
Li paiens faut, que li solauz 1'esmière, 
Et li marchis le fiert en tel manière 

640. Que li haubers ne vaut une espanière, 
Né li escuz le rein d'une feuchière: 
Ausi le fent com un rein d'olivière. 
Li paiens chiet, si guerpist l'estrivière. 
Li cuens Guillaumes a sein Machepère, 

645. Mes tant l'apressent celé gent aversière, 
Qu'il li tollirent en mi une bruière. 
Le conte enchaucent par mi la sablonière: 
En la champeigne font lever tel poudrière, 
Guillaume perdent, tant fu grant la nublière. 

650. Li cuens s'en torne une estrete quarière, 
D'une montaigne apuie la costière: 
Moult i éust à fere une levrière. 
Quant li cuens ot puiée la costière, 
Vit de paiens une compaigne fière: 

655. Deu reclama et le baron Saint Père, 
Que le deffende de la gent pautonnière. 

Li cuens Guillaumes fd moult de grant air: 
Moult par fu saiges que bien savoit foïr, 
Et au besoing trestorner et guenchir. 

660. Ce est proesce, ce dist, de lui garir; 
Mauves tornois fet maint home morir. 
Puis que il voit qu'il ne puet efforcir, 
Et que sa force ne le puet resbaudir, 
Se plus demore por fol se puet tenir, 

665. Quant por un cop en vet cent recoillir. 
Bien vos puis dire por voir et sanz mentir 
Qu'ainz tel fes d'armes nus homs ne puet soffnr 
Com fist Guillaumes, que Dex puist benéir! 
Moult se pena toz jorx de Deu servir, 

670. Et de sa loi essaucier et chérir. 

One n'ot nul jor vers paiens de loisir, 
Quant le tenoit ne'l fesoit pas languir, 
Mes à droit ore l'ame del cors partir: 

Il ne'l met mie en sa prison gésir, 
675. Por ce ne'l porent aine Sarrazin chérir. 
Mes nostre sire le volt si maintenir, 
Que il son angle li tramist au morir: 
Et si est sainz, Dex Ta fet beneir, 
Et en sa gloire et poser et séir. 
680. Or fu Guillaumes sus el tertre montez, 
Vit des paiens toz les vaus encombrez, 
Et les grans pleins et les puis arestez: 
Tôt le païz en estoit si poplez, 
Qu'il ni avoit né passage né guez . 

685. Où il n'éust mil chevaliers armez, 

Tôt por Guillaume, qu'il ne fust eschapez. 
Or li aïst li rois de majestez! 
Mal iert bailliz s'il puet estre atrapez. 
//Dex, dist li cuens, qui en croiz fus penez, 

690. Aine por un home ne vi tant. assemblez; 
Sainte Marie, et car me secorez ! 
Beau sire Dex, praigne-vos-en pitez!" 
Lors descendi Guillaumes au cort nés, 
Son cheval frote les flans et les costez, 

695. Après l'apele de moult grant amistez, 

Et dist Guillaumes: //Baucent quel là ferez? 
(Moult ot les flans amedeus tressuez) 
N'est pas merveille se vos estes lassez, 
Que trop par estes traveilliez et penez. 

700. Forment me poise quant si estes navrez. 
Se tu recroiz à ma fin sui alez." 
Baucent l'oï, si l'entendi assez, 
Dresce l'oreille, si a fronchié le nés, 
Escout la teste, si est resingorez. 

705. Isnelement est es arçons montez, 

(Li bers Guillaumes fu sages et membrez) 
Tôt un vaucel est vers l'Archant tornez, 
Moult sovanet, n'est mie desréez, 
Baucent n'i fa né poinz né galopez! 

710. Encontre terre pent ses elmes jemez , 
Li laz sont rouz, il les a renouez. 

Ses escuz est en trente leus troez, 
Li blanz haubers rompuz et despanez. 
En .xv. leus fu el cors fort navrez: 

715. Desoz l'auberc li est le sanc betez. 
En son chief est ses elmes enbarrez, 
De totes parz fret et esquartelez. 
Son brant d'acier soillez et maillentez: 
Toz ot les braz et les poinz senglentez, 

720. Bien pert à lui de bataille est tornez. 
Une broïne et uns vanz est levez, 
De la poudrière fu li tans oscurez. 
Li cuens Guillaumes n'ot pas ses volentez; 
En l'Archant vint corroceus et irez, 

725. Des morz paiens vit les chans arestez. 
L'escu choisi Vivien l'alosé, 
Bien le connut, forment s'est démentez. 
Par devers destre s'est li cuens regardez, 
Vivien vit gésir desoz un guez, 

730. Desoz un arbre qu'est foilluz et ramez: 
Par mi le cors ot .xv. plaies tel, 
De la menor morist uns amirez. 
Toz ot les braz et les flans décopez. 
Voit le Guillaumes, toz en est abosmez. 

735. De grant dolor est li cuens tressuez, 
Le cheval broche com home forsenez, 
Par mi les morz est celé part alez, 
Devant l'enfant est li cuens arr estez; 
Ne pot mot dire tant par fu adolez. 

740. Li cuens Guillaumes va celé part 
Moult fu iriez et plains de mautalant. 
Vivien vit gésir sor un estanc, 
Desoz un arbre foillu et verdoiant, 
A la fontaine dont li doit sont corant. 

745. Li cuens Guillaumes vint celé part bruiant, 
Par grant dolor a demandé l'enfant, 
Si côm il gist desoz l'arbre en l'Archant: 
Ses blanches meins desor son piz croisant. 
Tôt ot le cors et son aubère senglant, 

750. Et le viaire, desoz Felme luisant, 
Sa cervele ot desor les eulz gisant. 
Encosté lui avoit couchié son branfr, 
Son chief avoit torné vers Oriant. 
D'ores en autres va sa colpe rendant, 

755. A sa main destre aloit son piz bâtant, 
En son corage vet Damledeu proiant, 
Que si meffet li soie pardonant, 
Et merci ait de lui en son vivant. 
La mort l'angoisse, moult le vet destraignant : 

760. C'est grant merveille que il a duré tant. 

//Dex! dist Guillaumes, moult ai le cuer dolant , 
Que j'ai eu un domage si grant 
Dont me doudrai à trestot mon vivant. 
Niés Vivien, de vostre hardement 

765. Ne fu.nus homs puis que Dex fist Adant. 
Or vos ont mort Sarrazin et Persant. 
Terre, quar ovres, si mé va transglotant , 
Et si reçoif ce chétif las dolant ! 
Dame Guiborc, mar m'irez atendant; 

770. Jà en Orenge ne me verrez tornant!" 

Li bers Guillaumes vet tendrement plorant, 
Et ses ij. poinz durement décortant, 
Soventes foiz en vet le cuir rompant. 
De sa dolor mar ira nus parlant, 

775. Car trop la meine dolereus et pesant. 

Au duel qu'i maine est chéuz de Baucent 
Encontre terre, s'en vet sovant pasmant. 

Li cuens Guillaumes fu iriez et dolanz, 
Vivien vit qui gisoit toz sanglanz, 

780. Plus soef flère que basme né pimenz : 

Sor sa poitrine tenoit ses mains croisant, 
Li sans li ist par ambedeus les flans, 
Par mi le cors ot .xv. plaies granz, 
De la menor fust mort uns amiranz.. 

785. //Niés Vivien, dist Guillaumes li frans, 

Mar fu vo cors, qui tant par iert vaillant, 
Vostre proesce et vostre hardemenz, 

Vostre beauté qui si iert avenanz; 
Mes ainz lions ne fu si combatanz. 

790. N'estiez mie estoz né ramponanz, 

Desor vos pera orgûeilleus né proisanz, 
N'onques ne fustes de proesce ventanz, 
Ainz estiez douz et humeHanz, 
Et sor paiens hardiz et conqueranz. 

795. Aine ne doutas né roi né amirant, 
Plus avez mort de Turs et de Persant 
Qu'onques ne fist nus homs en nostre tans. 
Niés, ce t'a mort conques ne fus ftriauz, 
Né por paiens sol plein pié reculanz. 

800. De vos, biaus niés, est domages si granz, 
Onques el siècle ne fu homs si vaillanz. 
Or te voi mort par delez cel Archant; 
Jà mes par hom n'en esteré joianz. 
Las! que ne ving tant com il fu vivanz! 

805. Del pain que j*ai fust acomenianz 
Del verai cors Damledeu par covant: 
A toz jorz mes en fusse plus joianz. 
Dex recoif s'ame par tes dignes commanz, 
Qu'en ton servise est mort en Aleschant. 

810. Li cuens Guillaumes son grant duel renovele 
Tendrement plore, sa main à sa messele: 
//Niés Vivien, mar fu jovente bêle 
Ta grant proesce qui toz tans iert novele! 
Si hardis homs ne monta aine sor sele. 

815. Haï Guiborc, ma franche damôisele, 
Quant vos saurez ceste lasse novele, 
Moult serez cuite de boillant estancele, 
Se ne vos part li cuers soz la mamele. 
Garanz vos iert celé virge pucele 

820. Sainte Marie, qui maint pechière apele!" 
Li cuens Guillaumes por sa dqlor chancelé, 
Si se hurtâ enz el front d'une astele. 
Par desoz l'elme qui fu fet à gemele 
Del vis li vole del sanc pleine escuele. 

£25. Lenfant enbrace soef desoz Fessele: 

v Vivien, sire, parlez à moi, chaele!" 
Plorant li bese le piz et la forcele, 
Et puis la bouche douce comme quenele. 
O ses .ij. mains qu'il ot sor sa forcele 
830. La vie sant qui el cors li flaele. 

Guillaumes plore, qui le cuer ot ire: 
Far mi les flans tint lenfant acolé, 
Moult docement Ta plaint et regreté: 
* Vivien, sire, mar vi vostre beauté! 
835. Ta grant proesce que Dex t'avoit doné, 
Ton hardement et ta nobilité 
Ne porroit estre par nul home conté. 
Je vos norri par moult grant chièreté; 
Et ma moillier au gent cors henoré, 
840. Biax sire niés, tant vos avoit amé, 
.vij. anz toz pleins géus à son costé. 
Quant je à termes vos oi armes doné, 
Por vostre amor i forent adoubé 
Cent chevalier et d'armes conréé: 

845. Or vos ont mort Sarrazin et Escler, 
Et vostre cors est plaie et navré, 
En trente leus percié et desciré. 
Cil Deu qui a par trestot poesté 
Ait de vostre ame et merci et pité, 

850. Et de ces autres qui por vos sont aie, 
Qui par ces chans gisent mort et fine! 
Beax sire Dex, moult ai le cuer iré! 
En covenant eus à Damledé 
Que ne fuiroies de bataille champé 

855. Por Sarrazins plaine lance d'esté; 
Mien escient bien l'avez avéré, 
Vos serement ne sont mie faussé. 
Beau sire niés, petit m'avez duré. 
Or seront mes Sarrazin reposé, 

860. Quant de moi sont et de vos délivré, 
Et de Bertran, men neveu, l'alosé, 
Et de^Guichart que tant avoie amé, 
Et del barnaje que j'avoie amené. 

Encor r'auront Orenge ma cité, 

8G5. ïote ma terre et de lonc et de lé. 
Jà mes par home ne seront contresté." 
Li cuens se pasme, tant a son duel mené. 
Quant se redrece s'a l'enfant regardé 
Que un petit avoit le chief crollé. 

870. Bien ot son oncle oï et escouté, 
Por la pité de lui a souspiré. 
//Dex! dist Guillaumes, or ai ma volentéF 
L'enfant enbrace, si li a demandé: 
//Biax niés, vis-tu? por sainte charité F 

875. — //Oïl voir, oncles, mais poi ai de santé: 
N'est pas merveille, car le cuer ai crevé" 
— //Niés, dist Guillaumes, di moi la vérité, 
Se tu avoies pein beneoit usé 
Au diemenche que prestre éust sacré? 1 ' 

880. Dist Viviens: //Je ne'nai pas goté; 
Or sai-ge bien que Dex m'a visité 
Quant vos venistes; en soit Dex merciéF 
A s'aumonière mist Guillaumes sa main, 
Si en tret hors de cel beneoit pain 

885. Qui fu seigniez sor l'autel Sain-Germain. 
//Niés, dist li cuens, or te ferai certain, 
De tes péchiez verai confès remain, 
Je sui tes oncles, n'i as or plus prochain 
Fots Damledeu le verai soverain, 

890. En leu de lui serai ton chapelain. 

A ce bautesme voil estre ton parrain: 
Plus vos serai que oncles né germains." 
Dist Viviens: //Sire, moult ai grant fain: 
Que vos mon chief metez en droit vo sein, 

895. En l'enor Deu me donez de cel pain, 
Puis me morré orendroit à par main. 
Hastez-vos, oncles, car moult ai le cuer vain. 
— //Las ! dist Guillaumes, com dolereus reclaiA, 
De mon lignaje ai perdu tôt le grain, 

900. Or n'i a mes que la paille et l'estrainF 
Guillaumes plore, ne se pot saoler, 

Vivien fist en son devant cliner, 
Moult doucement le prist à acoler. 
Lors se commence l'enfes à confesser: 
905. Toz li gehist, n'i lessa que conter 
De ce qu'il pot savoir et remembrer. 
Dist Viviens: "Moult me fet trespenser, 
Au jor que dui primes armes porter 
A Deu vouai, que l'oïrent mi per, 

910. Que ne fuiroie por Turc né por Escler 
Lonc une lance, à tant le puis esmer, 
Né de bataille ne me verroit torner, 
Que mort ou vif m'i porroit-en trover, 
Par grant effroi né arrière torner. 

915. Mes une gent m'a hui fet reculer, 

Ne sai com loing, car ne le puis esmer, 
Je crain mon veu ne m'aient fet fauser." 
— //Niés , dist Guillaumes , ne vos estuet douter.' 
A icest mot li fist le pain user, 

920. A l'anor Deu en son cors avaler. 

Puis bat sa colpe, si lesse le parler, 
ïors que Guiborc li rova saluer. 
Li oill li troblent, si commence à meller. 
Le jentil conte a pris à regarder 

925. Qu'il le voloit soavet acliner: 

L'ame s'en vet, n'i pot plus demorer.: 

En Paradis la fist Dex osteler, 

Avec ses angles et mètre et aloer. 

Voit le Guillaumes, si commence à plorer; 

930. Or set-il bien n'i a nul recovrer. 

L'enfant coucha en son escu boucler, 
Quar il voit bien ne l'en porra porter. 
D'un autre escu le vet acoveter. 
Si com il dut sor son cheval monter 

935. Li cuers li faut, si le convient pasmer. 

Quant se redrece moult se prist à blasmer: 
//Par foi, Guillaume, en vos soleit loer, 
Et par la terre Kèrebace apeler; 
Mes or me puis por recréant clamer. 

940. A coardie le me puet-en torner 

Quant celui lesse que déusse porter, 

Si le féisse à Orenge enterrer. 

A mon pooir le déusse henorer: j 

Moult me déusse ançois lessier grever, ! 

945. Et le mien pors et plaier et navrer." 
Lors cort l'enfant fors des escus oster, 
Isnelement vet el Baucent monter, 
Moult ot grant poine ainz quel poïst lever: 
De droit angoisse le covint à suer. 

950. Li cuens monta sanz plus de demorer, 
Vivien lieve el col de son destrier, 
Jà alast jus, ne fussent li estrier. 
Droit à Orénge s'en cuide repairier, 
Mes ainz aura un mortel encombrier, ' 

955. Car il ne trueve né voie né sentier 
Ne soit covert de la gent l'aversier. 
Quant il perçurent le marchis au vis fier, 
Joste l'Archant où devoit essaivier, 
Sore li corent plu3 de .xv. millier. 

960. //Dex! dist Guillaumes, qui tôt as à ballier, 
Or n'ai-ge blasme se'l me convient lessier." 
Paien li crient et prennent à huichier: 
//Jus le métrez, par Mahom! pautonierP 
— //Dex ! dist Guillaumes , com or puis enragier. 

965. Le cheval broche des espérons d'acier, 
Isnelement est retorné arrier. 
Dedesoz l'arbre le r'et alez couchier, 
Si le covri de l'escu de quartier. 
Puis est montez en l'auferrant corsier: 

970. Lors commença à fere un duel plenier. 

//Biau niés, dist-il, moult vos avoie chier, 
Se je vos leis nus n'en doit merveillier, 
N'en doi Avoir honte né reprovier, 
Car n'est homs nez qui t'en osast portier." 

975. A tant s'en torne, si commence à seignier. 
Et cil li vienent et devant et derrier. 
//Dex! dist Guillaumes, or ai de vos mestier, 

Secorez, sire, le vostre chevalier!" 
Lors esperone par delez un rochier. 

980. Paien li crient: //N'en irez, losengier! 
Jà vostre Deu ne vos aura mestier, 
Ne vos porra secorre né aidier." 
Li cuens Guillaumes n'a cure de pleidier. 
De foïr pense, et cil de l'enchaucier. 

985. Li soleuz besse, si prist à anuitier, 
Et la vesprée commence à espoissier. 
Et Sarrazin font le chemin gaitier 
Et les destroiz et le païs plenier: 
Wi passera li marchis an vis fier, 
990. S'il ne se velt fere tôt détranchier. 
A Vivien est retornez arier, 
La nuit le guete deci à l'esclairier. 

Li cuens Guillaumes soz l'arbre retorna, 
Toute la nuit o son neveu veilla. 
995. Ses bons chevaus ne but né ne menja. 
Li cuens remonte dès que l'aube creva, 
A Damledeu son neveu commanda, 
Desor Baucent quatre foiz le besa. 
Sachiez de voir, à enuis le lessa. 

1000. Au départir moult tendrement plora, 
Sovente foiz arrière regarda. 
La nuit fu coie et la lune leva, 
A l'anjornant un petit espessa. 
Soef chevauche, quar forment se dota. 

1005. L'aube est crevée et li jorz esclaira, 
Et Sarrazin Guillaume ont perçu jà; 
H li escrient: //Dans gloz, or i parra 
De votre Deu, com il vos aidera." 
Lors l'acuillirent et deçà et delà, 

1010. Et li dus fuit, qui pas ne s'oublia. 

En poi de terre Baucent li trespassa; 
Li cuens Guillaumes à espérons s'en va: 
En son un val .xv. rois encontra. 
Quant voit li cuens que plus paiens n'i a, 

1015. Escordement Damledeu réclama; 

I. 1G 

Très-bien s'afiche par mi els s'en ira 
Et, se Deu plest, outre s'en passera. 
Cuer li revint, hardement recovra, 
Saint Esperit la force li doubla, 

1020. Né tant né quant li cuens ne s'esmaia, 
Les .xv. rois un point ne redouta. 
Le cheval broche, la resne li sacha, 
Tint une lance que en l'Archant trova, 
Hante fu roide et li fers en trencha. 

1025. Devers les rois Baucent esperona. 
Or le garisse cil qui le mont cria, 
Et qui Adam de la terre gita 
Et sa moillier de sa coste forma, 
Et en la Virge pucele s'aombra, 

1030. Et el désert .xl. jorz jeûna! 

Àinz qu'il soit outre grant estor i aura: 
S'il en estort por voir dire porra: 
//Onques nus homs de tele n'eschapaP 
Pière chançon qui oïr la vodra 

1035. Pace-moi pès, si se traie en ençà, 
Jà en sa vie mes si bone n'orra. 

Li cuens Guillaumes fa de moult .grant aïr, 
Ainz homme d'armes ne pot tele soffrir. 
H voit très-bien, n'a mestier de foïr, 

1040. Car de paiens voit la terre covrfr, 
De toutes parz assembler et venir. 
Ne voit passage qui soit à son pleisir 
Pors par les rois qui sont de grant aïr. 
//Dex! dist Guillaumes, qui te lessas morir 

1045. En sainte croiz et drécier et clofir, 
Et de la lance enz el costé férir, 
Si voirement com ce vousis soffrir, 
Por le tuen pueple à raençon venir, 
Si com c'est voirs, sire, par ton pleisir 

1050. Si me deffant hui cest jor de morir, 
Que à Orenge puisse encore venir 
A la contesse qu'est de moi. en désir! 
Baucent, dist-il, s'or me puez avancir 

Que je poisse delà ce mont saisir, 

1055. Bien m'en iroie, se Dex vient à pleisir. 
Mes en ces .xv. me convient à férir, 
Quar par le mielz m'en estuet à issir. 
Or m'en convient mon corage efforcir; 
S'au brant d'acier me pooie assentir, 

1060. Je les cuit bien, se Dex plest, desconfir. 
Puis en irons bêlement à loisir. 
Se à Orenge vos pooie tenir, 
Je vos feroie à grant henor servir." 
Baucent l'entant, si commence à henir. 

1065. //Dex! dist Guillaumes, or ai-ge mon désir, 
Quant je ne voi mon cheval alentir." 
L'escu enbrace com homs de grant aïr, 
Droit vers Orenge fet le Baucent guenchir. 
Or porrez jà fière bataille oïr: 

1070. Jhesu le puisse secorre et maintenir! 

Li cuens Guillaumes a Baucent galopé, 
Son escu a devant son piz torné, 
Brandist la hante au gonfanon fresé. 
Les .xv. rois sont parti et sevré, 

1075. Bien ont Guillaume choisi et avisé; 

Li .viij. li vienent, li .vij. sont aresté. 
Cil qui Guillaume ont premier aresté, 
C'est Matemars et li rois Gasteblez 
Et Âïaus et li rois Tempestez 

1080. Et Baufumez qui iert niés Desramé, 
Et Aenrons et ses filz Aenrez: 
L'uitiesme fil li forz rois Cadroez; 
Tuit cil férirent dan Guillaume au cort nés 
Sor son escu, qu'il ont fret et troé. 

1085. Tuit l'ont parti, maumis et déquassé, 
En quatre leus li ont l'auberc faussé, 
Dedenz le cors l'ont plaie et navré; 
Mes del baron n'ont-il mie aterré, 
Né de la sele del cheval remué, 

1090. Ne plus qu'il fussent à une tor hurté. 

Li cuens Guillaumes ot moult le cuer iré, 

16* 

De plein eslès en a un assené, 
C'est Matemars, le frère Codroé; 
Tontes ses armes li ont petit duré, 
1095. Le cuer li a en .ij. moitiez sevré, 
Jambes levées l'abat acravanté. 
La lance au fer a à lui retiré, 
Beprent son poindre, à un autre a jo 
L'escu li a et le hauberc faussé, 
1100. Par mi le cors a fer et fust passé: 
Mort le trébuche del destrier abrivé. 
La lance brise, qui moult li a duré. 
Li cuens Guillaumes a ^Monjoief escrié, 
//Sainte Marie, aiez de moi pitié! 
1105. Biax sire Dex, menez-me à salveté 
Jusqu'à Orenge, ma mirable cité, 
A la contesse, qui moult m'a désiré! 
Ensenble avons tant grant mal endure 
Por essaucier sainte crestienté." 
1110. A icest mot a le cheval hurté, 

Puis tret Joieuse au pont d'or néele. 
Par mautalant vet férir Tempesté 

Amont sor l'eaume qu'il ot à or je 
Pierres et flors en a jus craventé, 
1115. Ne vaut le cercle un denier monéé: 

Jusqu'enz el piz a le brant dévalé. 

Del bon cheval l'a jus mort enverssé. 

Un autre roi a lues le chief copé. 

Li cuens i fiert o le brant acéré 
1120. De plein eslès, le frein abandoné, 

L'espée trete, l'escu avant torné. 

Vient Aenrons, l'escu devant torné. 

Li cuens le voit venir tôt abrivé: 

D fist que sages, prémerain a josté. 
1125, A la retrète li a un cop doné 

Moult avenant, quar il l'a assené, 

La teste o l'elme en a del bu sevré 

Si soavet, qu'il n'a bret né crié. 

Ll cuens Guillaumes a l'autre r'avisé, 

1130. Par mi son elme li a grant cop doné. 
Dex l'aura moult, qui son cop a guié: 
Jusqu'as espaules li a le brant colé. 
Outre s'en passe, s'a Baucent galopé. 
Le sème roi a li cuens encontre, 

1135. Si durement Ta de l'escu hurté, 
Par pou le col ne li a desloé: 
Andui li oil li sont del chief volé, 
Del bçn cheval l'abati tôt pasmé. 
Li cuens Guillaumes a son escu combré, 

1140, Par les enarmes li a del col osté, 

Ne'l rendist -mie por un marc d'or pesé. 
Le suen gita, celui a acolé. 
Lors s'en torna poignant par mi le pré, 
Le brant el poing, vermeil ensanglanté. 

1145. L'uitiesme rois a si esperoné, 

Ne l'atendist por plein val d'or comblé;. 
En foie tome, tôt a le sanc mué. 
Bien s'en alast li cuens à sauveté 
Quant li .vij. rois le r'ont fort escrié: 

11 50. L'uns fa Corsubles et l'autre Corboclez, 
Li tierz Ombles et li quarz Aristez, 
Li quinz Ebrons, li siste Josuez, 
Le sème apelent d'Odierne Esmeré, 
% Elz ert Guiborc, en ses flans l'ot porté, 

1155. Si ert fillatres Guillaume au cort nés. 
Cil ont le conte entr'ex si atrapé, 
De toutes parz très-bien avironé. 
Or le garisse le roi de majesté! 
S'il en eschape moult aura bien erré. 

1160. //Sire paratre, dist li rois Esmerez, 
Por quoi m'as-tu à tort deshérité, 
Et fors d'Orenge par traïson gité, 
Et pris ma mère trestot outre mon gré, 
Et mes .ij. frères à grant tort décolez? 

1165. Tant les bâtis, voiant tôt ton barné, 
Desor un marbre el pavement listé, 
Que de lor sanc corurent grant li gué, 

Puis les pendis à un arbre ramé. 
Sire Guillaume, ne l'ai pas oublié; 

1170. Par Mahomet! moult en oi grant vilté, 
Eel soié-je, se jà n'est comparé: 
De celé teste me seTa amendé." 
Eespont Guillaumes: //Vos dites cruauté: 
Puisque li home n'aime erestienté, 

1175. Et qu'il het Deu et despit charité, 
N'a droit en vie, je'l di par vérité, 
* Et qui Pocist, si destruit un maufé. 
Deu ai vengié, si m'en set moult bon gré. 
Tuit estes chien par droiture apdez, 

1180. Car vos n'avez né foi né léauté." 

Esmerez l'ot, près n'a le sens desvé; 
Les rois escrie: /'Trop avons demoré. 
Par Mahomet où j'ai mon chief voé, 
Mar s'en ira, si l'aurons desmembré! 

1185. S'il nos eschape moult avons mal erré, 
A toz jorz mes nos sera reprové." 
A icest mot ont tuit esperoné, 
Les lances bussent, dont li fer sont quarré, 
Guillaume fièrent sor l'escu d'or bouclé. 

1190. Toz .vij. ensamble ont au conte josté, 
A pou Guillaume n'ont à terre verssé, 
Mes Damledeu a le baron tensé. 
Li trois derrière ont son cheval navré, 
L'uns en la crope et li autre el costé, 

1195. Que li boel a pou ne sont volé. 

C'est grant merveille que il ne l'ont tu& 
Li cuens Guillaume» lor fet le brant privé. 
Cui il ataint à plain cop entesé, 
Mar querre mire, tost l'aura meschiné. 

1200. Les .xv. rois a si mal atéré 

Que il n'en sont que trois vif eschapé. 
Or a Guillaumes bien son cors esprové; 
Aine mes nus homs ne fist tel poesté, 
Quant .xv. rois a par son cors maté, 

1205. Et combatu tôt un jor ajorné; 

Mais en le trueve dèdenz l'autorité, 

Aine ne fa homs de la soe bonté. 
A icest cop Ta Guillaumes bien fet: 

Bien s'en alast à Orenge entreset, 
1210. Quant par devant li soillent dui aguet: 

C'est Aerofles et Danebrons qui brait. 

//Dex! dist Guillaumes, or ai ici mal plait! 

N'est pas merveille se ore me desplait; 

Mes néporquant moult bêlement me vait, 
1215. Quant .xv. rois ne m'ont de rien méfiait 

Se por ces .ij. m'en fui ce sera lait, 

A tozjoTz mes iert à mes oirs retrait. 

Dex me pardoint ce que li ai meflet! 

Mielz voil morir mi cors ne s'i essait. 
1220. Baucent, dist-il, moult le m'avez bien fet, 

De moi servir vos voi tozjorz en hait, 

Et encor estes, merci Deu! fort et ret; 

Ci voi venir ij. rois de mal estrait, 

Ne puet remaindre que grant estor n'i ait." 
1225. Quant li dui roi ont Guillaume véu, 

Dont le conurent sore li sont coru. 

Guillaume apelent, si sont arestéu; 

//Gloz orgueilleus, vostre jor sont venu, 

Moult vos avons chacié et porsén, 
1230. Or vos avons en tel leu conséu, 

Jà par nul home ne serez secoru, 

Naurez garant de vostre roi Jhesu 

Que ne perdez le chief desor le bu. 

Meint gentil roi as mort et confondu, 
1235. Or t'en seronjt li guerredon rendu. 

Ne te leromes por plain val d'or fondu 

Jusqu'à celé ore c'auras le chief perdu." 

— //Voir, dist Guillaumes, ainz tel honte ne fu : 
Poi priseront paien vostre vertu 

1240. S'ensamble à moi vos estes combatu." 

— //Non pas ensenble mes chascuns par soi nu." 

— //S'einsi le fêtes, à pris vos iert tenu. 
Lessiez m'aler, ne vos ai riens tolu, 

Onques nenblai vaillissant un festu; 

1245. Et se vos ai de liaient irascu 

Droit en ferai de ma main nu à nu, 
Soit à juise ou à eve ou en fu, 
Qu'en Aleschans ai plus de vos perdu." 
Dist Danebrons: *Ne vos vaut un festu: 

1250. Mon frère as mort, le roi Marchepalu, 
Mil paien sont par toi mort et veincu. 
Jà cist domage ne sera mes rendu; 
Mes se jà m'ame ait de Mahom salu, 
Ne mengeré si t'auré chier rendu, 

1255. Et par mon cors maté et confondu, 
Et par la geule à un arbre pendu. 11 
— //Voir, dist Guillaumes, jà n'aurez tant beu." 
Li Sarrazins point l'auferrant crenu, 
Et fiert Guillaume devant sor son escu: 

1260. Desoz la boucle li a fraint et fendu, 
Et son hauberc despecié et rompu. 
Lez le coté li mist l'espié molu. 
//Dex! dist Guillaumes, quel cop m'a cist rendu, 
Ne'l fis onc mes par home mescreu, 

1265. Son espié ai près de ma char 6entu; 
Mes, se Dex plest, chier li sera rendu. 
Isnelement entoise le brant nu, 
Par tel aïr l'a Guillaumes féru 
Desor son elme, qu'il ot à or batu, 

1270. Tôt li trencha com un rain de séu; 

Ne valt la coiffe un viez gant descosu, 
Que la cervele n'en ait jus espandu: 
Mort le trébuche en mi le pré herbu. 
//Gloz, dist Guillaumes, or avez trop wru, 

1275. Ton serement as moult mal atendu, 
Mien escient fol plet avez méu: 
De ton servise t'en ai loier rendu 
Qu'el puis d'enfer iras o Belzebu 
;Vvec ton Deu Mahomet et Cahu. 11 

Quant Aerofles voit Danebron morir* 
Ter duel en a, del sens cuide partir- 

Dist à Guillaume: //Ne poez mes foïr. 
Par Mahomet! à cui je doi servir, 
Toz l'or del mont ne vos puet garentir, 
1285. Que ne vos face de maie mort morir. 
Or vos convient mon roide espié sentir, 
Dont je ai fet meint crestien fenir. 
Jà à Orenge ne porrez revertir 
A la putain que je doi moult haïr, 

1290. Qui mon neveu Tiebaut a fet honir 
Par son cors sol, et del païs issir 
Outre la mer, et Orengè guerpir. 
Se je del tôt ne vos faz repentir, 
Jà mes ne puisse réaime maintenir. 

1295. Mes se ton Deu voloies relenquir, 
Et Mahomet aorer et servir, 
Encor porroies séurément garir." 
— //Dex ! dist Guillaumes , que porré devenir ! 
Ce Sarrazin voi de si grant aïr, 

1300. Ainz de son cors ne poi mes nul vélr; 
Si est armez, n'a garde de morir. 
Et de m'espée ai fet l'acier croissir, 
Mon chev^} voi le sanc del cors issir, 
Bien sant soz moi qu'il est près de cheir; 

1305. Et de païens voi la terre covrir. 
Aïde Dex, qui tôt as à baillir! 
Or voi-ge bien que près sui de morir, 
SecoT-moi Dex! par le tuen saint plésir!" 
Guillaumes a le paien regardé, 

1310. Moult le voit grant, parcréu et quarré, 
De lui fu greindres un plein pié mesuré, 
ÎFot si grant home en la crestienté. 
De chières armes ot son cors adoubé, 
Et en son dos un blanc hauberc safré: 

1315. Totes les manches et le cors ot ollé 

De chières pierres qui gietent grant clarté. 
En sorf t chief ot un chapel enfermé, 
De cuir de tacce bien bolli et serré, 
Et par desore son vert elme gemé, 

1320. A .xxx. laz qui toz sont boutonné: 
£1 nasel ot un charboncle soudé, 
Qui plus reluist que nul cierge enbrasé. 
En sol col ot un fort escu bouclé, 
D'or et d'azur richement painturé, 

1325. Et de sinople par grant nobilité: 
Quatre lions i avoit tresgité, 
Et un dragon sor le pomel levé. 
De bandes d'or ot un escu lité, 
Et d'auqueton et de cerf enarmé: 

1330. La guige en fu d'un chier poile roé. 
Que vos diroie del païen défaé! 
A grant merveille ot bien son cors armé: 
En son poing tint un roit espié quarré, 
Dont l'alemele ot un espan de lé, 

1335. Le fer devant agu et afilé: 

D'un mal serpent l'avoit envenimé; 
N'est homs en terre, se l'en avoit navré, 
Que maintenant l'éust le cuer crevé. 
Ceinte ot l'espée au pont d'or néelé: 

1340. N'a si grant home en France le régné, 
S'il l'avoit ceinte au flanc pajr le baudré, 
Que sor la terre ne traïnast plein pié. 
Une toise ot, ce dist-on par verte: 
Bois Plantamor la dona Salatré, 

1345. Et Salatrez, li rois d'antiquité, 
Cil la dona l'amiré Acéré 
Par non d'acorde de son frère Morte 
Cuiil avoit le chief del bu sevré. 
Tant a l'espée de roi en roi aie, 

1350. Que or l'a cil qui maint home a maté 
Et en bataille maint estor afîné, 
C'est Aarofles, li frères Desramé, 
Li plus fiers Turs dont onques fust parlé. 
Li Sarrazins fu moult de mal pessé. 

1355. Desoz lui ot tel destrier amené ^ 
Qui porteroit ij. chevaliers armez 
De plein eslès tôt un jor ajorné, 

Ne l'en batroient li flanc né li costc, 
Né pol de lui n'en seroit tressué. 

1360. Avec tôt ce est de si grant biauté, 
Jà n'en auroie la moitié aconté. 
Li cuens Gxdllaumes l'a forment golosé. 
Deu réclama, le roi de majesté: 
//Glorieus père, qui me féistes né, 

1365. Que desque ci, sire, m'avez gardé, 

Consent moi, sire, par ta sainte bonté, 
Que je eusse cel destrier abrivé! 
Se à Qrenge l'en avoie mené 
Je ne'l donroie por tote m'érité." 

1370. Le roi païen a li cuens apelé: 

//Sarrazin, frère, di par ta léauté, 
Que t'ai meffet dont m'as cuilli en hé? 
Se je t'ai rien né tolu né emblé, 
Droit t'en feré tôt à ta volenté: 

1375. Moult hautement vos sera amendé." 

Dist Aarofles: //Moult as or fol pensé. 
Par Mahomet! ne me vient pas à gré 
Que nus noms croie la seinte trinité, 
Né le bautesme, né la crestienté, 

1380. Né que Jhésus ait point de poesté. 
S'einsi le croiz, com je l'ai devisé, 
Que en la Virge n'éust humanité, 
Je te 1ère aler à sauveté 
Jusqu'à Orenge la mirable cité; 

1385. Puis la rendre mon frère Desramé, 
Et ta moillier aura Tiebauz l'Escler. 
Par tel manière serons nos acordé, 
«là autrement ne puet estre amendé." 
— //Voir, dist Guillaumes, trop m'avez demandé; 

1390. Je ne'l feroie por plain val d'or comblé. 
Voir, miex voudroie avoir le chief copé, 
Et pièce à pièce de mon cors desmembré, 
Que je guerpisse le roi de majesté. 
Trop par ies fous, n'as point d'umilité. 

1395. Eel renoiez, ti* -ors ait mal dahez! 

Je ne te pris vaillant un chien tué, 
Né toz tes Dex un denier monée. 
Quenque tu as et dit et devisé 
Desdi-ge tôt en Ténor Damledé, 

1400. Se'l deffendré à mon brant acéré." 
A icest mot s'ont andui deffîé. 

Dist Aarofles: //Guillaumes, or m'antant! 
Je me combat à toi, et sez comment: 
Crestienté qu'ele ne vaut néant; 

1405. Qui sor son chief la met à tort le prent. 
Et le bautesme desdi-ge ensement, 
Que il ne valt plus qu'un trespas de vaut. 
Toutes voz messes, né li Deu sacrament, 
Voz mariages né vos espousement, 

1410. Né celé loi que tienent vostre gent, 

N'est pas droiture, ainz est souduiement. 
Itel criance vint par enchantement. 
Dex est lasus, desor son firmament: 
H n'a çà jus de terre plein arpent, 

1415. Ainz est Mahoms à son commandement. 
Icil nos done et l'orage et le vant, 
Le fruit des arbres, le vin et le forment; 
Lui doit-on croire et fere son talant. n 
— //Gloz, dist Guillaumes, de tôt ce vos desment. 

1420. Li cuens s'abesse, vers la terre s'estent, 
Voit une lance, de son cheval la prent. 
Lors s'entrevienent andui moult fièrement. 
Mes li destriers Guillaume vet moult lent, 
Cil au paien comme quarriax descent. 

1425. Andui se fièrent moult angoisséement, 
Que li escu sont percié à l'argent; 
Ainz des haubers n'orent deffendement. 
Lez les costez sont li fer en présent; 
Poi se blecièrent, navré sont nequedant 

1430. Li cuens Guillaumes et li paiens josta, 
Lors escuz percent, chascuns aubère faussa, 
Et li uns l'autre dedenz le cors navra, 
Si que li sans contreval en cola. 

Par tel aïr li uns l'autre bouta, 
1435. Les cengles rompent et li portyail quassa. 
Jambes levées Guillaumes trébucha, 
Et Aarofles à terre reverssa. 
Chascuns des heaumes enz el sablon ficha, 
Si que li cercles et li nasel brisa, 
1440. Que par la bouche le sanc vermeil raia. 
Àinz des destriers uns ne se remua: 
Cil au paien henist et braidona, 
Del nés fronchi del pié destre hoa. 
Sele ot el dos, où moult fort caingle a, 

1445. Si bien se tient, onques ne desboucla. 
Li Sarrrzins premerain releva: 
Grans fu et fors, mes onques Deu n'ama. 
H se hérice, comme senglier froncha, 
Trete a l'espée qui luist et Verdeia, 

1450. Par les enarmes son escu enbraça; 

Si com Guillaumes contremont se hauça 
Par mi son elme li paiens l'asena: 
Quanqu'il ataint contreval en rasa. 
Li brans d'acier un petitet glaça, 

1455. Mors fust li cuens, mes l'espée torna, 
Et nostre sires qui le baron tensa. 
Deci qu'à terre le brant d'acier cola, 
Mien esciant plus d'un pié i entra. 
#Dex! dist Guillaumes, quele espée ci a! 

1460. Eors Durendal soz ciel meillor n'en a." 
Dist Aarofles: //Dans gloz, or i parra 
De vostre Deu, com il vos aidera." 
Isnelement autre cop recovra, 
Jà le férist, mes li cuens se hasta; 

1465. Del brant d'acier ruiste cop li dona 
Par mi son elme qui luit et flamboia: 
Tant par fu durs que point n'en esgruna. 
Li cops guenchi, par vertu dévala: 
Tôt son escu devant esquartela. 

1470. Mauvèsement le paien assena. 

Voit le Guillaumes, grant mautalent en a, 

Lui et s'espée moult forment lédenga: 
//Par Dey, Joieuse, droit ot qui te 
Quant Karlemaine à Es vos me dona, 
1475. Voiant François, moult forment vos loa, 
Que n'ot si bone soz ciel fors Durendal; 
Mal dahé ait jà mes te proisera, 
Né tendra chière nul jor que il vivra." 
Par pou à terre li cuens ne la gita. 
1480. Dist li paiens: //Mauvèsement vos va: 
Qui fist t'espée mauvèse la forga." 
H tint la soe qui luit et verdoia: 
Par tel air contremont là hauça, 
Jà l'en férist; mes li cuens recovra. 

1485. Par grant vertu le brant li envoia, 
Tote sa force o le brant abouta, 
Que son escu li fendi et copa. 
Par grant vertu Joieuse dévala, 
Que l'un des pans del hauberc li osta, 

1490. Et le clavein rompi et débenda: 

Toute la cuisse del cors li dessevra 
Plus d'une toise li paiens chancela, 
A l'arester toz envers trébucha. 
Voit le Guillaumes, Damledeu en loa, 

1495. Lui et sa mère doucement réclama, 
De celé honor forment le mercia. 

Li cuens Guillaumes a le paien véu 
Qui tint l'espée, et enbracié Tescu: 
Moult le voit grant et hidex et corssu, 

1500. De lui fu greindres le chief o l'elme agu; 
Forment redoute son brant d'acier molu. 
Li bers reclaime le digne non Jhesu, 
Et tint Joieuse qui Karlemaine fu: 
Par tel aïr a le paien féru, 

1505.- Devers sénestre entre col et l'escu, 

L'auberc li tranche, le clavein a rompu, 
Par grant aïr a le brant descendu, 
Toute la cuisse li dessevra del bu. 
Li cuens le hurte, envers l'a abatu- 



î 

1510. Quant il le voit en mi le pré chéu, 
Sachiez de voir grant joie en a eu. 
Dist à Joieuse: //Benoite soies-tu 
Mien esciantre onques mieudre ne fa." 
Le Sarrazin escria par vertu: 

1515. //Gloz, dist Guillaumes, fol plet avez méu. 
A ceste espée vos ai fet tel salu, 
Dont je vos ai le cuer moult irascu. 
Abatue ai la vostre grant vertu: 
Qui que gaeint, vos i avez perdu. 

1520. Fêtes eschace de fresne ou de séu. 
Or sera mes très-bien apercéu 
Que vos avez Guillaume conéu." 
Lors a seisi le bon destrier crenu: 
Li cuens i monte par lestrier d'or batu. 

1525. ij. foiz l'eslesse par mi le pré herbu, 
Et li destriers li randone menu. 
Ne s'i tenist chevrel né cerf ramu. 
//Dex! dist Guillaumes, com m'avez secoru! 
Or n'ai mes garde de paien mescréu." 

1530 Atant s'en torne, le Turc leit estendu. 
Dist Aarofles: //Guillaume, où vas-tu? 
Parole, à moi, si ait t'ame salu." 

Dist Aarofles: //Guillaume, entendez, 
Parlez à moi, gentis cuens henorez 

1535. Je voi très bien que je sui afolez, 
Né jà de ci ne seré mes levez, 
Se ge ne sui en litière portez; 
Mè$ jpor MahomI mon cheval me rendez, 
Moult richement ert vers vous rachetez: 

1540. De l'or d'Arrabe sera .ij. foiz pesez, 
Et vos neveuz toz quites en r'aurez, 
Qu'en prison tiejient Sarrazin à noz nés." 
Guillaumes cuide qu'il die fausseté, 
Por lui traïr s'est issi porpensez. 

1545. Dist au paien: //De folie parlez; 
Je n'el rendroie por .xiiij. citez. 
Or m'en irai , et vos ci remendrez." 

Ot le Arofles, par pou qu'il n'est desvez, 

A haute voiz s'est li fels escriez: 

//Ahi Guillaume, com fet cheval avez! 
1550. Par Mahomet! le meillor enmenez 

Qui onques fust véuz né esgardez; 

Tant amble tost, et si par est soef, 

Homs qui sus siet ne puet estre lassez. 
1555. En vaus, en tertres, ne puet estre encombrez. 

Onques por corre ne pot estre grevez, 

Né por ahan ne fu aine tressuz, 

Né aine ne fu né saigniés né ferrez. 

Ongles a durs plus qu'aciers détrempez. 
1560. Ha Eolatise, tant jorz vos ai gardé, 

Or t'ai perdu et si sui afolez, 

Et à tozjorz honis et vergondez! 

Mes nequedent moult sui de vos irez: 

Par Mahomet, où mi cors est voez! 
1565. De vos me poise plus que de moi assez. 

Quar le me rent, Guillaumes au cort nés, 

Je te feré totes tes volentez." 

— //Gloz, dist Guillaumes, je cuit vos me gabez. 

Par Saint Denis! quant de moi partirez 
1570. Moi né autrui jà mes ne forferez. 

Ne vaudrez gaires quant vos m'eschaperez." 

Isnelement est vers lui retornez, 

Et li paiens de dolor s'est pasmez: 

N'est pas merveille quar à mort est navrez. 
1575. De son cheval s'esIMi cuens aclinez, 

Le brant d'acier li a desceint del lez, 

De cel méismes li a le chief copé. 

Or est li cuens auques asséurez. 

Del bon cheval estoit jambe aterrez, 
1580. Et prist les armes au paien deffaé. 

Isnelement s'en est li cuens armez, 

Puis a lacié le vert elme gemé, 

Après a ceint le brant qui fu letrez: 

Joieuse pant à l'arçon noelé. 
1585. Hastivement est li cuens retornez, 

A son col pant le fort escu bandé: 
Le Tur resemble plus c'ome qui soit nez. 
Vint à Baucent, qui moult estoit lassez, 
Le frain li oste, la sele et le poitrez: 

1590. Por ce le fet li frans cuens henorez, 

Qu'il ne soit pris né des paiens menez, 
Et mielz corra et plus iert délivrez. 
Lors s'en torna, s'est à Deu commandez: 
Sa lengue tome, ses Latins est muez: 

1595. Grézois parole, qu'il en fa doctrinez; 
Sarrazinois resavoit-il assez, 
De toz langages ert bien enlatinez. 
D'armes paienes iert moult bien adoubez, 
Estrangement iert grande sa fiertez. 

1600. Baucent le suit, sanz frain, tôt desselez. 
Dex le garisse, qui en croiz fu penez! 
De paiens est véus et avisez, 
Se il le tienent jà sera afolez» 

Vet s'en Guillaumes par mi la terre estrange, 

1605» C'est Uriene qui tôt anors sofraigne, 
Car aine n'i ot un jornel de gaieigne, 
Mais puis et roches > et pieres de Cartaingne. 
En Aleschans a perdu sa compaigne 
Et ses neveus, dont la dolor l'engraigne, 

1610. Qu'en prison tienent li Sarrazin d'Espaigne: 
Jà n'en istront por roi né por chastaigne; 
Se Renoarz, qui maint paien méhaigne, 
Ne les en giete fet ont maie gaeigne. 
Mes ainz en iert perciée mainte entraigne. 

1615. Vet s'en Guillaumes poignant vers la monteigne. 
Baucent le suit, qui moult durement seigne. 
Si com Guillaumes entra en une pleigne, 
Encontra-il les Turs de Buriaigne, 
Ceus de Parlerne et ceus de Gorgataigne, 

1620. Si les conduit Desreez d'Argolaigne, 
Baudus li fels, à la chière grifeigne, 
Wot si félon jusqu'as vaus d'Alemaigne: 
One en sa terre ne crut né via né laigne, 
I. 17 

Cheval ot bon et en sa lance enseigne; 

1625. Et Desreez chevauchoit une aufeingne. 

Guillaume quièrent, dont il ont giant engaigne. 
Quant il le voient l'uns à l'autre renseigne: 
//Qui est or cil qui porte tele enseigne? 
Armes a riches et de moult bone ovraigne, 

1630. Alons encontre sanz nule demoraigne." 
Dist Desreez: //Baudus li fils Aiquin, 
Vois-tu celui qui là vient cel chemin? 
Uns sors baucens le suit tôt le train: 
As armes senble Arofle mon oosin; 

1635. Je cuit mort a le conte palazin, 

Cil au cort nés, le félon de put lin; 
Bien reconois le sor baucent rossm" 
Et dist Baudus: //Par mon Deu Apolin! 
Au chevauchier semble mal barbarin." 

1640. A icest mot s'eslessent li cosin: 

Guillaume encontrent par delez un sapin. 
Baudus parole, not pas le cuer frarin, 
Dist à Guillaume: //Dont venez si matin? 
Où irez-vos, dites, sire cosin?" 

1645. Li cuens respont et dist en lor Latin, 
Far grant voidie parole au Sarrazin: 
//Par Mahomet ! Baudus li filz Aiquin, 
Je ai lessié le roi Alipantin 
Desoz FArchant delez un pin ombrin. 

1650. Là ai lessié Guillaume mort sovint: 
Je l'ai ocis à mon brant acerin; 
Là le desarment de Fauberc dohlentin, 
Et je m'envois, s'enmenrai Acarin, 
Et Danebur et son frère Cahin, 

1655. Et Aucebier, le frère Estormazin, 

Quar à Qrenge vueil estre au serin: 
Guiborc prendrai et le paleis marbrin, 
Bien i porrez herbergier le matin." 

1660. Lors s'en passe outre, si tint le chief enclin 
Mes li paien ont véu son hennin, 
Et ses .ij. chauces que furent de sanguin: 

Par ce conurent n'estoit pas lor cosin. 
A voiz s'escrient toz ensemble à un brin: 

1665. //Par Mahomet! n'en irez mie einsini 
Ahi Guillaume, fel traître mastin, 
Tant vos savez de barat et d'engin" 
Li Sarrazin sont de pute manière, 
Marchis Guillaume esgardent par derrière» 

1670. Voient Termine qui pent vers l'estrivière, 
Et de sa chance iert route la lasnière; 
Celé de fer, dont la maille estoit chière, 
Sor l'esperon ert reversée anère* 
Sa chance pert qui n'estoit pas entière. 

1675. Voient Baucent qui le suit par derrière. 
Lors sevent bien c'est li cuens Bracefière> 
A voiz s'escrient: //Fel traître boisère, 
Ne passerez à pui né à rivière" 
Ot le Guillaumes, si dist parole fière: 

1680. //Par Deu! glotons de mauvèse manière, 
Ne vos pris toz une vil chamberière; 
Quar je voi bien n*i a mestier proière. 
Mes se Deu plest et le baron Saint Père, 
De l'un de vos feré-ge une bière." 

1685. Point Folatise qui plus cort de levrière, 
Kert Desréé devant à l'encontrière» 
Ne li valut la targe une espanière, 
La vieDe broigne, le rain d'une fochière: 
Par mi le eue* met sa lance plenière, 

1690. Mort le trébuche très en mi la proière, 
Ainz que li rois ait guerpi l'estrivière 
Saisist Guillaumes l'espié o la banière: • 
Plus tost s'en torne qu'aloe menuière. 
Baudus l'enchauce par mi une jonchièfe 

1695. A bien .x.m. de la gent aversière. 

Baucent acloent au pié d'une rochière, 
Tôt le détranchent comme gent pautonière, 
Et le marchis ont navré en Tarchière. 
Li cuens Guillaumes s'en vet sor Folatise. 

1700. Baudus Tenchauce, qui durement se prise, 

17* 

Cil de Palerne et cil de Malatise, 
Et cil de Perse et cil de Monfelise, 
Et cil de Sutre et cil devers Larise. 
Devant les autres le suit tôt à devise 
1705. Baudus li fels, qui son cheval arise; 
Et cil sen vet moult tost à garantise. 
Li rois de gloire, qui tôt a en justise, 
Doint au paien que sa char soit malmise! 
Li cuens Guillaumes n'a garde en nule guise 
1710. Se desoz lui ne chiet son Eolatise. 

Vet s'en Guillaumes li marchis au cort fiés, 
Tuit sont si home ocis et décopez, 
Et si neveu toz .vij. enprisonez, 
Jà n'en istront nul jor de lor aé 
1715. Se il nen sont par Benoart gitez, 
Qui encor est à Loon la cité 
En la cuisine où il a conversé: 
Par celui èrent li baron délivré. 
Après le conte sont paien arouté, 
1720. Par puis, par tertres ont K Turc galopé; 
Mes li marchis a tant esperoné 
C'une grant liue a paiens trespassez, 
Dont U est vis qu'il soit à sauveté. 
Tôt bêlement a son cheval mené, 
1725. Le sor baucent a forment regreté. 
Li cuens s'areste soz un arbre ramé 
Por son cheval, tant qu'il ait estalé. 
Ainz qu'il éust tôt son estai fine 
Voit de paiens tôt le tertre rasé, 
1780. Baudus devant, le frein abandoné, 
La lance droite, le gonfanon ferme. 
A, haute voiz a Guillaume escrié: 
/'Sire Guillaume, on vos a tant loé 
Qu'il n'est nuz homs de la vostre bonté; 
7^5. Tornez vers moi sol tant qu'aions josté. 
~ "Dex ! dist li cuens, par ta grant p 
G1 gloz lechières m'a hui tant rampoiré, 
La soe chasce m'a durement grevé, 



, 

Forment m'a hui traveillié et pené, 

1740. Par lui ont hui paien Bauçant tué, 

Forment m'en poise que moult l'avoie amé; 
Mes par mon chié, jà sera comparé" 
Vers le paien a le cheval hurté, 
Et li paiens ne Ta pas redouté. 

1745. De plein eslès s'ont endui encontre, 
Lor escu sont percié et estroé, 
Mes des hauberz n'i a maille faussé. 
Les lances brisent, li fer en sont quasse, 
Plus d'une toise sont li tronçon volé, 

1750. Et li arçon sont» par mi tronçoné. 

Li cuens Guillaumes a le paien hurté, 
Jambes levées l'a jus acravanté, 
Puis tent la main s'a le cheval combré; 
Mien escient jà l'en éust mené, 

1755. Mes Sarrazin li sont près del costé, 
Plus de .l. de férir apresté. 
Voit le Guillaumes, tôt le sanc a mué, 
Il tret l'espée au pont d'or noelé, 
Au bon destrier a lors le chié copé: 

1760. Ne vuet que l'aient Sarrazin né Escler. 
Au tor françois a ij. Turs cravantez. 
Poignant s'en torne, n'i a plus demoré, 
Droit vers Orenge a son chemin torné. 
Or le conduie Jhesus à sauveté! 

1765. Et Sarrazin ont Bauduc remonté. 
De totes parz sont paien assemblé, 
Et Desramez i vint o son barné, 
Ensemble o lui sont .xx. rois coroné. 
Communémant ont dit et devisé, 

1770. Et tuit li roi desoz Mahom juré 

Que ne'l leiront à passage* n'a gué, 
Jusque il aient en Orenge enserré; 
Puis le prendront par vive poesté, 
Si le rendront le neveu Desramé, 
1775. Tiebaut d'Arrabe, qu'il a deshérité 
Et de sa famé honi et vergondé. 

Mes se Deu plest tuit seront parjure, 
Jà ne verront ançois un mois passé 
Que il seront si forment encombré, 

1780. N'i aura cel tant ait le cner osé, 
Bois, amirés, aumaçor né Esclers, 
(Jui de péor n'ait tôt le sanc mué, 
Se Dex garist Renoart au tinel; 
Far lui seront paien deshérité! 

1785. Yet s'en Guillaume» li marchis au vis fie 
A espérons, n'a soing de l'atargier. 
Païen Fenchaucent plus de .xxx. millier; 
Mes li marchis siet sor si bon destrier, 
S'il ne li chiet ne les prise un denier. 

1790. .ij. liues granz a passé Averaiers, 

En un val entre, s'apuie en un rouchier, 
Et voit d'Orenge la tor et le clochier, 
Et Gloriete le bon paies plenier, 
Les murs d'areine qu'il ot fet bateillier. 

1795. //Dex, dit li cuens, qui tôt as à baillier, 
A com grant joie je m'en issi Fautrier! 
Fuis ai perdu tant vaillant chevalier 
Où je n'aurai mes nul jor recovrier. 
Ahi Guibore, gentiz franche moillier! 

1800. Quant vos saurez cest mortel encombrier 
De mes neveuz, que j'avoie tant chier, 
Je cuit li duez vos fera enragier." 
Li cuens se pasme sus le col del destrier, 
Jà alast jus ne fussent li estrier. 

1805. Lors s'en toma poignant tôt un sentier, 
Jusqu'à Orenge ne volt resne sachier. 
Vient à la porte, s'apela le portier; 
A haute voiz commença à huchier: 
//Ovre la porte, lai jus le pont glacier, 

1810. Haste-toi, frère, moult en ai grant mestier.' 1 
Quant li portiers l'a oï si coitier, 
Sor la tomele s'est aie apoier: 
Ne'l connut mie del marchis au vis fier, 
Né desoz lui son auferrant destrier, 

1815. Né de l'enseigne que il vit baloier, 

Né del vert elme, né l'escu de quartier» 
Guida qu'il fust de la gent aversier 
Qui le vouaist tmr et engignier. 
Dit à Guillaume: //Or vos traiez arrier, 

1820. Que par Saint Jaque, à eui je voil proiert 
S'un sol petit vos voi plus aprochier, 
Tel vos dorré sor cel elme vergier 
Que del cheval vos feré trébuchier. 
Si m'aïst Dex et li bers Sains Bichiers! 

1825. Alez-vos-en, traître losengier. 

Guillaumes doit de l'Archant repairier: 
Cuidez-vos ore que nos soions bexchier?" 
Et dit li cuens: //Amis, ne t'esmaier. 
Je suis Guillaumes, li marchis au vis fier, 

1830. Qui en l'Archant ala son duel vengier, 
Por Vivien secorre et aïdier. 
fiecéu ai si mortel encoinbrier , 
Mort sont mi home, n'i a nul recovrier, 
Et je méismes n'ai pas le cors entier." 
1835. Li portiers l'ost, prist soi à merveillier; 

De Deu de gloire se commence à seignier. 

li cuens Guillaumes s'est durement hastez, 
Dit au portier: //Amis, la porte ovrez; 
Je sui Guillaume, jà mar le mescrérez." 
1840. Dit li portiers: *Sire, un pou vds soffrez, 
G'irai lassus, à parmain me r'aurez." 
De la tornele s'est moult tôt dévalé, 
En Gloriete monta par les degrez, 
Vint à Guibore, moult s'est haut escriez: 
1845. //Gtentiz contesse, fet-il, que vos hastez; 
Là defors est uns chevaliers aimez 
Suz un cheval ainz ne fu véu tel, 
D'armes paienes est moult bien adobez, 
Estrangemant est grande sa fiertez, 
1850. Bien resenble home qui d'estor soit tornez, 
Que j'ai véu ses braz ensanglentez: 
Moult par est grant sor son cheval armez, 

Et dit qu'il est Guillaumes au cort nés. 
Venez-i, dame, por Deu, si le verrez." 

1S55. Ot le Guiborc, le sanc li est muez. 
Ele descent del paies seignorez, 
Vient as crestiaus amont sus le fosez, 
Dit à Guillaume: * Vassal, que demandez?" 
Li cuens respont: *Dame, la porte ovrez 

1860. Isnelement, et cel pont m'avalez; 

Que ci m'enchauce Baudus et Desramez, 
\xx.m. paien o's vers elmes gemez. 
Se ci m'ateingnent toz sui à mort livrez. 
Gentil contesse, por Deu! la porte ovrez 

1865. Isnelemant, et si vos en hastez." 

Et dit Guiborc: * Vassal, n'i enterrez, 
Tote sui sole, n'a o moi home né 
Fors cest portier et un cler ordenez, 
Et un enfant, n'a pas .xv. anz passez, 

1870. Et fors noz dames qui les cuers ont irez 
Por lor mariz que mes sire a menez 
En Aleschans sor paiens deffaez. 
N'i aura porte né guichet deffermez 
Jusque Guillaume soit arrière tornez, 

1875. Li gentiz cuens, qui de moi est amez: 
Dex le garisse, qui en croiz fu penez!" 
Ot le li cuens, vers terre est enclinez: 
De pitié plore li marchis au cort nés. 
L'eve li cole fil à fil lez le nez. 

1880. Guiborc r'apele quant fa amont levez: 

//Ce sui-je, dame, moult grant tort en avez, 
Moult me mervueill quant ne me r'avisez; 
Je sui Guillaumes, jà mar le mescréez." 
Et dit Guiborc: //Sarrazin, vos mentez; 

tS85i Par Saint Denis qui est mes avoez, 
Ainçois sera vostre ciés desarmez 
Qu'il vos soit porte né guichet deffermez. 

Li cuens Guillaumes se hasta de l'entrer 
N'est pas merveille, forment se doit doter, 

1880, Qu'après lui ot le chemin fresteler 



i 

De celé gent qui ne'l puent amer. 
//Franche contesse, dist Guillaumes li bers f 
Trop longuement me fêtes demorer. 
Vez des paiens toz ces tertres raser. 

1895. — //Voir, dist Guiborc, bien oi à vo parler 
Que mal devez Guillaume resenbler, 
Car aine ne'l pot nus Turs espoenter. 
Mes par cel Deu que je doi aorer ! 
IFi ferai porte né guichet deffermer 

1900. Jusque je voie vostre chief desarmer, 
Et sor le nés la boce as elz mirer; 
Car plusors homes se semblent au parler, 
Et je sui sole, ne me doit-on blasmer." 
Ot le li cuens, n'ot en lui quVïrer. 

1905. L'eline deslace, lait la ventaille aler: 
//Dame, dist-il, or poez esgarder." 
Si com Guiborc le prist à aviser, 
Far mi les chans voit cent paiens aler, 
Corssoulz d'Aversse les fist de l'ost sevrer, 

1910. Par els fesoit Desramé présenter 

Trente chaitis qui tuit sont bacheler. 
De granz seins les orent fet noer, 
Paien les bâtent, que Dex puist craventer! 
Dame Guiborc les a oï crier 

1915. Et hautement Damledeu réclamer. 

Dist à Guillaume: //Or puis-je bien prover 
Que tu n'es mie dans Guillaumes li bers, 
•La Eièrebrace qu'en soloit tant loer; 
Jà n'en lessasses paiens nos genz mener, 
1920. Né à tel honte batre né dévorer; 

Jà ne's soffrisses si près de toi mener." 
— //Dex! dist li cuens, com me velt esprover ! 
Mes par celui qui tôt a à sauver, 
Je ne leroie por la teste coper, 
1925. Se m'en devoit trestot vif desmembrer, 
Que devant lui ne vois ore jostér. 
Por soe amor me doi-je bien grever, 
Et la loi Deu essaucier et monter, 

Et le mien cors traveillier et pener" 

1930. L'elme relace, puis let cheval aler, 
Tant com il puet deaoz lui randoner, 
Et vet païens férir et encontre!. 
Le premerain a fet l'escu troer, 
Et le clavain dérompre et désafrer, 

1935. Far mi le cors fiât fer et fasrt passer. 
A l'autre part a fet l'ensaigne outrer, 
Jambes levées Ta fet mort craventer. 
Puis tret l'espée qu'il toli à l'Eseler: 
A un païen fist la teste voler, 

1940. L'autre portant deci el cerveler, 

Et puis le tierz a fet mort renversser, 
Le quart fiert si qu'ainz ne li lut parler* 
Paien le voient, n'i ot qu'espoenter; 
Li uns à l'autre le commence à conter: 

1945. //C'est Aarofl.es, li oncles Cadrœr, 
Qui vient d'Orenge essilier et gaster. 
Corrodez est, moult l'avons fet irer 
Quant nos ne famés en Aleschans sor mer. 
Je cuit que chier nos fera comparer." 

1950. En fuie tornent por lor vie sauver: 
Toz les prisons ont tost lessiez ester. 
Li bers Guillaumes les suit por décaper, 
Et cil li fuient qni n'osent demorer. 
Voit le Guiborc, si commence à plorer, 

1955. A haute voiz commença à crier: 

n Venez, beau sire, or i poez entrer." 
Ot le Guillaumes, si priât à retorner, 
Vers les prisons commence à galoper, 
L'un après l'autre va toz deschaener, 

1960. Puis les enmaine dedenz Orenge aler. 
Et cil i vont, mes n'i porent entrer. 

Quant li cuens ot les prisons délivrez 
Et vers Orenge les ot acheminez, 
Après paiens s'est arrière tornez; 

1965. Toz les ataint li destriers abrivez^ 

Li cuens ot tret le brant qui fu letrez, 

A .iiij. cox en a .vj. craventez. 
A voiz paiene s'est K cuens escriez: 
//Filz à putain, les chevax me lerez, 
1970. Si les aura mes oncles Desramez, 
Chascuns sera en sa chartre jetez. 
Moult durement s'est vers vos aïrez 
Por la bataille dont li estes fanxés." 
Païen s'escrient: //Si com vos commandez; 
1975. Pètes, biau sire, totes vo volentez." 

A pié descendent, ez-les-vos démontez, 
Desor cheval n'en est un sol remez. 
Li dui les .ij. ont par les poinz noez, 
Ainz n'en i ot que quatre délivrez, 

1980. Cil ont les autres devant els amenez. 
Droit vers Orenge ez-les acheminez. 
//Dex! dist Guiborc, est Guillaumes faez, 
Qui par son cors a tant enprisonez. 
Grant péchiez faz qu'il ne soit encombrez. 

1985. Sainte Marie, et car le secorez! 

De paien voi toz ces tertres rasez: 
Lasse dolente, chétive que ferez? 
Se il i muert c'est par mes foletez." 
Ele s'escrie: //Sire, car en venez! 

1990. Ahi Guillaume, franc marchis au cort nez, 
Por amor Deu qui en croiz fu penez! 
Lepez ces Turs, trop les avez grevez. 
A vis déables soient-il commandez." 
Et dist Guillaumes: //Si com vos commandez." 

1995. Ez-vos le conte qu'est venuz as fossez: 
Devant la porte s'est li bers arestez 
O sa grant proie dont il i ot assez, 
Et de vitaille .xv. somiers trossez, 
Toz les paiens a ensemble enenglez; 

2000. Devant la porte, entre pont et le guez, 
Là les a toz ocis et démembrez. 
De ce fist moult que sages et memhrez, 
Qu'à norriture n'en a-il nul lessez. 
Dont fu la porte overte et defermez, 

2005. Et li granz poiiz tornéis avalez. 

Li cnens i entre, dolanz et abosmez, 
Et les chaitis qu'il ot desprisonez, 
Et li harnois as paiens desfaez, 
Et la vitaille et li vins et li blez. 

2010. Puis ont les ponz encontremont levez, 

Et les granz portes et les huis bien barrez: 
A granz chaenes ont les portax fermez. 
Ainz que Guillaumes se fust bien desarmez 
Vit de paiens les tertres encombrez; 

2015. Mes ja n'iert prise la mestre fermetez 
S'il n'ont ançois cels dedenz afamez. 
Devant la porte se sont logiez es prez 
Tiebauz d'Arrabe et li rois Desramez, 
Li rois Corssouz et li rois Aenrez, 

2020. Li rois Paburs et li rois Esmerez, 
Li rois Borrel et li rois Mautriblez, 
Bois Aïax et li rois Josuez: 
Avec els fu Haucebiers Tamirez, 
Cil de Mautiste, li filz Matusalez. 

2025. Trente rois furent, que Pçrsant que Escler. 
Jusqu'à un an fu li sièges jurez: 
N'en partiront por vant né por oré, 
S'iert prise Orenge et li murs craventez; 
Mes Renoarz les fera parjurez; 

2030. Se Dex li sauve son grant tinel quafré. 
Mal i entrèrent paien en cel régné; 
Ainz que il soient le mois d'Aoust passez 
TTi vodroit estre le meillor arrivez 
Por trestot l'or qui onques fiist fondez. 

2035. Or ont paien Orenge avironnée, 
La terre ont arse et environ gastée. 
Guillaumes a sa teste desarmée, 
Dame Guiborc a desceinte s'espée, 
L'elme li os te, dolante et esplorée. 

2040. Après li trait la grant broine saffrée: 
Soz le hauberc li fu la char quassée, 
En .xv. leus l'ot plaiée et navrée, 

Toute la brace avoit ensanglantée. 

L'eve del cuer li est as elz montée, 
2045. Aval la face li est chaude colée. 

Voit le Guibore s'a la color muée: 

//Sire, dist-ele, je sui vostre jurée, 

Â la loi Deu loiaument espousée, 

Por vos sui-je crestiene clamée, 
2050. Et en seinz fonz bauptiziéé et levée, 

Ifuile et de cresme en Deu régénérée; 

Ne me doit estre vo parole véée. 

Mes d'une chose sui moult espoentée: 

Bertran le conte à la chière membrée 
2055. Eustes-vos en compaigne menée, 

Ouichart l'enfant, qui bien fiert de l'espée, 

Et Guielnr, Gautier de Pierre-lée, 

Et le bernage de la terre loée. 

Cil jugleor fussent à l'assemblée, 
2060. Meinte viele i éust atemprée, 

N'es pas Guillaumes, toute en sui effraée." 

— //Dex, dist li cuens, sainte Virge henorée! 

Ce qu'ele dist est vérité provée. 

A grant dolor iert mes ma vie usée. 
2065. Franche contesse, n'i a mestier celée, 

Ma compaigne est trestote a mort livrée 

En Aleschans, là fu desbaretée, 

Né n'i a nul n'ait la teste copée. 

Fouiz m'en sui, n'i a mestier celée, 
2070. N'i poi avoir né foison, né durée. 

Tur m'ont chacié tote jor ajornée." 

Guibore l'entent, la color a muée, 

De la dolor est à terre pasmée. 

Quant se redresce forment s'est démentée: 
2075* //Haï! fet-ele, lasse, maléurée! 

Or puis-je dire que sui achétivée. 

Par moi sont jà mainte jovente usée. 

Dex! confort ore, je fui de mère née! 

Sainte Marie, roïne coronée 
2080. Que fussé-je et morte et enterrée! 

Ma grant dolor n'iert jamès oubliée, 
Tant que ge soie en la terre boutée." 
Adont i ot mainte lerme plorée. 
Moult fu li dels en Orenge pesans, 

2085. Plore Ghiiborc, des autres ne sai quant: 
//Sire, dist-ele, où est reniés Bertrans? 
Et Guielins et Ouichars li vaillans, 
Gautiers de Termes et li preuz Vivians, 
Et li bamajes qui moult estoit vaillabs? 

2090. Rendez-les-moi sains et saus et vivans!" 

— //Dame, dist-il, mort sont en Aleschant. 
Devers la mer, par devers les Archans 
Trovames Tors, Sarrasins et Persans, 
Les Indians et les Sarragonçans, 

2095. Cels de Palerne et les leus Gorgatans, 
Les Micenax et toz les Aufriquans, 
Cels de Mautiste, li filz Matusalant, 
Borrel i fu o ses .xiiij. enfant, 
Et Desramez et Haucebieçs li grans: 

2100. Bien i ot trente, que roi que amirant, 
Et cm. Turs et tant Popelicani 
Nos i férimes à noz espiez trenchanz: 
Moult le fist bien li palasins Bertrans, 
Girars mes niés, de Commarchis li frans, 

2105. Guichars li preuz, Gaudins li combatans. 
Sor tos les autres le fist miex Viviens, 
Car aine ne fu por Sarrasins fuians, 
Né por un. home un sol pié reculans. 
Mes des paiens fu la plenté si grans, 

2110. Et tant i vint en nés et es chalans, 
Et en dromonz et en estuz corans, 
Que tant n'en vit nus homs qui soit vivans. 
D'escus et d 1 armes fu covert li Archans. 
Contre un des noz i ot bien cent Peisant. 

2115. Mort son mi home, n'i a nul eschapant, 
Et je méismes navrez par mi les flans. 
Tant i estui, sanz mençonge disant, 
Qu'en trente leus fa rous mes jaserans, 

Toz fu quassez mes verz elmes luisanz, 
2120. Sor les espanles par les laz dépandanz. 
Ne me blasmez se je en foi fuians." 

— //Non faz-je, sire, Jhesu tos soit garans." 
Granz fa li dels el paies seignoriz, 

Les riches dames regretent lor mariz, 
2125. Et les danzeles regretent lor amis. 

Li dels enforce et li huz et li criz. 

Et dist Guiborc: *Est dont Bertrans ocis? 

Gaudins li bruns et Guichars li jentis? 

Gautiers de Termes, Girars de Commarchis, 
2130. Et Guielins li bons, li eschevisP" 

— //Nenil, voir, dame, enoor est chascuns vis: 
Dédenz lor nés les tienent paien pris, 

Mes mors i est Vivien» li Jiardiz, 

Ançois i ving que il fiist toz feniz. 
2135. Bien est confës, la Damledéu merciz, 

Communiez del pain qu'est beneiz. 

Sor un estanc le trovai 'tôt mari, 

Desoz un arbre qui estoit tôt floriz; 

Saluz vos mande, n'en voil estre entrepris." 
2140. Et dist Ghiiborc: y/Damedeu, JThesu-Criz 

Recovre s'ame en son saint paradis! 

Moult est grans dels que si tost est feniz." 

L'eve des els li chiet aval le piz, 

Fuis a parlé, a loi d'empereriz: 
2145. //Sire Guillaume, dist Guiborc la gentis, 

Ne soiez pas vilains né esbahiz, 

Né vers paiens recréans n'amatiz. 

N'avez pas terre entre Orliens et Paris, 

Ançois l'avez el règne as Arabis. 
2150. Jà en Orenge n'aurez pès .xv. dis, • 

Jusque Tiebauz en essera saisiz; 

Mes ce n'iert jusqu'au jor del joxs. 

Quant ti neveu sont vis ice me di, 

Et ancor as et paranz et amis, 
2155. Mande secors en France à Saint-Denis, 

A ton serorge, au fort roi Looys. 

Et si vendra ti pères Aymeris, 

En sa compaigne amerra toz ses filz 

Et son lignage qui est poestâs. 

2160. Si secor cels que Sarrazin ont pris, 

Que ne's enmainent outre la mer chétis." 
— * Dex, dist Guillaumes, qui en la croiz fus mis, 
Fu onques dame tant fust de sages dis! 
Or me consaut Dex et sains EsperizP 

2165. Et dist Guiborc, la dame seignorie: 
//Sire Guillaume, ne vos esmaiez mie, 
Alez en France secors querre et aïe. 
Quant le saura Hermengart de Pavie, 
La vostre mère, que Jhesus benéie! 

2170. Et Aymeris à la barbe florie, 

Tôt manderont por la chevalerie 
Et par la terre la riche baronie. 
Ta fière geste qui tant est seignorie 
Secorra vos en la terre haïe." 

2175. — //Dex! dist Guillaumes, dame SainteMarie! 
Far tantes foiz auras lor olz banie, 
La gent de France penée et traveillie, 
Jà ne créront mesagier qui lor die 
Que ma compaigne soit si morte et périe. 

2180. Dame Guiborc, bêle suer, douce amie, 
Ceste parole n'iert jà en France oïe 
Far messagier que ne'l tiegne à folie; 
Jà n'en movra por ce chevalerie. 
Se je n'i vois ne me vaut une alie. 

2185. Mes je n'iroie por tôt For de Pavie, 
Ne vos leroie entre la gent haie. 
Par cel apostre qu'en quiert en Eomanie! 
Mauves seroie et pleins de félonie 
Se en Orenge vos avoie guerpie." 

2190. //Sire Guillaume, dist Guiborc en plorant, 
Car i alez par le vostre commant. 
Je remendré en Orenge la grant 
Avec les dames dont il a çaienz tant: 
Chascnne aura son hauberc jazerant, 

2195. Et en son chief un vert elme luisant, 
Et au costé aura ceint son bon brant, 
Au col l'escu, el poing l'espié tranchant. 
Si sont çaienz chevaliers ne sai quant, 
Que rescousistes à la gent mescréant, 
2200. Pesor ces murs monteront là devant, 

Bien deffendront se Turc vont assaillant. 
Je ère année à loi de combatant, 
D'auberc et d'elme et d'espée tranchant. 
Par cel apostre que quièrent penéant! 

2205. îTi a paien, Sarrazin né Perssant; 
Se je Tatieng d'une pierre en ruant, 
Ne le coviegne cheoir de l'auferrant" 
Ot le Guillaume, Guiborc vet enbraçant. 
Par grant amor se vont entrebesant, 

2210. Li uns por l'autre vet de dolor plorant. 
Tant vet Guiborc Guillaume déproiant, 
Qu'en France ira, ce li a convenant, 
Por le secors dont il sont désirrant. 
//Sire Guillaume, dist Guiborc la senée, 

2215. Or t'en iras en France la loée, 
Si me leras dolante et esgarée 
Entre tel gent dont point ne sui amée, 
Dedenz Orenge enclose et enserrée, 
Et tu iras en la terre asazée. 

2220. Meinte pucele i verras colorée, 

Et mainte dame par noblesce acesmée : 
Je sai très-bien, tost m'auras oubliée, 
Tost i sera vostre amors ajornée, 
Arière dos serai mise et boutée-, 

2225. Moult tost auras ceste terre oubliée. 
Que querriez en iceste contrée, 
Où vos avez tante poine endurée, 
Tant fein, tant soif et tante consirrée?" 
Ot le Guillaumes, s'a Guiborc regardée, 

2230. L'eve del cuer li est as els montée, 
Aval la face li est jus avalée, 
Molliez en ot la renge de s'espée. 
I. 18 

Guiborc cnbrace, si Ta réconfortée, 
Moult Ta sovent besiée et acolée; 

2235. Dist li cuens: //Dame, ne soiez trespensée, 
Tenez ma foi, jà vos iert afiée, 
Que je n'aurai chemise remuée, 
Braie né chauce, né ma teste lavée, 
Ne mengeré de char né de peurée, 

2240. Ne bevré vin né espice colée 
A mazelin né à cope dorée, 
Se eve non: icele m'ert privée. 
Ne mengerai foasce buletée, 
Fors le gros pain où la paille ert trovée; 

2245. Né ne jerré desor coûte emplumée, 
N'aurai sor moi lincel, cortine ovrée, 
Fors couverture de ma sele afeutrée, 
Et itel robe com je auré portée. 
Né jà ma bouche ne sera adesée 

2250. S'iert de la vostre besié et savorée 

En cest paleis dont li eitre est pavée." 
Lors Ta Guillaume besiée et acolée. 
Adont i ot mainte lerme plorée. 
Sor Folatise est la sele posée 

2255. Et li frains mis, la testière noée, 
Toute la croupe de fer acovetée. 
Bien ot armé le piz et l'eschinée, 
Fort l'ont estraint d'une sorcengle lée- 
Soz le paleis le tint-on en l'entrée. 

2260. Li cuens s'arma sanz nule jdemorée: 
En son dos a une broine endossée, 
Celé au -païen qu'il ocist en la prée; 
Moult par est riche, de fin or est safrée. 
Quant li cuens l'ot vestue et endossée, 

2265. Son elme lace, s'a la coife noée 
A .xiij. laz d'une soie goûtée, 
One n'ot plus riche jusqu'à la mer betée: 
Aroffle fu del puis de Valfondée, 
A cui li cuens ot la teste copée. 

2270. Grans.fu Guillaumes, s'ot la brace carrée. 

Dame Guiborc li a ceinte l'espée, 
Li clers Estieve a sa targe portée. 
Li cuens la prist, Va la guige acolée, 
Puis s'en dévale de la sale pavée. 

2275. Vint au perron soz l'olive ramée: 
Tonte sa gent est après lui alée, 
Monte el cheval qui la croupe ot quarrée, 
Puis prist l'espié où l'enseigne est fermée. 
Lors fii Guiborc docement acolée. 

228 (X /'Sire, dist-ele, vos m'avez espousée, 
En Ténor Deu beneoite et sacrée, 
Por vos sui-je crestiene clamée; 
Toute ma terre vos fii abandonée, 
Si com tu sez que je t'ai foi portée. 

2285. Remembre-toi de «este lasse née!" 
A icest mot chiet à terre pasmée. 
De son cheval l'a li cuens relevée, 
Puis l'a besiée et bien asséurée: 
Moult doucement l'a li cuens confortée, 

2290. Et sa mesniée a à Deu commandée. 

De Guiborc proie, qu'ele soit bien gardée, 
Et la cité vers Sarrazins tensée. 
Lors fii la porte overte et deffermée, 
Li cuens s'en ist un pou enz l'ajornée. 
2295. Après lui ont la porte refremée, 

A grans chaînes d'anbes pars bien serrée. 
Li cuens chevauche bêlement à celée. 
Devant le jor espoissa la nuée. 
Si comme l'aube parust et fu crevée 
2300. Voit de paiens une compaigne armée, 
Qui ont la terre vers Tolete pirée. 
Li cuens Guillaumes a la route eschivée, 
A destre torne par mi une valée. 
Cil li demandent à moult grant alenée: 
2305. //Qui estes-vos? n'i a mestier celée." 

Li cuens respont, s'a sa langue tornée, 
Gregois parole, s'a sa reison muée: 
//C'est Aarofles del puis de Valfondée. 

18* 



— 276 — 

Entor Orenge vois gaitant la contrée, 
2310. Que ne s'en isse Guillaume à emblée." 

Quant paien l'oent si li font enclinée, 

Atant s'en tornent, n'i font plus demorée. 

Li cuens Guillaumes trespassa une prée, 

Entre .ij. mons encontre une valée. 
2315. Bien a li cuens sa voie acheminée — 

Dex le conduie, qui fist ciel et rosée! 

Dame Guiborc a sovant regretée. 

Vet s'en li cuens, li marchis Fièrebrace 

Sor Folatise son bon destier d'Arabe: 
2320. Sovent regrete Guiborc au cler visage, 

L'eve del cuer li a moillié la face. 

Fasse la terre, si aqueut son voiage. 

Moult li greva au col la pesant targe. 

Li cuens chevauche, cui Dex croisse bamage! 
2325. Forment menace la pute gent sauvage. 

Tant vet li cuens par pleins et par boscajë 

Que une nuit ne prist-il herberjaje. 

Ce li est vis de repairier trop targe, 

Si ne redoute né biau tens né orage, 
2330. Ainz n'arestut à plain né à boscage. 

Veit s'en Guillaumes, cui Dex soit en aïe! 

Ainz qu'une nuit ne prist herbergerie. 

Vient à Orliens, Loire passe à navie: 

Puis remonta el destrier de Sulie. 
2335. Par mi la vile a sa voie acuillie. 

Borgois ne'l voit qui à l'autre ne die: 

//Et où va cist armez sanz compaignie?" 

Li chastelains a la novele oïe, 

Après Guillaume point par mi la chaucie. 
2340. H li demande par moult grant estoutie: 

//Qui estes-vos, vassal? ne'l celez mie. 

Armez avez nostre cité cerchie , 

Ne se se estes ou roberre ou espie; 

Mes par la foi que doi sainte Marie, 
2345. Et sainte croiz que en aore et prie, 
Se vos n'avez moult bone avoerie, 

/ 

N'en partirez, sel tendrez à folie." 
Lors point avant, s'a la targe saisie: 
Par tel aïr Ta envers lui sachie, 

2350. Par poi del col ne li a arachie. 

//Qloz, dist Guillaumes, li cors Deu te maudic I 
A moult grant tort certes me contralie. 
Lessiez ma targe, si ferez cortoisie: 
Moult Ysi portée, forment m'a traveillie. 

2355. Chevaliers soi, si fêtes vilenie: 

Si m'aïst Dex, n'ai soing de gaberie!" 
Li chasteleins fa pleins 'de félonie: 
Corn plus li cuens envers lui s'umelie 
Tant li fet plus orgueil et estoutie, 

2360. Moult le porsache par sa targe floric. 

//Dex, dist Guillaumes, qui tôt as en baillie, 
De .cm. Turs m'avez salve la vie, 
Et uns seus home me lédenge et chastie, 
De sa parole me honit et conchie, 

2365. Et si Vilment me porchace et manie! 
Mielz voil morir que je ne le chastie." 
Trète a l'espée qui d'or est enheudie, 
Ce fu Joieuse où durement se fie. 
Le chastelein en fiert desoz l'oïe: 

2370. Jusqu'enz el piz est l'espée glacie, 

Mort le trébuche. La vile est estormie: 
As armes corent, la bancloche est bondie. 
Guillaumes torne devant une abaïe; 
Mainte saiete ont sor lui décochie, 

2375. En son aubère et en l'escu fichie, 
Et el cheval, mes il ot garentie: 
La coverture dont la maillie est treslie. 
//Dex! dist Guillaumes, dame sainte Marie! 
Hui en cest jor me soiez en aïe ! 

2380. Or voi-ge bien montée est la folie, 
Se je desport ne m'espargneront mie, 
Quar gens de bore sont de grant aatie; 
Ni a mesure puis qu'ele est estormie." 
A icest mot lor fet une envaïe, 

2385. Au brant d'acier les détranche et esmie^ 
Là n'ot mestier Guillaume coardie. 
Li borgois fuient, s'ont la voie guerpie r 
Droit vers le pont ont lor voie acuillie. 
Encontre ont moult grant chevalerie, 

2390. De Looys ert sevrée et partie, 

Hernauz i ert en celé chevauçhie, 
Cil de Gironde, qui tant ot baronie, 
Frère ert Guillaume r à la chière hardie, 
Si le porta Hermengart de Pàvie, 

2395. La franche dame que Jhesu benéie. 

Grans fu la noise et li criz enforça. 
Li cuens Guillaume» durement s'aïra, 
Ainz des borgois un sol n'en espargna,, 
Plus de .l. au brant en détrancha, 

2400. Toute la rue vers le pont les chaça. 
Isnelement arrière retorna r 
D'orliens issi, que plus ni demora, 
Le grant chemin vers Estampes torna- 
Ez-vos Hernaut qui en Orliens entra,, 

2405. Grant compaigne de chevaliers mena 
De Looys venoit, qu'il convoia. 
La gent d'Ôrliens avec hu s T aiina. 
//Sire, font-ils, malement nos esta. 
Uns chevaliers qui par ici passa 

2410. Le chastelein r biau sire, ocis nos a, 
Et des borgois tant que conte n'i a, 
Por sol itant que on li demanda 
Por quoi armez par ici trespassa?" 
Et dist Hernaus: //Savez quel part il va?" 

2415. — //Oïl, biau sire y vers Paris s*adreça, 
Tôt le chemin d'Estampes s'en torna, 
Sor un cheval, nus si grant n'esgarda: 
Tôt ert covert de fer, ce nos sembla." 
Hèrnaus l'entent, ses armes demanda, 

2420. L'auberc vesti et son elme laça, 
Isnelement sor son cheval monta, 
Prist un escu, une lance enpoigna, 

Ensemble o lui .x. chevaliers mena. 

D'Orliens issi, à espérons s'en va, 
2425. Guillaume ateint qui soef chevaucha, 

Tint une lance c'un borgois esracha. 

Ernaus le voit, hautement l'escria: 

//Par Deu, vassal, mauvèsement vos va. 

A la cité vos convient venir çà, 
2430. La gent le roi iluec vos jugera.' 1 

Et dist Guillauines: //Mal ait por vos ira." 

Point Folatise, la resne li lâcha. 

Hernaus ses frères vers lui esperonna. 

Tant com chevax desoz els randona 
2435. Se vont férir, l'uns l'autre n'espargna. 

Les lances brisent, la plus forte quassa. 

Li cuens Guillaumes son frère si hurta, 

Que del cheval envers le trébucha. 

Voit le li cuens, si le contralia: 
2440. //Par Deu! vassal, moult petit vos ama 

Qui à Guillaume joster vos envoia, 

Celui d'Orenge , qui jà repos n'aura : 

Plus dolanz homs ne but né ne manga. 

Jà li marchis plus ne vos tochera." 
2445. Son cheval prist et si li ramena. 

Hernaus l'entent, tôt le sanc li mua, 

Au grant corage et as dis l'avisa, 

De son chier frère forment se merveilla. 

Il sailli SU3, par l'estrier l'enbraça, 
2450. Plus de .vij. foiz la jambe li besa. 

Voit le Guillaumes, des elz del chief plora; 

De ce c'ot fet moult forment li pesa, 

Mes de son frère mie reconut n'a. 

Son cheval prist et si li présenta, 
2455. Par grant amor à monter li rova. 

Quant Hernaus ot Guillaume conéu, 

Adonc fa liez, onques mes si ne fu. 

Il li escrie: //Beau frère, dont viens-tu? 

Je sui Hernaus que tu as abatu; 
2460. Moult par sui liez quant ton cop ai sentu; 

Or sai-ge bien que tu as grant vertu. 
Par poi ne mas par mi le cors féru, 
Mes je n'ai mal, merci au roi JhesuT 
Guillaumes l'ot, grant joie en a eu, 
2465. A pié descent del bon destrier crenu. 
Chascuns osta del chief son elme agu- 
Hernaus le bese et sovent et menu, 
Les elz, la face et le col et le bu; 
Devant sa bouche fist Guillaumes escu 
2470. Conc à la soie ne toucha nu à nu. 
Li chevalier i sont poignant venu, 
Quant le connurent chascuns li rent salu. 
Communalment sont à pié descendu 
Defors Orliens enz en un champ herbu. 
2475. Là sont assis soz un arbre foillu. 

Li cuens Guillaumes lor a tôt conéu 
Le grant damage que il a recéu 
En Aleschans, où la bataille fu: 
//Mort sont mi home, mes neveuz ai perdus, 
2480. Bertran ont pris li paien mescréu, 
Gandin le brun et Bichart retenu 
Et .v. des autres, dont moult sui irascu. 
Devant Orenge sont à siège venu. 
N'i ai lessié né jone né chenu, 
2485. Fors sol la guète et un clerc asolu, 
Et cent chaitif sont avec remasu, 
Que je rescous à un roi mescréu: 
Tant par sont feble, n'ont force né vertu. 
Chascune dame a son hauberc vestu, 
2490. L'espée ceinte et lacié l'elme agu, 

La lance au poing et à son col Tescu. 
Pou ont vitaille, vin et froment molu. 
Se à brief terme ne sopt tost secoru 
Prise ert Orenge, arse et destruite à fu." 
2495. Hernaus Tentent, tôt a le sanc méu, 
D'une liuée n'a un mot respondu. 

è Quant voit Guillaumes Hernaus ne respont mie, 
Ne puet muer qu'en plorant ne li die 

Par grant amor, et doucement li prie: 

2500. //Dites, biau frère, me ferez-vos aïe?" 

— //Oïl voir, sire, je ne vos faudré mie 
Tant com je aie dedenz le cors la vie." 
Et dist Guillaumes: //Dont ne vos targiez mie. 
Fêtes savoir Hermengart de Pavie, 

2505. La mostre mère que «rhésus benéie, 
Et Aymeri à la barbe florie, 
Qu'il me secore vers la gent paienie. 
A Looys irai à Saint-Denise, 
Proieré-lui por Deu le fil Marie 

2510. Qu'il me secore o sa grant olz banie. 

Mes je criem moult que il ne m'escondic , 
Ou il me charge de sa chevalerie, 
De cels de France, la riche baronie." 
Et dist Hemaus : //Ne vos esmaiez mie. 

2515. A Monloon la fort cité garnie 
Là doit tenir une feste joïe. 
Moult i aura de la chevalerie: 
De Vermendois i doit fere partie. 
Mes père i ert o moult bêle mesnie. 

2520. Alez i sire, ne sai que plus vos die. 
Or et argent et destriers de Surie 
Vos charcheré et ma chevalerie." 
Li cuens Guillaumes doucement l'en mercie, 
Mes n'en mena vaillissant une alie. 

2525. Hernaut besa, par moult grant druerie. 
Li cuens Guillaumes a sa voie acuillie, 
Jusqu'à Estampes n'i a resne sachie. 
La nuit i vint, si prist herbergerie, 
Puis remonta el destrier de Surie. 

2530. Sa targe mist en une renderie — 

Ainz qu'il reviegne sera arsse et broïe, 
Quar feus i prist qui destruit l'abaïe. 

Li cuens Guillaumes pensa de l'esploitier, 
Son elme trosse et son aubère doblier. 

2535. Tant a aie sor Fauferrant destrier, 
C'un diemanche à cure de mangier, 

Si com la gcnt venoient del mostier, 
Entre en Loon Guillaumes au vis fier. 
Par mi la Tue commence à chevauchier: 

2540. Bien resemble home qui venist d'ostoier. 
Moult le gabèrent garçon et pautonier, 
Por le cheval qu'i virent si plenier. 
Dist l'uns à l'autre : //Bien semble estre lanier; 
One mes nus homs ne vit si grant destrier, 

2545. Deable Font fet si haut encrosier. 

Voiz com est grant, com resemble aversier." 
Li cuens se test, n'a cure de tencier, 
Outre s'en passe, n'en velt nul aresnier. 
Devant la sale avoit un olivier: 

2550. Là descendi de l'auferrant corssier. 
Si garnement ne furent pas entier, 
Ainz sont dérout et devant et derrier; 
Ceinte ot l'espée dont li pont fd d'ormier. 
François le voient, n'i ot que merveillier, 

2555. Mes n'i ot cil qui l'osast aresnier. 

Sus el paleis le vet uns mes noncier, 
Que là-fors a véu un escuier, 
One ne vit-on nul si grant chevalier: 
S'il fust armez bien semblast soudoier. 

2560. //Je cuit qu'il vient por Prance chalengier. 
Ainz mes nus homs ne vit prince tant fier, 
Si grant corssage fet bien a resoignier." 
Li rois l'entent, prist soi à merveillier, 
De Deu de gloire se commenee à seignier; 

2565. De ce qu'il ot prist soi à enbronchier. 
Sus as fenestres vet li rois apoier 
Por esgarder le marchis au vis fier. 

Li cuens Guillaumes descehdi au perron, 
Mes ne trova escuier né garçon 

2570. Qui li tenist son auferrant gascon. 
Li bers l'atache à l'olivier réon. 
Cil qui le voient en sont en grant friçon: 
Plus le redoutent que l'aloe faucon. 
A Looys el paleis le dist-on, 



— 283 — 

2575» Qu'il a aval descendu au perron 

Un escuier, bien resemble baron. 

//Ne sai s'il est chevaliers ou hauz homs; 

En toute France n'a nul de sa façon: 

Grant a le cors, le vis et le menton, 
2580. Le regart fier assez plus d'un lion, 

Ceinte a l'espée dont à or est li ponz, 

Amené a un destrier arragon, 

Mègre a la teste, si gros a le crépon, 

Bien ateindroit à l'olivier en son;. 
2585. Moult a bon frein, d'or i a meint bouton ,, 

Et la sele est de l'uevre Salemon. 

Uns hiaumes pent devant à son arçon, 

Derrière trosse bon hauberc fremillon; 

Mes n'a entor forrel né gamboison: 
2590. Blanche est la maille assez plus d T auqueton, 

Et s'en y a de rouge corn charbon. 

Moult par sont grant audui si esperon, 

La broce a près .x. pans tout environ. 

Si a vestu un mauves siglaton, 
2595. Et par desoz un hermin peliçon. 

Haut a le nés par desuz le grenon, 

Et gros les braz, les poinz quarrés en son, 

Ample narine et de chevex foison. 

A grant merveille resemble bien félon." 
2600. François l'entendent, moult sont en grant friçon , 

Wi a celui n'en bessast le menton. 

Dist Looys: ^Car m'i alez, Sanson., 

Puis me venez renoncier sa raison. 

Bien enquerrez que il est et son non, 
2605. Et dont il est et de quel région. 

Tex puet-il estre mal voisin i avon." 
Dist Looys: //Sanses, quar i alez, 

Mes gardez bien çaienz ne l'amenez 

Jusque je sache de quel terre il est'iiçz: 
2610. Tex puet-il estre, sachiez par vérité, 

Mar le véismes entrer en ce régnez. 

Alez tost, frère, gardez n'i demorez." 



— 284 — 

— //Sire, dist Sanses, si com vos commandez." 
Il s'en torna, s'avala les degrez, 

2615. Vient à Guillaume se li a demandé: 

//Com avez non? De quel terre estes nés? 
Et si me dites de quel part vos venez." 

— //Voir, dist Guillaumes, à par-main le saurez: 
Je ai à non Guillaumes au cort nez, 

2620. Si vien d'Orenge, durement sui lassez. 
Vostre merci, cel cheval me tenez 
Tant que je aie à Looys parlé." 

— //Sire, dist Sanses, un petit vos sofrez, 
G'irai lassus el paleis seignorez, 

2625. Au roi sera mi mesages contez. 

Sire Guillaume, à par-main me r'aurez: 
Ci m'envoia, jà mar en douterez; 
Por Deu vos prie que ne vos aïrez." 
Et dist Guillaumes: //Amis, dont vos hastez. 

2630. Dites le roi, ja mar li cèlerez, 
Que je vien ci poures et esgarez. 
Or verrai-je s'onques sui ses privez: 
Contre moi viegne et ses riches barnez. 
Or saurai-je cornent je sui amés, 

2635. Car au besoins est amis esprovez: 
Se lors li faut puis n'i a séurtez." 

— //Sire, dist Sanses, si com -vos commandez. 
Foi que vos doi, je li dire assez, 

Mon voil fera li rois trestoz voz grez." 
2640. A tant s'en est el paies retornez, 

Et dist au roi: //Sire, vos ne savez, 
Ce est Guillaumes qui tant est redoutez. 
Par moi vos mande que contre lui alez." 
Looys Tôt, vers terre est enclinez, 
2645. Dist à Sanson: //Alez, si vos séez, 
Que jà por moi ne sera regardez; 
A vis deables soit-il hui commandez! 
Tant nos aura traveilliez et penez, 
Ce n'est pas homs, ainz est uns vis maufez. 
2650. Maudahet ait et el col et el nés, 

Cui ce est bel que il est arrivez." 
Li rois s'asist marriz et trespensez. 
Cil damoisel avalent les degrez 
Et chevalier dont il i ot assez, 

2655. Cui li cuens ot les garnemenz donez, 

Les piax de martre, les hennins engolez, 
Et les hauberz et les elmes gemez, 
Et les espées et les escus bouclez, 
L'or et l'argent, les deniers monnéez, 

2660. Les palefroiz, les destriers séjornez. 

Quant il le virent qu'il ert si dénuez, 
Onques n'i fu basiez né acolez; 
Mauvèsemeiit fa li cuens saluez; 
Mes par contraire fa assez apelez, 

2665. Et d'uns *t d'autres escharniz et gabez. 
Soventes foiz fa li cuens ramponez, 
Ausi com d'orne qui chiet en pouretez, 
Jà mes n'i ert né cheriz né amez. 
Et dist Guillaumes: //Seignor, grant tort avez. 
2670. -Je vos ai moult et chériz et amez, 
Mes biax avoirs soventes foiz donez, 
Deniers et robes et chevax présentez: 
S'or ne vos doig ne doi estre blasmez, 
Car en l'Archant fui toz desbaretez. 
2675. Mort sont mi home, n'i a nus eschapez, 
Bertrans i est, mes niés, enprisonés, 
Girars et Guis et des autres assez; 
Ocis i est Viviens l'alosez, 
Et je méismes en .xv. leus navrez. 
Ne sai qu'en mente, fuians m'en sui tornez. 
2680. De ma grant perte sui forment adolez; 
Entor Orenge a .cm. Turs armez, 
Asise fa li forz rois Desramez, 
Ensemble o lui trente rois coronez. 
Jusqu'à un an est li sièges jurez. 
2685. Dame Guiborc qui tant vos a amez 

Par moi vos mande que vos la secorez. 
Par Deu, baron, praigne-vos en pitez, 

Àïdez-moi , grant aumosne ferez !" 
Quant cil Foirent onc mot n'i ot soné; 

2690. Guillaume» lessent, ez-les-vos reteniez. 
£1 paleis montent par les anples degrez. 
Li gentiz cuens est arrière remés. 
Encui sera dans Guillaume au cort nés 
Com poures homç est de riches gabez, 

2695. S'il est avanz ou arrière boutez. 
Et de ce dit li vilains véritez: 
Qui le suen pert chéuz est en viltez. 

Or est Guillaumes de desoz l'olivier, 
Tuit le guerpissent et lessent estraier, 

2700. Onc n'i remaint serjanz né escuier. 
Encui sera Guillaumes au vis fier 
Com poures homs puet à riche plëdier. 
//Dex! dit li cuens, qui tôt puez justisier, 
Cil est honiz cui il convient proier. 

2705. Se ge portasse et argent et ormier 

Cist minorassent et tenissent plus chier; 
Por ce qu'il voient que d'aïe ai mestier, 
Me tienent vil com autre pautonnier; 
Nis establer ne volent mon destrier." 

2710. Li cuens s'asist, n'ot en lui qu'aïrier: 
Sus ses genolz a mis le brant d'acier. 
Sovente foiz regrete sa moillier. 
Grant noise meinnent serjant et escuier, 
Enz el paies rentrent cil chevalier. 

2715. Et Looys les prist à aresnier: 

//Où est Guillaumes, li marchis au vis fier, 
Qui tant nos fet pener et traveillier?" 
— //Sire, font-il, là-jus, soz l'olivier." 
Looys prist un baston de pomier, 

2720. A la fenestre s'est alez apoier, 

Et voit Guillaume plorer et lermoier. 
Il l'apela et commence à huchier: 
//Sire Guillaume, alez-vos herbergier, 
Vostre cheval fêtes bien aésier, 

2725. Puis revenez à la cort por mengier. 

Trop pouremant venez or cortoier: 
Dont n'avez-vos serjant né escuier, 
Qui vos servist à voste deschaucier?" 
— //Dex! dit li cuens, corn or puis enragier, 
2730. Quant cil se paine de moi contraillier 
Qui me déust alosier et proisier, 
Et desor toz amer et tenir chier. 
Mes par Celui qui le mont doit jugier ! 
Se je me puis en cel paleis fichier, 
2735. Jà ne vendra ainz demain l'anuitier, 

De ceste espée, dont le pont est d'ormier, 
Li cuit-je bien la teste reognier, 
Et maint des autres dedenz le sanc baignier. 
Mar m'i monstrèrent né orgoil né dangier. 
2740. Ainz que m'en parte vueil à els conseillier 
Par tel manière, se je puis esploitier, 
Que mon corage i voudrai essaier." 
Lors commença les euz à rooillîer, 
Les denz à croistre et la teste à hochier. 
2745. Or fu Guillaumes soz l'olivier ramé. 
Assez s'oï laidir et ranposner. 
Et Looys fet son huis bien garder, 
Que n'i puet homs né issir né entrer, 
Tôt por Guillaume qui tant fet à douter. 
2750. Voit le Guillaumes, del sans cuide desver: 
De mautalent commence à tressuer. 
Uns frans borjois, Guimar l'oï nomer, 
L'enmaine o lui, si l'a fet osteler, 
Et son cheval richemant establer. 
2755. A une table l'a fet la nuit souper, 

Mes onc li cuens ne volt de vin goûter, 
Né de blanc pein une mie adeser. 
Gros pein de sègle fist li cuens aporter, 
De cel menga, si but l'ève au boucler, 
2760. Que il ne volt envers Guiborc fausser. 
Li frans borjois li prist à demander: 
//Sire Guillaume, gentix nobles et bers, 
Si bel mengier volez-vos refuser? 

Por quoi le fètes? ne'l me devez celer. 
2765. S'il vos déplest, je'l ferai amender." 

— //Ncnil, biau sire, ainz fet moult à loer; 
Mes à Orenge, quant je m'en dui torner, 
Plévi ma feme, Guiborc o le vis cler, 

N'en gouteroie, si li voil afier, 
2770. Tant que seroie arier el retorner. 

Vostre merci! ne vos en doit peser." 

Et li borjois lessa atant ester. 

Après mengier font les napes oster; 

Au gentil conte font son lit atorner, 
2775. De riches coûtes et de dras d'outremer; 

Mes onc Guillaumes n'i volt cochier aler. 

Eresche herbe et jons fist li cuens aporter 

En une chambre s'est aies adoser 

Sor sa suiere va s'en li bers cliner; 
2780. Vers sa moillier ne se volt parjurer. 

Onques n'i pot dormir né reposer, 

N'onques la nuit ne fina de penser 

Jusqu'au matin que il se volt lever. 

A l'oste fist son hauberc aporter, 
2785. En mi la chambre l'est alez endosser: 

Son brant d'acier ne volt mie oublier. 

//Sire, dit l'oste, où devez-vos aler?" 

— //Voir, dit Guillaumes, bien le vos doi conter: 
G'irai lassus à Looys parler, 

2790. Por le secors requerre et demander. 
Mes par Celui que l'en doit aorer, 
Tex le me puet escondire et véer 
Et ma parole et ma reson blasmer, 
Mien escientre li ferai comparer." 

2795. — //Sire, dist l'ostes, Dex vos laist bien aler! 
Grans est l'orgueus que venrez assembler: 
Li rois i doit Blanceflor coroner, 
. Vostre seror, qui molt vos doit amer. 
Vermendois doit en douaire doner, 

2800. La mellor terre que on puist deviser; 

Mais aine sans guerre ne pot nul jor ester." 

— //Voir, dist Guillaumes, j'otré au deviser; 
De tout en tout l'estuet par moi aler, 
Car douce France doi-je par droit garder, 
2805. Et en bataille l'oriflanbe porter, 

Et se naient me volent contrester, 
Por quoi vers euls me facent aïrer, 
Le roi de France cui-je tost desposer, 
Et de son chief fors la corone oster." 

2810. Quant li borjois l'oï issi parler 

Par grant péor commença à trenbler. 
Et li marchis ne volt plus demorer: 
De l'ostel ist, si commence à aler 
Droit à la cort, que au roi vuet parler. 

2815. Li cuens Guillaumes est de l'ostel issuz, 
Soz son bliaut fu ses hauberz vestuz, 
Et tint son brant soz son mantel repuz. 
Sus el paies est li marchis venuz, 
One n'i ot huis qui li féist refuz. 

2820. Dedenz la sale vint li cuens irascuz, 
Moult i trova contes, princes et dus, 
Et chevaliers jovenes et chenuz, 
. Et hautes dames vesties de bofuz, 
De dras de soie, de poile à or batuz. 

2825. Li cuens Guillaumes fu moult bien connéuz, 
Mes malemant fu entr'eux recéuz, 
Por ce qu'il ert si pouremant vestuz. 
One n'i ot homs qui li ctéist saluz, 
Nis la roïne dont fu très-bien véus, 

2830. C'ert sa seror, amer le déust plus. 
Del tôt en tôt i fu mal connéuz. 
Vit le Guillaumes, moult en fu irascuz, 
Desor un banc s'ala seoir toz nuz: 
Sous son mantel tenoit son brant tout nuz; 

2885. Petit s'en faut ne lor soit coruz sus. 
Ainz que d'iluec fust li cuens reméuz 
Fu Aymeris au perron descenduz: 
En sa compaigne avoit .lx. escus. 
. Granz fa la noise et li criz et li huz: 
I. 19 

2840. Franc s'estormirent, ez-les-vos saillis suz. 
Contre Aymeri en est li roi issuz. 
Or croit Guillaume sa force et sa vertuz; 
S'Aymeris puet bien sera recoruz. 
Au perron est decendus Aymeris, 

2845. Et Hermenjart la contesse gentis. 
Avec lui ot les .iiij. de ses fiz, 
Bernart le preuz, Buevon de Commarchis, 
Si fii Gui chars et Hernaus li floriz, 
Mes n'i fu mie Aymers li chétis: 

2850. En Espaigne est, entre les Sarrasins , 
Ni a repos né par nuit né par dis. 
Ainz qu'Aymeris fu el paies voltiz 
Li fu encontre ses gendres Looys, 
Et la roïne au gent cort seignoris. 

2855. Moult fu li cuens henorez et serra, 

Et Hermenjart qui tant ot cler le vis, 
La franche dame qui tant mal a sentis. 
El faudestuel ont Aymeri assis 
Et la contesse joste l'empereriz 

2860. (Ele ert sa fille, si com dist li escris). 
Dejoste lui li rois de Saint-Denis. 
Li chevalier ont les sièges porpris, 
En mi la sale c'onc n'i quistrent tapis: 
Soef i fièrent et la rose et le liz, 

2865. Et li encens est en Fçncensier mis. 
Cil jugleor ont lor vieles pris, 
Grant joie meinent el paies seignoris: 
Moult i avoit et de ver et de gris. 
Mes ainz le Yespre que li jors soit feniz 

2870. Aura péor trestoz li plus hardiz, 

Nis Temperères voudrait estre à Paris, 
Et la roïne en sa cambre à Senliz; 
Car dans Guillaumes au cort nés li marchis 
Se siet toz seus corrociez et marris, 

2875. Irez et fiers et moult mautalentis. 

/fDex\ dist li cuens, or sui-je trop tapis, 
Quant je voi ci mon père et mes amis, 

Ma franche mère dont fui soef noms, 
Que ne vi mes .vij, anz a acompliz. 
2880. Trop ai soflert, trop sui vil et honis, 
Se ne me venge je enrageré vis. 1 ' 
A icest mot est sus li cuens sailiz, 
One de l'espée ne Ai li poing guenchis, 
En mi la sale vint devant Looys, 
2885. Haut a parlé, bien fiz de toz oïz: 

>/Jhesus de gloire, li rois de paradis, 
Sauve celi de cui je sui nasquis, 
Et mon chier père, mes frères, mes amis; 
Et il confonde cest mauves roi failli, 
2890. Et ma seror, la pute meretris, 

Par cui je sui si vilment recuillis, 
Et à sa cort gabez et escharniz. 
Quant descendi soz l'olivier foilliz 
One de ses homes n'i ot grans né petis 
2895. Qui me tenist mon destrier arrabîs. 
Mes par les seinz que Dex a benéis! 
IFiert por mon père, qui lez lui est assis, 
Je'l porfendisse del brant dusque el pis." 
Ot le li rois, le sanc li est fois, 
2900. Et la roïne vosist estre a Senliz, 

Ou à Estampes, ou au bore Saint-Denis. 
N'i a François ne fust espoeris: 
Dist l'uns à l'autre : ^Guillaumes est marris, 
Mar le vâsmes entrer en cest païs." 
2905. Quant Hermengart a véu son enfant, 
Et Aymeris, moult en furent joiant. 
Del faudestuel saillirent maintenant, 
Guillaume enbracent et derrière et devant. 
Li quatre frère le vont moult acolant, 
2910. Besier le voldrent, mes cil se vet tornant, 
La soe bouche de la lor eschivant. 
Far le paies se vont resbaudissant. 
Li cuens Guillaumes vet son père contant 
Le grant damage c'a eu en l'Archant. 
2915. Que li ont fet Sarrazin et Perssant, 

19* 

Et tôt issi corn il s'en vint fuiant, 
De toz ses homes n'en mena un vivant, 
Et Vivien lessa mort en l'Archant, 
A la fonteine dont li doiz sont corant; 
2920. Et com paien le vindrent enchauçant, 
Qui enmenèrent le palazin Bertrant 
Et Guielin et Guichart le vaillant, 
Girart de Blaives, Gautier le Tolosant, 
Hunaut de Saintes et Touque de Mêlant. 

2925. //Guiborc lessai en Orenge la grant, 
Là Font asise li paien mescréant, 
Trente roi sont et .xiiij. amirant. 
Dedenz Orenge lor vet vie faillant, 
Pou ont vitaille, moult en sont sofretant. 

2030. En cest païs venoie por garant 
A Looys, cest mauves recréant; 
Mes je voi bien que cuer li va faillant 
Dedens sa cort m'a fet vilein semblant; 
Mes par l'apostre que quièrent penéant! 

2935. Ainz que m'en parte le feré tôt dolant, 
Et ma seror la pute mescréant." 
Looys l'ot, si s'en vet enbrunchant, 
Dont vousist estre à Hui ou à Dinant. 
Et François furent coi et mu et teisant. 

2940. De lui aidier n'i a nul qui se vant; 
Li uns à l'autre le vet sovent disant: 
//Quex vis déables porroient soffirir tapt! 
One ni alèrent chevalier tant vaillant 
C'onc puis en France en fust uns repairant. 

2645. Max acointames Guillaume et son bobant. 
Car lait Orenge, à maufé la cornant, 
S'ait Vermendois jusqu'au port de Grisant!" 
Par le paleis furent mu et teisant, 
Né n'i a nul tant ait le cuer vaillant 

2950. Por lui aidier en ost parler avant. 
Tuit furent mu, li petit et li grant 
Por Bertran plore dans Bernars de Brubant, 
Et Bueves plore por Girart son enfant 

Dame Hennenjart fa droit en son estant, 

2955. A sa voiz clère se vet moult escriant: 

//Par Deu, François, tuit estes recréant! 
Aymeri, sire, or te va cuers faillant! 
Biau filz Guillaume, ne te va esmaiant; 
Par cel apostre que quièrent penéant! 

2960. Encore ai-ge un trésor eissi grant, 

Ne le trairoient ij. bues en charoiant. 
Tôt le donrai, n'en remendra beaant, 
As soudoiers qui seront combatant. 
Et je méismes i seré chevauchant , 

2965. L'auberc vestu, lacié l'iaume luisant, 
L'escu au col et au costé le brant, . 
La lance el poing, el premier chief devant. 
Por ce se j'ai le poil chenu et blanc, 
S'ai-je le cuer hardi et combatant; 

2970. S'aïderé, se Deu plest, mon enfant. 
Puis que serai armez sor l'auferrant 
N'enconterrai Sarrazin si vaillant 
Que je ne fière de mon acier tranchant. 
Mar i entrèrent li Turc et li Perssant!" 

2975. Aymeris Tôt, soef s'en vet riant, 

Et de pitié moult tendrement plorant, 
Et tuit si fil de dolor lermoiant. 
A dant Guillaume vet le cuer engroissant, 
A cels de France dira jà son talant, . 

2980. Jà parlera par moult ruiste semblant. 
Or fu Guillaumes en la sale pavée, 
Soz son mantel tint estrainte s'espée, 
Sa vestéure fu route et despanée, 
Braies ot noires, chemise deslavée, 

2985. Et si avoit la teste herupée, 

Amples narilles, nés haut, chière levée, 
Et groz les poinz et la brace quarrée. 
Lonc ot le cors et la poitrine lée, 
Les piez voutiz et la jambe formée, 

2990. Entre .ij. elz pleine paume d'entrée; 

N'ot si fort home jusqu'à la mer betée. 

Sa seror a fièrement regardée, 
Qui d'or avoit la teste coronnée, 
Lez le roi sist qui l'aveit espousée- 

2995. Li cuens l'esgarde par moult grant aïrée r 
Par maltalent a la color muée, 
Les grenons lieve, s'a la teste crollée, 
En haut parole, sa la chière levée: 
//Looys, sire, ci a maie soudée. 

3000. Quant à Paris fu la cort assemblée, 
Que Karlemeines ot vie trespassée, 
Vil te tenoient tuit cil de la contrée. 
De toi fust France toute deshéritée, 
Jà la corone ne te fuet otraiée, 

3005. Quant j'en sofri por toi si grant mellée, 
Que maugré aus fu en ton chief posée 
La grant corone qui d'or est esmerée. 
Tant me doutèrent, n'osa estre véée. 
Mauvèse amor m'en avez hui mostrée. 17 

3010. Dist Looys: *C'esfc véritez provée. 
Or vos en ert l'anor guerredonnée , 
Que toute France vos iert abandonée." 
Blancheflor l'ot, s'est en haut escriée: 
//Voire, dist-ele, s'ière deshéritée. 

3015. Or ont deable fête ceste acordée, 

Mauchief puist prendre par qui est porparléef 
Guillaumes l'ot, si l'en a regardée: 
//Tes-toi, dist-il, pute lisse provée! . 
Tiebauz d'Arrabe vos a ensoinantée 

3020. Et meinte foiz comme putain folée; 
Ne doit pas estre ta parole escotée. 
Quant tu menguz ta char et ta peurée, 
Et bois ton vin à ta cope dorée, 
Claré, piment ou espice colée; 

3025. Mangiez fouace iiij. fois buletée, 

Quant vos tenez la coupe coverclée, 
Delez le feu près de la cheminée, 
Quant es rostie et très-bien eschaufée, 
Et de luxure esprise et embrasée, 

3030. La glotornie vos a tost alumée, 

Quant la chière vos est si enflamée, 
Et Looys vos a bien retornée, 
iij. fois ou iiij. desous lui défblée, 
Quant de luxure estes bien saolée 

3035. Et de mangier et de boire assasée, 

Dont ne vos membre de noif né de gelée, 
De grant bataille né de grant consirrée 
Que nos soffrons en estrange contrée, 
Dedenz Orenge vers la gent deffaée. 

3040. Petit vos chaut comment viegne la blée, 
Pute mauvèse! vil lisse abandonée! 
Moult avez hui ma parole blasmée, 
Et vers le roi m'aïe destornée, 
Li vif deable vos ont or coronnée." 

3045. Passa avant, del chief li a ostée, 
Yoiant François, à la terre jetée. 
Par mi les treces Ta Guillaumes combrée; 
Isnelement mist la main à l'espée, 
Jà li éust la teste tost copée; 

3050. Par home jiul ne li fust devéée, 

Quant Hermenjars li a des poinz ostée. 
Guillaume enbrace, et le gant et l'espée. 
Et la roïne s'enfuit eschevelée, 
Toute marrie: bien resemble desvée. 

3055. Dedanz sa chambre s'en est fuiant entrée. 
De la péor chiet à terre pasmée: 
Sa bêle fille l'en a amont levée, 
C'est Aaliz la cortoise henorée, 
Une pucele, s'est plus blanche que fée, 

3060. Les elz ot vers, la face colorée, 

Il n'ot si bêle jusqu'à la mer betée. 
//Dame, dist-ele, où fustes-vos alée? 
A grant merveille vos voi espoentée." 
— //Par foi, ma fille, je dui estre afolée: 

3065. Li cuens Guillaumes est en ceste contrée, 
Je le trové en la sale pavée 
Et mon chier père à la barbe mellée, 

Ma franche mère que Dex ot amenée: 
S'ele ne fust, ma vie fust finée, 

3070. Li cuens Guillaumes m'éust mal confessée. 
Au roi avoit aïe demandée, 
Por sol itant que je li oi véée 
Me dut avoir la teste reoingnée. 
Gardez, ma fille, ma chambre soit fermée, 

3075. Et la grant barre apoié et serrée; 

Car s'il i entre à mort serai livrée." 
Dist Aaliz: /'Moult par fastes osée 
Quant à mon oncle déistes ramponée, 
Le meillor home qui onc ceinsist espée, 

3080. Par cui vos estes roïne coronée. 
De toute France dame et avoée; 
Qu'en cest henor vos a-il alevée. 
S'avez dit chose que à lui desagrée 
Li vif maufé vos i orent portée." 

3085. Dist la roïne: //Fille, moult ies senée. 

Bien ait or Tore qu'en mes flans fds portée! 
Ce que tu diz est véritez provée. 
Par lui sui-je essauciée et levée, 
Eoïne et dame de la terre clamée. 

3090. Or m'otroit Dex icele destinée 

Que vers mon frère puisse estre r'acordée, 
Et que je soie si vers lui amendée 
Que ceste chose puisse estre pardonéeP 
Atant s'asist la roïne esplorée, 

3095. Sovent se claime lasse maléurée. 
Et Aaliz s'est forment démantée. 
De la chambre ist toute desafablée: 
La rose samble en Mai la matinée. 
Ele est plus blanche que n'est noif sor gelée, 

3100. Et de color ensi bien luminée 

Qu'en toute Erance, qui tant est longe et tée, 
Si bêle dame ne fu onc esgardée, 
Mien escient, né el siècle troîvée. 
Vestue fd d'une porpre roée, 

3105. Sa crine crespe fu à or galonée. 



1 

Grant noise oï en la sale pavée; 
François disoient entrex à recelée: 
//Guillaume a la roïne vergondée, 
S'en li lessast, moult tost l'éust tuéej 

3110. Mauvèsement Ta Looys tensée. 

Chier dut avoir Orenge comparée, 
A maléur fust-ele onques fondée; 
Tante jovente sera par lui finée. 
Yez del deable com a la teste lée, 

3115. Mal esperite li est el cors entrée; 
Vez com il a celé chière enbrasée! 
Âinz que la cort soit encui dessevrée 
Sera s'espée, ce cuit, ensanglantée, 
Et de noz cors soilliée et malentée. 

3120. Mes pléust Deu, qui fist ciel et rosée, 
Que il fdst ore outre la mer betée, 
Ou en Egypte en terre désertée, 
Ou el palage dedenz la mer salée, 
Une grant pierre entor le col noée, 

3125. Si seroit France d'un maufé délivrée!" 
Atant ez-vos Aaliz la senée; 
Toute la cort est sor lui reverssée: 
François la voient, chascuns l'a saluée. 
Cuens Aymeris en ses braz l'a combrée, 

3130. Et si quatre oncle l'ont forment acolée. 
Dame Hermenjars, la contesse henorée, 
As piez Guillaume s'est si tost présentée, 
Por la roïne li a merci criée. 
Li cuens s'abesse, si l'a amont levée: 

3135. //Dame, dist-il, buer fiissez onques née; 
Par celé foi que je vos ai portée ! 
Jà ne verroiz enquenuit la vesprée; 
Qu'aurai du roi abatu la ponée." 
Or fu Guillaumes en la sale voutie, 

3140. De maltalant a la face rougie, 
Et tint l'espée toute nue sachie: 
Par mi le heut l'a forment enpoignie. 
A ses paroles n'i a nus qui'l desdie. 

Il font que sage, ne'l mescréez-vos mie; 

3145. Car tex péust esmovoir la folie 

Que il fendist del brant jusqu'en Foie. 
Ni a si cointe né de tel baronie, 
Qui sa parole né sa reison desdie. 
Et Looys tint sa chière enbronchie: 

3150. Toute la sale fil si coie >et série 

Com s'en éust la messe comnunencie. 
A tant ez-vos la puoele ensaignie, 
Vestue fu d'un paile d'Aumarie, 
Les elz ot vers, la face colorie, 

3155. H n'ot si bêle deci qu'en paienie. 

Del parage est, del lignage enforcie, 
Del plus très-fier qui onques fust en vie. 
La damoisele fa moult bien enseignie, 
Vint à Guillaume que n'i quist compeignie. 

3160. Devant lui est la bêle agenoillie, 
Le pié li a et la jambe enbracie: 
//Merci, biaus oncles, por Deu, le fil Marie! 
Vez-ci mon cors, foi en ta commandie: 
Se il te plest la teste aie tranchie, 

3165. Ou je soie arsse ou en un feu lancie, 
De toute France, s'il vos plest, essilie, 
N'en quier avoir vaillissant une alie, 
Ainz m'en iré comme poure mendie; 
Mes qu'à mon père soit l'acorde otroïe, 

3170. Et à ma mère, qui por vos est marie; 
Jà mes nul jor, ce cuit, ne sera lie. 
Quant vos desdist moult fist grant deablie; 
Pardonez-li, oncle, ceste foïe. 
Se tant est ose que jà mes vos desdie, 

3175. Morir me fai en chaude poiz boillie." 
Guillaumes l'ot, li cuers li atendrie: 
Si li a dit: *Bele suer, douce amie, 
Ma bêle nièce, Jhesus vos benéie! 
Levez-vos sus, trop estes traveillie." 

3180. — //Non feroi, oncle; mielz voil estre enfoïc, 
Si que la vie me soit del cors partie, 

Que je m'en lievc, ainz m'aurez otroïe, 

Et l'acordance et vostre ire apaïe." 

Et Hermenjars moult doucement li prie: 

3185. //Bîau filz Guillaume, por Deu, le fil Marie! 
Ne fère au roi en sa cort vilenie 
Por sol ta nièce qui tant est eschevie; 
Cest la plus bêle de toute ta lignie." 
Et Aymeris ses pères l'en chastie: 

3190. //Biau filz Guillaume, lei ester ta ruistic, 
Ta volenté sera toute acomplie. 
Véez, le roi envers vous s'umelie 
Et vos promet et sa force et s'aïe." 
Looys l'ot, s'a la teste drecie: 

3195. — * Voire voir, sire, tout à sa comandie" 
Guillaumes l'ot, li cuers l'en asouplie, 
Dont s'abessa, la pucele a baisie, 
Sa volenté bonement li otrie. 
3200. La damoisele en plorant l'en mercie. 
Or est en lui moult s'ire refroidie, 
Et sa raison doucement adoucie. 
Dedanz son fuerre a l'espée mucie, 
Hernaut la baille et il l'a estoïe. 
3205. Moult en fu lié Hermenjars de Pavie; 
Por la roïne a moult tost envoie 
.ij. chevaliers qui sont de sa mesnie. 
Et s'i ala li dus de Normandie, 
Ensemble o lui Garins de la Gastie. 
3210. Cil l'en menèrent en la sale voutie. 
Et ele i vint, moult en fu esmaïe. 
Li cuens Guillaumes l'a par la mein saisie,. 
Puis li a dit: //Bêle suer, douce amie, 
Forment me poise que vos ai laidengie. 
3215. Issi vait d'orne que mautalant eigrie, 
Moult a tost fet une grant musardie. 
Voiant la cort en ferai amendie." 
— //Sire, dist-ele, ne sui mie marrie, 
Jà n'i aurai honte né vilenie; 
3220. Mes frères estes, moult en sui repentie, 

Se j'ai dit chose dont raaiez en haïe, 
Miex vaudroie estre fors de France chaccie. 
J'en souferrai, s'il vos plest, tel hachie, 
Que del paleis m'en irai despoillie, 

3225. Jusqu'au mostier saint Vinçant l'abaïe." 
Dont s'agenoille, à ses piez s'umelie, 
Le pié li baise, s'a la jambe enbracie. 
Li cuens Guillaumes l'en a amont drecie, 
Enz en la face Ta quatre foiz besie. 

3230. Dex, corn or est la bêle Aaliz lie! 

Feite est l'acorde qui qu'en poit né qui rie. 
Or est la cort durement resbaudie, 
Grant joie meinent trestoute la mesnie. 
Moult fu la cort por Guillaume essaucie. 

3235. Li rois commande la table soit drecie, 
Celé qui est à fin or entaillie: 
Ce a Guillaumes conquis par s'estoutie. 
Issi vait d'orne qui orgueillex chastie, 
Jà n'en jorra s'il moult bel ne'l manie. 

3240. Cil jugleor meinent tel taborie, 
Moult i avoit bêle chevalerie. 

Granz fu la joie sus el paleis plénier. 
Li rois a fet sa grant table drécier, 
Celé qui fu ovrée à eschequier. 

3245. L'eve cornèrent à un cor menuier. 
Quant ont lavé cil baron chevalier, 
Aval la sale s'asient au mengier. 
Aymeris sist dejoste sa moillier, 
Au mestre dois en l'estage plenier; 

3250. Et l'emperère qui France a à baillier 

Sist après lui, moult le dut avoir chier, 
Et la roïne à son flanc sénestrier. 
Et li marchis Guillaumes au vis fier 
Sist o ses frères que durement ot chier, 

3255. Lez lui sa nièce qui moult fist à proisier: 
C'est Aaliz où il n'a qu'enseignier, 
Il n'ot si bêle desci qu'à Monpellier. 
Puis l'espousa Renoarz à moillier, 

Et prist la terre très que au règne Trufier, 

3260. A son tinel puis ocist Haucebier 

En Âleschans el grant estor plenier, 
Et .yj. des autres de la gent aversier. 
Granz fu la noise sus el paies plenier, 
As tables siéent cil baron chevalier: 

3265. Cent damoisel i furent boteillier, 
Et autretant servirent au mengier. 
De riches mes ne covient pas pleidier; 
Tant en i ot que ne vos puis prisier. 
Li cuens Guillaumes, li marchis au vis fier, 

3270. Manda son oste Guimar et sa moillier, 
Dejoste lui les assist au mengier; 
Moult les ennore Guillaumes li guerriers. 

Granz fu la cort en la sale à Loon, 
Moult ot as tables oisiax et venoison; 

3275. Qui que menjast la char et le poisson, 
Onques Guillaumes n'en passa le menton, 
Ainz manga torte et but eve à foison. 
Moult s'en merveillent cil chevalier baron. 
Quant ont mengié et béu à foison 

3280. Les napes ostent escuier et garçon. 

Li cuens Guillaumes mist le roi à reison: 
//Que pensez-vosP dist-il le fil Charlon, 
Secorraz-moi vers la jeste Mahon? 
Jà déust estre li olz à Chaalon!" 

3285. Dist Looys: *Et nos en parler on, 
Et le matin savoir le vos feron, 
Ma volenté, se je irai ou non." 
Guillaumes Tôt, rougist comme charbon, 
De mautalant en froncist le guernon: 

3290. //Comment deable, dist-il, si plaideron! 
Est-ce la fable du tor et del mouton?'' 
Moult a à fère qui plessier veut félon." 
H s'abessa, si a pris un baston, 
Et dist au roi: //Vostre fié vosrandon; 

3295. N'en tendrai mes vaillissant un bouton, 
: Né vostre amis ne serai né vostre homs; 

Et si vendrez, ou vos voilliez ou non." 

Hernaus se drece, qui rous ot-le gernon, 

Dist à Guillaume: *Or oiez ma reison: 
3300. Li rois dira son talent et son bon, 

Betien ton fié et nos tuit t'aideron; 

Je et mi frère ensemble o toi iron, 

Et .xx.m. hommes en Aleschans menron. 

Mort sont paien se nos les i trovon." 
3305. Dist Aymeris: *Fieblement en parlon: 

A no pooir tôt aidier li devon. 

Et bien doit France avoir en abandon; 

Seneschaus est, s'en a le gonfanon. 

Aidier li doivent par fine esgardoison, 
3310. Et qui li viée, s'en pregne vangoison. 

Trop est mes filz à escharnir hauz hom; 

Mes par Fapostie qu'en quiert en Pré-Noiron, 

Se n'en avoient mi oir retration, 

Que ne'l tenist à mortel traïson, 
3315. Des plus hauz homes de France le roion 

Feroie mètre .vij.xx. en ma prison. 

Tex est or sires qui semblerait garçon: 

Plessier doit l'en orgueillex et félon." 

Aaliz Tôt, si respont sa reison: 
3320. //Aymeri, sire, bien ait ceste raison, 

Qui li faudra, jà s'ame n'ait pardon, 

Que l'en ne'l pende ausi comme larron." 

Dist la roïne o la jente façon: 

*Aymeri, père, par le cors saint Sanson, 
3325. N'aurai en France vaillant un esperon, 

Ne soit Guillaumes del tôt à son faandon. 

Mes bien lor poit el nés et el menton." 

Looys l'ot, si dreça le gernon, 

Jà parlera tôt à lor garison. 
3330, Quant Looys ot Aymeri parler, 

Biens que il voille ne li ose véer, 

Car il le craint se'l velt moult agréer. 

Guillaume vit, del sens cuide des ver, 

Quar moult le vit esprandre et enbnser: 

3335. S'il ot poor ne l'estuet demander, 

Car son lignage voit devant lui ester. 
Le chief enbronche, si commence à penser, 
Tel poor ot, onques n'osa parler. 
Voit le Guillanmes, del sens cuide desver. 
3340. Par mautalant le priât à apeler: 

//Looys, sire, dist Guillaumes li bers, 
Quant l'en te velt del tôt déshériter, 
Et fors de France et chacier et giter, 
Je vos retint, si vos fis coroner: 

3345. Tant me dotèrent ne l'osèrent véer. 

Et à mon père vos fis ma suer doner, 
Plus hautement ne la poi marier, 
Né je ne soi en nul leu asener 
Où tu péusses meillor feme trover. 

3350. Et quant tu veis que si t'ai fet monter, 
Par droite force la corone porter, 
Toz les barons fis à ton pié aler, 
JTi ot si cointe'qui l'osast refuser, — 
Tu me vousis France quite clamer, 

3355. Et la moitié d'outre en outre doner; 
Mes je ne voil envers toi meserrer, 
Ainz me lessasse toz les membres coper. 
Tu me juras que l'oïrent mi per, 
Se en Orenge m'assailloient Escler, 

3360. Ne me faudroies por les membres coper. 
Mes or te voi envers moi parjujer." 
Looys l'ot, si commence à plorer, 
Par grant aûior commença à parler: 
//Sire Guillaume, moult fêtes à loer, 

3365. Por vostre amor ferai m'ost assenbler, 
De par ma terre venir et amasser. 
.Cm. d'ornes porrez o vos mener. 
Je n'i puis mie à ceste foiz aler, 
Grant mestier ai de ma terre garder; 

3370. Vostre merci! ne vos en doit peser." 
Et dit Guillaumes: //Ce fet à mercier. 
Looys, sire, ne vos quier remuer, 

Bien saurons l'ost et conduire et mener." 
Li rois de France ne volt plus arester, 

3375. Lez oz a fait et sémondre et mander, 
Desous Loon venir et ajoster. 
Là véissiez maint pavillon fermer, 
Très et aucubes et drecier et lever, 
Ces fus espendre, ces cuisines fumer, 

3380. Ces venoisons à cez valiez porter, 
Et cez estives et cez grelles soner. 
A grant merveille fu bel à escouter. 
.cm. d'ornes i poïssiez nonbrer, 
Toz deffensables por lor armes porter. 

3385. Granz fu li oz, moult fist à redouter. 
Enz el paleis fu Guillaumes li bers, 
Aval la sale commence à esgarder, 
De la cuisine vit Renoart torner 
Par mi un huis et el paleis entrer. 

3390. Grant ot le cors et regart de sengler, 
En toute France n'ot plus bel bacheler 
Né si fort home por un grant fès lever, 
Né miex séust une pierre giter. 
Si grant fès porte, sanz mençonge conter, 

3395. Une charrete auroit moult à porter; 

Et s'est isniax, n'ot en France son per, 
Freuz et hardis quant vient à l'asanbler. 
Le mestre queu l'ot fet la nuit toser, 
A la paele nercir et charboner, 

3400. Trestot le vis li ont fet mascerer. 
Cil escuier le prenent à gaher, 
De grans torchons li pristrent à ruer, 
Et l'un sor l'autre et enpaindre et boter. 
Dit Benoarz: //Que me lessiez ester; 

3405. Ou par la foi que je doi Deu porter, 
Au quel que soit le ferai comparer. 
Sui-je or fox que l'en doit asouter? 
Vilainemant poez-voz gas mener; 
Je n'ai voir cure de tôt vostre joer. 

3410. Lessiez m'en peis, ne vos quier adeser." 



i 

Et dit li uns: //Or as-tu dit que bers, 
Renoart, frère, que m'aprentà muser." 
A icest mot lesse la paume aler, 
El haterel li va grant cop doner, 
3415. Si que la sale fist toute resoner. 

Dit Kenoars: //Or puis trop endurer. 
Par mi les flans le vet moult tôt combrer, 
.iij. tors le torne, au quart le let aler: 
Si duremant le hurte à un piler, 
3420. Le cuer li ront et se li fist crever, 
Et de la teste andeus les euz voler, 
Et la cervele et espandre et verser* 
Dont véissiez ces escuiers irer, 
Plus de .l. corent por lui tuer, 
3425. Qu'il avoit fait toz sor lui aïrer. 

A grant maçues le voudrent lapider, 
Quant Aymeris commença à jurer: 
//Saint Nicolas que l'en doit aorer! 
îfi a si cointe, se li voi adeser, 
3430. Que ne li face andeus les euz voler." 
Et por itant l'ont tuit lessié ester. 
Li cuens Guillaumes vet le roi demander: 
//Sire, dist-il, qui est cel bacheler 
Que j'ai véu as escuiers meller? 
3435. A cel piler l'en vi ore un hurter, 

Si que les membres li a fet toz froer. 
Par Saint Denis! moult fet à redouter." 
Dit Looys : //Je l'achetai sor mer 
De marcheant, .c, mars i fis peser; 
3440. Ensemble o moi le fis çà amener. 

Et il me dirent filz fu à un Escler: 
Assez sovent li ai fet demander 
Qui fil son père, mes onc n'i volt nomer. 
Por sa grandor ne'l poi onques amer; 
3445. En ma cuisine l'ai puis fet demorer, 
Autre mestier ne li volt onc doner. 
Onc ne'l voil fère baptizier né lever, 
.iiij. mui d'eve li ai véu porter 
I. 20 

En un tinel et à son col lever. 

3450. One de sa force n'oï home parler." 
Guillaumes a Renoart regardé, 
Moult le vit grant et corsu et quarré: 
Toz nu piez est, si drap sont enfumé; 
En la cuisine ot loue tans conversé. 

3155. Le meetre queu l'avoit la nuit tosé, 
A la paelte nerci et cherboné, 
Le vis ot noir et tôt descouloré. 
Jenes estoit, n'ot pas .xv. anz passez, 
Grenons li poignent selonc le suen aé; 

3460. Moult estoit biax, mes l'en Tôt assoté. 
En tote France n'ot nus de sa biauté, 
Né si hardi, si preuz, né si osé. 
Mes une chose Favoit moult enpiré: 
Jà tant n'éust une chose amémbré, 

3465. Ainz qu'il éust une traitie aie 
Que maintenant ne l'éust oblié. 
Se ce ne fu, je vos di por verte, 
N'éust tel home en la Crestienté. 
Li escuier l'ont enpeint et bouté, 

3470. De granz torchons et féru et rué; 

Et si tenoient moult grans bastons quarrés, 
Se bien osassent il Féusent tué 
Por leur conpaing que il avoit tué. 
Mais Aymeris Fot de la mort tensé. 

3475. Et d'aguillons Font durement bouté 
Que de sa char ot le sanc dégoûté. 
Dit Eenoars: //Or ai trop enduré. 
Se plus i soffre dont aié-je maldez. 
Par Saint Denis! mar m'i avez navré, 

3480. Li aguillon seront chier comparé." 
Enz en ses braz en a .iiij. combrez, 
Si duremant l'un à l'autre h'uxté, 
A pou li cuer ne lor furent crevé, 
Quant Looys a François escrié: 
3485. //Or tost, dit-il, chaciez hors cel malfé." 
Eenoars Fot, qui le roi a douté: 

Fuiant s'en tome, et François l'ont hue. 
En la cuisine s'en vet le cuer ire. 
Après lui a l'uis clos et bien barré, 
3490. Et en après a son tinel combré, 
Dont il N avoit meinte jale porté. 
//Sainte Marie! a Renoars juré, 
Se il i vienent tuit seront afronté, 
Jà n'i aura haut né bas déporté." 
3495. One puis n'i ot François si alosé 

Qui vers lui hant, tant Forent redouté, 
Que forment furent de son cop effréé. ' 
Guillaumes a Looys demandé 
Quex noms estoit, et où l'avoit trové? 
3500. Li rois respont qu'il l'avoit acheté 

De marcheanz .c. mars d'argent pesé, 
Desoz Palerrie où furent arivé: 
*Et cil me distrent: fiz fd à un Escler. 
Ensemble o moi l'en ai çà amené; 
3505. Porce que'l vi si grant desmesuré, 

Ne s'ai que monte, si l'ai cueilli en hé; 
Ne l'ameroie por tote m'ireté. 
En ma cuisine a totens conversé, 
Plus de .vij. ans, ce cuit, en sont passé. 
3510. Assez sovent li avons demandé 
Qui il estoit et de quel parenté, 
Mes onc n'en volt dire la vérité. 
Sovent m'a dit et meinte foiz proie 
Qu'il recetroit sainte Crestienté, 
2515. Mes je li ai tôt adès dévéé. 

De haut parage est, je'l sai de verte. 
En la cuisine l'a-on tost asoté; 
Autant mengue com .x. vilain barbé, 
Mes de sa force n'a nul home sos Dé, 
3520. N'en paienie n'en la crestienté. 

Moult est ireus et pleins de cruauté; 
Je ne gart l'ore qu'il m'ait escervelé.'" 
Guillaumes Tôt, s'en a un ris jeté, 
Le roi apele, si l'a araisonné: 

20* 

3525. //Looys sire, par la vostre bonté, 

Donez le moi, si vos en saurai gré, 
Si l'emmenrai o moi en mon régné. 
Par celé foi que je vos ai porté, 
Je li dorrai à mengier à planté." 

3530. Dit Looys: //A vostre volenté. 

Je le vos doing, sire, par amisté." 
Li cuens Guillaumes l'en a moult mercié; 
Ne fust si liez por l'or d'une cité. 
Le roi en a par amor acolé. 

2535. Renoars a son tinel regardé, 

Forment l'en poise quant le vit enfumé, 
Par mautalant Ta à terre jeté 
Si duremant que par mi l'a froé', 
En ôj. moitiez rompu et tronçonné. 

3540. Moult durement a Renoars juré 

Qu'il voudra fere plus grant et plus quarré, 
Sel gardera toz tans en son aé: 
Bien a .vij. anz que il Ta devisé. 
Rois Looys ne se volt oublier, 

3545. De par sa terre a fet les oz mander, 
Desoz Loon venir et assenbler. 
.cm. d'ornes i poïst-on nonbrer, 
Toz deffensables por lor armes porter. 
Granz fa li oz, moult fist à redouter. 

3550. En la cuisine est Renoars li ber, 
Aval Loon ot ces grelles soner, 
Et en la sale ces chevaliers joer, 
Et l'un à l'autre de l'ostoier parler. 
Sovente foiz ot Guillaume nomer, 

3555. Qui l'ost de Erance doit en l'Archant mener. 
Des euz del chié commença à plorer, 
Par soi méismes si prist à démenter: 
>/He las? dit-il, com devxoie plorer, 
.cm. d'ornes déusse en ost mener, 

3560. Rois d'Espaigne estre et corone porter; 
Et or m'estuet la cuisine garder, 
Et le feu fere et la char escumer. 

One fiz de roi ne vi si aviler; 

Mes par mon chié! se je puis tant durer, 

3565. Rois Looys ferai-ge tôt irer, 

De toute France le ferai desposer, 
Et de son chief fors la corone oster." 
Lors s'est assis, n'ot en lui qu'aïrier. 
Quant il oï que l'ost devoit aler, 

3570. Devant Guillaume s'en est alez ester, 

Nuz piez, en lange, n'ot chances né soller. 
Très-devant lui s'est aies acliner, 
Si li commence la merci à crier: 
//Sire Guillaume, gentis, nobles- et ber, 

3575. Por amor Dieu, lai moi o toi aler, 
Si aiderai le hernois à garder. 
Moult saurai bien un mengier conraer, . 
Prire un poisson et un oisel torner. 
En toute France n'en a mie mon per, 

3580. Je ne crien home d'une char escumer; 
Et se ce vient à ruistes cops doner, 
Par celé foi que je vos doi porter, 
Pejor de moi i porrez bien mener." 
Et dit Guillaumes: //Amis, lessiez ester, 

3585. Ne porriea les granz fès endurer, 
La nuit veillier et le jor traveiller. 
En la cuisine as apris à chaufer, 
Sovent mengier et tes mustiax roster, 
Et le brouet des paeles humer, 

3590. Le pain repondre et par matin disner 
Et le vin boire, engloutir et laper, 
Et tote jor dormir et reposer; . 
Et de tôt ce t'estovroit consirrer. 
Jà ne porroies un mois entier durer. 

3595. Puis que li homs se prent à truander, 
Mauvessement se puet puis déporter." 
Dit Renoars: //Or me lessiez parler. 
Sire Guillaume, je me vueil esprover. 
Trop longuement m'ai lessié assoter, 

3600. Si in'aïst Dex! ne'l puis mes endurer. 

Jà en cuisine ne mis mes converser; 
Se Deu plesoie ainz voudroie amender. 
Mal soit del fruit qui ne velt méurer! 
Se le congié ne me volez doner, 

3605. Par Saint Denis, que je doi aorer! 
Toz sol irai, qui qu'en doie peser, 
En la bataille en Aleschans sor mer. 
N*i porterei né chance né soller, 
Fors un tinel que je ferai ferrer. 

3610. Tant me verrez de Sarrazins tuer, 
Ne's oserez véoir né esgarder." 
Ot le Guillaumes, se prist à apeler, 
Puis li otroie le congié de l'aler. 
Et Eenoars l'en prist à mercier. 

3615. D'iluec s'en torne, n'i volt plus demorer. 
Le suen afère ne volt pas oublier: 
De grant bornage se prist à porpenser, 
Dont puis montrent .m. Turc et .m. Esclei. 
En un jardin vait un sapin coper, 

3620. (Cil cui il iert ne li osa véer) 

Moult par ert gros, el monde n'ot son per. 
Cent chevalier s'i purent aombrer. 
Li rois de France ne le laissast coper, 
Qui li vousist cent marcs d'argent doner; 

3625. Par chascun jor s'ala iluec disner 
Bois Looys et son cors déporter. 
Et Renoarz le prist à esgarder, 
Dedens son cuer forment à goulouser: 
//He Dex! dist-il, qui te laissas pener 

3630. En sainte crois por ton pule sauver, 
Qui cist bel arbre porroit de ci oster! 
Moult seroit bons as Sarrazins tuer. 
Je'l vuel avoir, qui qu'en doie peser, 
Tôt mon parage en vorrai affronter, 

3635. Se Jhesu-Crist ne vuelent aorer." 
Un carpentier i ala amener, 
Se'l fist trencier et ses branches oster. 
.xv. pies ot, si corn j'oï conter. 

A .vij. costières Ta bien fet roonder. 
3640. Li forestiers oï les cos doner, 

Là vint corant quanqu'il puet randoner; 
A haute voiz commença à crier: 
/rEil à putain, mar l'osastes penser! 
Qui vos rovale bos à essarter! 
3645. A Looys vos irai encuser, 

Qui vos fera à chevaus traîner " 
Prist un baston, Kenoart va fraper, 
Que de la teste li fait le sanc voler. 
Dist Renoarz: //Vos m'avez fet sainer, 
3650. Mar me f existes, par le cors Saint Orner!" 
Jeté les poins, sel vet as bras cobrer, 
Si durement le vet à lui tirer, 
Del cors li fait l'espaule désevrer; 
Trois tors le torne, au quart le let aler, 

3655. Deseur un chaisne le fet haut encrouer, 
Et les boiaus à terre traîner. 
Renoarz crie: //Comment t'est, bacheler? 
Alez au roi la parole conter 
Que Eenoarz fet son bos tronçonner." 

3660. Prist son tinel, si commence à chanter. 
De chief en chief le fist rère et planer 
Vient à un fevre, se'l fist devant ferrer, 
Et à granz bendes tôt entor viroler; 
Enz el tenant l'a fet bien réonder, 

3665. Por le glacier le fist entor cirer, 

Qu'il ne li puist fors des mains eschaper. 
Quant il l'ot bien fet lier et bender, 
.v. sols avoit, ceuls li ala doner. 
Dedenz la forje ne volt plus demorer; 

3670. Son tinel prist, mist soi el retorner. 

Tuit cil s'enfuirent qui li voient porter. 

Quant li tineus Renoart fu ferrez, 
Prist à son col, si s'en est retornez: 
Tuit cil se seignent que il a encontrez, 

3675. Ni a un sol ne soit espoantez, 
Li plus hardiz est en fuie tornez. 

Et Benoars est el paleis entrez, 

Son tinel porte, dont n'iert pas encombrez, 

Grans fa et Ions et jentemant ovrez 
3680. Et par devant très-bien de fer ferrez. 

One plus fiers home ne fti de mère nez. 

A grant merveille fa de toz esgardez; 

Dist Fans à l'autre: //Où ira cist malfez? 

Yoiremant, c'est Benoars au tinel." 
3685. Ainz puis cis nons ne li fa remuez. 

François l'esgardent environ de toz lez, 

Wi a un sol qui ne soit efiraez; 

Dit l'uns à l'autre: //Por Dieu, or esgardez, 

Ainz ne fa mes fox si desmesurez. 
3690. Sainte Marie! où fa tel fust trovez? 

A grant merveille doit estre redoutez 

Euions nos en, jà nos aura tuez." 

Dist Benoars: //Ne vos espoentez; 

Mes tant vos pri que vos ne me gabez, 
3695 Et mon tinel gardez que ne m'emblez; 

Car je vos di que tost le compensez. 

Je ne sui mie del tout à vos remez. 

Si m'aïst Dex, si bone arme n'avez: 

Je ne'l dorroie por .xiiij. citez." 
3700. Lors l'acola et le besa assez. 

H en apele dan Guillaume au port nés; 

Dit Benoars: //Or sui tost aprestez, 

Sire Guillaume, envers moi entendez! 

De vos servir sui bien entalentez. 
3705. Alons noz-en, que trop i demorez, 

Jà déussiez avoir les pors passez. 

Par cel apostre qu'en quiert en Noiron-prez! 

De tote Espaigne vos quier rendre les clés; 

Ne la garra Tiebauz né Desramez. 
3710. Gentis cuens, sire, por Deu que vos hastez, 

Dedenz Orenge estes moult désirrez." 

Bespont Guillaumes: /'Vos dites véritez. 

Or gart chascun demain soit atornez, 

Et de l'aler garniz et conraez " 

37 15. François responent: //Si coin vos commandez." 

Far tote l'ost en est li criz alez: 

Dont véissiez ces haubers defforrez, 

En ces hiaumères ont ces elmes posez, 

Et des espees retornent les baudrez, 
3720. Lacent penons, escuz ont reparez, 

Et des vers elmes ont les laz amendez; 

Lor chevax ont torchiez et abevrez, 

Fuerre et aveine lor donent à planté. 

Eus el paleis fa moult grant la clarté, 
3725. .l. cierges i avoit alumez, 

Et estevax plus de trente enbrasez; 

Et li mangiers fu moult bien aprestez. 

Assis se sont quant lor mains ont lavez. 

As mestres tables sist la flor del barnez. 
3730. Là fist Guillaumes que frans homs honorez, 

Qui dan Guimar et ses fiz a mandez, 

Et sa moillier au gent cors honoré: 

Dejoste lui les assist lez à lez. 

Li suens ostage fa bien reguerdonez, 
3735. Que .ij.c. mars li sont la nuit donez, 

Et .ij. destriers, et ij. muls séjornez, 

Et bons bliax et mantiax engolez. 

Et dit Guimar: //Sire, merciz et grez. 

Dex me doinst vivre qu'encor vos serve assez T 
3740. — //Voir, dit Guillaumes, de moi estes amez." 
Grans fa la joie el paleis seignoré, 

Bien sont serviz de vins et de claré. 

Celé nuit fu Renoars enivrez. 

En la cuisine se dort toz enversez, 
3745. Encoste lui fu son tinel emblez: 

Quatre escuier des miex enparentez 

Ont lor roncins au tinel atelez; 

En une estable fu mis et traînez, 

Puis fu moult bien de fien acovetez. 
3750. Mes mar le pristrent, chier sera comparé! 

La cort départ, as ostiax sont alez. 

Devant le jor, ainz que parust clartez, 

S'esmut li oz environ de toz lez, 
Metent lor seles, s'ont lor elmes trossez, 

3755. Es chevax montent coranz et abrivez. 
Là véissiez tant bons escus boclez, * 
Et tant vers heaumes et tant haubers 
Et tant penons en ces lances fermez, 
Et tant espiez tranchanz et alliez, 

3760. Et tantes glaives et tant brant acêrez, 
Et tant destriers, bancent et pomelez. 
Cornent buisines, s'ont lor grelles sonez, 
Cez cors d'areins ont hautement cornez. 
Grans fu la noise desoz Loon es prez. 

37tf5. Li oz s'aroute, ez-les acheminez. 
Et Aymeris fu trestoz atornez 
Et Ermengars de qui il fa amez, 
Et Looys et Guillaume au cort nés, 
Et la roïne qui moult avoit biautez, 

3770. Tout cil chevauchent ensemble lez à lez; 
Et Âaliz les convoia assez, 
Ses oncles a bessié et acolez. 
Biau fii li jorz, li soleus fa levez. 
En la cuisine est Renoars remez, 

3775. Il se dormi que tôt fa enivrez. 
La noise oï, si sailli effréez; 
De la grant haste fu issi trespensez, 
Que li tinels i fa toz oubliez. 
Après l'ost s'est toz deschaus aroutez. 

3780. Tôt premerains est venus à un guez, 
De si qu'au col est là dedenz entrez: 
L'eve fu freide et il fa eschaufez, 
Dont primes fu Benoars desivrez. 
De son tinel s'est adont remembrez: 

3785. Lors fait un duel, jà mes tel ne verrez. 
Il s'en retorne, n'i est plus arestez; 
Ne'l retenist uns destriers abrivez. 
A un caillau est ses pies ahurtez, 
Si roidement li sans en est volez, 

3790. Lors a tel duel, a poi qu'il n'est desvez. 

Plus de cent fois se commande as maufez 
Por son tinel qui estoit oubliés. 
Un pressoir trueve, dont li vins fa ostez: 
Le tortoir prist, à tôt s'en est tornez. 

3795. Yint à Loon, s'a les tertres montez, 
Et quant vint sus si fu midis sonez. 
Lors eut tel fain, a poi qu'il n'est enflez. 
Le chemin lait, s'est à destre torné, 
Vit Saint- Vincent, le mostier et le nef, 

3800. Et les clochiers et les pumeaus dorez, 
Une abeïe de grant nobilité: 
.lx. moines i avoit couronnez. 
Le jor i fu sains Vincens célébrez, 
Et fa la feste, si lor doua Tabès 

3805. Biche pitance de char et de pastés, 
Et de rousoles et de poisons peurés. 
En la cuisine fd li feus alumez: 
Li mestre queus a les aus pestelez. 
Quant Benoarz a les cous escoutez 

3810. Que li pestiaus ot au mortier donnés, 
li flairs l'en est dedens le cors entrez. 
Quant le senti toz est régénérez. 
//He Dex! dist-il, t'en soies aorez; 
À moult bon port sui ici arivez. 

3815. Se Dex me done ces murs aie passez, 
De cest mangier qui là est aprestez 
Mangerai-ge, qui qu'en poist, enselez." 
Envers la porte en est errant alez: 
Vit le portier qui en tenoit les clés, 

3820. Petis estoit, si ot perdu un lez, 

Clos de àj. hauces et s'estoit bocerez, 
La barbe avoit dusqu'au neu du baudré, 
Et s'ert si blanche com estoit flors en pré. 
Vit Benoart qui estoit strumelez, 

3825. Les jambes arses et les genous tostés, 
Toz ses drapiaus ot rous et despanez, 
Deables samble, d'enfer soit eschapez. 
Et li portiers en fu si effraez, 

Ne latendist por mil mars d'or pesés. 

3830. Envers la porte en est fuiant tornez. 
Et Eenoars s'est de courre hastez: 
Ainz que li moines fust par dedens entrez 
S'est Eenoars dalez lui acostez: 
//Parlez à moi, grant preu i avérez.' 1 

3835. Dist li portiers: //Tant sui espoantez, 
Plus vos redout que foudre né orez; 
Grant paor ai que vos ne m'estranglez." 
Dist Eenoars: //Soiez aséurez, 
Que jà par moi n'i serez adesez." 

3840. Et cist respont: *Dex vos en sache gré." 
Dist Eenoarz: //Beaus amis, au portier, 
Si m'aït Dex, je t'ai merveilles chier, 
Se tu me puez de mon besoing aidier: 
Gre ai grant fain, je ne mangai dès ier, 

3845. Fai moi parler au mestre cuisinier, 
Ou au prieus ou au refroiturier." 
Dist li portiers: //Bien vos sai conseiller: 
Gre ai ij, pains, qui sont de provendier, 
Et de formage plus i a d'un quartier, 

3850. Et de vis vin plus i a d'un pichier, 

Que m'envoièrent ersoir cil del cloistrier, 
Se'l vos donrai por vo fain estanchier." 
Dist Eenoars: //Baras n'i a mestier: 
Ce m'est avis tu me veus engignier. 

3855. Se tu te pues en cel palais fichier, 
Et les postis après toi veroillier, 
Assez sovent me laisseras huchier; 
Ne me venroies à pièce renoncier. 
O moi venras laiens esbanoier, 

3860. Ou par la foi que je doi Saint Eichier ! 
Je te donrai tel cop de cest levier, 
Je te ferai trestoz les oz brisier." 
Dist li portiers: //Por Deu ne me touchier! 
G'irai devant et vos venrez derrier." 

3865. Vers la cuisine s'en vienent li frapier. 
Eenoarz rist quant il le vit clochier. 

Aine ne finèrent si vinrent au foier; 
Et Renoarz commença à huchier: 
//Cist Dex de gloire qui tôt a à jugier, 

3870. H saut et gart ce mestre cuisinier! 
Bien li avient cis pestiaus à hocier; 
Si me voloit o soi acompaignier, 
Je'l serviroie dusque son deschaucier, 
Car je sai bien anguilles escorchier, 

3875. Faire le fu et la buisse taillier, 
A .ij. coutiaus la porée hachier, 
Faire rousoles, escueles drecier; 
Et se ce vient à ruistes cops paier, 
Je'l dis por voir, je m'en sai bien aidier: 

3880. D'un mauvais home me sai moult bien vengier." 
Et dist li queus: //N'ai soing d'un pautonnier, 
Né de ribaut qui sache losengier: 
Alez vo voie, je n'ai de vos mestier; 
Et li portiers le comparra moult chier: 

3885. Max i laissa la porte à veroillier." 
H s'abaissa, si a pris un cuillier, 
Le portier jiert par mi le hanepier. 
Li sans en chiet dusqu'au talon derrier. 
Dist Renoaïz: //Or puis trop détrier! 

3890. Mar le féristes, par le cors Saint Legier!" 
H prent le queu, se'l trébuche el brasier, 
Que les tisons li fist el cors fichier. 
Morir Pestuet, ne se pust redrécier. 
Et Renoarz vet deus aves sachier 

3895. Fors de l'espoi, aine ne's volt détranchier, 
Mes toz les membres en va jus errachier, 
Si les touelle en Faillie el mortier: 
.ij. en manga, aine n'i quist parchonier. 
Garda son destre, s'a véu un panier 

3900. Où de rousoles avoit plus d'un millier. 
Et Renoarz les ala aprochier, 
Si en manga assez, sanz nul dangier, 
Aine à l'abé n'en velt une lessier. 
Quant Benoars ot son cors saoulé 

3905. De bones aves qu*il ot laiens trové, 
Et de l'alilse que il i ot humé, 
Lors eut tel soif de vin ou de claré, 
Qu'il en béust un sestier mesuré. 
Au portier dist: //Où sont li moine aie? 

3910. Ont-il encor leur service fine?" 

Dist li portiers: //Jà en orrez verte: 
H sont laiens el refroitoir entré, 
Illuec manguent li gentil ordené. 
Mal avez fet del queu qu'avez tué, 

3915. Et des rousoles que vos avez usé." 
Dist Renoarz: //Il t'avoit si navré, 
Quel .c. deable n'en fuissent aïré! 
Vien, si me mostre le prieus ou l'abé." 
Et cist respont: //À vostre volenté." 

3920. El refroitoir en sont errant entré, 
Et Renoarz s'est moult haut escrié: 
//Cist Damledex, qui nos done clarté, 
Il saut ces moines qui ci sont aiiné!" 
Cil l'esgardèrent, mot ne li ont sonné. 

3925. Et Renoarz a un cuvier trové 

Tôt plain de vin novelement paré: 
H prist un pot, si l'a dedens bouté, 
Mist à sa bouche, en son cors l'a coulé: 
À un seul trait en a but plain plomé, 

3930. Qui bien tenoit un sestier mesuré. 
Le cenelier en a forment pesé: 
H tient un pain de forment buleté, 
Eiert Renoart: tel cop l'en a doné, 
En quatre pièces l'a tôt esquartelé. 
3935. Dist Renoarz: //Vos m'avez asené, 

Mar m'i féristes, par la foi que doi Dé!" 
Il prent le moine, si l'a à soi tiré, 
Par tel aïr l'a au piler hurté, 
Andui li oil li sont del chief volé. 
3940. Li autre moine sont en fuies torné, 
Et Renoarz s'aprocha au claré: 
Tant en a bu com il li vient en gré. 

Dîst au portier: //Assez ai ci esté." 
Alons-nos-en , fet ai ma volenté." 

3945. De la porte issent, s'ont les poures trové, 
Qui à la porte atendent charité. 
Trestoz hucièrent: /'Sire portiers, por Dé! 
Aront à pièce vostre moine disné? 
Or de l'aumosne nos soit por Dé donné!" 

3950. Quant Renoarz oï la poure gent 

Qui del pain rovent por Deu omnipotent, 
Selonc sa loi moult grant pité l'en prent. 
Il lor a dit: //Taisiez-vos , bel enfant, 
Vos en aurez, se Dex le me consent." 

3955. El refrotoir en est courus atant,' 

Une corbille trova merveilles grant, 
Plus de cent pains i a mis maintenant, 
Et de quartiers li va tote comblant. 
As poures vint tost et isnelement. 

3960. Del pain lor done à toz moult largement, 
Et au portier rendi le remanant. 
La poure gent hucent isnelement: 
//Cis Damedex qui maint en Bellient 
Cist aumosnier garisse longuement! 

3965. Aine si preudome ne vismes voiremant." 
Por son tinel retorne Renoars, 
Jusqu'à Loon s'en va plus que le pas. 
En la cuisine moult corrocex et maz 
Son tinel quist, mèfc il ne'l trove pas. 

3970. Quant ne le trove, forment se claime las, 
Ses cheveus tire et descire ses dras. 
Li escuiers en demeinent lor gas. 
Dit Renoars à l'un: //Tu le m'enblas: 
Rent le moi tost, ou tu le comparras." 

3975. Et cil en jure Saint Pol et Saint Thomas 

Qu'il n'en set point, et puis s'en rist en bas. 
Et li iiij. autre li ruent grant torchas, 
Dit Renoars: //Vos en fêtes vos gas: 
Par Saint Denis! n'i a mestier baraz. 

3980. Fil à putain, malveis larron Judas, 

Vos estes tuit de la gent Golias! 
Mes par la foi que doi Saint Nicholas! 
Miex vos venist que fuissiez à Baudas, 
Ou en Arrabe qu'est delà Caïfas, 

3985. En la prison Corsout de Belias!" 
Il les saisist toz .iiij. par les braz, 
Si les demaine comme suriz fet chaz. 
Les .iij. en giete contre terre à un fias, 
Si durement, près n'ont les membres quas. 

3990. Li quart s'escrie: *Merci! por Saint Thomas. 
Renoart, sire, ton tinel r'averas. 
S'irai poreuc et tu ci remaindras." 
— //Teis, gloz, dit-il, jà ne'l remueras, 
Né jà sanz moi, par mon chié! n'i iras, 

3995. Né cil .iij. autre; n'i a mestier baraz. 
Maugré ton nés, jà le m'enseigneras, 
Là où il est, orendroit m'i menras: 
Ou se ce non, par mon chié! jà morras 
De pejor mort que ne fist Caïfas." 

4000. Desor son col le giete comme ras, 
Et si li done sovent granz hatuplas. 
Vint à restable se's mena à un tas, 
Et cil reversent le fien et le merdas; 
Le tinel truevent qui fa cochié en bas, 

4005. Mes ne'l méussent por tôt l'or de Baudas. 
Renoars vit le femier reverser, 
A haute voiz commença à crier: 
//Eiz à putain, trop m'i fêtes ester. 
Alez moi tost mon tinel aporter, 
4010. Esploitiez-vos et pensez de haster, 

Ou se ce non, moult tost le comparrez. 
Par cel seignor que l'en doit aorer ! 
Se un petit me fêtes demorer 
Jà ne porrez li uns l'autre gaber, 
4015. Qu'à mes .ij. mains ne vos aille estrangler." 
Quant il oïrent Renoart si parler, 
De grant paour commencent à trambler, 
Le tinel pristrent, qu'il le cuident lever: 

Mes entr'ex toz ne porrent remuer. 

4020. Dont commencèrent Renoart apeler: 
//Venez i, sire, nos ne'l poons lever." 
Entre lor denz pristrent à murmurer: 
//Maleoit soit qui cest fust doit porter!" 
Renoars cort, qui fu en désirrer, 

4025. Ausi le liève com un rain d'olivier. 

Tel joie en a qu'il commence à chanter. 
De restable ist, prist soi à retorner. 
Le mestre queu vint devant lui ester, 
Moult lèdemant le prist à apeler: 

4030, //Mu3art, dist-il, où devez-vos aler? 
Miex vos venist les hastes à torner 
Et la cuisine dalez le feu chaufer, 
Et le broet des chaudières hthner. 
Quant tu vouloies bien pooies disner, 

4035. Miex vos venist encore ci ester 

Qu'en autres terres mesaises endurer." 
Dit Renoars: //Qu'en avez à parler? 
A vos qu'ataint, vassax, de mon aler? 
Cuidez que doie vostre char escumer? 

4040. Ainz vos leroie endoz les euz crever." 
Et dit li mestres: //Max l'osastes penser. 
Or te vueil-je sor tes euz commander, 
Que ton tinel ailles tôt décoper, 
Si en ferai nostre feu alumer, 

4045. Et nos chaudières de cet fer estouper, 
Et puis nos croques refaire et ratiner. 
Kz à putain, l'en vos devroit tuer." 
Quant Benoars s'oï bastart clamer, 
Et par contrainte si vilment ramposner, 

4050. Et son tinel laidier et concilier, 

De mautalant commence à tressuer. 
Son tinel liève à loi de bachelier, 
Par. tel aïr, que tost -le fist branler. 
Del bot devant vet son mestre hurter, 

4055. Si qu'il li fist andeus les euz voler, 
Et la cervele espandre et reverser. 
T. x 21 

Devant ses piez le fist mort cravanter. 
//Teis, gloz, dit-il, lessiez ton ramposner! 
.N'ai mais que faire de cuisine garder, 

4060. Ainz aiderai Orable o le vis cler, 

(Ele est ma suer, si la doi moult amer) 
Et dan Guillaume sa terre à aquiter. 
Moult grant folie vos en fist or parler: 
Miex vos venist enoor lesser ester." 

4065. Lors s'en torna, s'acuilli son errer. 
Li escuier en sont aie monter, 
Après Guillaume pensent d'esperonner; 
Vers Renoart n'osèrent abiter, 
Plus le redoutent que lion né sengler. 

4070. De lui se vont à Guillaume clamer, 
Qu'il les volt ore à Monloon tuer, 
Le mestre queu a fet les euz voler, 
Si le féri le cuer li fist crever. 
Et dit Guillaumes: //Si le lessez ester. 

4075. Ne'l devez mie eschernir né gaber; 

De fol et d'ivre se doit l'en bien garder. 
Ne vos chaut mes de vallet assoter, 
Tost porriez enverz lui meschever. 
Jà por ice nel feré retorner." 

4080. Encontre lui commence à galoper, 
Et Renoars li prist à escrier: 
//Sire Guillaume, volez vos boorder, 
Et essaier comment je sai joster?" 

— //Nenil, biau frère, mes pensez de l'errer; 
4085. Je me criem moult que ne puissiez aler, 

Cist fust vos poise, ferai le vos mener." 

— //Nenil, voir, sire, moult le puis bien porter.' 
Lors commença devant l'ost à troter. 

Qui le véist et saillir et treper, 
4090. Et son tinel bessier et acoler, 

De grant merveille li poïst remembrer. 
SoilHé le voit, si commence à plorer: 
Vient à une eve, si le corut laver, 
Puis tret sa cote, se'l prist à essuier. 

« 

4095. Ne la volt puis vestir né endosser, 

El plus parfont del guez la vait ruer. 
Lors le commence tote l'ost à huer. 
Li cuens Guillaumes s'en prist moult à irer, 
Saint Julien commença à jurer, 

4100. Se Renoars ne's vet del fust frapper 
Ne mengera de pein à son disner, 
Ne ne serra joste lui à soper. 
La fille au roi l'en prist à regarder, 
Enz en son cuer moult forment à amer. 

4105. Dit à sa mère: //Vez com biau bacheler. 
Je ne cuit mie qu'en cest ost ait son per. 
Bien li avient cel tinel à porter: 
À Deu de gloire le puisse commander! 
Ne'l verrei mes, tant me puet plus peser. 

4110. Mal fet mon père quant il l'en let aler." 
Dit la Toïne: //Pille, lessez ester, 
Je ne'l ruis mes en cest païs entrer." 
Mes puis i vint, si com m'orrez conter, 
O si grant gent, l'en n'i pooit esmer; 

4115. La fille au roi prist à famé et à per, 
Li cuens Guillaumes la li fist espouser 
(Ne la péust nul leu miex marrier); 
Puis li fist-il corone d'or porter, 
Et el paleis de Cordres coroner, 
4120. De toute Espaigne la fist dame clamer. 
Voire chançon plest-vos à escouter, 
Se vos tant fêtes que la veille chanter, 
Jà mes plus Voire ne vos diront jugler. 
Biax fu li jorz et li soleus leva, 
4125. Li cuens Guillaumes devant l'ost chevaucha, 
Et Renoars moult près de lui ala. 
Son tinel porte que moult forment ama: 
Soillié le voit, durement l'en pesa, 
Grant duel demeine, tendrement en plora. 
4130. Cort à une eve, moult très-bien le lava. 
Trete à sa coûte, gentemant l'essuia; 
N'en vesti mie, en l'eve la gita. 

21* 

Son tinel prist, .iiij. foiz le besa, 
Desor s'espaule à son col le leva. 

4135. Trestote Fost maintenant le hua. 

Voit le Guillaumes, merveilles l'en pesa: 
A sa voiz clère hautemant lor cria: 
//Certes, dist-il, il vos chastiera. 
S'il en fiert un, jà mar s'en clamera; 

4140. Maldahé ait qui jà droit l'en fera!" 

Dient François: //Com malveis bon ci a, 
Quant à un fol nos abandonera, 
. A un deable qui toz nos tuera. 
Maleoit soit li rois que'l vos dona, 

4145. Et cui bel est qu'il avec vos ira!" 
Ot le Guillaumes, Benoart apela: 
Une gonnele de biset li dona, 
Moult estoit lée, près d'une toise a, 
Fuis li commande que riens li forfeia: 

4150. S'il n'en prent droit jà mes ne l'amera. 
Benoars jure que toz les dontera 
A son tinel, si les chastoiera, 
Que li plus cointes tôt son talent fera. 
Li cuens Guillaumes issi li otria. 

4155. La fille au roi Aaliz l'acena, 
Et Benoars au tinel i ala. 
La damoisele de ses bras l'acola: 
— //Benoars, frère, dist-ele, entendes çà: 
En nostre cort as esté, grant» tens a; 

4160. Mes or voi bien, mes oncles fenmenra. 
Se j'ai fet chose qui onques t'anuia, 
Merci t'en cri." À cest mot l'acola. 
Et Benoars del tost li pardona. 
Atant s'en tome, de li se désevra. 

4165. Li grelles sonent et li oz s'arouta. 
A droite none tost droit si herberja, 
Et l'endemein par main se movera. 
Par l'abaïe Guillaume s'en ala, 
Mes de sa targe mie n'en i trova, 

4170. Que l'abaïe estoit arse pieç'a. 

Por le réfère cent livres i dona, 
Et Looys .l. en i lessa, 
Et Aymeris .xl. en présenta. 
Tant va li oz, à Orliens s'atrava 

4175. Defors la vile et dedenz s'ostela. 

Li cuens Guillaumes as borgeois amenda 
Del chastelein que il ocis lor a, 
Et des borjois, si com en esgarda. 
Et l'endeimrin dès que l'aube creva 

4180. Par bone anior s'en parti et sevra. 
Et Looys plus ne le convoia: 
De lui parti, à Deu le commanda. 
Et la roïne moult tendrement plora, 
Ele et sa fille au partir se pasma. 

4185. Dans Aymeris à Narbone s'en va, 

Dame Hermenjart ensemble o lui mena. 
Si quatre fil chascuns s'en repaira. 
Au départir Guillaumes les besa 
Enz en la face, mes la bouche eschiva, 

4190. Ainz de la soe nu à nu n'i toucha. 
Chascuns des frères bien li asséura, 
Que tant de gent com il avoir porra 
Es vaus d'Orenge à lui resenblera. 
Vérité fu, onc uns ne l'en faussa. 

4195. Chançon bien fête qui oïr la vorra, 
Face moi pès, si se traie ença; 
Onques jugleres de meillor ne chanta : 
Si com Guillaumes Vivien vengera, 
Et Benoars qui le tinel porta 

4200. Le palazin Bertran desprisona, 
Et Guielin et Guichart délivra, 
Com au deable Haucebier combatra, 
Par mi ses armes son grant tinel brisa: 
Grant duel i ot quant il le fust quassa, 

4205. Mes neporquant trestot l'escervela. 

Ne fust l'espée que Guiborc H dona, 
Qu'il avoit çainte, quant il se ramenbra, 
A .i. seul cop Golias en trencha, 

Mor fust le jor; mes il les esmaia. 

4210. Li cuens Guillaumes a sa voie hastée, 
Droit vers Orengè à s'ost acheminée. 
Tant ont erré chascun jor lor jornée, 
C'onc por orage n'i ot fet demorée 
Né n'arestèrent por noif né por jelée. 

4215. Des vaus d'Qrenge choisirent la famée, 
Voient la terre qne paien ont gastée, 
Et la cité qu'il ont arse et brûlée. 
Assailli orent icele matinée 
An grant paies de la sale pavée. 

4220. Dame Guiborc ot la broigne endossée, 
L'elme lacié, si ot ceinte l'espée; 
One n'i ot dame ne fust ce jor armée 
Sus as fenestres de la grant tor qnarrée. 
Li chevalier r'ont la porte gardée. 

4225. L'assaus fa grans et raiste la mellée. 
Les dames ont meinte pierre getée, 
Meint Sarrazin ont la teste quassée, 
Qui gisent mort, sanglant, gole baée. 
La tor d'Orenge fd en tel leu fermée, 

4230. Ne crient assaut une pome parée. 
Paiene gent font soner la menée, 
D'Orenge issirent, s'ont la vile alumée: 
L'une partie est en l'Archant tornée 
Por fere engins dont la tor soit quassée, 

4235. Et granz hernois et granz charroiz frinée. 
De ce sera la tor escartelée, 
Et jus à terre par force acraventée. 
Rois Desramez a sa barbe jurée 
Que Guiborc iert à chevaus traînée, 

4240. Ou en la mer noie et effondrée; 

Mes je cuit bien sa barbe iert parjurée. 
Li cuens Guillaumes a véu la famée, 
Dist à ses homes: //Orenge est enflambée! 
Sainte Marie, roïne coronée! 

4245. Guiborc en meinent la pute gent desvée. 
Or tost as armes, franche gent henoréel 

Un grelle sone et l'ost s'est adoubée. 
Si cuens Guillaumes sa ventaille a fermée, 
Saut el destrier à la sele dorée, 
4250. Au flanc sénestre li sist moult bien l'espée; 
L'escu au col, l'oriflambe levée 
• Vient à Orenge, poignant de randonée. 
Et Renoars tint la perche quarrée, 
Après le suit à moult grant alenée. 

4255. Li ôz s'espant contreval la contrée. 
Dame Guiborc fa en la tor montée, 
Devers sénestre a sa chière tornée, 
Voit tante enseigne vers le ciel ventelée, 
Et tant vert elme, meinte targe bandée, 

4260. Et tante lance, meinte broigne safrée, 
Et tante enseigne de poile gironnée; 
Cil bon destrier ont grant fierté menée, 
Sonent cil cor par moult grant aïrée, 
Des armes est la terre estancelée, 

4265. Beingié chevauchent à bataille serrée. 
Dame Guiborc en est espoentée : 
Cuida qu'il fussent de la.gent meserrée, 
Oui jà se fust de l'Archant retornée. 
La gentil dame s'est forment démentée: 

4270. Sainte Marie a sovent reclamée: 

//Ahi Guillaume, corn m'avez obliée! 
Gentix cuens, sire, trop faites longe estée ! 
Grant pechié fes qui si m'as adossée. 
Or sai-je bien qu'à mort iere tornée; 

4275. Ne verras mes ta moillier espousée, 
Por toe amor m'iert la teste copée, 
Et ma char arse et la poudre ventée; 
Ou je seré en la mer effondrée, 
Une grant pierre entor le col noée. 

4280. Comment qu'il preigne, ne puis estre eschapée 
Que je ne soie à dolor lapidée!' 7 
A icest mot chiet à terre pasmée. 
Li clers Estieves l'en a sus relevée. 
Adont i ot meinte larme plorée. 

4285. Dame Guiborc se dresça en estant; 
De son bliaut vet ses euz essuiant, 
Et voit Guillaume venir sor Pauferrant, 
Et Renoart o son tinel corant, 
De Tune mein en l'autre paumoiant. 

4290. Devant la porte sont andui arestant 
La gentil dame se vet espoantant 
Por Renoart que ele vit si grant; 
(Ni a celui ne s'en vet esmaiant) 
//Par foi, dit-ele, or n'ai-ge mes garant; 

4295. C'est uns deables qui là tient cel perchant !" 
Li cuens Guillaumes se siet en l'auferrant, 
Et voit Orenge qui encor vet ardant. 
Li cuens en plore, s'en a le cuer dolant. 
A la fenestre voit Guiborc la vaillant, 

4300. Qui se devoit armer d'un jazerant; 

Li cuens Guillaumes l'apela en oiant: 
//Dame Guiborc, ne soiez pas doutant, 
Je suis Guillaumes que vos désirrez tant. 
Cest l'ost de France que ci vient chevauchant. 

4305. Ovrez la porte, recevez vostre gent." 
Dame Guiborc li respont maintenant: 
//Sire, dit-ele, ostez l'elme luisant; 
Je me criem moult de la gent mescréant, 
Je vueil véoir ton vis et ton senblant, 

4310. Que plusors homes se vont bien resenblant, 
Et de parler sont auques ravisant." 
— //Voir , dit Guillaumes , tôt à vostre commant : 
Parlé avez comme dame sachant." 
L'elme deslace, la coife vet ostant. 

4315. Dame Guiborc l'esgarde apertemant: 
Voit sor le nés la boce aparissant, 
Que li ot fète Ysorez de son brant 
Très devant Rome en la bataille grant: 
Li cuens l'ocist si quel virent auquant. 

4320. //Dex, dit Guiborc, trop me voi délaiant!" 
Vient à la porte isnelement corant, 
Tôt l'a overte, le pont vet abessant. 

Li cuens i entre, de pitié laraoiant, 
Et Eenoare son tinel traînant, 

4325. De l'une mein en l'autre paumoiant. 

Li cuens descent, Guiborc vet enbraçant: 
//Dame, dit-il, tenez vo covenant." 
Li cuens la boise .xx. foiz en un tenant, 
Et ele lui moult tendremant plorant. 

4330. Guillaumes mande que l'ost se vet logant. 
Et il si firent, tost se vont desarmant 
En la cité et defors li auquant, 
Moult bèlemant s'alèrent herberjant. 
Là véissiez meint tref et tant haant, 

4335. Et meint aucube de poile flanboiant. 
De la vitaille orent à remenant, 
Qui fu venue enprès eauz charroiant: 
Ni a si poure n'en ait à son talant. 

Li cuens Guillaumes est el paleis montez: 

4340. Il et Guiborc se tienent lez à lez. 
Ses chevax est en J'estable menez. 
A mengier orent quant i fu atornez. 
En la cuisine est Benoars entrez: 
El plus biau leu fa son tinel posez. 

4345. Dame Guiborc l'a regardé assez: 

Moult le vit grant, s'ert petit ses aez, 
Grenon li poignent, n'ot pas .xv. anz passez. 
//Sire, dit-ele, qui est cel bacheler, 
Oui à son col porte cel fiist quarrez? 

4350. (Toz en seroit un cheval encombrez) 
Estrangemant est ore costelez, 
Et par devant est el tenant roignez: 
Sainte Marie! où fu tel fust trovez! 
Tel ne vit mes nus homs de mère nez. 

4355. Cil qui le porte est plus que fort assez. 
Dex! quel hom est, com est bien figurez! 
Où le trovates? dont vos fa amenez?" 

— //Ma dame, en France me fu del roi donez." 

— //Sire, dit-ele, por Deu! moult l'enorez! 
4360. Je cuit qu'il est de haute gent assez, 

De fière geste et de fier parentez. 
Ne sai s'il est baptisiez né levez." 
* — //Nenil voir, dame, n'est pas crestienez. 
À Monloon fa d'Espaigne amenez, 
4365. En la cuisine a puis .vij. ans estez, 
Moult petit enfes, tôt i est afolez. 
Mes gardez le si com fere devez." 

— //Sire, dist-ele, si com vos commandez." 
En Gloriete est Guillaumes montez: 

4370. Eucor n'est mie li mangiers aprestez; 
À la fenestre est Guillaume acoutez, 
Lez lui Guiborc, de qui fa moult amez. 
Par devers destre s'est li cuens regardez, 
De chevaliers vit .iiij. mile armez, 

4375. As hantes roides, as gonfanons fermez, 
As noves targes, as destriers séjornez. 
Biau fu li airs, pleniers fu li estez , 
De l'or des armes est moult grans la clartez. 
Hernaus i fu, li preuz, H alosez, 

4380. Cist de Gironde qui tant est redoutez; 
Li cuens Guillaumes le reconnut assez, 
As grans banières les a bien avisés. 
//Dame Guiborc, dist li cuens, or véez, 
Vez-là Hernaut et ses riches baraez. 

4385. Ne garra mes Tiebauz né Desramez: 
Demein sara Bertrans desprisonez." 

— //Sire, dist-ele, or verrai que ferez, 
Com Vivien vostre niés vengerez." 
Ainz que Guiborc ait ses diz parfinez 

4390. Sont descendu desous Orenge es prez, 
Tendent leur loges et paveillons et très. 
Crut moult la force Guillaume au cort nez. 

Endementiers qu'il ont lor très bastiz, 
Où establèrent et chevaus et roncina, 

4395. Guillaume esgaide par mi un pré entis, 
Et vit Buevon, celui de Commarchis; 
En sa compaigne .ij.M. fervestis, 
As hantes roides, à gonfanons de pris, 

As noves tarjes, as destriers arrabis. 
4400. D'autre part vient ses pères Aymeris 

O .iiij.M. afc vers elmes bruniz 

De Nerbonois qui les cuers ont hardis. 

Li cuens Guillaumes les a avant choisiz: 

//Dame Guiborc, or vet bien, ce m'est vis. 
4405. Véez-Vos là amont en cel larriz 

Une compaigne à ces penoncel bis? 

Ce est mes pères, Aymeris li floris, 

Et d'autre part Bueves de Commarchis, 

Qui en prison a anbedeus ses fiz 
4410. En Aleschans, où paien les ont pris 

Avec Bertran, dont je sui moult marris. 

Mais se Deu plaist, qui en la crois fu mis, 
• Nos les aurons ançois demein midis. 

Ni garrira Tiebauz li Arrabis, 
4415. Né Desramez, s'il n'est ançois foïz." 

— //Dex! dit Guiborc, je vos en rent merciz !" 

Guillaume enbrace, au cort nés le marchis, 

Les euz li bese et la bouche et le vis. 

Et cil descendent soz Orenge el larris, 
4420. Tendent lor loges et lor très ont bastiz. 

Or croit la force Guillaume le marchis; 

Mes jusqu'à pou sera plus esbaudis, 

Quant iert venuz Aymers li chétis: 

Cil prist la terre de Saint Marc de Venis, 
4425. One en sa vie n'ama paien nul dis. 

Endementiers que il se vont lojant, 

Et vont roncins et chevaz estachant, 

Li cuens esgarde sor destre en un pendant, 

Et vit venir dan Bernart de Brebant: 
4430. En sa compaingne maint chevalier vaillant. 

.iij.M. furent, chascuns ot jazerant 

Et bon escu et vert elme luisant. 

Ni a celui n'ait au costel son brant. 

//Dame Guiborc, dit Guillaume en riant, 
4435. Vez-là Bernart où il vient chevauchant. 

Bien le connois à cel destrier bauçant, 

Desor les autres a moult le cors plus grant: 
Ce est li pères au palazin Bertran. 
Mal i entrèrent Sarrazin et Përsant; 

4440. Chier lor cuit vendre la mort de Vivien, 
Que ge lessai desoz l'erbe en l'Archant, 
Â la fontainne dont li rut sont corant; 
Quant m'en parti moult oi le cuer dolant." 
Ot le Guiborc, tendrement vet plôrant: 

4445. //Sire, dist-ele, Jhesus vos soit aidant !" 
Li cuens Bernars est descendus atant 
Desoz Orenge enz el pré verdoiant. 
Li chevalier furent tuit descendant, 
Et escuiers et garçon et serjant 

4450. De lor très tendre se vont forment hastant. 

Or vait Guillaume moult grant force croissant. 
Se Sarrazin ne s'en tornent fuiant, 
Mar virent onques la mort de Vivien, 
Que Renoars en fera maint dolant. 

4455. Queque François tendent lor très à laz, 
Et lient cordes et fichent lor pessaz, 
Li cuens Guillaumes a regardé enbas, 
De Gloriete sbn paleis principas, 
Et vit Guibert qui rois iert d'Andernas: 

4460. De chevaliers ameine moult grant tas 
.v.m. furent, as armes et as dars, ' 
As noves targes et as bons chevax gras. 
Guillaumes tint Guiborc entre ses braz: 
//Dame, dit-il, or n'est mie à gas, 

4465. Mes par le cors au baron Saint Thomas! 
Mar i entra li lignages Judas, 
Bois Desramez, li oncles lïèrebras, 
Et Haucebiers et li rois Golias, 
Baudus li fels, Aiquin et Àtanas, 

4470. Butor d'Aversse qui senble Sathenas." 
Li cuens devise mes il ne savoit pas 
Que tant i vint del régné Caïfas 
Que tuit li val et li mont en sont ras. 
Ni ot François ne se tenist por las, 

4475. Se ne parfust au tinel Renoart. 

Li cuens Guillaumes se prist à regarder, 
Et voit venir le chétif Aymer 
O tôt .vij.c., à tant les puis noinbrer. 
Desconfiz ont paiens devers la mer, 

4280. Une grant route qui venoit de préer: 
One n'en lessèrent un sol a décoper. 
Moult grant eschec en firent amener, 
Chevax et armes qui moult font à loer, 
Et de vitaille .ce. somiers trossez, 

4485. Et .c. chaitis qu'il fist desprisonner. 

Li cuens Guillaumes les prist à aviser, 
Dame Guiborc le commence à mostrer: 
//Gentil contesse, dit Guillaumes li ber, 
Vez-là venir le chétif Aymer, 

4490. L'orne del mont, por voir vos puis conter, 
Que Sarrazin puent plus redouter. 
Contre cestui me convient à aler, 
Et desor toz servir et henorer, 
Que aine paiens ne less^ reposer." 

4495. En Eolatise vet Guillaumes monter, 
Contre Aymer pense d'esperonner, 
Brace levée vet son frère acoler. 
Dedenz Orenge le volt o lui mener, 
En Gloriete son paleis segnoré; 

4500. Mes Aymers ne'l volt pas créanter. 
Defors les autres fist sa gent osteler. 
Cuens Aymeris fit ses fiz ajoster. 
Grant joie i ot quant vint à Fasainbler, 
Et dit Guillaumes: //Un don vos voil rover, 

4505. Qu'o moi prenez cest premerain soper." 
H li outroient, ne li volent véer; 
Mes à grant force i mènent Aymer. 
En Gloriete fist l'en l'eve corner: 
Cil chevalier vont ensemble laver. 

4510. Dame Guiborc ne se volt oublier, 
Aymeri vet la toaille porter, 
Et à ses fiz, por lor meins essuier. 

De hautes vespres s'asient au soper. 
De la cuisine ist Renoars li ber, 

4515. Son tinel porte, ne volt mie oublier: 
À un piler s'est alez adosser, 
Sor son tinel se prist à acovrer, 
Por le barnage véoir et esgarder. 
Aymers prist Guillaume à demander: 

4520. //Sire, dit-il, ne me devez celer, 

Quex hom est-ce que je vois là ester 
En celé sale dejoste cel piler? 
Un grant merrin li voi au col lever, 
Bien i auroient .v. vilains à porter. 

4525. Est-ce deables qui noz veille tuer? 
Sire Guillaume, ne me devez celer; 
Je cuit Guiborc nos velt toz enchanter. 11 
Et dit Guillaume: //Ainz est un bacheler, 
A moi le fist rois Looys doner: 

4530. Aine de sa force ne vit nus homs son per, 
Mes trop désirre en cuisine à chaufer, 
Le feu à fere et la char escumer: 
Forment m'en poise quant tant li voi amer. 
Cil queu le gabent se'l veulent assoter." 

4535. Aymers Tôt, si le fist apeler, 

Et Renoars ne s'en fist débouter. 
Dejoste lui, vet seoir au soper. 
Derriers son dos mit son tinel poser. 
Cil damoisel assemblent por Tenbler; 

4540. Dit Renoars: //Lessiez mon fust ester, 
Que par la foi que je doi Deu porter, 
N'i a si cointe, se li voi adeser, 
Que ne li face chièremant conjparrer, 
Et de la teste audeus les euls voler," 

4545. Cil chevalier Tacuillent à gaber, 
Et de fort vin sovent à abevrer. 
Moult liémant tôt le font enivrer. 
Joste Aymer vet Renoars sâr, 
Derriers son dos mist son tinel gésir. 

4550. Mengier le fist Aymers à leisir, 

A moult grans trais le fort vin englotir; 
Tant l'en douèrent, tôt le font estordir. 
Après mengier font les napes coillir, 
Renoart pristrent entr'els à eschamir. 

4555. Cil escuier TacuiHent à leidir, 

A granz torchaz et geter et férir. 
Et Benoars cort son tinel seisir: 
//Gloton, dit-il, trop vos puis consentir." 
Le tinel lieve à .ij. mains par aïr. 

4560. Quant il le voient s'acuillent à foïr, 
Et Benoars n'en puet nus consuïr. 
Si fiert un marbre, par mi le fet croissir, 
Qu'aval la sale fist les moitiez saillir. 
Dit Aymers: //Cist vos fera foïr. 

4565. Quel vis deable péust cel cop soffrir! 

Frère Guillaume, moult le devez chérir: 
Eètes-le-noz en Aleschans venir; 
Se as paiens se pooit assentir, 
A cel tinel en feroit meint morir." 

4570. Dit Benoars: //Par foi, moult le désir! 
Et moi et els metez el convenir.' 1 

Grans fu la joie el paleis seignorez; 
Quant ont mengié et béu ont assez, 
Les napes traient, chascuns s'en est alez; 

4575. Mes Benoars est forment enivrez. 
Des escuiers fu enpeint et botez, 
Et de torchaz et féruz et ruez. 
Et Benoars s'en est moult aïrez. 
Par mautalant est ses tinels levez: 
4580. Ainz cil ne'l vit ne soit espoantez, 
Li plus hardiz est en fuie tornez, 
Et li cops est Renoart avalez: 
Si fiert un marbre que par mi est froez, 
En .ij. moitiez rouz et escartelez. 
4585. Dit Benoars: //Seignors, car atendez: 
Se vos éust atient cis fust quarrez, 
Jà vos éust maintenant confessez." 
Dit Aymers, li preuz, li alosez: 

//Sire Guillaume, por Deu, bien le gardez, 

4590. A voz pooir, biau frère, l'enorez; 

De quanqu'il velt fêtes ses volentez; 
Que n'a tel home en la crestientez. 
En Aleschans soit avec nos menez; 
Se as païens pooit estre assenblez, 

4595. A cel tinel en verrez .m. tuez." 

Dit Benoars: //Se je sui assamblez, 
Mort sont paien si que vos le verrez." 
Aymers Tôt, si s'en est ris assez, 
Et li marchis Guillaumes au cort nez. 

4600. Mes ainz qu'il voient les .iiij. jorz passez, 
Ne tendront mie Benoart en viltez, 
Ainz iert sor toz prisiez et henorez. 
Cil chevalier dévalent les degrés, 
La cors départ, François vont à lor trez, 

4605. Et li auquant el bore en lor ostez. 
A Aymeri est son liz aprestez 
En une chambre où moult avoit biautez: 
Toute nuit fu de Guiborc tastonez. 
En la cuisine est Benoarz entrez, 

4610. Joste le feu est couchiez toz lassez, 
Encoste lui fu ses tinels posez; 
Son chié mist sus quant besié Tôt assez. 
Lors s'endormi, que toz fu enivrez. 
Pance levée se gist toz enversez. 

4615. Li mestre queux i fist que fox provez, 
Que les grenons li a el feu ullez 
A un tison espris et alumez. 
Quant Benoars se senti eschaudez, 
Grant angoise ot, si saut sus effréez. 

4620. Sachiez de voir, moult. par fu aïrez: 
Le queu saisist très par mi les costez, 
Ausi le lieve com s'il fust novel nez, 
El feu le giete qui grant est enbrasez, 
Que des charbons fu toz acovetez. 
4625. En petit d'ore fu toz ars et greslez. 
Dit Benoars: //Ci endroit vos séez! 

Mar m'i avez mes grenons alumez. 
Fiz à putain, mauves musars provez, 
Cuidiez-vos dont ne fusse si osez 

4630. Ne vos touchase por Guillaume au cort nez? 
Voir, si féisse se fussez amirez. 
Dont n'est mes pères li fors roi Desramez, 
Qui desoz lui en a .xx* coronez, 
Et .c. milliers que Persant que Esclers? 

4635. S'est mes cosins Tiebauz li biaux armez, 
Li mieudres Turs qui puist estre trovez; 
Et s'est mes frères Jambars et Perseguez, 
Et Clariaux et Quarriaux et Outrez, 
Et Borreax et Brubans et Barrez], 

4640. Et Miradax et Morgans li faez, 

Qui est plus noirs que arremanz triblez, 
Mi .xv. frères, tôt -sont roi coronez: 
N'i a celui n'ait .iiij. réautez, 
Eors sol que moi, qui en sui li mains-nez. 

4545. Ce poise moi se je sui assotez. 

A fol me tienent, je ferai que desvez* 
Biau sire queu, vostre savor humez, 
Par Saint Denis ! trop fustes derréez , 
Quant à ma barbe touchâtes n'a mon nez." 

4650. Lors se recouche, s'est au bon feu chaufez, 
Ses granz mustiax arostez et tostez. 
Il et ses fust se jurent lez à lez, 
Que tant fort l'aime, c'est fine véritez, 
Qu'il ne'l donast por .xiiij. citez. 

4655. Ainz que del jor parust point la clartez 
Se sont léanz plus de .xiiij. entrez, 
Des autres queus, dont léanz ot assez* 
Voient lor mestre, qui est el feu gitez: 
En fuie tornent n'en est uns arestez. 

4660. Droit à Guillaume ez-les-vos toz alez. 

Guillaumes rueve ses mengiers soit hastez; 
Dient li queu: //Moult est mal aprestez, 
Que nostre mestre si est toz eschaudez, 
Dedenz le feu est dès ersoir rugz. 
I. 22 

4663. C'a fet li fox qui est del sens desvez: 
Tresmiemant puet estre ars et ullez 
Et char et os tôt en cendre tomez. 
Jà li mengiers n'iert par nos conréez 
Tant comme soit là dedenz cel manfez. 

4670. As vis déables soit ses cors commandez! 
Ne gardons Tore qu'il nos ait affrontez 
De cel tinel qui devant est ferrez; 
Toz en seroit uns chevax encombrez, 
Pléust à Deu qu'il fust toz décopez, 

4675. Et il méismes en la mer affondrez! 
Se il vil longues il fera mal assez; 
Que tex déables ne fu onques mes nez! 
Dex nos en gart! qui en croiz fu penez." 
Ot le Guillaumes, ris s'en est et gabez, 

4680. Et dit as queus: //Huimès vos i gardez 
Que il n'i soit escharniz né gabez; 
Por voir vos di, bien tost le comparrez. 
Comment déable, je ne sui si osez 
Que je'l desdie, et vos le ranponez!" 

4685. Dit à Guiborc: //Dame, que m'i alez, 
En ceste chambre o voz l'en amenez." 
Dit la contesse: //Si com vos commandez." 
Par le paleis en est li criz levez, 
Que Renoars qui tant est forsenez 

4690. A Marquot ars, qui tant estoit senez, 

Le mestre queu dan Guillaume au cort nez. 
Quant François l'oent ez-les-vos effréez. 
Dame Guiborc s'en vet en la cuisine, 
Renoart trove gisant pance souvine: 

4695. Son tinel ot couchié desous s'eschine, 

Qu'il amoit plus que nus valles meschine. 
Dame Guiborc fu moult de franche orine, 
Lez lui s'asist, bêlement l'endoctrine: 
//Venez en, frère, en ma chambre perrine, 

4700. Je vos dorré ma pelice d'ermine, 
Et si aurez mantel de sebeline, 
Si me direz puis de voetre covine."' 



— 339 — 

— //Volontiers voir, contesse palazine. 
Cil pautonnier qui sont de pute orme, 

4705. Je ne gart Tore j'en face decipline." 

Dedenz sa chambre l'emmaine la roïne, 
Et Renoars son tinel entraîne. 
François l'esgardent de la sale perrine: 
Dit l'uns à l'autre: //Vez par Sainte Marie! 

4710. Com Renoars senble maie racine. 

Jà mengeroit .ij. poons et un cisne." 

— //Te$-toi, dit l'autre, que il ne nos rechingne, 
Il nos metra moult tost en la sentine." 
Renoars tint son tinel de sapine, 

4715. En la chambre entre ensemble o la roïne, 
Andui se sont assis soz la cortine. . 
Riche est la chambre, bien est peinte, marbrine. 
Li soleus luit dedens par la verrine. 
Guiborc fd sage de la loi sarrazine: 

4720. //Renoart, frère, dist-ele, or adevine 
Sonques eus, frère, suer, né cosine." 
Dit Renoars: //Oïl; vers la marine 
Je oi un roi et une suer roïne: 
One n'ot si sage jusqu'as porz de Cabrke, 

4725. Et s'est plus bêle que fée né lérine." 

Adont se test, si tint la chière encline, v 
Et Guiborc ovre son mantel de porprine, 
Si l'a fubla que li cuers li devine 
Qu'il est ses frères, mes n'en est nule fine. 

4730. Li cuens Guillaumes fet haster son mengier, 
Que en l'Archant en voudra chevauchier. 
Li jors fu biaus, si prist à esclairier, 
Lors se levèrent par l'ost li chevalier. 
La messe oïrent li plusor au mostier, 

4735. Puïs en montèrent sus el paleis plenier. 

Li cuens Guillaumes a fet par l'ost noncier 
A .xl. homes et nuncier et huchier, 
Qu'après disner pensent de l'esploitier; 
En Aleschans s'en voudra repairiér. 

4740. Lors véissiez François apareillier, 

22* 

Lor seles mètre et trosser ineint somier> 
En Gloriete fu Guiborc au vis fier, 
En une chambre qui moult fist à loier. 
Renoart prist fonnent à losengier, 
4745. Senblant li fet que le vosist besier; 
Moult bêlement le prist à aresnier: 
//Amis, dont estes? ne'l me devez noier." 
— //Dame, dit-il, ne'l vos vueil acointier 
Jusqu'à celé heure que j'ère à repairier 
4750. De la bataille et de Tester plénier; 

Que, se Deu plest, le verai justisier, 
Je i voudrai Guillaume moult aidier." 
Dame Guiborc ne'l volt pas anoier; 
Un escrin vet moult tost destorteillier, 
4755. Si en tret fors un blanc hauberc doublier, 
Qui fu son oncle l'amiré Tomefier. 
D'or et d'argent en ièrent li quartier; 
Par tel manière fu ferrez au forgier, 
Ne crient cop d'armes vaillissant un denier. 
4760. Qui l'a vestu ne doute inéhaignier. 
Après en tret un dur chapel d'acier: 
N'a soz ciel arme que'l péust enpirier. 
Puis prist un brant dont li pons est d'oimier, 
Une grant toise i puet-on enbracier, 
4765. S'ot pleine paume de lé à un bovier. 

Plus tranchoit fer que ne fet faus herbier; 
Encontre lui n'a nule arme mestier; 
El fu Corsuble, le neveu Haucebier, 
Puis la dona à Tiebaut le guerrier 
4770. Por une paie> n'en ot autre loier» 
Orable l'ot quant le dut noçoier. 
Lui né hautrui ne la volt puis baiUier; 
Or l'aura cil qu'ele aime et tint chier, 
C'est Eenoars au voir corage entier, 
4775. Dame Guiborc fist forment à proisier, 
A Eenoart est revenue arrier, 
Cortoisemant l'en prist à aresnier: 
//Amis, dit-ele, savez armes baillier? 

Ceing ceste espée à ton flanc séncstrier, 

4-780. Mestier t'aura se tu t'en sez aidier." 
Eenoars prist le brant forbi d'acier, 
Tret le de! fuerre, li le senti legier, 
Gite à la terre, si le rove estoier: 
//Dame, dit-il, ceste ne m'a mestier, 

4785. De tex .xl. n'en dorroie un denier, 

Par Saint Denis à cui je voil proier ! 
Puis que tendre à .ij. mains mon levier , 
N'i a paien tant se doie proisiér, 
Se je l'ataing par mi l'elme vergier , 

4790. Qu'à un sol cop ne'l face trébuchier; 
Se je n'oci et lui et le destrier, 
Jà mar Guillaumes me dorra à mengier." 
Ôt Je Guiborc, si le vet enbracier; 
De Deu de gloire se commence à seignicr. 

4795. Dame Guiborc fist forment à loer, 
Renoart voit de devant lui ester, 
Moult le voit grant, gent et bel bacheler, 
Ne trovast l'en en tost le mont son per, 
Li cuers li dist et commence à penser 

4800. Que c'est ses frères, mes- ne'l velt demander; 
Pitié l'en prist, si commence à plorer. 
Dit Eenoars: //Dame, lessiez ester, 
Que par .la foi que je vos doi porter, 
Ne vos estuet de Guillaume douter 

4805. Tant com antiers puist mes tinez durer." 
— //Amis, dit-ele, Jhesus te puist sauver! 
Homs nuz, sanz armes, puet moult petit durer , 
Puis que il vient en estor au chapler 
De moult pou d'armes le puet l'en mort giter. 

4810. Mes or vos veil par amors demander 
Que tu me soffres ton cors à adouber. 
A toz jorz mes t'en vorrai plus amer." 
Dit Eenoars: //Ne le vos quier véer." 
Guiborc li vet le hauberc endosser; 

4815. Moult par fu grans, en l'ost n'avoit son per: 
En la largesce puet .ij. homes entrer. 

Carreax né lance n'en puet maille fauser. 
Desoz sa coûte li fist si enforrer, 
Que l'en ne puet defors maille mirer. 

4820. La coife lace, puis mist le chapeler, 
A .xv. laz li vet Guiborc fermer, 
Après le fist si bien enveloper, 
Comme chapel de feutre acoveter. 
Mes la ventaille ne li velt pas noer, 

4825. S'il a mestier, por le miex essofler, 
Et que délivres péust li bers aler. 
Ceint li l'espée qui moult fet à loer, 
Fers né aciers ne li puet contrester. 
D'un laz de soie vet le heut afermer, 

4830. A l'cspaulière por le brant fors coler. 

Puis le commence moult bien à doctriner, 
Que s'il véoit jà son tinel quasser, 
Au brant d'acier porroit tost recovrer; 
Mes ce gart bien, ne'l mete en oublier. 

4835. Dit Renoars: *Bien me sauré garder." 
Quant Eenoars se senti si armer, 
Plus se fet fier que lions né sengler. 
Son tinel prist, ne volt plus demorer: 
//Dame, dit-il, or me lessiez aler." 

4840. — //Voir, dit Guiborc, bien le voil créante^ 
Ele li cort la chambre deffermer, 
Et Renoars ne volt plus arester. 
Par mi la sale se commence à aler. 
De son mestier ne se volt oublier, 

4845. Vers la cuisine acuilli son errer; 

L'espée ceinte vet les hastes torner. 
Son tinel dresce lez lui à un piler. 
Hernaus le mostre a son frère Aïmer: 
//A grant merveille fet cis homs. à douter. 

4850. Quex vis déables porroit o lui durer? 

Mar resenble home qui char doie escumer, 
Bien li avient celé espée à porter." 
— //Voir, dit -Guiborc, en se vint or clamer 
Qu'il art le queu ersoir après souper. 1 ' 

4855. — //Mal ait cui chaut, ce a dit Aïiner, 
Gardent soi mes li autre del gaber, 
Que' il porroient moult tost ameschever " 
Biaus fil li jorz, li soleus raia cler, 
En Gloriete fist on l'eve corner: 

4860. Cil chevalier vont ensenble laverj 

Lors s'arengèrent li demeine et li per, 
Aval ces tables s'asient au disner, 
Bien sont servi, jà n'en estuet parler. 
Et Renoars se vet au feu chaufer 

4865. En la cuisine, ceint le brant d'acier cler, 
L'auberc vestu, el chié le chapeler. 
Son tinel dresce par dejoste un piler. 
3ien resenbloit forestier por enbler 
Qui ait sa biche prise por acorer. 

4870. Quant li queu voient venir le bacheler > 
En fuie tornent, n'i osent demorer. 
Toz li ont fet la place délivrer; 
Mal soit de cel plus i osast ester. 
En la cuisine fu toz seuz Renoars, 

4875. Assez i trueve et grues et mallars 

Et venaisons, poisons, saumons et bars. 
Il en a pris à mengier des plus'eras, 
Et si huma de savor plein un vas. 
Le col dun cisne a pris qui estoit fars 

4880. D'ues et de poivre et de pièces de chars. 
Quant ot mengié des poisons et des chars, 
Son tinel prist desoz son destre bras, 
De la cuisine s'en ist plus que le pas. 
De la savor se desleche com chaz. 

4&85. Plus estoit fiers que lions né liepars, 
Vint à la table, ne fu mie coars, 
Devant Guillaume s'asist à terre en bas. 
François le voient si demeinent lor gas. 
De .xv. parz li tendent lor henas, 

4890. Boivre le font à foison et à tas. 

En mi la sale qui est fête à compas 
Mit son tinel quant del boivre fa las. 

De la table ist Aïmers et Bernars, 
Hernaus li rous et Guichars d'Andernas, 
4895. Au tinel vont por essaier lor bras, 

Mes ne! méussent qui lor donast Dama». 
Et cis le liève qui paiena n'ama pas. 
Dient François: //Tu es un Sathanas, 
Se tu bien vueuz, tôt le mont conquerras." 
4900. — //Par Saint Denis! seignor, dit Renoars, 
Ne sai se estes de Paris ou d'Arras; 
Mes par la foi que je doi Saint Thomas ! 
Se Deu me sauve mon tinel et mes braz, 
Les Sarrazins vos cuit fere toz maz." 
4905. Li cuens Guillaumes se leva del mangier, 
L'ost commanda moult tost apareillier. 
Au tinel corent cil baron chevalier, 
Mes ne'l levessent por les membres tranchier; 
Li cuens Guillaumes s'i ala essaier, 
4910. Mes ainz ne post que plein pié sus haucier, 
Et si li fist.d'ahan le front suer. 
Dit Renoars: *Je vos irai aidier." 
Il passe avant, ceint ot le brant d'acier: 
Qui li véist le tinel sus haucier, 
4915. Entor sa teste giter et tornoier, 

De Tune mein en l'autre paumoier, 
Et contremont lever et rebessier! 
Ne li pesoit le rein d'un olivier. 
//Voir, dit Guillaumes, moult devez bien mengier, 
4920. Bien ait la brace qui porte tel levier!" 
Dit Renoars: //Trop poons délaier; 
Paien s'en fuient, or tost de l'enchaucier! 
Forment me criem ne les puisse acointier. 
Se je pooie cel tinel enploier, 
4925. Et sus les Turs ma grant force essaier, 
Je n'en dorroie de .cm. un denier. 
En petit d'ore feré le champ vuidier." 
Li cuens Guillaumes le corut enbracier. 
Lors fet les cors soner et gresloier. 
4930. Li oz s'aroute sanz point de demorier. 

• Tuit sont chargié et roncin et somier, 
En la champaigne les véissiez rengier. 1 
Li cuens Guillaumes vet monter el destrier, 
Et Benoars li corut à Testrier. 

4935. Totes ses armes portent si escuier. 
Au départir ala Guiborc besier, 
Puis la commande au verai justisier, 
Qu'encor le voie sain et sauf repairier. 
Atant s'en tome li marchis au vis fier, 

4940. Et Benoars qui tant fet à proissier. 
Dame Guiborc s'est alée apoier 
En Gloriete, le paleis droiturier. 
En la champaigne vit les conroiz rengier, 
Tantes banières onder et baloier, 

4945. Et tant vert elme reluire et flamboier, 
Et tante targe, tant escu à ormier, 
Tant auferrant et tant corant destrier 
Soz cez barons henir et braidonier. 
De Dieu de gloire les commence à seignier, 

4950. Mes Benoars fist maufez erigignier. 
Por la grant haste oublia son levier; 
One de Guillaume ne se volt esloignier. 
Si connue vint à un tertre puier 
Li cuens l'esgarde, se'l prist a aresnier: 

4955. //Benoart, frère, et où est ton levier? 
Volez-vos dont vostre tinel lessier?" 
Benoars Tôt , n'ot en lui qu'aïrier. 
Qui li véist ses cheveux esrachier, 
Por son tinel plorer et lermoier,] 

4960. L'un poing à l'autre et férir et maillier! 
Dit à Guillaume: //Ne m'avez guère chier 
Quant mon tinel me lessiez oublier. 
Par Saint Denis, à cui je vueil proier, 
S'il i remeint, ne le vos quier noier, 

4965. Jà vosespées ne vos auront mestier; 
Né ces lancetes, né cil espiez d'acier. 
Bien veus ta gent traïr et engignier 
Quant mon tinel veus arrière lessier." 

Et dit Guillaumes. '/Ne vos chaut d'esmoier: 

4970. Je'l mandera par un mien escuier 

Qu'en le vos face après vos charroier. 
Jà por ice mar retornez arrier." 
H i envoie Guion le fil Poudrier, 
Et cil trova la contesse au vis fier, 

4975, Qui del tinel fesoit un duel plenier. 
//Dame, dit-il, l'en m'a fet repairier 
Por cel tinel que feu puist graillierr 
— //Non face, firère, tu diz grant encombrier. 
Del retorner auras moult bon loier." 

4980. Ele li done un auferrant corsier. 
//Dame, dit-il, ce fet à mercier." 
Au tinel vint, qu'il vit en un foier, 
Joste le feu, delez un grant brasier; 
Et dit Guiborc: //Je vos irai aidier." 

4985. Vint au tinel, prist soi à rebracier, 
Mes entr'ex .ij. ne'l porent remuier, 
Né solement plein espan sus haucier. 
Une charreté a fet apareillier, 
.vij. serjanz fet apeler et huchier, 

4990. Qui trestot furent au tinel encharchier. 
D'un auferrant fist Guiborc limonier, 
Et .ij. roncins i ot et un somier, 
Por tost aler et por miex esploitier. 
Après Guillaume l'en a fet charroier, 

4995. Qui avoit fet tote l'ost arestier. 
En Renoart n'en ot qu'esléescier 
Quant son tinel voit retorner arrier. 
Encontre vet le tret à un archier, 
De la çharrete le oorut esrachier 

5000. Si roidement que tost fist trébuchier; 
Au limonier fist le col péçoier. 
Après Guillaume s'en cort tost un sentier, 
Ne li pesoit le rain d'un olivier. 
Tant par vet tost, ne s'i tenist lévrier. 

5005. Nuz piez estoit, n'ot chauce né sollier. 

Tuit cil qui'l voient se pristrent à seignier. 

De moult haut hore fit on l'ost herbergicr, 
Joste un marois par delez un vergier. 
Isnelement font lor passons fichier. 

5010. Quant ont soupe près fa de l'anuitier; 
En la cuisine vet Renoars couchier, 
Joste le feu delez un grant brasier: 
Se son tinel a fet son oreillier. 
Lez le vergier se fu l'oz atravée, 

5015. Joste un marois en une grant valée. 
Li cuens Ernaus Ta celé nuit gardée 
Et sa cojnpaigne, desi qu'à l'ajornée. 
Devant le jor font soner la menée. 
François s'aprestent de la terre sauvée. 

5020. Là veissiez tante broigne endossée, 

Lacier meint elme et ceindre meint espée, 
Tant bon destrier à la crope tuilée. 
Serré chevauchent quant l'aube fu crevée: 
Sonent cil grelle par moult grant aïrée. 

5025. Biaus est li jors, clère est la matinée; 
Des armes est la terre estancelée. 
Renoars dort au feu la pance enflée. 
Ainz fu li oz demie leue alée 
Qu'il se levast delez la cheminée, 

5030. Et fiert la loge desor lui alumée. 
H sailli sus quant senti la fumée, 
Quant voit sa loge esprise et alumée. 
Après l'ost cort, qui s'est acheminée, 
Et esloigniez bien près d'une luée, 

5035. Quant son tinel li revint en pensée. 

Por lui r'acort par moult grant randonéc. 
Del feu le tret, n'i ot coste enarsée 
Eors com petit est chascune brullée. 
Or est plus durs qu'enclune retrenprée. 

5040. A près l'ost cort à moult grant alenée; 
Ainz qu'il l'ateigne li ert la char suée, 
Qu'ele est jà plus d'une Hue alée. 
Un val avale, s'est un tertre montée, 
Aleschans voient et tote la contrée, 



— 348 — 

5045. Et de paiens ai grant olz aiinée, 

Que granz .v. leues en est terre poplée.. 
De nostre gent i ot moult d'effiree. 
Li cuens Guîllauines voit s'ost espoentée; 
Des coars set le cuer et la pensée, 

5050. Fière reison lor a dite et inostrée: 

//Seignor, vos estes moult près de la mellée, 
De tel bataille qui moult ert adurée, 
Onques ne fa plus omble esgardée, 
Bien l'estoura maintenir à j ornée; 

5055. Qui coardie a en son cuer boutée 
Voit s'en arière sanz nule demorée, 
Congié li doins, qu'il voit en sa contrée." 
Celé parole as coarz moult agrée, 
Des hardiz ont lor compaigne sevïée, 

5060. Plus de .x.m. en fet la retornée. 

Mal soit de l'eure que itel gent fu née! 
Moult s'en vont tost à grant esperonée; 
Mes il auront ancui maie soudée. 
Renoars a celé gent encontrée 

5065. A un destroit d'une roche chevée, 

Devant une eve à un poncel de clée; 
Cuida que fussent de la gent deflaée' 
Qui de l'estor .soit foie et enblée, 
Lors cuida bien avoir borse trovée. 

5070. Renoars a les couars encontrés 

En mi un val à un poncel passer. 
Quant Renoars les voit tout arouter, 
Cuida qu'il fassent Sarrazin ou Escler. 
Ne fust si liez por l'or de Saint-Omer. 

5075. Il commença lor armes aviser. 

Adont sot bien Renoaars sanz douter 
Crestiens sont qui n'osent demorer. 
Cuide de l'ost se vousissent enbler, 
Le tinel lieve, devant lor vient ester. 

5080. Miex lor venist le deable encontrer ! 
Dit Renoars: //Où devez-vos aler?" 
Et cil li dient en France séj orner, 

Toz nos a fet li cuens congié doner. 

Se en Borgoigne poïons retorner, 
5085. Là nos ferons seigner et ventoser, 

Bons vins aurons, char et poissons de mer, 

Et blans gastiax por nos cors asazer. 

Onques Guillaumes ne fist fors gent pener; 

Meint home a fet à grant dolor finer. 
5090. Vien t'en o nos, moult par feras que ber, 

Nos te ferons cel grant tinel porter." 

Dist Renoars: //D'al vos convient parler. 

Li cuens Guillaumes m'a fet l'ost commander, 

Et je li doi à mon pooir garder. 
5095. Il vos convient le traiis à doner: 

Cuidez-me-vos comme lière eschaper? 

Par saint Denis! vos n'en poez aler, 

Ainz en ferai .xiiij.xx. pasmer 

Et par les bouches les âmes fors jeter. 
5100. Eil à putain, vos n'osez demorer." 

Le tinel lieve, devant lor vient ester, 

Hardiemant, ne's deigna redouter. 

Par mi les testes lor vet granz cox doner. 

Au premier cop en fist .v. cravanter, 
5105. Et après .vj. trestoz escerveler. 

Soz ciel n'a home as cox péust durer: 

Plus de .l. en fist mort reverser. 

Li coart fuient, ne l'osent abiter, 

Plus le redotent que lion né sengler. 
5110. Les miex vaillant fet de péor trenbler, 

A haute voiz commencent à crier: 

//Renoart, sire, o toi irons chapler 

En la bataille en Aleschans sor mer; 

Ne te faudrons por les membres coper, 
5115. A ton plesir noz puez par tôt mener." 

Dit Renoars: //Or vos oi-ge parler. 

Eiz de roi sui, si doi bien commander, 

Et- grant orgueil et fierté démener." 

Lors commença son tinel à branler, 
5120. Toz les malvès a fet acheminer, 

Par droite force les fist toz retorner, 
Desi qu'à l'ost ne se volt arester. 
Vient à Guillaume, un don li vet rover, 
Que les coarz li fet o soi mener: 

5125. //Chascun ferai hardi comme sengler, 

Et sa proesce, ou voiïle ou non, mostrer." 
— //Voir dit Guillaumes, bien le voil otroier, 
Renoart, frère, ne t'os rien refuser." 
François commencent les coarz à gaber: 

5130. Dit Renoars: //Lessiez ma gent ester; 
Que par la foi que doi Guiborc porter, 
La famé el mont que je doi plus amer, 
Que en sa chambre me ceint ier le brant cler, 
Se vos me fêtes envers vos aïrer, 

5135. Je vos iré de mon tinel fraper. 

Tôt le plus çointe cuit-je bien chastier, 
Ne li tendra au partir de chanter. 
Fiz de roi sui, si doi fierté mener; 
Dès or voudrai mes cornes demostrer, 

5140. Trop longuemant m'ai lessié assoter. 

Daz ait del fruit qui ne veut méurer, 
Et honis soit qui n'a soing d'amender. 
Nez sui de rois, bien me doi remembrer; 
Li bons se prove, dire l'oï conter." 

5145. Quant François oient Renoart si parler, 
N*i ot si cointe qui osast mot soner : 
Li uns à l'autre l'a pris à regreter: 
//Oz del deable, com il set sermoner!" 
Li cuens Guillaumes sa gent fist ordener, 

5150. Et ses batailles rengier et deviser; 

Moult bêlement fist son coriroi joster. 
Autresi firent Sarrazin et Escler, 
Que bien se porrent de .ij. parz remirer. 
Là véissiez meint cheval recengler, 

5155. Et l'un par l'autre henir et broidoner, 
*Et tante enseigne vers le ciel venteler, 
L'une sor l'autre baloier et hurter, 
Indes et vers contremont fresteler; 

Et ces boisines, ces olifanz soner, 

5160. Paiens glatir et chevelin uller, 
Par la marine ces bedoïns huer. 

Sa gent ordene Guillaumes li màrchis, 
Et ses batailles fist totes par devis. 
Renoars ot les cuverz, les failliz, 

5165. Mais n'i ot puis si preus né si hardis. 
.x.m. furent, tant en i ot esliz, 
]SPi a un sol, ne soit d'armes garniz. 
Avec Guillaume fa ses père Aymeris, 
En lor compaigne ot .x.m. fervestis; 

5170. La tierce guie Bueves de Conimarchis, 
.vij.M. forent as blans haubers treslis, 
A noves targes , as destriers arrabis. 
La quarte meine Aymers li chétis, 
Quatre .m. forent que tuit èrent de pris, 

5175. Mes n'ont escuz ne soit freit et croissiz, 
Lors haubers sont de sueur toz noircis, 
Leurs helmes quas, n'orent pas brans forbis, 
Par maintes fois ont paiens asentis 
Dedenz Espaigne à Saint Marc de Venis. 

5180. La quinte eschiele ot Bernarz li floriz, 
Cil de Brebant, qui tant fa seignoris, 
Père ert Bertrant, si com dist li escriz, 
Que paien tienent ez en un chalant pris 
Avec les autres, dont il il avoit .vj. 

5185. Mes se Dex sauve Renoart le marchis 
Et son tinel, qui grant est et faitiz, 
Nos les r'aurons ainz que jorz soit fenis. 
Avec Bernart sont cil de son païs, 
.x.m. lurent, n'en i ot un feintis, 

5190. Devant les guie li Timoniers Landris. 

La siste eschiele Guillaumes commanda 
Hernaut son frère, qui bien la guiera, 
Cil de Gironde, que moult forment ama. 
.v.ic. furent ceaus qui li cuens mena. 

5195. Meinte banière sus au vent baloia; 

Chascuns s'afiche: por paiens ne fuira. 

La sème eschiele Guillaumes commanda 

Guibert son frère, qu'Aymeris engendra. 

Cil estoit rois et corone porta. 
5200. .vij.M. forent, si corn on les esma. 

A Dex, quex frères! com chascun s'esprovaî 

Biax fa li tans et li jors esclaira, 

La nue chiet et li soleus leya; 

Contre la roie meint elme flanboia. 
5205. Li uns chevax por l'autre braidona, 

Sonent cil cor et deçà et delà; 

Plus de ij. liues l'oie en ala. 

Granz fu la noise, et li criz enforça. 

Li cuens Guillaumes premerainz chevaucha 
5210. Sus Folatise, dont li paiens verssa. 

Dit à ses homes: //Baron, or i parra, 

Qui en cest jor Vivien vangera, 

Et sor paiens hardiement ferra. 

Liez porra estre qui le pris en aura; 
5215. Mes je cuit bien que Eenoars l'aura; 

Sus toz les autres le pris enportera." 
Biaux fu li jorz et li soleaus levez, 

Eorz de son tref est issuz Desramez,. 

Ensemble o lui .xv. rois coronez. 
5220. Devers Orenge est li rois esgardez, 

Et voit François rengiez et ajostez. 

Luisent cil elme et cil cercle dorez, 

Et cez enseignes de poile et de cendez; 

Voit ces banières et ces escuz boclez, 
5225. Et ces espiez et ces hauberz saffrez; 

De l'or des armes esclarcist li régnez. 

Merveille soi> toz en est trespensez 

Quex gent puet estre quant les a ravisez. 

Ez un message poignant toz effréez, 
5230. Par mi le cors fu plaiez et navrez, 

Tant ot coru li destiers séjornez, 

Le sanc li ot trait d'andeus les costes. 
A plein eslès vçnoit tôt abrivez: 
Devant le roi s'et moult haut escriez: 

5235. //Desrainé, sire, por quoi ne vos hastez? 
Par Mahomet! trop vos asséurez, 
Vez-là Guillaume le marchis.au cort nez, 
Qui a son père et ses frères mandez, 
Avec lui est ses riches pârentez, 

5240. De cels de France i a tant assenblez» 
Jà n'en auroie les milliers acontez." 
Desrames Tôt, moult en est aïrez, 
De mautalent est teinz et enbrasez, 
Les euz rooille, s'a les sorciz levez, 

5245. Estraint les denz s'a les guernons levez. 
Ne vos sai dire com est granz sa fiertez: 
Nus ne l'esgarde qu'il ne soit effréez. 
Lors fu li cors à l'estandart sonez: 
Païens ne Tôt n'en soit espoentez. 

5250. En petit d'ore en i ot tant d'armez, 

Ne'l porroit dire nus clers tant soit letrez; 
Bien vos puis dire, et si est véritez, 
Si grant empire ne vit homs qui soit nez 
Com en cel champ ot le jor assemblez. 

5255s .Mes Renoars, qui tant est adurez, 
Cil au tinel , qui tant est redoutez , 
Puis les ocist, einsi com vos orrez. 

Desramez s'arme, cui mautalant engraigne. 
Ses chances furent de merveilleuse ovraigue: 

5260. La maille en est de plus fin or d'Espaigne. 
Ses espérons li chauça Putefragne, 
C'est uns paiens, que Damedex sofraignel 
Puis vest l'auberc qui fu au roi Aufaigne: 
Qui l'a el dos n'a garde que mâiaigne. 

5265. L'eaume li lacent en la teste grifaigne 
A .xxx. laz, n'i a nul qui n'estraigne. 
S'espée aporte Marados de Quitaigne: 
Li rois la ceint que nul home ne daigne. 
Puis est montez en l'aufage brehaigne, 

5270. N'ot tel cheval en France n'Alemagne, 
Ne recréroit à pui né à montaigne, 
Plus cort par tertres qu'autre chevax par plaigne. 

23 

L'escu li tant li rois de Gorgataigne, 
Et Tare torquois li amirez d'Espaigne. 

5275. Espiez ot fort, grant et large enseigne. 
Yoiant païens s'eslessa en la plaigne. 
A voiz s'escrie: //Chevauchiez, ma compaigne! 
S'or truis Guillaume délivre en la champaigne, 
Recréant sui s'a un cop ne'l inéaigne." 

5280. One n'acointa si malvesse bargaigne, 

Lieve sa main, de Mahomet se saigne, 
Fuis commanda à monter sa compaigne. 

Quant paien oient le commant Desramé 
Communalment sont moult tost adoubé. 

5285. Grans fa la noise ainz qu'il forent armé: 
Devant le roi de Cordres sont aie. 
Ez-vos un Turc poingnant tôt effréé, 
A sa vois haute a le roi escrié: 
//Desramé, sire, mal somes engignié, 

5290. François nos vienent, de férir aprestez. 
Un vassal a Guillaumes amené, 
N'a si fort home en la crestienté: 
A son col porte un grant merrien quarré, 
Ne'l porteroient .ij. roncis enselé, 

5295. Le bot devant a d'acier virole, 

Et à granz bendes moult richemant ferré. 
Cil qu'il ferra sera tôt affronté; 
Tant se fet fier qu'il ne dote home né. 
Bien ai son non oï et escouté, 

5300. Moi est avis Benoars est nomez. 
Tuit li coarz sont à lui ajosté, 
One ne vi home de si grant cruauté, 
Par Mahomet! bien resenble desvé." 
Encor n'a mie .xxv. ans passez. 

5305. Li cuers me dist, ensi l'ai en pensé, 
Par lui serons mort et desbareté." 
Desramez l'ot, de sens cuide desver: 
— //Pui, gloz, dist-il, trop as ci demoré. 
Se il estoient tex .v.c. assenblé, 

5310. Par Mahomet! cui j'ai mon chief voé, 

Je n'en dorroie un denier monnéé." 
Devant lui a apelé Murgalé: 
//Or tosfc, dit-il, soient mi cor soné!" 
Dit l'amorames: //A vostre volenté." 
5315. Lors oïsiez d'olifans tel planté, 

Phis de .v. Hues en sont li son aie. 
Li aumaçor sont parti et sevré: 
Bois Desramez a sa gent ordené. 
Un conroi a à Haucebier livré, 
5320. .xx.m. fiirent quant il sont assenblé. 
Cis Haucebiers «voit si grant fierté, 
Et si grant force, et si grant poesté, 
Qu'aine ne féri home de mère né 
Qu'il ne Féust à un sol cop tué. 

5325. A grant merveille ot bien son cors armé: 
En son dos èrent .ij. blanc hauberc safré, 
Et .ij. espées pendent à son costé, 
Et si portoit un tel espié quarré, 
Dont l'alemele avait .ij. piez de lé. 

5330. Le jor éust maint des noz lapidé, 
Mes Benoars Tôt moult tost affronté 
A son tinel qui devant fa ferré; 
Par cel cop furent paien desbareté. 
Autre bataille a Desramez rengie 

5335. De .xx.m. homes de cels de paienie, 
Si les conduisit Ectors de Salorie, 
îfot si félons jusqu'à la mer rogie; 
De nostre gent féist grant déceplie, 
Mes Renoars qui les mauves chastie 

5340. Li peçoia le chief jusqu'à l'oie. 

La tierce eschiele a Synagon ehargie: 
Cil ot Guillaume meint jor en sa baillie 
Dedanz Palerne, en sa grant tor entie; 
.xx.m. paiens ot en connestablie. 

5345. Maudic de Rame ta quinte eschiele guie, 
Cil ot .xx.m. de cels devers Persie, 
Et Aeurez la siste renforeie: 
Cil ot .xx.m. de cels de Bogerie. 

23* 

Un flael porte dont la mace est fomie, 
5350. Tout iert de cuivre et longue une bracie: 
A grans chaiennes ert el heut arachie. 
De nostre gent féist macequerie, 
Mes Renoars qui les mauves chastie 
Li peçoia le chié jusqu'en Toïe. 
5355. La sesme eschiele fist Baudus d'Aumarie: 
.xx. milliers ot de cels de Rnçonie. 
Aiquin son père a Tuitesme adrecie: 
.xx.m. ot de cels devers Surie. 
La nuesme fit Borriaus o sa mesnie: 
5360. .xxx. filz ot de moult grant baronie, 
Toz chevaliers pleins de bachelerie; 
Les chars ont noires plus que n'est pois boillie, 
.xx.m. paiens ont en lor chevauchie. 
Quant Desramez ot sa gent ordenée 
5365. La soe eschiele a moult bien devisée, 
.cm. furent, chascun ot teste armée, 
Et .xx. milliers de noire gent barbée. 
Uns rois les guie, Margoz de Valfbndée: 
Cil porte un mail (n'ot lance né espée), 
5370. De fer i ot demie charretée: 

De nostre gent féist grant lapidée; 
Mes Renoars à la mace quarrée 
L'esmia tôt deci qu en la corée- 
Uns aumaçors i ot de Val-betée, 
5375. N'ot en Fost roi de si grant renomée, 

Bauduc ot non, moult fu de grant ponée, 
Niés Renoart, fiz sa seror Tainz-née, 
Qui d'Oriende iert roïne clamée. 
Grans fu la noise de la gent deffaée: 
5380. Tant i sonèrent des cors à la menée, 
Jusqu'à .v. liues en est la voiz alée. 
Paien chevauchent sanz nule demorée, 
Grans fu la freinte et la poudre est levée 
En Aleschans où Terbe est défoulée. 
5385. Là ont la nostre gent paiene encontrée; 
N*i ot parole dite né devisée: 

Tant chevalier corent de randonée, 
Se vont férir sanz nule demorée. 
A rencontrer fu moult grant la criée. 
5390. Del froiséis est là terre crollée. 
Là véissiez tante lance quassée, 
Tant elme fret, tante broigne fausée», 
Et tante targe percie et estrouée, 
Tant pié, tant poing, tante teste copce, 
5395. Meint Sarrazin gésir goule baée, 

Cui par le cors saut fors la boelée. 
En Aleschans est l'erbe ensanglentée. 
Quens Aymeris à //Nerbonel" escriée, 
Ses filz Guillaumes //Monjoie la loée!" 
5400. Bernars //Brubant!" à moult grant alenée, 
Et Aymers //Venice la gastée !" 
Hernaus //Gironde!" une enseigne doutée, 
Et /rEndernas" a Guibers réclamée' 
Bueves //Barbastre !" qui siest sor mer salée. 
5405. Là ot mainte ame fors del cors désevrée. 
• La gent Aiquin i fu desbaretée, 
Eérant les meinent plus d'une arbalestée. 
Jà n'éust mes celé eschiele durée 
Ne fust ses fiz Balenz de Val-fondée: 
5410. Cist a son père et sa gent retornée. 
Lors recommence li criz et la huée:. 
Espessément fièrent à la mellée. 
Del sanc des cors est la terre betée. 
Huimès orrez bataille enluminée, 
5415. Et chançon fière, s'ele est bien escoutée: 
Par jugleor ne fil meillor chantée. 

En Aleschans ot merveilleus hustin. 
Ez-vos poignant Bauduc le fil Haiquin, 
Ainz homs ne vit plus félon Barbarin. 
5420. En sa compaigne sont .x.m. Sarrazin. 
Hante ot fresnine à un fer poitevin. 
L'enseigne porte le roi Alipatin. 
H lesse corre tôt le chemin perrin: 
Guion d'Auvergne encontra el chemin. 

5425. Grant cop li done sor Fescu biauvoisin, 
Desoz la bocle li peçoie à Tor fin, 
Tôt li déront son hauberc doublentin. 
Par mi le cors li mist Uespié fresnin: 
Tant corn tint lance l'abatit mort sovin. 

5430. L'espié tret fors o le penon sanguin. 
Un chevalier a mort de Biauvoisin, 
Milon ocist qui tint Semorentin. 
Âinz qne l'espié féist faille né fin 
En ocist .v. li cuvers de put lin. 

5435. Quant Aymers a choisi le mastin, 
Des espérons a brochié Florentin y 
Par ire fête tret le brant acerin. 
Se or latant Baudns li filz'Aiquin 
îTacointa onques issi félon voisin. 

5440. Quant Aymers a choisi Taversier 

Point* Florentin des espérons d'ormier, 
Par grant aïr a trait le brant d'acier. 
Et Baudus tome son aufexxant destrier. 
L'uns ne volt l'autre de naient espargnier. 

5445> Az brans forbiz se vont entr'acointier , 
Toz lor escuz font freindre et especier. 
En Aymer ot moult bon chevalier, 
Del brant forbi se sot moult bien aidier, 
Bauduc féri par mi Telme vergier, 

5450. Pierres et flors en fist jus trébuchier; 

Ne fust la coife del blanc hauberc doubler, 
Jà mes Baudus n'éust home mestier. 
L'espée avale par l'escu de quartier, 
La guiche tranche qui fu de poile chier, 

5455. A tôt le braz Tenvoia en Terbier. 

Quant li païens se voit si damagier, 
Que de son braz ne se post mes aidier, 
A tôt le poing le voit desor Terbier, 
En fuie torne, n'ot en lui qu'aïner. 

5160. En la grant presse des Turs se vet fichier; 
Ainz Aymers ne fina de chacier 
Jusqu'il Tateint devant le tref Gofier. 

Le chié li tranche o tôt l'elme vergié; 
Del bon cheval n'ot soing de manoier, 

5465. Que paiens voit entor lui à millier. 

Dex pant del conte, qui tôt a à baillier! 
Que je ne voi comme il puist repairier. 

Quant Aymers ot le paien ocis, 
L'espée trète est arrière guenchis; 

5470. Mes enclos est de .x.h. Arrabis, 
Qui desoz lui ont Florentin ocis. 
Quant Aymers se saut à terre mis, 
L'espée trète est en piez resaillis. 
L'escu enbrace com chevaliers eslis, 

5475. Au brant d'acier lor détranche les vis 
Et les corailles et les braz et les pis. 
Bien se défient Aymers li chétis, 
Mes je ne voi comment il soit garis 
Se Dex n'en pense, qui en la croiz fu mis. 

5480. Ne fust //Nerbone," qu'i cria à haut cris, 
Mors fust li cuens, jà n'en eschapast vis. 
Mais l'enseigne ot ses pères Aymeris, 
/rNerbone !" escrie, de ses fiz fu oïs: 
Ez-vos les quatre toz poignant à devis. 

5485. Ce fu Hernaus et Bernars li floris, 

Guibers li rois, Bueves de Gommarchis. 
Mien escient jà fust Aymers pris 
Quant cil i vendrent, sachez les branz forbiz. 
Sor Aymer fu granz li feras, 

5490. Et des espées fu ruist li chapléis. 

Or fu li cuens ensenble o ses .v. fis: 
De Sarrazins ont fet si grant lapis, 
Com fet li leus fameilleus des berbis; 
Mes trop i ot des cuvers maléis: 

5495. Contre un des noz en i ot .xxx.vj. 
A grant meschief i estoit Aymeris. 
Ez-vos Guillaume au cort nez li marchis 
Sus Eolatisse qui tant iert de grant pris: 
En la grant presse a ses frères choisis 

5500. Et Aymeri qui moult iert jà laidis. 

Li cuens Guillaumes fa chevaliers eslis 

Et vertuous, corageus et hardis, 

De son lignage a sor trestoz le pris; 

Gui il ateint bien est de la mort fis. 
5505. An brant d'acier a si Tnrs départis, 

Toz li pins comtes est arrière gnenchis; 

Au brant les moine férant tôt desconfis 

Desi qu'au tré Gofier à Fenpatris. 

Varrain trova, le destrier à devis. 
5510. Li cuens Guillaumes Ta par la resne pris. 

Aine ne li fa de paiens contredis; 

Celui le rant qui moult fa ses amis. 

Et Aymers est es arçons saillis. 

Cil de Palerne ont lor espiez brandis, 
5515. Bois Sinagons et Escaimans li gris: 

.x.m. furent as vers elmes brunis. 

Devers l'Archant ez-les~vos acuilliz. 

Là commença moult grant li féréis. 

Tant bons escuz i véissiez croissis, 
5520. Et tant haubers desrouz et dessarcis! 

Dit Renoars: //Or sui-je mal baillis, 

Trop ai sofert, je crein estre honis; 

Mien esciant jà est Tester faillis. 

Sainte Marie, mère Deu génitris, 
5525. Tenez Testor qu'il ne soit départis 

Tant que je aie Sarrazins asseutis 

A mon tinel que je aim tant et pris ! 

Se je n'ocis ces paiens .x. et dis, 

Bien doit mes faz et je estre honiz. 
5530. //Monjoie!" escrie, or me sui trop tapis; 

Se or ne venge Vivien le hardis, 

Si m'aïst Dex! je enrageré vis." 

Le tinel lieve si lor vient à demis. 

Et des couars chascuns s'est ahatis. 
5535. Renoars a ses homes dévancis, 

Huimès s'agardent la gent à l'entrecris, 

Que se chascuns estoit de fer marsis, 

Et Renoars les avoit acuillis, 

Se's Covient-il cheoir des Arrabis. 

5540. En Aleschans fa moult grans la bataille: 
Bois Sinagons forment les noz travaille, 
Treite a l'espée qui cler luist et bien taille, 
Cui il constat ne pUet garantir maille, 
Tôt le porfent deci qu'en la coraille. 

5545. Renoars voit la chose s'anoiaille, 
Or ne prise-il vailant une maaille 
S'a son tinel la chose ne porpaille; 
Mes moult se crient que li estors ne faille. 
Li estors fu et fors et adurez, 

5550. En .ce. leus oïssiez ceaus chapler. 
Renoars a les couars apelez: 
//Baron, dit-il, à moi en entendez. 
Il n'i a cil ne soit à moi remez, 
Or sachiez bien com vos i garderez; 

5555. Par cel seignor qui en croiz fu penez! 
Li premerains qui ert faianz trovez, 
De cest tinel que vos ici véez 
Li briserai les braz et les costez." 
— *Sire, font-il, jà mar en douterez, 
6560. Que nos irons quel part que vos voudrez, 
Et si ferrons des espiez noelez, 
Tant en ferrons, jà n'en iert uns blasmez." 
Dit Renoars: //Que bons vassauz ferez." 
Atant s'en torne, s'a paiens escriez, 
5565. O les couars est as Turs assenblez. 

Le tinel lieve, qui fu granz et quarrez, 
A un sol cop en a .x. affrontez, 
Et à un autre autant escervelez, 
Si les abat com la faus fet les prez. 
5570. Paiens ne'l voit, ne soit espoentez. 

Et li couart, chascuns s'est bien provez, 
As bons espiez en ont mil mort gitez. 
Et Benoars les a devant guiez. 
Si com il vet a paiens cravantez, 
5575. Des abatuz est li champs arestez. 
Dist Benoars: //Baron, or i ferez, 

Par Saint Denis! mal les espargnerez. 

Hui iert vengiez Viviens l'alosez. 

Mar i entra li fors rois Desramez, 
1580. Se je le tieng toz est à mort livrez." 

Quant paien l'oient s'ont les chevaux tornez, 

Ne l'atendissent por For de Baleguez. 

Li plus hardiz sont en fuie tornez. 

A Desramé en est uns mes alez, 
1585. A haute voiz s'est moult haut escriez: 

//Desramé, sire, mal estes engigraez; 

Un vassal a Guillaumes amenez, 

Ainz si fort home ne vit nus qui soit nez, 

Benoars est au tinel apelez. 
5590. Un tel fust porte, jà mar le mescréez, 

Toz en seroit uns chevax encombrez. 

.xx.m. paiens noz a desbaretez 

A son tinel , qui devant est ferrez. 

Au cop ocist .x. Sarrazins armez. 
5595. Por Mahomet, sire, or vos en gardez, 

Fuiez-vosren que vos ne rencontrez !" 

Et dit Baudus: //Tes, ouvert deffaez. 

Par Mahomet, à cui je sui voez! 

Se je l'ateing et Guillaume au cort nez, 
5600. Ou mors ou pris les rendre Desramez, 

Puis si en face totes ses volentez. 

Se tex .xiiij. i avoit assenblez 

Je n'en dorroie .ij. deniers monnéez.; 

Puis que tendre mon mail qui est ferrez 
5605. A un sol cop les auroie tuez." 

Or puet Baudus dire ses volentez, 

Mes ainz que soit li soleuz esconsez 

S'iert Benoars envers lui esprovez: 

Bataille en iert, jà mes meillor n'orrez. 
5610. Benoars est de la presse sevrez, 

Desconfis ot Sarrazins et Esclers, 

Ainz ne fina très qu'il vint à lor nez. 

Là fu l'estors et fors et adurez, 

Mes Benoars ne s'est mie oubliez: 

5615. Leur nez peçoie et leur maz a quassez, 
Et les chalanz a rouz et affrondrez. 
En la mer fu apoiez ses tinez, 
Priât son escueil, si s'est esvertuez; 
.xxv. piez est sailliz mesurez 

5620. En un chalant dont li borz est quassez. 
Iluec estoit Bertranz enprisonez, 
Et Guielins et Guichars l'alosez , 
Gandins li bruns et Hunaus l'adurez, 
Gautiers de Termes, Girars li biax armez. 

5625. En cel chalant est Eenoars entrez: 
.l. Turs a là dedanz trovez. 
A son tinel les a si confessez, 
Li plus alegres est si mal atornez, 
Tôt a le cors et les membres froez. 

5630. Soz un cloier est Eenoars montez, 
Bertrant i trove, qui est enchaenez, 
Et d'unes buies par les piez enserrez. 
Estroitement avoit les poinz noez, 
Et si avoit andeus les euz bandez. 

5635. Devant lui vint Eenoars entesés, 

Jà l'éust mort, mes il s'est porpensez 
Que jà prisons n'iert par lui adesez. 
Devant Bertrant est li ber arestez, 
Il li demande: //Amis, dont estes nez?" 

5640. Bertrans respont, qui toz est effréez: 

//Sire, de Erance, niés Guillaume au cort nez. 
Paien m'ont pris .iiij. mois a passez, 
A grant merveille sui estreint et serrez; 
Taut ai grant fain que toz sui afamez. 

5645. Or en doi estre en Arrabe menez. 
Las ! se j'i sui menez n'emprisonez , 
N'en istrai mè3 nul jor de mes aez, 
N'aurai secors par home qui soit nez, 
Puis'i morrai à duel et à viltez. 

5650. Dex pant de l'ame, que li cors est finez! 
Gentiz hom, sire, que en aiez pitez." 
Dit Eenoars: //Jà serez délivrez, 

Tôt por Guillaume dont tu fies avoez. 
Quant le verras si en soit merciez." 

5655. Quant Renoars oï parler Bertrant, 

Qu'il estoit niés Guillaume le vaillant, 
Isnelemant en est alez avant: 
Fors de son cors li oste le charchant, 
Et les buïes des piez vet dérompant, 

5660. Et ses .ij. mains derriers vet déliant, 
Et ses biax euz li vet tôt desbandant. 
Li palazins est sailliz en estant, 
Devant lui vit armes à son talant, 
Isnelemant vesti un jazerant, 

5665. Puis a lachié un vert elme luisant, 
Isnelemant a saisi un bon brant, 
Qu'à une estache vit devant lui pendant. 
Dit Renoars: //Bien est aparissant 
Qu'estes estrez de lignage vaillant." 

5670. — //Sire, fet il, Deu et vos merci rant. 
De ma grant joie ne puist vos dire tant. 
Vostre merci, fet m'avez honor grant. 
Se or estoient délivre li enfant 
Que paien tienent, li félon mescréant, 

5675. Ne vos leroie jà mes en mon vivant, 
Ançois feroie toz jorz vostre talant." 
Renoars Tôt, si corust maintenant, 
Les enfanz trove moult tendrement plorant: 
Li uns à l'autre se vet moult démentant. 

5680. Là les gardoient .l. Nubiant, 

Dex les maudie, li pères qu'est poisant! 
De granz corgies les vont sovent bâtant 
Que de la char lor vet le sanc colant. 
Aine Renoars ne's ala raisonant, 

5(ï85. Les paiens a tuez demaintenant , 
Et en la mer jeta le remenant. 
Dit Renoars: //Bain avez avenant. 
S'i fussent or tuit li oir Tervagant!" 
Les enfanz vet toz .vj. desprisonant. 

W0O< Trestoz ensenble les jeta del chalant. 

Desor la rive trova de paiens tant, 
Couvert en sont li pui et li pendant, 
Et la marine et trestot li Archant. 
Sore li corent Sarrazin et Persant, 
5695. Et Eenoars en vet tant ociant 

A son tinel, qui la mace ot pesant, 
Que ne'l puet dire jugleres qui en chant. 
Des Arrabis i avoit tant jesanz 
Que par mi els ne pot aler avant. 

5700. Dit Eenoars: //Armez- vos, bel enfant, 
Vez-ci des armes > prenez à vo talant." 
Girars s'arma et tuit li autre errant. 
Dit Bertrans: //Sire, s'or avoie auferrant, 

5705. D'aidier mon oncle ai le euer désirrant." 
Dit Eenoars: //Or vos alez soffrant, 
Mien escient jà 'n aurez .i. corant, 
Et tuit cist autre seront puis chevalchant. ,, 
Par devant lui vit un paien corant, 

5710. Bien fa armez d'un aubère jazerant, 
En son chié ot un vert elme luisant, 
Et à son col un escu d'olifant: 
En sa main porte un roide espié tranchant. 
Il lesse corre, vet férir Elinant, 

5715. Totes ses armes ne li valent noiant, 
Mort l'abati del destrier auferrant. 
Eenoars hauce le grant tinel pesant, 
Par mi son elme le fiert entrepassant, 
Aine de nule arme ne pot avoir garant, 

5720. Jusqu'en la sele le vet tôt esmiant, 
Tote l'eschine del cheval déronpant, 
Enz en un mont vet tôt acravantant. 
A l'autre cop a ocis Malcuidant, 
Et Samuel, Sanmurs et Samuant. 

5725. One li cheval n'orent de mort garant. 

— - //Voir, dit Bertrans, s'ainsi alez fêrant 
N'aurai cheval par vos en mon vivant." 
Dit Eenoars: //Trop vos alez hastant, 
Je n'en puis mes, par foi, sire Bertrant; 

5730. Cist tinel poise, si sont li cop moult grant. 
Jà en aurez, or vos alez soffrant, 
Vez-en-ci un qui vient sor cel bauçant, 
Moult par cort tost, vez comment vient bruiant" 
Atant ez-vos le Turc esperonant, 
5735. Milon ocist à son espié tranchant. 
Dit Renoars: //Trop es alez avant, 
Mort m'as mon home dont ai le cuer dotant" 
Le tinel lieve par moult grant maitalant, 
Ainz li païens ne fa si tost tornant 
5740. Que del tinel ne'l férist par devant. 

One de nule arme ne pot avoir garant, 
Ausi com foudre vet li tinels bruiant, 
Deci qu'en terre vet li cox descendant 
Enz en un mont vet tôt acravantant 
5745. //Dex! dit Bertrans, trop me vois dâaiant, 
N'aurai cheval por quoi vais atendant, 
Que à ces cox n'aura jà nus gairant." 
Dit Eenoars: //Moult me vet anuiant, 
Que plus ne vont mi cop adamagant 

5750. Sire Bertrant, ne t'en va merveillant, 
Grans est li ftist, si poise par devant: 
Quant ai mon cop entesé en hauçant, 
De grant vertu vient aval descendant, 
Je ne le puis tenir né tant né quant" 

5755. Dit Bertrans: //Sire, si ferez en boutant, 
Issi iront voz cox amenusant" 
Dit Benoars: Or vois-je aprenant; 
Dès ore iré mes cox plus adouçant" 

Dit Bertrans: *Sire, quant nos as délivré, 

5760. Aide noz, tant que soions monté, 

Li cuens Guillaumes vos en saura bon gré." 
Dit Renoars: //Volentiers en non Dé; 
Jà 'n aurez un à vostre volenté, 
Et tuit cil autre, jà n'en iert trestorné." 

5765. Par mautaknt a le tinel levé 

Encontremont a .ij. mains entesé, 
Par mi son elme a un roi assené, 

Non ot Morindes, moult fu de grant fierté. 

A grant merveille ot bien son cors armé, 
5770. Et Renoars Ta si del fust frapé, 

Par mi son elme, qu'il ot à or gemé, 

Totes ses armes li ont petit duré. 

Jusqu'en la sele la tôt esquarfelé, 

Et le cheval a par mi tronçoné. 
5775. Si bruit li cox com foudre contre oré, 

Enz en un mont à tôt acravanté. 

Au trestorner a un Turc encontre, 

De .xxx. maux ne fust-il miex tué, 

Et li cheval par desoz asomé. 
5780. Tôt craventa devant lui enz el pré. 

— //Voir, dit Bertrans, ce sont cop de maufé. 
Renoart, sire, je t'avoie rové 

Que du tinel fassent paiens bouté." 
Dit Renoars: *Je l'avois oblié. 

5785. Or le feré si com as devisé." 

Atant ez-vos apoignant Lamusté, 
Un roi paien de moult grant cruauté. 
A grant merveille ot son cors bien armé, 
A doubles armes vestu et atorné; 

5790. Tint un espié tranchant et afilé. 
H lesse corre le destrier abrivé, 
Devant Bertrant a un François tué 
Qui couars ert en l'estor apelé." 
Dit Renoars: //Or avez mal erré, 

5795. Mort as mon nom, moult m'en as fet iré." 
Par mautalent a son tinel levé, 
Ainz que li rois ait son frein retiré 
L'a Renoars si del tinel frapé, 
Par mi son elme moult Ta bien assené, 

5800. Totes ses armes li ont petit duré, 
Jusqu'en la sele l'a tôt esquartelé, 
Et le cheval a par mi tronçoné, 
Enz en un mont a tôt mort reverssé. 

— //Voir, dit Bertrans, or sai de vérité, 
5805. Renoart, sire, bien nos as oublié. 

Par toi n'ier mes garanti né tensé. 

Renoart, sire, cuilli nos as en hé." 

Dit Renoars: //Je ne'l fais pas de gré, 

Sire Bertran, or le m'as amembré; 
5810. Le boutemant n'ai pas acostumé. 

Qui ce oublie qu'il n'a fet né usé 

Par droit esgart doit estre pardoné. 

Or bouteré puisqu'il vos vient à gré," 

Son tinel prist, estreint Ta et branlé, 
6815. Desos s'asele a le gresle posé, 

Et de devant le plus gros chié torné. 

Atant ez-vos l'amiré Estelé, 

N'ot si félon deci qu'en Duresté; 

Bien fu armés sor un noir estelé, 
5820. Un chevalier nos avoit mort rué, 

Cil estoit hom Renoart l'aduré. 

Âinz qu'il éust son auferrant torné 

L'a Renoars si del tinel bouté, 

L'escu li a brisié et effondré, 
5825. Et son hauberc rompu et despané. 

Ront li les cotes, le cuer li a crevé, 

Del bon cheval l'a mort acravant& 

Au frein le prist, Bertran l'a présenté. 

Dit Renoars: //Vos vient point cist à gré?* 
5830. — //Oïl voir, sire, miex vaut d'une cité." 

Bertrans monta, que moult l'a désirré, 

Puis prist l'escu au Sarrazin bouclé, 

Et son espié, qui le fer ot quarré. 

A un paien a maintenant josté, 
5835. L'escu li perce, le hauberc a fausé, 

Mort le trébuche, s'a le cheval combré. 

A son cosin Girart l'a amené, 

Et cil i monte par l'estrier noelé. 

Tost ont escu et espié recovré. 
5840. Et Renoars a tant paiens hasté, 

Qu'à un bout a .iij. chevax conquesté. 

Trois des enfanz i sont moult tost monté. 

Encore sont li dui à pié iré, 

Mes Renoars n'en a nul oublie. 
5845. Un paien boute si qu'il Ta effondré, 

A l'autre bout en a .ij. aterré; 

Les chevax priât, qui furent pomelé. 

Or en auront li enfant à planté, 

Cels les bailla qu'il ot desprisoné, 
5850. Et cil montèrent baut et asséuré. 

Or sont tuit .vij. li cosin ajo3té. 

Moult forment ont Eenoart mercié, 

Que par lui sont de prison eschapé. 

Or sauront jà Sarrazin et Escler 
5855. S'il a en els né force né boute. 

Plus d'une archiée ont paiens reculé. 

En Aleschans ot moult grant chaploison, 

Paien glatissent et ullent com gaignon, 

Et Renoars s'escria à haut ton, 
5860. As .vij, cosins qu'ot mis hors de prison: 

//Or del bien fere, gentil fiz de baron! 

Querrez Guillaume et Bernart en Buevon. 

Se il m'avoient près d'els à compaignon, 

Mar douteroient paien né Esclavon." 
5865. A ce mot lieve le tinel contremont, 

En la grant presse vet férir à bandon. 

Des Sarrazins fist tel occision, 

Del sanc des cors ot dusques au talon. 

Si les détranche et abat el. sablon , 
5870. Com charperter fet méu bockillon. 

A chascun cop en fet vuidier arçon 

Ou .v. ou .vij. de la geste noiron. 

Tant en acort, n'est se mervueille non. 

Paien le fuient com aloe faucon. 
5875. A voiz s'escrient: n Aidiez, sire MahomP 

Dit Renoars: //Si fet cop sont moult bon, 

Que li bouters n'i auroit jà foison. 

Se n'ocioie au cop c'un Turc félon 

Ne priseroie mon tinel un bouton, 
5880. Mes .yj. ou .vij. atant est la reson." 

Ot le Bertrans, si l'a dit à Guion: 
I. M 

"Avez oï Renoart le baron! 
Ains si grans môs> n'oï dire nul hom." 
Par fol dist Guis: //Moult a cuer de lion; 
5885. Dex le garisse ! que nos ne le perdon. 
Querrons Guillaume et si le secoron; 
Se il i muert moult grant perte i auron." 
Atant s'en tornent, brochant à esperon: 
Cui il ateignent n'a de mort réençon, 
5890. Le chié li tranchent par desoz le menton. 
Sovent escrient: //Monjoie!" la Charlon. 
Devant leur brans ne n'a nus garisson. 
Grans fu Testera et li chaples félon, 
Sonent cil graille, moult en sont grant li ton. 
5895. Turs et Persanz glatissent corn gaignon, 
Tel noise meinent et si fort huoison, 
Et li cheval si fière brandison, 
Toz li Archans en tentist environ. 
De .ij. fors leues oïr les i poit-on. 
5900. Biaus tu li jorz et li soleus lut cler, 
Et la bataille flst moult à redouter, 
En ..ce. leus i oïssiez chapler, 
Cors et buisines et olifans soner, 
Moult hautement enseignes à crier, 
5905. Paiene gent et glatir et huper, 

Et sor François guenchir et trestorner, 
Et cil vers aus, ne's veuilent déporter. 
Là véissitz moult ruistes cox doner 
As brans d'acier, et férir et chapler, 
5910. Testes et braz, et piez et poing coper, 
Et ces entrailles, ces boiax traîner, 
L'un mort sor l'autre trébuchier et verser, 
Chevaus fuïr et règnes traîner, 
Deseur la terre le sanc des cors beter. 
5915. Qui là chéi aine ne pot relever, 

Porce qu'il fust Sarrazin ou Escler. 
Li cuens Bertrans let le cheval aler, 
Tant com il puet desoz lui randoner, 
Brandist l'espié o le fer d'outremer, 



— 371 — 

5920. Et vet férir Aiquin à rencontrer. 

L'escu li perce, l'auberc li fist fauser, 
Par mi le cors fist fer et fiist passer, 
Mort le trébuche, onc ne li lut parler. 
Li .vij. cosin resont aie joster, 

5925. .vij. rois paiens font mort acraventer. 

Bien se contindrent à guise de sengler. 
Au brant d'acier font paiens remuer, 
Devant lor cox ne puet arme durer. 
Tote la presse font partir et sevrer. 

5930. Tant vont Guillaume querrant li bacheler, 
Qu'il le trovèrent amont devers la mer. 
Bien le conurent as ruistes cox doner, 
Et au grant cors et au fier regarder. 
//Dex! dit Bertrans, or voi mon désirrer. 

5935. Oncle Guillaume, ci vos vien revuider: 
Qui onc ne pot de vos servir lasser, 
Ce est Bertrans, qui or se velt pener 
Por vostre amoiv, et Sarrazins tuer. 
Toz nos a fet, sire, desprisoner 

5940. Cil au tinel, qui tant fet à loer; 
Je l'oï, sire, Eenoart apeler. 
Aine de sa force ne fu Turc né Escler, 
Turc né Persant ne l'osent habiter." 
Et dit Guillaumes: //Jhesus le puist sauver! 

5945. Biaus niés Bertrans, n'est or leus de parler, 
Je ne vos puis besier né acoler, 
Que n'avons mie loisir de reposer. 
Vez de paiens toz Aleschans peupler, 
Et ces valées, et ces tertres raser, 

5950. Jji vif deable les ont fet asembler. 

Se Dex n'en pense jà n'i porrons durer." 
A icest mot vont ensenble chapler; 
Mestier lor est, n'ont jor de séjorner, 
Que Sarrazin ne finent d'aûner. 

5955. Desramez fet .xxx. grelles soner 

Et .vij .a trompes, .m. tabors taborer. 
Tor font l'Archant et Aleschans trenbler, 

24* 

En la marine barges et nés voler. 

Puis que de terre volt Dex Adam former 

5960. Ne vit-on champ tant féist à douter. 
8e Cil n'en pense qui se les»a pener 
En seinte croiz por le pueple sauver, 
Mar virent Franc onc cest jor ajorner; 
Mien escient n'en puet uns eschaper, 

5965. Que par la mort ne'l convenist passer, 
Se Dex ne fust et Renoars li ber. 

Granz fu la noise de la paiene gent. 
Li cuens Guillaumes i fiert hardiemant, 
Et Aymeris et si fil ansement. 

5970. Paiens requièrent et menu et sovent, 

Les branz d'acier lor tienent en présent, 
D'els détranchier furent teinz et sanglent. 
Mes Sarrazin vienent espessément, 
Contre un des nos en i a des lor cent, 

5975. N'adonc né puis ne vit-on si grant gent. 
Ez-vos un roi, Margot de Bocidant, 
N'ot si félon deci qu'en Oriant, 
Des tors d'Orcoise tenoit le chasement, 
Desoz l'abisme ou dessevrent li vant, 

5980. Iluec dit-on, que Lucifer desçant. 
Outre cel règne n'a nus habitement 
Eors sajetaires et lucuns ensement; 
Onques là n'ot un sol grein de froment, 
D'espices vivent et d'odor de piment. 

5985. Pardeçà est li granz arbres qui fant 
.ij. fois en l'an par rajonisement. 
Margos venoit moult aïréement, 
N'ot pas destrier, ainz chevauche jument, 
Ne la donast por mil livres d'argent. 

5990. Et l'uns et l'autre sont noir com arremant. 
Plus tost coroit que quarreaus ne descent, 
Tote iert coverte d'un paile d'Oriant, 
Blanc comme noif, tranchié menuement, 
Par mi le blanc pert le ver jentement: 

5995. Toz les escloz en alume et esprant. 

Un flael porte, la mace est d'or piment, 
Et toz li manches en estoit ensement, 
Et la chaene dont la banière pent. 
Plein poing iert grosse, orlée gentement. 

60 00. S'iere covert ne doute arme néant, 
Que envols est d'une pel de serpant, 
Que ne crient arme d'acier né féremant. 
Eenoart quiert mes ne'l trove néant: 
Forment l'en poise, s'en a le cuer dolant. 

6005. Entre François se fiert iréemant. 

Des genz Guillaume fet grant lapidemant, 
Tant en ocist corn li vient à talant. 
//Dexl dit Guillaumes, pères omnipotant, 
Com cist deables nos maine laidement! 

6010. Se il vit longues de nos est finement." 

Le destrier broche, si li vient au devant, 
Del brant d'acier le féri durement 
Par mi son elme, mes ne li vaut néant, 
Que ne doute arme plus que trespas de vant 

6015. //Gloz! dit Margos, ta mort est en présant, 
Jà de ton Deu n'auras deffendemant." 
Le flael lieve encontremont l'estant. 
Li cuens le fuit de terre plein arpant; 
N'est pas merveille s'il à cop ne l'atant, 

6020. Que li fléax poise moult durement 

A la mesure bien d'un mui de forment. , 
Margos l'enchauce, qui ne'l suit mie lant, 
D'ire et de duel tôt alume et esprant. 
Guillaume alast, ce cuit, moult malement, 

6025. Quant Eenoars i vint iréament. 

Le conte voit, moult ot le cuer dolant, 
Que cis deables démenoit si vilment. 
De duel morra s'il n'en prent vengement. 
A voiz s'escrie: //Fel traître pullant, 

6030. Mar le chaçastes, par le cors saint Vincent!" 
Le tinel lieve par moult grant maltalant, 
De l'enteser ot tôt le cors suant: 
Margot féri issi très-durement 



— 374 — 

L'elme li froisse qu'crt de cuir d'Olifant, 
6035. Et la cervele trestoute li espant. 

Li cops fu roides, par grant vertu desçant, 

Tôt cravanta et lui et la jument. 

Dit Renoars: //Or as ton co venant; 

Moult fet que fox qui contre moi se prent" 
6040. — //Voir, dit Guillaumes, si fet cop sont moult gent. 

Renoart, sire, cent merciz vos en rant, 

Que mort m'éust, par le mien escient; 

Mes Dex et vos m'en a fet vengemant." 

Dit Renoars: //Venez séurément, 
6015. Mort sont paien et livré à tonnent, 

N'espargneré né frère né parant. 

Mes cosins ert Margos de Bocidant." 

Lors s'abessa au flael, si le prent : 

Ne li agrée, gieté Fa un arpant, 
6050. .ij. Turs a mors del flael en ruant. 

Paien le voient , si s'escrient forment : 

//Mahomet, sire, secorez vostre gent! 17 
Quant Sarrazin voient morir Margot 

Plus de .x.m. vienent plus que le trot: 
6055. Chascuns portoit ou lance ou javelot, 

Hache d'acier ou grant mace portot. 

Entor Guillaume véissiez grant complot. 

Mes Renoars au tinel les desclot, 

Moult a ocis de Turs de putain trot: 
6060. Ne'l doivent mes François tenir por sot, 

Que grant mestier lor ot à son maillot. 

Bien luer aida au miex qu'il onqos pot. 

Mar virent onques Sarrrzin son complot: 

Plus de .x.m. cel jor mort en i ot. 
6065. Mar senbloit home qui onques torchât pot! 
Grans fu l'estors, longuement a duré, 

Moult ont François envers paiens chaplé: 

Tant en ont mort, ne puet estre nombre. 

Contre un des noz sont bien .xxx. maufé. 
6070. Jà fussent toz François desbareté, 

Quant Renoars vint le tinel levé. 

En la grant presse a meint fier cop donc, 

Cui il consieut molt Ta tost afiné. 

A quatre cops en a .xx. cravantez, 
6075. A .x. après .xl. escervelé. 

Si les abat com la fauz fet le pré. 

Plus d'un arpent a paiens reculé. 

Benoars ot forment le cors grevé 

De cox férir, traveillié et lassé; 
6080. N'est pas merveille s'il ot le cors pené, 

Plus de .vij.c. paiens avoit tué. 

La presse part com homs de grant fierté: 

Son tinel a à la terre bouté, 

Desus s'apuie, si a son chié cliné, 
6085. Tant que son cuer a un pou alevé, 

Un sol petit, et son cors reposé. 

Paien le voient, grant joie en ont mené, 

Ne cuident mie que il ait poesté. 

Il se r'alient, si l'ont anvironé 
6090. Plus de .x. mile que tôt furent armé. 

De loing li lancent, si l'ont point et hersé; 

En .xv. leus éust le cors navré, 

Ne fust l'auberc qu'il avoit endossé, 

Et li chapiax qu ot el chié enfeutré. 
6095. Ce Ta de mort garenti et tensé, 

Bien soit de l'ame qu'ensi l'ot adoubé! 

Mes des couars i ot cent mort jeté. 

Atant ez-vos un paien Aeuré, 

N*ot si félon deci en Duresté, 
6100. Aine ne fu homs de si grant cruauté; 

Meint Erançois a mengié et estranglé. 

Un mail d'acier porte grant enhauté. 

De nostre gent a forment lapidé, 

Plus de .l. en a au mail tué. 
6105. Dit Eenoars: //Or ai trop enduré; 

Se plus te soffre dont aié-ge maldez." 

Par mi la presse vient le tinel levé: 

Tant a coru qu'il ateint le maufé. ^ 

Sachez de voir, ne l'a pas salué; 

6110. Par de derrière li a grant cop doné r 

El haterel Ta moult bien assené, 

Devant ses piez Ta mort acraventé. 

Dit Rsnoars: //Or avant, Aeuré! 

Tu me véis jà de petit aé, 
6115. En tel manière vos ai ci r'avisé, 

Max me véistes onques de mère né. 

Monjoie! escrie; Guillaume, j'ai josté y 

A cestui roi est-il mal encontre, 

Quâr du tinel l'ai tôt escervelé. 
6120. Alons as autres T cestui ai afiné, 

Mi cosins ert et de mon parenté. 

A voiz s'escrie: //Je sui §z Desramé, 

Mais s'il ne eroit Jhesu de majesté, 

Je l'ocirrai de cest tinel quarré." 
6125. — *Dex! dit Guillaumes, par ta sainte bonté, 

Garissez le et lui et son tinel! 

Li quex que faille à mort somes torné." 

Paien s'escrient: *Véez-là le maufé, 

Qui l'atendra, jà l'aura dévoré. 
6130. Desramé, sire, tel perte as recovré, 

Que mort i sont .xv. lois coroné 

Et .xxx-M. que Persant que Escler. 

Mar acointèrent Guillaume et son barné, 

Et le deable qu'il nos a amené, 
6135. Qui a le cors issi enfantosmé, 

Ne crient cop d'arme un denier monnéé. 

Par lui serons mort et desbareté; 

Qui là garra moult aura bien erré." 

Por Renoart sont si espoenté, 
6140. Par pou ne sont tuit en fuie torné. 

Renoars est de la grant presse issuz, 

Moult longuement s'i estoit combatuz,. 

A son tinel en a .m. estenduz, 

Un petitet s'apuia sor son fust. 
6145. Paien cuidèrent que il fust recréuz, 

Soreli corent, si est levez li huz. 

Plus de .x.m. des ouvert mescréuz 

Lancent li lances et javeloz aguz. 
Dex le gari et la soe vertuz, 

G 150. Et li hauberz dont il estoit vestuz. 
Dit Renoars: //Je sui trop atenduz, 
Par saint Denis! n'i seré huimès mue, 
S'iert la bataille et li estors vaincuz." 
Le tinel lieve, sore leur est coruz, 

6155. Plus de .l. en a mort abatuz. 

Cui il ateint mors est et confonduz. 
Paien reclaiment Mahomet et Cahnz. 
A ces paroles est Desramez venuz, 
En sa compaigne quatre rois mescréuz. 

6160. Tant i avoit des paiens malestruz, 

Soz ciel n'a home qui prisast les ecuz. 
La véissiez tant bons destriers crenuz, 
Tant blanz hauberz, meint vers elmes aguz, 
Tantes enseignes de poile de bofuz: 

6165. Dex pant des noz, qui el ciel fet vertuz! 
Paien s'eslessent, Franc les ont recéuz, 
À rencontrer les ont moult bien féruz. 
|ls cors lor baignent et les fers et les fuz. 
Après ont tret les branz d'acier moluz, 
6170. Copent ces elmes et fendent ces escuz. 

Del sanc del cors fu moult grant la paluz. 
Desramez meut, poignant tôt irascuz 
Sor la breheigne qui fet les sauz menuz. 
Brandist l'espié, qui devant fa aguz, 
6175. Et fiert Gaudin qui à Guillaume est druz. 
Par mi le cors li est l'espiez coruz: 
N'est mie mort, mes à terre est chéuz. 
Dient François: //Gaudin, tant mar i fus, 
Quant vos a mort cis paiens mescréus." 
6180. Desramez fu fors et grans et corsuz, 

Lonc ot le col, noirs ert et toz chenuz, 
En toute Espaigne n'ot pas un si membruz. 
Gaudin lessa, et qu'en féist-il plus? 
Isnelement fu sachiez li branz nuz, 
6185. Jà mostrera li rois ses granz vertuz. 

À .v. des noz a lues les chiez toluz, 
A voiz s'escrie: //Guillaumes est repuz, 
Cil au cort nez, U cuvers malestruz, 
Qui m'a mes homes ocis et confondu z 

6190. Et en bataille mes rois mors et veincuz, 
Et mon neveu a ses règnes toluz. 
Hui est li jorz que l'en rendre saluz; 
N'i garra mes né jane né chanuz, 
Jà de ses homes n'en eschapera nuz; 

6195. Et il méismes ert à forches penduz." 

Desramez vet par mi l'estor poignant 
Sor la breheigne qui soz lui vet bruiant. 
Au brant d'acier vet les noz ociant, 
Contre son cop n'a nule arme garant. 

6200. Tant en ocist com lui vint à talant. 

Par la bataille vet Guillaume querrant: 
//Ahi Guillaume, por quoi alez fuiant? 
Que jà mes vis n'en istrez de l'Archant : 
Hui te ferai veincu et recréant. 

6205. Perdu avez Vivien le vaillant, 

Cuverz traîtres, jà l'amiez-vos tant, 
Vien, si le venge à ton acerin brant." 
Li cuens l'oï, qui venoit apoignant, 
Si a parlé hautemant. en oiant: 

6210. //Voir, dit Guillaumes, moult m'avez fetdolant, 
Mort m'as mes homes, or me vas ramponant, 
Mar le pensas, fel ouvert mescréant. 
Je suis Guillaumes, mar le querrez avant: 
Se vels bataille, voi moi aparissant." 

621& Desramez l'ot, d'ire vet tressuant, 

Le destrier broche, si entoise le brant > 
Et fiert Guillaume par mi l'elme luisant, 
Pierres et flors en vet jus abatant. 
Quantqu'il consuit vet contreval raiant, 

B2&Û, Mes enz el chié ne tocha tant né quant, 
Que il avoit Jhesu Crist à gairant. 
L'espée tome el poing au mescréant. 
Tôt son escu li vet cschancelant. 

Ce fu vertu de Deu le roiamant 
6225. Qu'il ne tocha le col de l'auferrant. 

//Voir, dit Guillaumes, cest cox n'est pas d'enfant.- 

Or sui-je fox se plus te vois soffrant." 

Il tint Joieuse, au pon d'or flanboiant, 

Par mi son elme li rêva doner grant, 
6230. Que flors et pierres en vet jus abatant: 

Tranche la coife de la broigne devant, 

Grant pleinne paume de la teste li fant. 

Desor l'oreille vet la pièce pendant. 

L'espée torne, si vet eschancelant, 
6235. Et nequedont si le fendi del brant, 

Qu'il l'abati del cheval neporquant. 

Prist-1'au nasel del vert elme luisant, 

Jà li tranchast la teste maintenant, 

Mes au rescorre poignent .xx.M. Persant. 
6240. Et d'autre part François li combatant, 

Et Aymeris et toz ses .vi. enfant, 

Et si neveu et si apartenant. 

Au brant d'acier vont la presse rompant, 

Sanc et cervele vonfcà terre espandant. 
6245. Mes tant i ot de la gent mescréant, 

Que ne'l puet dire nus jugleres qui chant. 

Desramé font monter en l'auferrant. 

Lors commencèrent le chaple moult pesant. 

Cors et boisines vont tel noise façant, 
6250. Que la marine en vet tote crôllant, 

Et nés et barges et trestoz li Archant. 

Moult ot bon cuer qui ne vet trébuchant. 

Mes Renoars ne vet pas coardant: 

De l'estor crient que il ne voist faillant, 
6255. Et que paien ne s'en tornent fuiant. 

Par la bataille ez-vos poignant Borrel: 

O lui estoient si .xiiij. chael, 

Tuit chevaliers adoubé de novel, 

Noirs comme More, mervueilles furent bel. 
6260. Ni a celui ne portast un flael, 

Tôt sont de cuivre bien ovré à cisel; 

Onques ni orent lance né penoncel. 
Borriax lor pères portait un grant martel, 
De fin acier bien ovré à cisel; 

6265. Xa vestu broigne né hauberc né clavel: 
D'une lirame ot envolsé la pel, 
Et si avoit en son chié un chapeL 
Ne crient cop d'arme vaillant un panoncel. 
De nostre gent fesoit moult grant maissel; 

6270. Contre son cop ne vaut arme un mantel. 
Ocis nos a Guion de Montabel, 
Renier de Perche et Girart de Bordel. 
Par Aleschans fet de sanc tel missel, 
Se Dex n'en pense, qui forma Daniel, 

6275. Encui perdra Guillaumes son reveL 
Mes Renoars vint corant un vaucel, 
Tint son tinel qui mal senbloit fuissel, 
Tel li dona derrier le haterel, 
Que de la teste espandi le cervel: 

6280. Tôt dérompi et vousure et chapel, 
Mort le trébuche delez un gerdinel. 
Dit Renoars: //Ale^ avant, Borrel! 
Vos me véistes jà moult petit tosel, 
Connut vos ai com li leûs fet Taignel: 

6285. De mon tinel vos ai fet tel bendel, 
Que fis ferrer au fevre Lioncel; 
Je ne'l dorroie por For de Mirabel, 
Ainz en auré espandu meint cervel 
De celé gent qui n'aiment Irael.'" 

6290. À voiz s'escrie: *Si fet cop sont moult bel!" 
En Aleschans fa la bateille fière, 
Le jor i fist Renoars meinte bière. 
A son tinel fist de Turs tel lietière 
Que sus la terre cuert li sans com rivière. 

6495. Paien le fuient et avant et arrière, 
Mes trop i ot de la gent aversière. 
Une traitie même lor ost arrière. 
Synagons vient par mi une bruière, 
En sa compaigne gent de meinte manière: 

6300. Cilz de Palerne sont touz de sa barrière. 
Bien fil armez desus Passelevrière , 
Plus tost l'emporte très par mi la jonchière 
Que faucon chace l'aloe menuière, 
Couvert d'un poile col et teste et croupière. 

6305. Bertran féri devant en l'encontrière : 
Par mi l'escu li mist Tante plenière, 
Que cent des mailles del hauberc cope arrière, 
Et el costé li a fet tel saignière 
Que ne fu saihe d'une semaine entière. 

6310. La lance brise, qui ne fa pas d'osière. 
Onques li bers n'en guerpi estrivière. 
Bertrans le fiert par itele manière 
Du brant d'acier qui fu fet à Bavière, 
De la ventaille li rompi la joière, 

6315. Tote la face li fendi par derrière. 
Se l'atendist bataille i éust fière, 
Mes trop éust folie présentière. 
Dist Renoars: //Sainte Marie chière, 
Tenez les Turs tant que assez i fière!" 

6320. En Aleschans fu li estors mortez, 

Paien s'escrient et ont lor cors sonnez. 
//Or del bien fere, seignor, dist Desramez, 
Que par no force foïr les en verrez; 
ÎTi a François qui ne soit moult grevez. 

6325. Or del férir! si les desbaretez!" 

Dist Baudus: //Sire, or ne vos démentez; 
Jà mes Guillaumes li félons desréez, 
Né Renoars qui porte le tinez, 
Par qui paien sont si espoantez, 

6330. Se ge's ataing, ce sachiez de vertez, 

Jà mes en France n'iert nus d'els retornez, 
Que par Maliom, qui nos done clartez! 
Ge's occire, n'en ièrent trestornez." 
— /rBiax niez Baudus, ce a dit Desramez, 
6335. Moult par est fors li marchis au cort nez, 
Et Renoars l'est plus de lui assez, 
Jà de cel mail riens ne li forferez; 

Mes s'uussiez un grant quest en ces nez, 
Mien escient adont le veinquissez." 

6340. Et dist Baudus: //Alez, sel m'aportez." 
Cinquante Turs i tramist Desramez, 
Un en ont pris qui iert grans et quarrez, 
Ne le méussent .vij. paiens deffaez. 
Mes tant en cope et du gresle ot ostez, 

6345. Por miex tenir l'ot-il bien atirez, 
Bien le manoie tôt à sa volentez. 
Dist Baudus: #Sire, or sui toz aprestez; 
A l'estandart, biax oncles, vos séez, 
Que de Guillaume en cest jor pès aurez. 

6350. S'il m'ose atendre tost sera afrontez. 
De Renoart point ne vos démentez, 
Car hui seront toz .ij. à fin alez." 
— //Niez, dist li rois, moult par estes senez; 
A Mahomet soit vo cors commandez!'' 1 

6355. Atant s'en tome Baudus, n'est arestez, 
Renoart quiert environ et en lez. 
Li bons vassaus de la presse iert sevrez, 
Sus son tinel iert un poi acoutez, 
Un petitet s'i estoit reposez. 

6360. Devers TArchant avoit ses eulz tornez: 
Voit Sarrazins venir à grant plenté, 
Rois Haucebiers les a devant guiez. 
De dobles armes iert li paiens armez, 
Et chevauchoit un destrier abrievé 

6365. Qui bien valoit tôt l'or de deus citez 
Por son seignor porter à sauveté. 
Li rois iert fels qui desus iert montez, 
Estrangement demenoit granz fiertez. 
Renoart voit, celé part est alez, 

6878. Et Renoars si l'a aresoné, 

Demande lui: //Sarrazin, dont venez? 
Estez un poi, ici à moi parlez. 
Par ci ne passe nus homs de mère nez 
Qui à moi n'ait son tréu délivré. 

0375. Ge gart l'Archant, li dons m'en est donnez. 

Foi que doi De, ici me dcrnorrez." 
Dist Haucebiers: //Tortus estrumelez, 
Par Mahomet! tu semblés bien desvez, 
Ou un ribaut qui le feu ait gardé." 
€5380. Benoars lot, ne li vint pas à gré, 
Si l'a alors hautement escrié; 
//Paien, dist-il, por quoi me ramposnez? 
A vos qu'en tient se ai dras despennez! 
Li cuers n'est mie dedenz les dras remez, 

€385. Ainz est el cors assis et reposez. 

Tiex est riche homs qui chiet en pouretez, 

Et tiex est riche et a avoir assez 

Qui est couars et recréons clamez. 

Se je sui poure, Diex me dorra plenté. 

6390. Que fox as fet que tu m'as ramposnez, 
Et saches bien en tote vérité, 
De tote Espaigne serai sire clamez. 
Par saint Denis! quant vos m'echaperez 
Jà mes Guillaume chose ne forferez." 

6395. A icel mot est vers le Turc alez, 
Son tinel tint, si l'a amont levez, 
Fiert Haucebier sus son hiaume gemé: 
Ne l'enpira d'un denier monnéé. 
Dist Benoars: //Or sui bien redotez: 

6400. Se miex ne fier, recréanz sui clamez." 
Par mautaleht r'a le tinel levé, 
De fort férir fu moult entalentez, 
Toz en devint rouges et embrasez. 
Fiert' Haucebier que bien l'a assené, 

6405. Froissent les armes, andeus les a froez, 
Et les escuz fraiz et esquartelez, 
Les .ij. haubers desrouz et despanez. 
Le chief li froisse, les eulz en sont volez. 
Au bon cheval fu li cops dévalez, 

6410. Li tinez bruit com foudres tempestez 
Si que en terre est li tinels alez, 
Plus de .ij. piez i est dedenz entrez. 
A ice cop fu brisié li tinez, 

C'est uns damages c'onc ne fu recovrez! 

6415. Quant paiens voient que li fust est quassez 
Seure li corent li ouvert parjuré, 
De totes parz fu li bers encombrez. 
Mes Eenoars s'est bien resoignorez, 
Plus de .ij. cenz en a morz et tuez, 

6420. Mes de paiens fu trop granz la plantez. 
De ses poinz fiert environ et en lez, 
Tant en féri que toz les ot enflez. 
Jà fust iluec Eenoars desmembrez, 
Quant li bers s'est de son brant ramembrez. 

6425. Quant l'en souvint, son poing i a geté, 
Tret Ta del fuerre, si geta tel clarté 
Com se se fust uns torssis enflammez. 
Quant Eenoars le tint si Ta levé, 
Eert Golias, un paien redouté, 

6430. N*ot plus félons deci en Balesguez. 
Du brant d'acier l'a Eenoars frapé 
Amont sus l'eaume, dont le cercle iert dorez, 
Jusqu'au braier iert li fors branz colez. 
Dist Eenoars: //Ceste arme est moult soez, 

6435. Bien ait hui celé qui la ceinst à mon lez!" 
A ice mot s'est li bers escriez: 
//Sire Guillaume, ber, car me secorrez; 
Se je ci muir moult grant perte i ferez." 
Li cuens Guillaumes a les moz escoutez; 

6440. //Monjoie! escrie, chevaliers tost venez, 
Eenoars est de paiens atrapez, 
Ses tinez est brisiez, ge'l sai assez." 
A ces paroles s'en est poignant tornez, 
Et Aymeris et ses granz parentez, 

6445. Et li barnages est après aroutez: 

As brans d'acier ont paiens reculez, 
Plus de .x.m. en ont les ciliés copez. 
Là veissiez un estor criminel; 
Se plus i fust li fors rois Desramez 

6450. Jà i fust morz ou pris ou afolez; 
Mes il sen est à esperon tornez. 

Et ses païen sont après lui aie. 
Li cuens Guillaumes les enchauça assez: 
Devant la mer est li rois arestez 
6455. Et bien .cm. que paien que Escler. 
Là fu l'estors del tôt renovelez. 
Et Benoars se rest à els mellé: 
Au brant d'acier lor tranche les costez. 
Faiens ne'l voit, n'en soit espoantez. 
64*60. Granz fu l'estors, si l'ont bien meintenu, 
Fièrent et chaplent et deineinent grant hu. 
Benoars a son père connéu, 
Nommer l'oï, por ce l'a-il véu. 
Devant lui vient, entesé le brant nu. 

6465. Il li escrie: //Biau père, dont viens-tu? 
Ge sui tes filz que tu as tant perdu. 71 
Desramez Tôt, tôt le sanc a méu, 
Dist à son fil: //Benoart, ies-ce-tu? 
Par toi ont hui François le champ vaincu; 

6470. Forment me poise que te voi mescréu." 
. Dist Benoars: //Mes tu es décéu, 
Qui croiz Mahom, Jupiter et Kahu, 
Et Apolin, qui ne vaut un festu, 
Né Tervagan la fuelle d'un séu. 

6475. Par ice Deu qui fet el ciel vertu, 

Ne les pris toz un vieil chien recréu. 
Se ne me fust à reproche tenu 
Ge te trenchasse le chief o l'eaume agu." 
Desramez l'ot, moult en fu irascu. 

6480. Puis dist en haut: //One tel honte ne fu! 
Fil à putain, fol plet avez tenu; 
Quant mes Diex as en tel despit eu, 
Moi lédengié et vilané as-tu. 
Je t'en feré dolent et irascu." 

6485. Le destrier point, qui li cort de vertu, 
Del brant d'acier a Renoart féru: 
Ne fust la coiffe, tôt l'éust porfendu. 
Dist Benoars: //Or avez trop coru, 
Mes n'en irez se vos ai conséu." 
I 25 

6490. Vers lui s'en vet par moult fière vertu: 
Son père éustmerveilleus cop féru, 
Quant un sien frères s'est entr'eus .ij. féru. 
Et quant li bers Benoars Ta véu 
Ne l'esparna, ains Ta bien conséu. 
6495. En travers Ta si ruiste cop féru, 

Que teste et hiaume en a jus abatu. 
//Monjoie! escrie, Guillaumes où es-tu? 
For toi ai mort un mien frère Jambu. 
Si feré-ge Desramé le chenu, 
6500. Se il ne croit le digne roi Jhesu. 

Granz fu l'estors, longuement a duré, 
Et Benoars tint le brant acéré, 
Qui plus trenchoit que rasors afilez. 
Devant lui garde, s'a véu Terboé, 
€505. Un fier paien de grant nobileté, 

Tôt le porfent desi que el baudré, 
Puis r'a ocis Cador et Tempesté, 
.vj. de ses frères a-il mort et tué. 
Paien s'escrient: *Nos somes fol prové, 
6510. Que nos fesons ocire à cest maufé." 
A icest mot son en fuie torné. 
A lor nés vinrent trestoit desbareté, 
Lors quident-il bien estre à sauveté; 
Mes Benoars i avoit jà esté, 
6515. Qui lor avoit malemant atorné: 

Nés et dromons lor avoit effondré, 
Les maz brisiez et gouvernax froé. 
N'en i a nul ne soient effondré 
Fors un tôt seul, là entra Desramez 
6520. Et Synagons et .vj. rois couronné. 

Traient lor ancre, s'ont lor voile levé. 
Li vis deables lor dona tel oré 
Que leur chemin ont en la mer trové. 
Desi à Cordres ne se sont aresté. 
6525. Li remenanz est moult mal hostelé: 
Par Aleschans furent moult effiréé; 
Cil les ocient qui ne's ont pas amé, 

L'un après l'autre s'en fuient aroté 
Plus de .x.m. qui tôt farent navré. 

6530. En mi lor voie ont Bauduc encontre, 
Qui à son col portoit un mail quarré; 
Quiert Renoart mes ne Ta pas trové. 
Paien le voient se li ont escrié: 
//Ha Bauduc, sire, aiez de nos pité! 

6535. Tôt somes mort, ocis et afolé; 

Li cuens Guillaumes a le champ afiné, 
Par mer s'en fuit li fors rois Desramez, 
Et nos filions comme buef escorné. 
Tuit serons mort ainz qu'il soit avespré." 

6540. Baudus l'entent, près n'a le sans desvé, 
Dit as paiens: //Soiez asséuré; 
Ainz la nuit ierent mi grant cop esprové. 
Or vueil vengier mon oncle et son barné." 
Àtant s'en torne, s'en a paiens mené. 

6545. Une favière ont moult grande trové, 
Assez i ot fèves à grant plenté: 
Là sont paien communémant entré. 
Icele nuit sont iluec hostelé, 
Des fèves ont plus d'un mui esoossé, 
6550. Il en mengèrent, que de pain n'ont gosté. 
Mar le mangièrent, chier sera comparé: 
Miex lor venist fouir à sauveté. 
Li rois Baudus a paiens apelé: 
//Baron, dit-il, vez le soleil cliné, 
6555. N'avez mes garde tant qu'il soit ajorné. 
Je m'en irai aval delez cel gué, 
Se je verroie dant Guillaume au cort nés, 
Et le vassal que l'en m'a tant loé. 
Par Mahomet à qui j'ai créante! 
6560. Ne mengerai né de pain né de blé 

Tant que je l'aie par mon cors seul maté." 
Atant s'en torne si tressaut un fossé 
Qui bien avoit .xxv. pies de lé. 
Li rois Baudus issi de la favière, 
6565. Le cors ot grant et hideuse la chière. 

25* 

Il tint le mast dont la hante est plenière, 
Ne le portassent .v. paien de Baivière, 
Mais ne li poise le rain d'une olivière. 
Moult par s'en va grant pas la sablonière, 

6570. Lés la marine droit selonc la rivière: 
Ainz qu'il retort aura bataille fière, 
Que Benoars vient tote une charrière. 
Desconfit ot celé gent losengière, 
Plus de .xx.m. en gist par la bruière, 

6575. Qu'il ot toz mors, aine n'i ot faite bière. 
Li rois Baudus li vint en l'encontrière, 
A voiz escrie: //N'i garirez treebière!" 
Dit Benoars: *Vos mentez com lechière, 
En Deu me fi et el baron Saint Piere. 

6580. Jà por ton dit ne m'en irai arrière." 

Li rois Baudus fu moult desmesurez, 
Il tint le mast qui fu granz et quarrez, 
Benoart a quatre fois escriés: 
//Diva, vassal, comment es-tu nomez? 

6585. Qui est tes pères, en quel païs fus nés? 
N'en mentir mie, mes m'en di véritez. 
Se crois Mahon et ses saintes bontés 
N'i auras garde, toz es aséurés. 
A grant mervelle es fonds et molles. 

6590. Et se tu crois Jhesum de maïstés, 

Qui fu destruis od les larons provés, 
En Jherusalem et en la crois penés, 
Tôt l'or del mont, je te di vérités, 
Ne te garroit que ne fasses tués." 

6595. Dit Benoars: //Un petit vos soflrez; 
Si m'aïst Dex! dirai vos véritez: 
En droit baptesme sui Benoars clamez, 
Et est mes pères li forz rois Desramez, 
S'est mes serouges Guillaumes au cort nés. 

<>600. Or t'ai voir dit, si m'aïst charitez." 
Et dit Baudus: //Je te connois assez: 
Mes cosins es, que de m'antein fus nez; 
Mes oncles est li fors rois Desramez. 

Or croi Mahom, si serons acordés." 
6605. Dist Renoars: //Ja n'i serai pensés. 1 ' 

Respont Baudus: //Chou est grans foletés. 
Es-tu dont ce qui tant noz as grevez? 
Sus toz les autres es prisiez et loez; 
Par mi l'estor t'ai-je hui quis assez. 
6610. Un tinel portes qui devant est ferrez, 
Ne'l puis trover, tant sui-je plus irez. 1 ' 
Dit Renoars: //A voz euz le véez. 
Je sui icil vassax que vos querrez." 
Et dit Baudus: //Il me vient moult à grez. 
6615. Renoart, frère, où est vostre tinez? 

Li cuens Guillaumes vos tient en grant viltez, 
Nuz et deschauz comme garçon alez, 
Fêtes le bien, o moi vos-en venez, 
Partirai vos totes mes héritez, 
6620. Des fors tors d'Aire ferez vos volentez, 
Et j'ocirrai le marchis au cort nez , 
Et les François que ci as amenés, 
Mahons sera essauciés et levés, 
Et vostres Dex honis et vergondés." 
6625. Dit Renoars: *Jà mes plus n'en parlez, 
Ne le feroie por mil mars d'or pesez. 
Ge croi en Deu et ses saintes bontez 
Et la pucele que'l porta en ses tez. 
Tant coin je vive n'en ert mes cuers tornez, 
6630. Que Mahomez ne vaut .ij. œs pelez, 
Fors sol li ors qui i est amassez. 
Si le puet l'en giter en ces fossez, 
Et com un chien se il estoit tuez." 
Et dit Baudus: //Or as dit que desvez. 
6635. Puis que je voi que Mahom ne créez 
Et que no loi despisiés et haés, 
Je vos ferrai se vos ne vos gardez." 
Dit Renoars: //Dex est mes avoez, 
Et li miens cors en ses mains commandez. 
6640. De bien combatre sui toz entalentez." 
Estes-les-voz anbedeus deffiez. 

Li dui baron sont parti et sevré, 
Lors s'entrevienent quant se sont déifié 
Hardiement se sont entrecontré. 

6645. Renoars tint un bon brant acéré, 

Et Baudus tint le grant mast entesé. 
Vers Renoart a ruiste cop geté: 
Li bera guenchist 'car moult Ta redoté. 
Le pan consuit del blanc aubère saffré: 

6650. Qttantqu'il ataint a contreval rasé. 
Si comme foudre a le mast avalé; 
Desi en terre est li cops avalé. 
Renoars saut: un tel li a doné 
Desus le chief par mi l'eauine gemé, 

6655. Pierres et flors en a jus craventé. 

Ne fust la coife del blanc hauberc safre r 
A icel cop éust l'estor fine. 
//Voir, dit Baudus, vos m'avez assené." 
Par grant aïr a le mast entesé, 

6660. Or ait Jhesus de Eenoart pité! 
Que s'il l'ataint tôt l'aura afolé. 
Renoars Ai de grant nobilité, 
Le cop guenchi qu'il ne fu asséné, 
En ij. moitiez est li mast tronçonné. 

6665. Renoars saut, s'a un tronçon combré. 
Une. toise ot de lonc, par vérité. 
Son brant d'acier al el fuere bote: 
Ensus se trait, s'a Bauduc escrié: 
*Sire cosins, je vos ai moult amé, 

6670. Dès que je fui enfes de juene aé; 

Je sai de voir, si le m T a l'on conté r 
Li plus hardiz es de mon parenté, 
Forment t'amasse et tenisse en chierté 
Se tu créusses el roi de majesté, 

6675. Et sa naissance et no crestienté. 

De cel grant fust que tu as aporté 
Ai la moitié, si ne t'en sai nul gré. 
Guerpis Mahon si serons acordé." 
Et dit Baudus: //Ainz i soient maufé, 

6680. Jà moi et toi ne seron acordé, 

Tant que t'aurai et vaincu et maté. 
Cuides-me-tu avoir espoenté 
Se de mon fust as un pou recovré? 
L'autre pièce en auras, se m'en ses gré. 

6685. Far Mahomet! où je ai créante, 

Se je n'avoie que seul mon poing quarré, 
Et vos fussiez encor .iiij. assenblé, 
Si vos auroi conquis ainz l'avespré." 
A icest mot se resont deffié, 

6690. Li uns vers l'autre a iiij. pas passé, 
De bien férir sont moult entalenté. 
Ez-vos poignant un chevalier armé, 
De l'estor vient, où il estoit aie, 
En .xv. lieus avoit le cors navré. 

6695. Benoart voit, moult l'a bien avisé, 
Qui se combat au paien deffaé. 
Outre s'en passe, ne li a mot soné, 
Trusqu'à Guillaume ne s'est mie aresté. 
De Benoart avoit le cuer iré, 

6700. Dont il ne set novele né verte. 

Li chevaliers s'est moult haut escrié: 
//Sire Guillaume, trop avez demoré: 
Benoart vi soz un arbre ramé, 
Delà cel tertre aval desous cel gué, 

6705. Qui se combat à un si grant maufé, 

De lui est greindres un grant pié mesuré." 
Ot le Guillaumes, près n'a le sens desvé. 
Mengier dévoient, mes il n'en ont gosté, 
Il et si frère sont maintenant monté, 

6710. François les voient que près sont atravé, 
TTi a celui qui n'ait forment juré, 
Trusqu'en Espaigne ne seront aresté, 
Jà mes n'auront repos en lor aé, 
Tant qu'il auront Benoart recovré. 

6715. Li cuens Guillaumes chevauche à esperon; 
H et si frère et li autre baron 
Por B»enoart sont en moult grant friçon, 

Et chascun jure: //Se nous ne le ravoir, 
Desi en Perse après lui en iron." 

6720. Or vos dirai de Bauduc l'Esclavon, 
De Renoart, qui cuer ot de lion: 
Cousin estoient et d'une nation. 
Renoars Sert le paien à bandon, 
Far mi son elme qui fa roi Clarion. 

6725. Tant parfu durs, ne l'enpire un bouton. 
Li cops fu granz, si descent de randon, 
Tôt l'estova desi que el poumon. 
Del nés li saut li sans à grant foison r 
Tote li soille la bouche et le menton, 

6730. Et tôt le cors, le hauberc fremillon. 
Li Sarrazins chaï à genoillon 
En mi le pré, ou il vousist ou non. 
Dist Renoars: //Si fait cop sont moult bon. 
Sire cosins, que renoiez Mahom 

6735. Et croi en Deu qui soffrist passion! 
Par amistié en devenrai tes hom, 
Puis en irons en Erance à Mont-Loon y 
Serviront nos François et Borgegnon, 
Et si prendrai Aelis, ce m'est bon, 

6740. Et tu tenras Cordes et Ledion, 

Totes les terres dusqu'en Cafarnaon. 
Eètes, cosins, ne ferés se bien non." 
Baudus Tentent, si taint comme charbon: 
//Ouvert, dit-il, or te tieng por bricon. 

6745. Tu m'as rompu près se n'a le braon, 
Et or me veus ci fere amendoison. 
Mais par la foi que je doi à Mahom! 
Jà entre noz n'aura acordoison, 
Tant que t'auroi rendu le guerredon." 

6750. H saut avant à guise de lion, 

A ses deus mains entoise le tronçon, 
Renoart fiert très par mi le crépon: 
Ne li valut li haubers un bouton, 
Ausi li ront com un pant d'auqueton. 

6755. Desoz la longe li perce le braon. 

Renoars ploie desoz le ^op félon, 
Si que il met les paumes el sablon. 
Por un petit ne chiet à genoillon. 
Trestot le cuir li abat del talon, 
9760. L'erbe est sanglente entor et environ. 

Voit le Baudus, si s'escrie à haut ton: 
//Cosin, a pou ne vos ai fet moignon, 
Estaloné vos ai comme luiton, 
Jà de vos Deu n'auroiz defFension." 

6765. Dit Renoars: //Or oi plet de bricon. 
Quidiés-me-vos avoir pris au braon? 
En la bataille sui o toi à bandon, 
Je n'i ai mie mains de toi se plus non. 
En Deu me fi et en saint Symeon." 

6770. A icest mot commence une oroison, 
De verai cuer par bone entencion: 
//Dex, dit-il, père, par ton saintisme non, 
Qui féis terre et mer par devison, 
Et le saint ciel à vostre élection, 
HB675. Adam féis de terre et de limon, 
Et sa moillier, Evain Tapele Ton; 
.xxxij. anz, sire, fastes el mont, 
Et herberjastes en l'ostel chiés Simon, 
La Magdelaine féistes le pardon 

6780. Quant ele vint par deseur un leson; 
Desor voz piez plora si grant foison, 
Que les lava entor et environ, 
De ses cheveus en fist estorsion: 
Après les oint d'un oignement moult bon. 

6785. Judas parla à guise de félon, 

Tu respondis par moult douce reson: 
//Ce que a fet me plest et m'est moult bon. 1 
Dont l'en drecastes amont par le menton, 
De ses péchiés li fesis vrai pardon. 

6790. Et en la croiz soffriz grief passion, 
Et de la lance fus ïéruz à bandon, 
Ce fa Longins qui ot bon guerredon: 
Ainz n'ot véu, que de voir le set-on, 

Li sans li vint contreval de randon, 

6795. Quant le senti à ses mains à bandon 
Ses euz en tert, si ot alum oison. 
Et el sépulcre fastes puis, ce savon, 
Et bien gardez à guise de larron, 
Trusqu'au tierz jor qu'eus surrection; 

6800. Enfer brisas par ta rédemption, 
Si en gitas Noé et Âaron; 
De mort à vie suscitas Lazaron; 
Sainte Susanne sauvas del fan» tesmoing, 
Et Daniel en la fosse au lion; 

6S05. Jonas sauvas el ventre del poisson, 
El ciel montas au jor d'ascension, 
A tes amis féis anoncion 
Que l'évangile nonçassent en ton non; 
Si com c'est voirs et nos ice créon, 

6810. Garis mon cors de mort et de prison, 
Et si m'otroie par ton saintisme non, 
Que je conquière Bauduc cest Esclavon, 
Et que ge'l puisse avoir à compaignon !" 
Quant Benoars ot s'oroison finéè, 

6815. Seigna son chié, s'a sa colpe clamée. 

Le tronçon hauce de la perche quarréè, 
Bauduc en fiert sor Telme tel testée, 
Qu'il a sa perche et fendue et quassée, 
Dusques es poins li est tote escliée. 

6820. Mes neporquant tele li a donéè, 
Tôt a le cors et la teste estovée. 
Par pou ne chiet envers en mi la prée. 
Dit Benoars: jrUne en avez portée, 
Huimès vos iert ma proesce mostrée." 

6825. Isnelement met la main à Fespée, 

Mes ainz qu'il l'ait fors del fuere jetée 
Li fu Baudus devant à l'encontrée, 
Si l'enbraça sanz nule demorée. 
Li Sarrazins fu de grant aïréè, 

tiSSO. Del gros del poing li a tele douée, 
Desos le nés est la boce levée, 

A pou la gorge ne li a effondrée, 

Tote la teste li a aval clinée, 

La coife et l'eaume li a jus avalée, 

6835. Si Ta estraint très par mi l'eschinée, v 
Far un petit ne li a desnoée. 
Par mi la bouche li saut hors l'escumée. 
Dit Eenoars: //Sainte Virge hennorée, 
Secorez-moi, roïne coronée!" 

6840. A icest mot est sa vertuz doublée. 

Ez-vos Guillaume poignant de randonée, 
O sa compaigne qui moult fil redoutée: 
N'i a celui n'ait bien la teste armée. 
Chascun portoit tote nue s'espée: 

6845. Mort fust Baudus, la teste éust copée: 
Mes Eenoars a sa voiz escriée: 
//Baron François, gardés n'i ait meslée; 
Que por celui cui j'ai m'ame voée ! 
Se commenciez né orgueil né posnée, 

6850. Far quoi sa char soit par vos entamée, 
Jà en auroiz dolereuse soudée." 
Quant François l'oent s'ont lor resne tirée: 
Tuit quoi se tindrent en mi une valée. 
La bataille ont tôt en pais esgardée. 

6855. Or sont endui li bon vassal à pié, 

Li uns tint l'autre par les flans enbracié, 
Par grant vertu ont torné et lutié, 
Soventes fois se sont resoufaissié. 
Le gros del poing a Eenoars haucié, 

6860. Bauduc.en fiert par mi l'elme vergié, 
El haterel, où bien Ta enploié: 
Por poi le col ne li a pecoié. 
Andui li eull se li sont.... noie 
Un tor li .fet agenoillié. 

6865. Li cuens Guillaumes li a en haut hucié: 
//Eenoart, frère, vez-moi apareillié, 
Je t'aurai tost de cel paien vengié; 
Se il te plaist jà l'aurai détrenchié." 
Dist Eenoars: //Vos m'avez vergbignié; 

6870. Jà par un home ni serai, voir, aidié." 
Or sont ensenble li chevalier hardi, 
Moult a fort home en Bauduc l'Arrabi, 
Le poing entoise, qu'il ot gros et forni, 
Joste l'oreille Renoart en féri, 

6875. Le sanc vermeus à la terre en chéi, 
Que maintenant tant fort Fa estordi, 
Vousist ou non, à terre l'abati. 
Par droite force s'espée li tolli; 
Tret Ta del fuerre, quatre cops l'en féri. 

6880. Contre l'auberc l'espée resorti 

Et Renoars fu legiers, s'a guenchi. 
Baudus s'escrie: *Or vos ai assenti, 
Mar i avez por moi agait basti; 
Maugré ton nés ai-ge tont brant forbi ." 

6885. Dit Renoars: //Certes, ce poise mi. 
Bauduc, cosin, en toi ai mal ami. 
Que croi en Deu qui passion soffri, 
Dolanz serai quant je t'aurai honi." 
Lors a gardé en mi le pré flori, 

6890. Et voit le fast que jeta l'Arrabi. 
Renoars cort, por ot, si l'a seisi: 
Quant il le tint forment s'en esjoï, 
Ne le donast por l'ennor Aymeri. 
Quant Renoars ot son fust recovré, 

6895. Ne le donast por l'or d'une cité. 

A ses .ij. mains l'a contremont levé, 
Et court vers li qui ne l'a pas douté. 
Li Sarrazins tint le brant acéré, 
Et Renoars le grant tronçon quarré. 

6900. L'uns a à l'autre moult ruiste cop doné, 
Mes Renoars l'a premier assené, 
Joste l'oïe li a tel cop doné 
Si que la joe et l'os li a froé. 
Li rais del sanc li est del nés volé, 

6905. Et par la bouche tôt contreval colé. 
Renoars fu moult forz, si l'a hurté, 
Tôt estordi l'abati enz el pré, 

Del poing li toit le bon brant acéré, 
Isnelement Ta el fuere bouté: 

6910. Mes le tronçon n'a-il mie oublié. 

Bauduc enbrace, vers lui Ta souiné, 
Et del grant bout del tronçon, qu'est quarré, 
L'a tant el front et es temples frapé, 
Que par un pou qu'il ne l'a affronté. 

6915. Mes Dex de gloire a le paien sauvé, 

Ne vuelt qu'il muire ainz qu'ait crestienté. 
Baudus s'escrie par grant humilité: 
//Sire cosins, aiez de moi pité. 
Je cuit que vos m'avez escervelé, 

6920. Aïde moi, por Deu de majesté, 

Tant que je fusse en sainz fonz généré ! 
Et je t'afi desus ma léauté, 
Que à Orenge m'en irai la cité ; 
Mes que ge soie de mon chié reposé. 

6925. Par moi auras Espaigne le régné. 
Quant Renoars ot le roi escouté 
Que par amors li a merci crié, 
Et qu'il veult croire Jhesu de majesté, 
Ne fust si liez por plain val d'or combré. 

6930. Il ne se puet tenir qu'il n'ait ploré. 
Bauduc enbrace, estroit l'a acolé: 
//Cosins, dit-il, vos ai-ge moult navré?" 
— //Oïl, voir, sire, longuemant ai seigné. 
Ostez moi tost mon vert heaume gemé, 

6935. Par pou que n'ai le cuer el cors crevé. 
Se m'as ocis tôt te soit pardoné." 
Renoars l'ot, s'a forment soupiré, 
Isnelemant a Bauduc desarmé, 
Del chief li oste son vert elme gemé, 

6940. Jusqu'en la teste l'avoit tout enbaré, 
En la cervele ot le cercle enserré. 
Quant Renoars ot Bauduc desarmé 
Andui s'asisent sor l'erbe en mi le pré. 
La bataille est et li champs afinez, 

6945. Renoars siet sor l'erbe en mi le prez, 

Li fiers Baudus est JQste lui alez: 
Grant ot le cors et les membres quarrez, 
D'un de ses poinz fd bien un Turs tuez. 
Les eulz ot rouges com charbons enbrasés, 

6950. Les cheveux noirs com arremens triblés, 
Les dens plus blancs qu'ivoires reparés; 
Grant ot la bouche, haut et corbé le nez, 
Ample viaire, les sofciz haus et lez, 
Dedenz enfer n'a de plus biaus malfés. 

6955. A Renoart dit li rois deffaez: 

*Tu m'as conquis par tes ruistes bontez." 
Renoars Tôt, envers lui est tornez, 
Il l'enbraça et Baudus s'est pasmez. 
Atant ez-vos dan Guillaume au cort nez, 

6960. O lui ses frères et son grant parenté. 
Tôt maintenant s'ont en haut escriés: 
//Renoart, frère, comment vos contenez? 
S'avez besoing aiue aurés assez." 
Dit Renoars: //Biau sire, avant venez. 

6965. Je l'ai conquis, Dex en soit aorez: 

Mes cosins est, que de m'antein fu nez; 
Si vorra estre en fonz regénérez." 
Et dit Guillaumes: //Jhesus en soit loez! 
Bien avez fet, moult grant preuz i aurez." 

6970. De paumoison est Baudus relevez, 
De son bliaut a un des pans ostez, 
Si en benda son chief et ses costez. 
Dit Renoars: //Cosin, or en venez 
Ensenble o moi, que garde n'i aurez." 

6975. Et dit Baudus: //Si com vos commandez." 
Atant s'en tornent, ez-les-vos aiotez. 
Desi à l'ost ne se sont arestez. 
Li Eranc de France ont vuidées les nez 
Del grant avoir qui i fu amassez. 

6980. Bien soit de J'eure qu'il i fa amenez, 
Dex! quel eschec fu illuec conquestez: 
Chascuns en iert menanz et asazez. 
En Aleschans ont fet tendre lor trez, 

Ainz iert oscuré K soleus esconsez. 

i985. François descendent, chascuns est desarmez. 
Moult fu chascuns traveilliez et penez, 
De la bataille dolereus et lassez. 
Li cuens Ernaus les a la nuit gardez. 
Au matinet quant fu granz la clartez 

6990. Baudus se liève, qui estoit moult navrez. 
Benoart prie par moult grant amistez: 
//Cosin, dit-il, le congié me donez, 
Tant que je soie en mon païs alez. 
Se de mes plaies estoie repassez 

6995. Droit à Orenge'el paies seignorez 
Venrai à vos, jà mar le mescrérez, 
Et si ferai totes vos volentez." 
Dit Eenoars: //Volentiers et de grez; 
Mes gardez bien que vos ne me mentez, 

7000. Que par Celui qui en croiz fu penez, 
Vos ne seroiz en tel païs trovez 
Que ne fussiez de traïson restez." 
Et. dit Guillaumes: //Jà mar en parlerez, 
Il tendra bien, ce cuit, ses véritez." 

7005. — Voire voir, sire, jà n'en serai faussez." 
Il li otroient, einsi fu craantez. 
Bien tint covent, si com oïr porrez. 
Moult fil por lui Eenoars sormontez, 
Par toute Erance cremuz et redoutez. 

7010. Li amirauz Baudus s'est aprestez: 

En un chalant entra quant fu dignez, 
Et avec lui s'en ala par son grez 
Uns nautonniers qui de mer sot assez. 
Lor voile lievent, ez-les-vos dessevrez, 

7015. A Damedeu ont Erançois commandez, 
Et Benoart et Guillaume au cort nez. 
En Aleschans ert moult grant li barnez, 
Et li avoirs fu ensenble amenez, 
Isnelement fu chargiez et trossez. 

7020. Quant ont mengié s'est li soleuz clinez. 
Li cuens Guillaumes est la nuit hostelez 

Et li François et li autre barnez. 

Moult volantiers s'est chascuns reposez. 

François se couchent quant vint après soper, 
7025. Li cuens Guillaumes se fist la nuit garder; 

Mes Renoars ne pot ainz reposer, 

Estordis fu de son tinel porter, 

Et des grans cos et recoivre et doner. 

Ne reposast por les membres couper. 
7030. A mienuit a fet l'ost sus lever, 

L'espée traite vet par les rens crier : 

//Levez! levez! près est de l'ajorner. 

Or tost François, pensez de vos hasterî 

Par celé foi que doi Quiborc porter! 
7035. Se orendroit ne vos voi conraer 

Je'l vos ferai chèrement comparer, 

Jà li plus cointes ne s'en porra gaber . 

Que ne li face le chief del bu voler." 

Quant François oient Renoart si parler, 
7040. Moult tost se lievent, n'i osent demorer. 

Dit l'uns à l'autre: //Dex le puist cravanter! 

Que ne nos. let dormir né reposer? 

Maudiz soit-il, quant il noz fet lever 

Et à tele heure nostre hernois trosser." 
7045. Dist Renoars: ^Pensez vos de haster. 

Filz de roi sui, si doi bien commander, 

Et en bataille grant fierté démener." 

François se lievent, si font lor cors soner, 

Et lor chevaus bêlement conraer. 
7050. Très et aucubes font devant els mener. 

Isnelement vont es chevaus monter. 

Li cuens ala Vivien regarder, 

Desor l'estanc là le porra trover. 

Iluec le fit en ij. escuz serrer 
7055. Et bêlement desoz l'umbre enterrer. 

Au départir commença à plorer, 

Meint chevalier i véissiez pasmer. 

Dont fist Guillaumes son maistre cor soner. 

Le flaiel d'or ne vaut mie oublier, 

7060. Ensamble o lui le fist li cuens porter. 
Et Renoars les vet devant guier, 
L'espée el poing: plus est fier que sangler. 
Uns poures homs li commence à crier: 
//Sire, merci, je vueil à vos parler. 

7065. Des Sarrazins me vieng à vos clamer, 
Que en mes fèves vi ier matin entrer: 
Onques por moi ne vorrent remuer, 
Totes lor vi essiUier et gaster. 
Tant les doutai, ne lor osai véer. 

7070. Je's cuidai vendre et del pain acheter 
Por mes enfanz et por moi gouverner: 
Ne lor avoie autre chose à doner, 
Or les convient trestoz de foin enfler." 
Dit Renoars: //Mar l'osèrent penser. 

7075. Par saint Denis, ferai lor conparer, 
Tôt le domage te ferai restorer, 
Chascune cosse un denier acheter." 
Dist li vilains: //Jhesus vos puist sauver!" 
Atant ez-vos dant Guillaume le ber. 

70 80. Renoars va de devant lui ester, 

Par grant orguel l'en prist à apeler: 
//Sire Guillaume, or poez escouter 
Des Sarrazins qui vos vienent praer 
Et à voz homes la vitaille rober." 

7085. Et dit Guillaume: //Comment puet ce aler?" 
Dit Renoars: //Bien le vos puis conter: 
Plus de .xx.m. Sarrazin et Escler 
Ont cest vilain ses fèves fet enbler: 
Dedenz s'alèrent grant pièce osteler; 

7090. Mes or vos pri que m'i lessiez aler. 
Ou se ce non, jà me verrez desver" 
Et dit Guillaumes: //Amis, lessiez ester. 
Je me dot moult de vos cors afoler: 
Mil chevaliers ferai o vos aler." 

7095. — //Non feroiz, sire, jà n'en estuet douter, 
Jà n'i menrai né compaignon né per; 
Se je ne's puis par mon cors seul mater, 
t 26 

Mar me dorroiz del pain à mon souper." 

— //Lai Fi aler, frère, dist Aymers, 
7100. Jà ne porront païen vers lui durer." 

Et dit Guillaumes: //Bien le doi créanter. 

Bien li cornant les fèves à garder, 

Justice en face del forfait amender" 

Dit Renoars: //Ce fet à mercier. 
7105. Sire Guillaume, fai moi escu prester" 

Et dit Guillaumes: //Vos Fauroiz bon et cler. r 

Ses cors meismes li ala aporter, 

Et Renoars vet la guiche acoler. 

Trusqu'as cortiz ne se volt arester. 
7110. Quant Renoars ot le congié eu, 

O lui enmaine le poure home chenu. 

Desi as fèves ne sont arestéu. 

Renoars monte sor un fossé herbu, 

Voit maint paien armé et fervestu, 
7115. A sa voiz clère les escria à hu: 

//Kl à putain, Sarrazin mescréu, 

Mar i avez la favière abatu. 

Je gart les fèves, g'en aurai le tréu: 

J"à en dourés mil mars d'or fin molu 
7120. Ch\ jà serés par les gueules pendu. 

Fil à putain, trop éustes béa 

Quant au poure home avez le sien tolu; 

Mar i entrastes, tuit seroiz confondu." 

Quant paien Toent moult en sont irascu. 
7125. Bien reconnurent Renoart à l'escu. 

Dient paien: //Mar noz est avenu; 

Vez-là celui à la fière vertu, 

C'est cil qui a le fort estor vencu 

En Aleschans où la bataille fa. 
7130. Li vif deable le nos ont aparu. 

Tôt somes mort quant nos a percéu." 

Chascuns gerpist le bon destrier grenu, 

En foie tornent, n'i ont plus atendu. 

Sovent reclaiment Mahomet et Cahu, 
7135. Mes ne lor vaut, pris sont et retenu. 

Aval les fèves sont paien espandu, 

Et Renoars lor est seure coru. 

Trestuit s'escrient: *Bauduc, sire, où es-tu?" 

Dit Renoars: //Ne vos vaut un festu, 

7140. Je l'ai conquis, merci Deu, et vaincu. 
Mar i avez la favière abatu, 
Au vilain èrent vostre cheval rendu, 
Qui por ses fèves se siet ore tôt nu." 
En la favière furent granz les huées, 

7145. Paien s'en fuient, les colors ont muées, 
Et Renoars les suit de randonée, 
Si lor escrie à moult grant alenée: 
//Pil à putain, mar entrastes es fèves; 
Ne's aviés errées né semées, 

7150. Li poures hom les avoit ahanées," 
Se's devoit vendre à petites denrées. 
Par le cuer De, mar les avez gastées! 
Ainz ne véistes si fèves achetées, 
Né qui si fussent durement comparées." 

7155. Dient paien: //Ne's avons pas enblées. 

Sire vassaus, trop menez granz posnées." 
Dit Renoars: //Vos les avez robées 
Quant ne vos èrent de riens abandonées. 
De cest brant nu en aurez les soldées." 

7160. Lors lor acort très par mi les arées, 
Si lor détranche les piz et les corées. 
Toz les a morz; moult les ont comparées 
Les verdes fèves qui ne furent frasées. 
Renoars a ses largesces mostrées, 

7165. Au vilain a ses fèves restorées, 

Totes les armes as Sarazins livrées, 
Et les chevaus par les resnes donées. 
Dit li vilains: //Ci a bones soldées, 
Or sont moult bien mes fèves achatées: 

7170. Bien soit de l'eure qu'eles furent semées." 
Et nos François, sanz plus de demorées, 
Droit à Orenge ont lor voies tornées. 

Erançois chevauchent, moult se vorenthaster, 

26* 

Sonent lor grailles et lor cors font soner. 
7175. Li oz s'aroute et pensent de Terrer, 

Trusqu'à Orenge ne vorent arester. 

Granz fa la presse à la porte passer. 

Là oïssiez maint escu desboucler, 

Ensaignes rompre et penons descirer, 
7180. Ainz que Guillaumes fti el paies montez. 

En Gloriete fit l'en lève corner, 

Li chevalier vont ensemble laver. 

Le jor servirent tel .v.c. bacheler, 

N'i a celui n'ait chastel à garder. 
7185. Li cuens Guillaumes fist forment à blasmer 

Que Benoart a mis en oublier. 

Ne l'en membra, si vint après souper, 

Defors Orenge fu Eenoars li ber, 

De mautalent cuide vis forsener. 
7190. A soi méismes se prent à démenter: 

//Li cuens Guillaumes ne'l déust pas penser, 

Qui ne me daigne ensenble o lui mener, 

Né à sa table n'a son mengier mander. 

Et si ai fet par moi Testor finer 
7195. Et ses neveuz toz .vij. desprisoner; 

Toz mes parenz ai fet por lui finer. 

Or me tient vil, forment me doi peser!" 
Defors Orenge est Eenoars tornez, 

Moult a grant duel, forment s'est démentez, 
7200. Forment menace dan Guillaume au cort nez. 

Vers Aleschans est plorant retornez. 

Des chevaliers a encontre assez, 

Qui tuit li dient: //Benoart, dont venez? 

Corrociez estes, ne sai que yos avez." 
7205. — *Seignor, dit-il, moult doi estre desvez. 

Li cuens Guillaumes m'a moult en grant viltes, 

Qui m'a laissié comme fuisse trovez, 

N'a son mangier ne fui par lui mandez, 

Comme ribaut m'a lessié es fossez, 
7210. Ne sui par lui huichiez né apelez. 

Et s'est mes pères li forz rois Desramez, 

Qui a soz lui .xxx. rois coronez f 
De haut parage sui toz estiez et nez 
Or me tient vil Guillaumes au cort nez 

7215. Plus sui haus homs que il ne soit d'asez! 
Par mon cors seul est li estors finez, 
Ocis i ai mon riche parenté, 
Si ai mes frères et mes amis tuez, 
Et ses neveus df la prison jetez, 

7220. Que Sarrazin orent pris en lor nez. 
Rendu m'en a li cuens maies bontez. 
Or sui del tôt arière déboutez, 
Oï l'ai dire, et si est véritez, 
Puis que est lerres des forges rachatez 

7225. Jà puis ses sires n'ert de lui mes amez. 

Por dan Guillaume l'ai-je dit, au cort nez, 
Oui j'ai aidié. Or en ai grans maugrez. 
Ne crerai mes el roi de majesté, 
Mais en Mahom qui est d'or tresgitez, 

7230. Si le ferai dolans et aïrez. 

Par Mahomet! mar i fui oubliez! 
Se ne m'en venge dont aié-ge dahez ! 
Or m'en irai en la terre où fui nez, 
Et manderai Sarrazins et Esclers, 

7$35. Tant qu'en aurai .l.m. armez, 

Et passerons à barges et à nez, 
Se's amenrai trestoz en cest régnez. 
Se mon tinel est brisiez et quassez, 
G'en ferai un que iniex voudra assez. 

7240. Prise ert Orenge et li païs gastés, 
Et Gloriete le palais craventez, 
Et il méismes loiez et traînez, 
Dedenz Egypte' comme chétis menez, 
Et tuit si frère auront les chiez copez. 

7245. D'Âys-la-Chapele serai roi coronez, 
Et Looys ert au vent encroez 
Por la cuisine où ai tant conversez; 
Et d'Àalis ferai mes volentez, 
La gentil famé que tant a de beautez^ 

7250. Ele ert ma famé et je ses esposez. 

Ne se doit plaindre s'a lui sui mariez, 
De tote Espaigne sera ses cors doez, 
Paille et Venise et Calabre delez, 
Li dorroi ainz que li anz soit passez. 

7255. Quant à Orenge, seignor baron, veniez, 
Dame Guiborc de par moi saluez, 
Et le marchis Guillaume deffiez, 
Et bien li dites, jà mar li cèlerez, 
Que je ne sui ses druz né ses privez, 

7260. Ains porquerrai qu'il sera vergondez, 

Se onques puis, ains que Tans soit passez" 
Li chevalier responnent: *Tort avez. 
Ne devez mie si tost estre aïrez. 
Renoart, frère, quar vos en retornez, 

7265. Soiez hetiez, ne vos desconfortez, 
Encui seroiz de Guillaume acordez, 
Et à meugier à grant planté aurez, 
Et si seroiz richemant abevrez 
De nobles vins, de piment, de clarez. 

7270. Ce ert folie se vos vos en r'alez. 
Si m'aïst Dex, vos en repentirez." 
Dit Renoars: //Onques mes n'en parlez, 
Ou par Mahom ! moult tost le comparrez. 
Je ne sui mie encor à vos tornez. 

7275. Par cel apostre qu'en quiert en Noiron Prez! 
Ne fust por ce que colpe n'i avez, 
Et por itant que vos ce li direz, 
Je vos metroie ceste espee es costez. 
Or tost en voie, gardez n'i demorez!" 

7280. Quant cil l'entendent les chevaus ont hurtez, 
Li plus hardiz vousist estre à l'ostez. 
En fuie tornent, les frains abandonez. 
Dit l'uns à l'autre: //Renoars est desvez. 
C'est granz damages que il est assotez; 

7285. Onques tex homs ne fa de mère nez. 
Jà nos aura à son brant décolez, 
A cent deables soit ses cors commandez!" 

Lors esperonent lor destriers abrivez, 
Trusqu'en Orenge ne se sont arestez. 

7290. Tant ont entr'eus lor destriers galopez, 
Qu'il descendirent as marberins degrez. 
L'uns après l'autre sont el paies montez y 
Là ont trové dan Guillaume le ber, 
Conté li ont, onc n'i ot mot celé, 

7295. Com Renoars les avoit effraez, 
Et menaciez et si espoantez, 
Que par un pou ne les a desmembrez, 
Et que il est arrière retornez 
Por ce qu'il fu au mengier oubliez. 

7300. //Moult vos menace, sachiez de véritez: 

Par noz vos mande que de lui vos gardez , 
Dame Guiborc a cent saluz mandez. 
Or s'en ira, ce dit, là où fu nez, 
En celé terre où est ses parentez, 

7305. Tant qu'il aura .cm. paiens armez, 
Dont les eura avec lui ajostez, 
Puis passera à barges et à nez, 
Prendra Orenge, li païs ert gastez." 
Guillaumes l'ot, toz en fa trespensez, 

7310. Et dit li cuens //N'en doit estre blâmez: 
Or est-il sages et je sui assotez." 
.xx. chevaliers a Guillaume apelez, 
Se lor a dit: //Baron car m'i alez, 
Por Deu vos pri que le me ramenez, 

7315. Que il ne soit laidemant ramposnez." 

Et cil li dient: //Si com vos commandez. 
Grenor service vos ferions assez." 

Li cuens Guillaumes fist forment à prisier. 
Por Renoart n'ot en lui qu'aïrier, 

7320. .xx. chevaliers a fet apareillier, 
Por Renoart les vorra envoier. 
Par els li mande ne li doit ennuier 
S'il ne l'avoit semons à son mengier, 
Droit l'en fera s'il le deigne baillier, 

7325. Voiant François et voiant sa moillier; 

Que moult li poise quant le Ima arricr, 
Ne le vousist por .m. livres d'ormier/" 
A ces paroles montent li chevalier , 
Tant esperonne chascuns son bon destrier , 

7330. Qu'il Font ataint à un tertre puier. 

Dedanz le fuere a mis le brant d'acier: 
Et cil le pristrent hautement à Imchier, 
De loinc s'arestent, ne l'osent apiochicr: 
//Renoart, sire, noz vos venons noncier 

7335. De par Guillaume le marchis au vis fier, 
De tôt ice que sauras chalongier 
Te fera droit en son paies »plenier." 
Dit Jlenoars: //Lessiez vostre pledier, 
Que par Mahom! mon seignor droiturier, 

7340. Jà amandise ne li aura mestier. 

Je n'ai que faire né d'argent né d'ormier, 
Se ne fesoie mon tinel afaitier. 
Fil à putain, orgUeilleus pautonnier, 
Ne vos pri toz lo rein d'un olivier. 

7345. Jà n'amerai félon né losengier. 

Bien set Guillaumes la merde replaquier! 
Trop a à faire s'il me veut r'apaier; 
Je ne sui mie de tôt à son dongier, 
Jà por message ne tornerai arrier, 

7350. Si aurai fet Orenge trébuchier, 
Tôt le païs gaster et essilier, 
Et Gloriete le palais droiturier, 
Et le marchis la teste raonner." 
Quant cil oïrent Eenoart déresnier 

7355. Et le marchis Guillaume menacier, 

Et els méismes blasmer et laidengier, 
Si se commencent forment à vergoignier. 
Dit l'uns à l'autre: //Pou noz poons prisier 
Se n'en menons, nos .xx. , cest pautonnier." 

7360. Vers lui se lancent, qu'il le cuident lier. 
Entr'eus le pristrent forment à aprochier, 
Asi péussent à une tor luitier. 
Quant Renoars se sent si manoier, 

De mautalent cuide vis enragier. 

7365. Ne li menbra de l'espée d'acier, 
Dejoste lui a véu un sentier, 
Vit une borde qu'en avoit fet drecier, 
Uns sains hermites s'i voloit herbergier, 
La freste en cort Renoars errachier : * 

7370. Moult i eussent à fere ij. sonder, 

Et cil resrache com un rain d'olivier. 
Qui li véist cez chevaliers chacier, 
Par la champaigne contreval un rochier! 
Les .v. en fet à terre trébùchier, 

7375. Si duremant l'un sor l'autre plessier, 

Que par les bouches lor fit le sanc raier. 
Dit Renoars: //Lessiez le menacier, • 
Fil à putain, malvès glouton lanier, 
Cuidiez-me-vos avoir trové berchier, 

7380. Ne vos osasse por Guillaume touchier? 
Je ne sui mie lièvres à menacier; 
Dont n'ocis-ge le fort roi Haucebier?" 
A la grant perche se prist à apoier, 
Après les .xv. se prist à eslessier. 

7385. Et cil s'enfuient', ne l'osent aprochier, 

La perche doutent qu'il virent paumoier. 
Et Renoars les commence à huchier: 
//Envoiez moi Guillaume tornoier." 
Et cil. s'enfuient qui èrent mesagier, 

7390. Trusqu'à Orenge ne finent de brochier; 
Renoart cuident à leur talons derrier. 
Li chevaliers descendent au degré. 
En Gloriete sont ensamble monté, 
De paor ot chascun le sanc mué. 

7395. Por Renoart sont si espoanté, 

D'une lieue n'ont-il un mot soné. 
Li cuens Guillaumes lor a dont demandé: 
//Baron, dit-il, commant avez erré? 
Avez-me-vos Renoart amené?" 
7400. — //Nenil, voir, sire, ainz l'avons comparé. 
A cent deables soit ses cors commandez!". 

Petit s'en faut ne nos a effronté. 
Quant nos eûmes vos message conté 
Ne le prisa un denier monnéé, 

7405. Àins te manace et tient en grant vilté. 
Quant noz l'oïsmes si en fumes iré: 
Vers lui poinsimes, moult fumes abosmé. 
Bien Téussons à force r'amené, 
Quant d'une borde fist le freste lever: 

7410. H l'aracha corn un rasel pelé. 

Les .v. des noz ot tost acravavanté, 
Arrière furent laidement reversé, 
Nos ne savons si sont à mort navré; 
Mais par aler avons tôt conquesté. 

7415. Tornoiemant vos a par noz mandé." 
Guillaumes Tôt, un ris en a gité, 
Isnelemant a son cheval rové. 
L'en li amaine, tost l'orent enselé. 
Cent chevaliers en a o lui mené, 

7420. Et Aymeri et tuit li fiz monté. 

Guiborc i vet, qui moult l'a désirré, 
Sus un mulet richement conraé, 
De sele à or richemant acesmé, 
Seul le lorain valoit une cité. 

7425. Li cuens Guillaumes fist forment à loer : 
Por Eenoart qu'est alez amener 
Cent chevaliers a fet o lui monter, 
Et tôt ses frères et Aymeri le ber; 
Dame Guiborc a fet o lui aler, 

7430. Qu'il n'i osa, li cuens, sans li errer. 
Aine ne finèrent entr'aus d'esperoner 
Tant que il virent dant Eenoart ester 
En une nef au rivage de mer; 
Mais ne savoit le voile amont lever, 

7435. Le mast drecier, né la toivre atemprer: 
Le gouvernai ne savoit gouverner. 
Dist Renoars: //Bien me puis forsener, 
Car je ne puis cest vaisel atorner ! 
Comment va ce que je voi ci aler? 



— 411 — 

7440. Ne sai comment je ai véu sigler." 

Prent une perche, si commence à bouter, 
Que d'une part a fait la nef verser. 
Et la nés puce, si prent à affondrer. 
Se Eenoars ne séust si noer, 

7445. Tost fust noies, ne péust eschaper. 

Quant il fu hors si commence à jurer: 
//Deable font, fet-il, homme meller 
Quant il ne set de chose achiver. 
Par terre irai, quant je ne puis par mer.' 7 

7450. H tint sa perche, si prist a restorner, 
Lez le rivage commença à aler. 
Li cuens Guillaumes le prist à apeler: 
//Eenoart, frère, lessiez m'a vos parler. 
Se de noient vos ai fet aïrer, 

7455. A vo plesir le ferai amender 

Si hautement com sauroiz demander.'" 
Dit Eenoars: //Lessiez vo sermoner. 
• Si m'aït Dex, n'ai soing de vo gaber, 
Ne finerai s'aurai passée mer. 

7460. Et puis ferai mon lignage assanbler, 
Et Sarrazins venir et aùner: 
Bien i aura plus de .cm. Escler, 
Et les jaianz que je ferai mander; 
Lors les ferai deçà outre passer, 

7465. Tote vorrai Orenge cravanter, 
Et Gloriete peçoier et verser. 
A Monloon me ferai coroner, 
Et toi ferai en Grant-Aire mener 
Et en ma chartre trébuchier et verser; 

7470. Là te ferai à honte démener 

Et ton lignage vorrai desériter. 
Fui toi de ci, n'ai soing de ton parler." 
Dont prent sa perche se'l fait amont branler. 
One puis li cuens ne l'osa apeler, 

7475. Dame Guiborc pria avant aler; 
Et la contesse s'est alée acliner 
. Devant son frère por la merci crier. 

//Renoart, frère, dont vos vueil-ge rover 
Que tu me voielles ce meffait pardoner 

7480. En guerredon que je te fis armer 

Dedens ma chambre et çaindre le brant cler. 
Et se ne'l fes, por voir le puis conter 
Jà mes de ci ne me verrez lever.' 1 
Renoars Tôt, si commence à plorer: 

74S5. //Dame, dit-il, je vos doi moult amer, 
Vostre plesir doi-ge bien craenter: 
Por vostre amor le vueil quite clamer, 
Et les méfiais Guillaume pardoner. 
Jà en ma vie n'en orrez mes parler." 

7490. Li cuens Guillaumes l'en ala mercier, 
Et li barnages que tant fet à loer. 
//Baron, dit-il, or me lessiez ester." 
Et lors s'en tornent sanz plus de demorer. 
Por Renoart fist l'en les sanz soner, 

7495. Cuens Aymeris l'est alez acoler, 

Et tuit si fil qui sont gentil et ber, 
Li cuens Bertrans qu'il fist desprisoner: 
Moult grant henor li vorrent tuit porter. 
Dedenz Orenge ot merveilleus barnage, 

7500. Joste Guillaume qui fu de grant lignage 
Sist Renoars à l'aduré corage, 
Et devant lui Guiborc au cler visage 
Voiant .lx. le besa en la face. 
Dist Renoars qui moult ot le cuer sage: 

7505. /'Par cel seignor qui fist oisel volage, 
Se en Orenge vient paien de Cartage, 
Tel fust ferai où il auront damage. 
Tant ai ocis de cels de mon lignage, 
Sanglante en est et la terre et rerbage." 

7510. Quant par les tables ont mengié à loisir, 
Guiborc ala lez Renoart séîr: 
"Amis, dit-ele, bien le vorrroie oïr, 
Qui est vo pères, g'en sui en grant désir." 
Dit Renoars: *Bien le vos doi gehir, 
^ Jà por Guillaume ne vos en quier mentir. 

Fiz sui d'un roi de merveilleus aïr, 
C'est Desramez qui tient Cordres et Tyr r 
Mes je li vuoil hier la teste tolir, 
En un chalant l'en vi en mer férir." 

7520. Guiborc l'oï, si commence à frémir, 
Son frère voit, si gita un soupir, 
L'eve del cuer li fist as eulz venir. 

Dame Guiborc a son frère esgardé, 
El le vit grant, corsu et eslevé, 

7525. Et si n'ot pas .xxv. anz passé. 

Et la contesse li a bien demandé: 
//Renoart, sire, ne me soit pas celé, 
Dont estes-vos et de quel parenté?" 
— //Dame, dit-il, je sui fiz Desramé, 

7530. Qui tient Sébile et le Val-ténebré 
.iiij.xx. roi sont souz lui coroné. 
Quant de mon père fui parti et sevré, 
Dirai vos en bien la certaineté, 
Moi et mes frères, qui ot non Guiboué, 

7535. Eûmes alez déduire et déporter 
Sus la marine, là alames jouer. 
D'une pelote nos jouâmes assez: 
Tolu la m'ot mes frères par griété; 
Tant me bâti que moult en fui irez, 

7540. Je fui marri, si oi le cuer enflé, 
Un baston pris que j'avoie trové: 
Quant ge oi bien le mien cop entesé 
Si le féri que je l'en asommé. 
Je m'en foï quant je l'oi mort gité, 

7545. Que moult doutoie mon père Desramé. 
Marcheant furent à ce port arrivé: 
Quant il me virent si seul et esgaré 
Si m'apelèrent et mistrent en lor nef, 
Puis s'en alèrent, qu'il orent bon oré, 

7550. Droit à Palerne: là se sont arrivé. 
Là iert li rois de Erance le régné, 
As marchéanz m'ot sempres acheté, 
Si m'en mena à Loon la cité. 

En la cuisine ai longuement esté 

7555. Tant que Guillaumes si m'ot à lui rové. 
En Aleschans ai avoec lui esté, 
Par mon cors seul li ai Tester fine, 
Et ses neveus toz .vij. desprisonné, 
Por lui ai mort mon riche parenté. 

7560. Dame, por Deu, le roi de majesté, 
Or vos ai dite tote la vérité. 
Une suer ai, ne sai en quel régné, 
Orable a non, si est de grant biauté, 
Tiebauz d'Arrabe, que l'en m'a tant loé, 

7565. L'ot à moillier, ce sai de vérité. 
Orenge tint jadis en hérité. 
Li cuers me dit, sovent i ai pensé, 
Que c'estes-vos, sachiez de vérité, 
Por ce qu'estoie si forment assoté." 

7570. Guiborc Toi, duremant a ploré, 
Renoart a de ses braz acolé: 
//Besiez moi, frère, moult vos ai désirré. 
Je sui ta suer, ne quier qu'il soit celé. 77 
Guillaumes Tôt, grant joie en a mené, 

7575. Ne fnst si liez por l'or d'une cité. 
Dame Guiborc fist forment à loer, 
Devant Guillaume fist Benoart mander, 
Et les barons i a fet assenbler: 
//Erère, dit-ele, ne me devez celer, 

7580. Se Looys t'a fet regénérer." 

— //Nenil voir, dame, ainz le me fist véer." 
Guiborc l'oï, si commence à plorer, 
Li cuens Guillaumes la prist à conforter, 
Isnelement fist un fonz aprester, 

7585. En une cuve qui fu de marbre cler, 
Qui vint d'Arrabe en Orenge par mer. 
El fonz le metent: quant l'ont fet enz entrer, 
Se'l baptiza li vesques Aymer. 
Bertrans l'en lieve et Guillaumes li ber, 

7590. Del fonz le traient, se'l vont enveloper; 
Et puis l'ont fet richemant conraer, 

Et li ont fet un mantel aporter, 

La pel fu grise, dont l'en Ta fet forrer; 

Seul les tasseaus, sanz mançonge conter, 

7595. Ne péust pas un riche home acheter. 
Ses chauses furent de paile d'outreiner, 
Et à or furent entaillié li soller. 
En Benoart ot moult biau bacheler, 
Grant ot le cors et regart de sengler; 

7600. Ni a baron s'il velt vers lui aler, 

Que son chief puist envers lui adeser, 
Envers lui puet un enfant resenbler. 

Baptiziez fu et levez Renoars, 
Si le leva Guillaumes et Bernars, 

7605. Et Aymeris et Bertrans et Guichars, 

De Commarchis Bueves au cors gaillart, 
Hernaus li rous et Guibers d'Andernas. 
Li cuens Guillaumes li dona .v.c. mars, 
Fuis ot sa nièce Aaliz à son braz. 

7610. Par lui morut maint paien acopart: 

Li cuens Guillaumes li dona Porpaillart. 

Renoars fu baptiziez et levez, 
Richement fa vestuz et conréez. 
D'un vair mantel fu li ber afublez, 

7615. Sus le bliaut est l'ermins engouiez, 
Bien fu furnis et de membre inollez. 
N'a chevalier en trestot le barnez 
Ne samble à lui petis enfes assez. 
Ainz plus bel prince ne vit nus qui soit nez. 

7620. A grant mervelle fu de tous esgardez. 
Dont fu li ors et l'argent aportez 
Et li avoirs dont il i ot assez, 
En l'Archant fu sor païens conquestez; 
En mi la sale fu toz amoncelez. 

7625. Lors se leva Guillaumes au cort nez: 
//Ber Renoart, fet-il, avant venez, 
Mes séneschals, se il vos plest, serez; 
A cels de France que j'ai ci amenez 
Riches soldées vueil que vos lor donez " 

7630. Dit Renoars: //Si com vos commandez." 

Il prist la mine, au trésor est alez, 

Hautement s'est Renoars escriés: 

//Or viegne avant qui veut estre lievés." 

Dont véissiez chevaliers aroutés 
7635. Et escuiers, n'en iest uns seus remés. 

Renoars est sor le trésor montez, 

Dont il i ot chargié .xiiij. nez; 

Onques n'i ot mine né sestier lez, 

Trestot acomble, est chascuns mesurez, 
7640. A toz en done tôt à lor volentez. 

Toz li plus poures en fu riches clamez. 

Dit l'uns à l'autre: //Moult nos a bien lievez, 

Bien soit de l'eure qu'il vint en cel régné. 

Si larges hom ne fu de mère nez, 
7645. Bien devroit estre par droit rois coronez." 

— //Renoart, sire, dist Guillaume au cort nez, 

Dès ore mes vos convient adouber, 

Ainz que s'en aille mes riches parentez, 

Que voz barnages soit Looys contez." 
7650. Dit Renoars: //Sire, dont vos hastez." 

A ces paroles ont .ij. grailles sonez, 

François apelent del palais seignorez, 

Devant la sale ez-les-vos arestez. 

Et Renoars avala les degrez, 
7655. Il et Guiborc de cui il fa amez, 

Et Aymeris et li granz parentez. 

Soz le paies ot .ij. arbres plantez, 

Là fu un pailes errament aportez; 

Huec s'asist Renoars l'alosez, 
7660. Guillaumes Parme et Bueves li senez 

Et Aymeris et Guiberz li membrez. 

Li cuens Bernarz n'i est mie arestez. 

Chauces de fer, blanches com flor de prez, 

Li ont chauciés, ne s'i sont arestez. 
7665. Bertrans li a les espérons fermez. 

H vet l'auberc tôt de fin or safrez. 

Li uns eniauz est sor l'autre arivez, 

À double maille est laciez et trielez. 
N'a si grant home deci .à Baleguez 

7670. Ne traïnast .ij. espans mesurez, 

Et une toise fu bien par les flans lez. 
A Renoart fu toz amesurez. 
El chié li lacent un vert elme gemé, 
Uns escharboucles fu el plus haut fermez 

7675. Et uns topasces el nasel séellez. 

De riches pierres est li cercles orlez. 
Bons est li elmes et si fu bien ovrez, 
Ne crient cop d'armes un denier monnéé; 
A .xxx. laz li fu el chié fermez. 

7680. Li cuens Guillaumes li ceint l'espée au lez, 
Grans est et longue, de bon acier temprez, 
Onques meillor n'ot rois né amirez. 
Ou col le fiert si qu'il est enclinez: 
//Tien Renoart, Diex te croise bontez 

7685. Et vasselage, proesce et barnez!" 

Dit Renoars: //Si soit com dit avez." 
Atant li fu uns destriers amenez, 
Noir comme meure, mais blans ot les costez, 
Et par les pies fu devant virolez, 

7690. Ample viaire et fu destre cornez. 

Plate a la jambe, les pies vautis coupez, 
Large ot la croupe, et fu haut encouez, 
Aine por ahan n'ot les flans tressuez. 
Li Margaris, issi fu apelez, 

7695. Nez fu d'Arcagne, d'un estrange régnez. 
Sele ot d'ivoire dont il fu enselez, 
A or en fu li frains et li poitrez. 
Moult par fu bien li destriers atornez. 
Par son estrier est Renoars montez, 

7700. L'autre li tint Bertrans li alosez. 

A son col pent un escu d'or bouclé, 
Quatre lions i avoit tresgitez. 
L'en li aporte un espié noielé, 
L'ante de fresne, à fin acier tempré, 

7705. A .v. clos d'or de fin or noelé. 

I. 27 

Li cuens Guillaumes ne s'est mie oubliez, 
Une quintaine fist drecier enz es prez. 
Li cuen3 Guillaumes s'est en haut escriez; 
//Ber Renoart, dit-il, or esprovez, 

7710. Por moie amor vos pri que vos jostez 
En la quintaine, et un sol cop ferez, 
Savoir comment vos voz i contendrez " 
Dit Renoars: //Ce seroit grant viltez. 
Sire Guillaume, s'un de mes cox perdez 

7715. Par saint Denis! grant damage i aurez." 
/Mes atendons Sarrazins et Esclers, 
Lors josterai si que vos le verrez." 
François l'oïrent, si en ont ris assez. 

//Renoart sire, dit Guillaume au vis fier, 

7720. Por vos ai fet la quintaine drecier 

Sor .v. estaches, sor .v. haubers doublier 
Et .v. escus, qui tôt sont de quartier. 
Or si vos pri por amor et requier 
Que i ferez, si vos aurai plus chier. 

7725. Verrai com ses tes armes manoier 
Et ton cheval conduire et eslessier, 
Que vos véisse cest espil abaissier." 
Dit Renoars: //Ce m'estuet otroier. 
Ne cuidai hui ci mon cop enploier- 

7730. Molt miex l'amasse sor la gent l'aversier; 
Là le péusse assez miex enploier. 
Ma bêle suer, ne vous vuel corecier; 
Or josterai por vos esléescier. 
Se bien le fai si m'averés plus chier." 

7735. François s'arengent, si se traient amer; 
Et Renoars a hurté le destrier, 
L'escu enbrace à loi de chevalier, 
Brandist l'espié au fer trenchant d'acier, 
En la quintaine Sert grant cop et plenier, 

7740. Les .v. escus fist toz fraindre et percier, 
Les .v. haubers desrompre et desmaillier, 
Les .v. estaces et froer et brisier, 
Que en un mot a fet tôt trébuchieir. 

Au tor françois est revenuz amer. 

7745. Cortoisement a tret le brant d'acier, 

François escrient: //Ci a bon chevalier r 
One tiex ne furent Rollant né Olivier, 
Cist porra bien Espaigne chalongier." 
Dame Guiborc Test alée enbracier, 

7750. Tretot armé li véissiez baisier. 

Grans fa la joie sous Orenge el gravier r 
Por Renoart ennorer et prisier 
Ont bouhordé vallet et chevalier. 
Là véissiez essaier maint destrier, 

7755. Et trestorner et poindre et eslessier, 
Maint forte l^nce i véissiez brisier. 
Sor les escus qui sont peint à ormier 
Li soleuz luist, qui les fet flanboier, 
Li cuens Guillaumes a fet le jeu laissier 

7760. Qu'il ne se blecent as lances abaissier. 
En la cité les a fait repairier. 
Atant ez-vos d'Espaigne un mesagier, 
Qui vint d'Espaigne le chemin droiturier; 
Vit Renoart, dist lui sans latimier 

7765. Que Baudus vient o le corage fier, 

Qu'en Aleschans venqui à son levier, 
Après li fist jurer et fiancier 
Qu'il revenroit à lui sans détrier 
Se il pooit sains et saus repairier; 

7770. Or vient à lui por la merci proier. 

//Ne vos veut pas né mentir né boigier. 
Ensanble o lui a maint bon chevalier 
Que li vorront et servir et aidier 
En grant bataille, se il en a mestier." 

7775. A ces paroles, sans plus de dékrier, 

Descent Baudus del bon corant destrier, 
Jusque au perron par desoz l'olivier: 
Par les degrez monte el palais plenier. 
Quant Renoars l'a véu aproismier 

7780. Va s'en encontre acoler et baisier. 

Grant joie font ensamble li guerrier, 

Et dist Baudus, où il n'ot qu enscignier : 

//Renoart, sire, je me voil batisier 

Et tôt cis autre, croire el vrai justicier; 

7785. Je! vos fiance, mentir ne vos en quier, 

Ne vos fauroie por les membres trenchier." 
Dit Renoars: //Ce fet à mercier" 
Les fons a fet moult tost apareillier, 
Si les segna l'archevesque Fouchier. 

7790. Bauduc ont fet et sa gent batisier. 

Grans fu la noise enz el palais plenier. 
Car li barnages est créus d'un princier 
Qui aidera la marche à desraisnier 
Vers .Desramé l'orgueilleus et le fier. 

7795. Ci vos lairons de Bauduc le guerrier, 
Si vos dirons de Renoart 4e fier. 
Li cuens Guillaumes qui moult l'aime et tint cliier 
Li veut donér Aaliz à moillier, 
Sa bêle nièce, qui molt fet à prisier, 

7800. La fille au roi qui nos doit justicier; 
Ne la porroit nul lieu miex enploier 
Qu'en Renoart, se Dex li veut aidier, 
Car tote Espaigne vorra-il chalengier, 
Et Desramé destruire et essilier, 

7805. Lui et paiens fors del règne chacier. 
Ele ert roïne, bien le puis aficliier. 

Dedenz Orenge firent joie moult grant 
Por Renoart li petit et li grant, 
Et por Guillaume le bon conte vaillant, 

7810. Et por Bauduc le hardi combatant. 

Li cuens Guillaumes se dresça en estant, 
Hernaut apele et Bernart de Brebant, 
À cels parla, si lor dit en oiant: 
//Baron, dit-il, or oiez mon senblant, 

78151 Je vos vueil dire un pou de mon .senblant. 
Vos en iroiz en France la* vaillant, 
Demain à l'aube ainz le soleil luisant, 
Tôt droit au roi; diroiz que je li mant 
Que il m'envoit sa fille maintenant, 

7820. Ma bêle nièce au gent cors avenant, 
Si la dorrai Renoart le vaillant, 
Le meillor home de cist siècle vivant. 
Dame sera d'une terre moult grant, 
De tote Espaigne corone d'or portant. 

7825. H est moult preus, ne sai si conquerrant; 
Par lui venquimes Testor en Aleschans, 
Et Desramé en chassâmes fdiant. 
Se Renoars en vosist fere tant, 
H l'éust bien ocis à son perchant. 

7830. Des auttes Turs fesismes maint dolant, 
Tôt furent mort li gloton souduiant. 
Quant l'orra dire le cuer aura joiant. 
Hastez-vos bien, d'aler je vos commant." 
Chascuns respont: //Sire je le créant." 

7835. Li conte vont dormir et reposer 

Trusqu'au matin que li jorz parut cler. 
Isnelement firent 1er gent lever, 
Si lor commandent lor chevaus enseler, 
Lor armes font ensamble à eus mener, 

7840. Que moult redoutent Sarrazin et Escler; 

N'est pas merveille, que moult font à douter, 
Moult les ont fet traveillier et pener 
En grant batailles et lor amis navrer: 
De Vivien lor doit bien remembrer, 

7845. Qui fu ocis en Aleschans sor mer. 

Mes Deu merci! bien se vendi li ber, 
Maint Sarrasin lor ocist au chapler. 
Montent li conte, si pensent de Terrer. 
Li cuens Guillaumes les prie de haster 

7850. Et la besogne furnir et retorner. 

//Sire, font-il, jà n'en estuet douter, 
Se Diex le velt otroier et graer 
Hastivement nos verrez retorner." 
Atant départent, pensent d'esperoner. 

7855. Ne vos sai mie né dire né conter: 
Quatre jornées il mistrent à l'errer 
Ainz qu'il péussent roi Looys trover: 

A Paris ert venus por sej orner. 
Et la roïne et sa fille au vis cler, 

7860. Li messagier ne vorreut arcster 

Trusqu'à Paris le palais principel, 
Looys prist aval à esgarder, 
Et voit les contes que il pot moult amer; 
Moult liément les courut acoler, 

7865. De lor noveles lor prist à demander, 

Com il l'ont fet en Aleschans sor mer? 
— //Sire, font-il, se'l volez escouter 
Nos le dirons léalmcnt sans fauxer. 
Bataille eûmes qui moult fist à douter, 

7870. Mais Sarrazin ne 1 porent endurer, 
Maint en fesimes morir et afoler. 
Et Desramé il s'enfoï par mer. 
Desconfi sont Sarraein et Eacler, 
Jà mes nul jor ne's verrez retorner, 

7875. Car Renoars qui tant fet à douter, 

Le miex vaillant dont nus oïst parler, 
De la bataille les a fet désevrer: 
A son tinel que il fist gros ferrer 
Tant en ocist, mis lioms ne's puet esmer. 

7880. Se il ne fiist, bien l'os dire et conter, 
Toz fuisions mort, enfui sanz eschaper/' 
Li rois Tentent, Deu en prist à loer. 

//Biaus sire rois, ce dient H mesage, 
Salut vos mande Guillaume au fier coragt\ 

7885. Dame Guiborc la gente au cler viaage, 
Et Aymeris de Nerbone la large, 
Et tôt si fil, cui Dex croisse barnage! 
Que li envoies ta bêle fille sage: 
Porquis li a «noult riche mariage, 

7890. Siegnor aura qui est de haut parage, 
Onques pucele n'ot tel en son éage: 
C'est Renoars, qui tant a vaselage; 
Rois ert d'Espaigne, et roi Tiebaut rautage 
Destruira-il , s'il vit en son éage^ 1 

7895. //Biaux sire rois, dient li messagier, 

Salut vos mande Guillaumes au vis fier, 
La Fièrebrace qui tant fet à prisier, 
Et Aymeris que avez forment chier, 
Cil de Nerbone, qui fet à resoignier, 

7900. Onques ne volt à son seignor boisier, 
Que vostre fille, la bêle au cors legier, 
Li envoiez bêlement, sanz targier, 
Que il la done au meillor chevalier 
Qui portast armes né montast en destrier: 

7905. C'est Renoars qui le visage a fier." 
Li rois respont: //Ce fet à outroier" 
Moult richement Ta fet apareillier 
De riches dras tant com il ot mestier. 
Quant mengié orent si s'alèrent couchier. 

7910. La nuit dormirent li conte droiturier, 
Trusqu'au matin qu'il prist à esclarcier, 
Que li solaus commença à raier, 
Lors se levèrent qu'il n'i vorent targier. 
Li conte montent et pensent d'esploitier. 

7915. A Paris fu li rois o son barné. 
Et la roïne au gent cors henoré, 
Fille Aymeri au corage aduré. 
Li messagier sont prest et atome, 
Devant la sale au perron del degré. 

7920. Li rois apele: //Aaliz, çà venez!" 
Si la lor livre de bone volante, 
Et la roïne avec lui de bon gré; 
Baise Aaliz, si a assez ploré, 
Fuis ne la vit en trestot son aé. 

7925. Li messagier ont congié demandé; 
Li rois lor done de bone volenté. 
Vont s'en li conte, à Deu l'ont commandé, 
Droit vers Orenge tôt le chemin ferré: 
Tant ont entr'eus esploitié et erré 

7930. A granz jornées, ne se sont aresté, 
Que à Orenge vinrent en la cité. 
Far mi la porte en sont léanz entré. 
De mainte gent sont le jor esgardé. 

Tant ont aie, venuz sont au degré, 

7935. Là descendirent soz l'olivier ramé, 
Et li baron lor sont encontre aie. 
Li cuens Guillaumes au corage aduré 
Descent sa nièce del palefroi loé. 
Li cuens la bèse, ele Ta acolé. 

7940. Puis s'en montèrent el paleis principel. 
Dame Guiborc, qui molt avoit biauté, 
Prist Aaliz par le bliaut safré. 
Les dames ont grant joie démené, 
Et Benoars au corage aduré 

7945. Li fist grant joie, que moult l'a désirré, 
Qu'il péust fere de li sa volonté. 
Tôt icel jor ont grant joie mené, 
Puis vont couchier quant il orent soupe, 
Trusqu'au matin que il fd ajorné. 

7950. Li baron lievent, ne l'ont mie oublié, 
Benoart ont richement acesmé, 
De riche roube vestu et conraé, 
Droit au mostier ont Benoart mené, 
Et Aaliz au gent cors hennoré 

7955. Illuec portèrent ij. sergant aprësté, 
Et ambedui si furent espousé. 
Li jugléor de par tôt le régné 
I sont venu: dit lor fu et conté 
Que li cuens a Benoart marié, 

7960. Moult i aura despendu et doné. 

Grant joie i ot quant furent aûné. 
Le jor i ot meint estrument soné, 
Et maint sonet chanté et vielé. 
Grant joie i ot el paies principe: 

7965. Tant orent mes, n'en sai dire verte. 
Quant ont mengié et béu à plenté, 
Li jugléor sont paie à lor gré; 
Li cuens Guillaumes lor a assez doné 
Or et argent et deniers à plenté. 

7970. Moult furent lié, si l'en ont mercié; 
Congié demandent, atant s'en sont aie. 

Quant Renoars ot sa famé espouséc, 
La fille au roi, Aaliz la senée, 
Li cuens li a Tortolose donée 

797S. Et Forpaillart, qui siet sor mer salée. 
Là a sovent mainte né arivée, 
Qui lor amainent par mi celé contrée 
,Les granz richeces dont la terre est pueplée. 
Bien ert la terre de celé part gardée. 

7980. Dedens Orenge fu moult grans li barnez, 
Aymeris a ses enfans apelez: 
//Seignor mi fil, envers moi entendez. 
La merci Deu qui en croiz fu penez, 
Vencu avons Sarrazins et Esclers, 

7985. Far Benoart est li chans afinez , 

Et Desramez s'en est fuiant tornez, 
Poi de ses homes en a o lui menez, 
Tôt sont ocis, poi en a eschapez. 
Bien est Guillaumes del tôt aséurez; 

7990. Quant Renoars est o lui ajostez 
Ne dote mes né rois né amirez ; 
Car en alons arière en nos régnez." 
Si fil responent: //Si com vos commandez." 
Congié demandent à Guillaume au cort nez. 

7995. Li cuens lor done, se's a moult acolez. 
Dame Guiborc les a baisiés assez. 
Aval par l'ost ont lor grailles sonez, 
Lors s'aprestèrent, s'ont lor harnas trossez, 
Defors Orenge fd grans li deus menez 

8000. Et de pitié mainz granz sospirs getez. 

Defors Orenge fu moult grans ploréis, 
Là où Guillaumes parti de ses amis 
Sovent i ot jeté et brais et cris. 
François s'en tornent, ez-lez-vos départis, 

8005. Si s'en aJèrent lor chemin vers Faris, 
En celé terre que tient rois Looys; 
Et à Nerbonne va li cuens Aymeris, 
Et à Gironde va Ernaus li hardis, 
A Andernas est Guibers revertis, 

8010. Et en Barbastrc Bucvea de Commarchis, 
Et à*Brubant dans Bcrnars li fioris, 
Et en Espaigne Àymers li chtti& 
Li cuens Guilla urnes au cort nez li ma relu s 
, Dedens Orenge remcst moult escharis ; 

8015. O lui remest Bertrans, Girars et Guis, 
Gantiers de Termes et Hunaus li hardis, 
Gaudins li bruns, qui encor n'est garis 
De la grant plaie qu ii ot desoz le pis. 
N'ot en Orenge que .a homes de pris. 

8020. Moult fu dolenz Guillaumes li marchis, 
De Vivien est moult mus et pensis, 
L'eve li cole aval par mi le vis: 
Lors le conforte Guiborc la seignoris 
Et les enfanz qu'ele ot soef noms. 

8025. Plore Guillaume: Guiborc le conforta: 
//Gentix cuens, sire, ne vos esmaiez jà, 
Tex a perdu qui regaaignera, 
Et tex est poures qui riches devenra. 
Tex rit au mains, au vespre plorera. 

8030. Ne se doit plaindre li homs qui santé a. 
Bone pièce a li siècles commença, 
Mors est Adans que Dex primes forma, 
Et si enfant quanques il engenra; 
Par le delouve toz li mondes noia, 

8035. Fors que Noé plus nus n'en eschapa. 
Ensi le volt. Le monde restora. 
Moult a duré et encor duerra; 
Jà de la mort uns seus n'eschapera. 
Tant com el siècle chascuns demouerra 

8040. Si se contiegne au miex que il porra: 
Se il sert Deu à bone fin venra. 
Moult doit liez estre homs qui bone feme a, 
Et s'il est bons de fin cuer l'amera, 
Le bon conseil qu'el li done créra; 

8045. Et je sui celé qui bon le vos donra. 
Refai Orenge, à grant pris tornera, 
Del grant avoir qu'en l'Archant ariva, 

Mande sèrgans, assez en i venra. 

Se le pue» faire, jà mes garde n'aura, 

8050. Et je sui celé qui moult s'en penera." 

— //Dex! dist Guillaumes, quel contesse ci a! 
Jà mes el siècle itele ne naistra." 
Li cuens Guillaumes mie ne se targa, 
Isnelement por les maçons manda, 

8055. Et charpentiers quanques il en trova. 
Au miex qu'il pot Orenge restora, 
De grant fossez et de mur le ferma. 

